
PRECUVÎNTAREA LUI ZARATHUSTRA 


1 

Cînd Zarathustra împlini treizeci de ani, îşi părăsi 
ţinutul său şi lacul din ţinutul său, şi-n munţi se 
duse. Trăi acolo hrănindu-se cu-'nţelepciune şi singu¬ 
rătate, şi zece ani trecură pe nebăgate-n seamă. Dar 
se-ntîmplă ca inima-i să-şi schimbe simţirea şi, 
într-o dimineaţă, trezindu-se cu zorii, se-nfăţişă 
naintea soarelui şi astfel îi grăi: 

„O, măreţ astru! Gare-ar fi fericirea ta, de nu i-ai 
avea pe-aceia pe care-i luminezi? 

De zece ani urci pîn-la văgăuna mea şi te-ai fi sătu¬ 
rat de drumul tău şi de lumina-ţi, de nu eram acolo 
noi: eu, vulturul şi şarpele. 

Noi te-aşteptarăm în fiecare zori de zi, ea să-ţi 
luăm prisosul şi să-ţi aducem mulţumiri. 

Ci iată: sînt sătul de-nţelepciunea mea, precum 
albina de prea multă miere; nevoie simt de mlini 
care să-mi ceară. 

Aş vrea să-mi dăruiesc, să-mi risipesc înţelep¬ 
ciunea, pînă în ziua cînd înţelepţii dintre oameni 
se vor simţi că-s fericiţi de nebunia lor, iar cei săr¬ 
mani, preafericiţi de avuţia lor. 

Mi-ar trebui pentru aceasta să cobor în adîncimi, 
cum faci şi tu în fiecare seară, cînd te scufunzi In 
mare, să-ţi duci lumina celor de subpămînturi, tu, 
astrul revărsîndu-te de bogăţie. 

Mi-ar trebui ca tine să apun , cum zic oamenii 
printre care vreau să cobor. 

Binecuvîntă-mă, deci, ochiule senin, tu, care poţi 
să vezi fără de pizmă chiar şi preaplinul fericirii! 

Binecuvîntă cupa care se revarsă şi-al cărui aur 
curgător va duce pretutindeni lucirea fericirii tale. 

Iată: această cupă stă să se golească din nou, 
vrea Zarathustra iarăşi să fie om.“ 

Aşa-ncepu. declinul lui Zarathustra. 


2 

Şi singur Zarathustra coborî din munte, şi nu-ntîlni 
pe nimeni în cale. Dar, cînd era să intre-ntr-o pădure, 
deodată văzu nainte-i un bătrîn, ce-şi părăsise sihăs¬ 
tria ca să-şi găsească rădăcini de hrană. Şi-acel 
bătrîn aşa-i vorbi: 

„Ăst călător nu mi-e necunoscut, a mai trecut 
pe-aici cu ani în urmă. Pe nume Zarathustra se 
chema. Dar văd că s-a schimbat. 

Pe vremea aceea îţi duceai cenuşa-n munte. Au, 
oare, focul ţi-1 duci acum în vale? Şi nu ţi-e teamă 
că fi-vei pedepsit precum acei care dau foc? 

Da, îl recunosc, e Zarathustra. I-e ochiul limpede 
şi buza curată de orice scîrbă. Nu calcă, oare, ca 
lntr-un pas de dans ? 

Schimbat e Zarathustra. Copil s-a făcut iar şi s-a 
trezit. Dar ce cauţi tu la cei ce încă dorm? 

Trăiai în sihăstria ta ca-n sînul mării şi marea 
aceea astfel te purta. Vai ţie, vrei să te întorci pe 
ţărm? Vai ţie, vrei din nou să-ţi tîrîi povara trupului? 

Răspunse Zarathustra: „Ii iubesc pe oameni.“ 

— De ce, dar, crezi că m-ăm retras, îi zise sfîntul, 
nu pentru că iubit-am oamenii prea mult? 

Acuma îl iubesc pe Dumnezeu şi nu pe oameni. 
Căci omul este-o creatură prea nedesăvîrşită. Să 
iubesc oamenii, mi-ar fi ucigător.“ 

Răspunse Zarathustra: „Cine-ţi vorbeşte de-o ast¬ 
fel de iubire? Eu — oamenilor am să le duc un dar.“ 

— „Nimic să nu le dai, îi zise sfîntul. Mai bine 
ia-le o parte din povară, ca să-i ajuţi s-o poarte. 
Aceasta-i ce le place cel mai mult. Şi tu de-asemeni 
o să te simţi bine I 

Şi dacă vrei să le mai dai ceva, dă-le o pomană; 
dar mai intîi aşteaptă să ţi-o ceară. “ 

— „Nu, zise Zarathustra, nu le dau pomană, nu-s 
lntr-atîta de sărac, să fac doar o pomană.“ 

Ci sfîntul începu să rîdă de Zarathustra şi-i zise: 

— „Atunci încearcă, de-o să-ţi primească avuţiile. 
Căci ei se îndoiesc de singuratici, şi nu ne cred, clnd 
vrem să le dăm daruri. 

Sunetul paşilor noştri de-a lungul străzilor tre¬ 
zeşte un ecou prea singuratic. Astfel se face că 
noaptea, în paturile lor, de-aud trecînd vreun om 
mai înaintea răsăritului de soare, ei se întreabă: 
unde se duce, oare, hoţul ? 

Nu merge la oameni, rămîi în munţi. Mai bine-ai 
face să te duci la fiare! De ce nu vrei să fii ca mine 
— urs între urşi şi pasăre-ntre păsări ?“ 

— „Şi ce face un sfînt într-o pădure ?“ li puse 
întrebarea Zarathustra. 

Răspunse sfîntul: „Fac clntece şi mi le cînt, iar 
compunîndu-le rîd, plîng, bolborosesc în felul meu 
de-a-1 lăuda pe Dumnezeu. 

Cîntînd, plîngînd, bolborosind, mi-1 laud pe Dum¬ 
nezeul care este-al meu. Ci spune-mi, ce dar ziceai 
că ne aduci ?“ 


I 

Iar Zarathustra, Întrebarea auzind, se depărtă de 
sfînt zicînd: „O să-ţi aduc şi daruri. Acuma lasă-mă 
să plec mai repede, că teamă mi-e să nu-ţi şi iau 
ceva!“ Şi astfel se despărţiră, bătrînul şi cel ce se 
făcuse om: rîzînd ca doi copii. 

Dar după ce rămase singur Zarathustra, îşi zişe-n 
sine: „E cu putinţă? Oare acest sfînt bătrîn de zile 
n-a auzit în codrul său spunîndu-se c & Dumnezeu e 
mort ?“ 


3 

Cînd Zarathustra ajunse în oraşul apropiat, ce se 
nălţa la marginea pădurii, află acolo o mare gloată 
adunată în piaţă. Căci aşteptau un dansator pe 
slrmă. Şi Zarathustra grăi mulţimii astfel: „Eu vă 
tnvăţ ce este Supraomul. Omul este ceva ce trebuieşte 
depăşit. Făcut-aţi voi ceva, să-l depăşiţi? 

Plnă acum toate fiinţele-au făcut ceva prin care 
să se depăşească; vreţi voi să fiţi refluxul acestei 
mari maree şi mai degrabă să vă întoarceţi la starea 
de animale; decît să-l depăşiţi pe om? 

Ce e maimuţa pentru om ? Luare-n rîs, ruşine 
dureroasă. Aşa va fi şi omul, pentru Supraom: 
luare-n rîs, ruşine dureroasă. 

Făcut-aţi drumul de la vierme la om, dar este-n 
voi destul, încă, din vierme. Odinioară aţi fost mai¬ 
muţe, şi chiar şi-acum e mai maimuţă omul decît 
maimuţele. 

Pînă şi cel mai înţelept dintre voi toţi, nu este 
decît o fiinţă hibridă şi neîmperecheată: pe jumă¬ 
tate plantă, pe jumătate arătare. Ci v-am spus eu, 
să fiţi arătări, ori plante? 

Eu vă învăţ ce este Supraomul! 


10 



E Supraomul sens al pămîntului. Voinţa voastră 
zică: Fie ca Supraomul să devină sens al pămîntului! 

Vă conjur, o, fraţii mei, rămîneţi credincioşi pămîn- 
tului şi să nu-i credeţi pe cei ce vă vorbesc despre 
speranţe suprapămînteşti. Cu bunaştiinţă, ori nu, 
aceştia sînt otrăvitori. 

Aceştia-s dispreţuitori ai vieţii, muribunzi, intoxi¬ 
caţi, sînt cei de care-i săturat pămîntul: să piară, 
deci! 

A-l defăima pe Dumnezeu, era odinioară cea mai 
cumplită defăimare, dar, cum muriVa Dumnezeu, 
murit-au şi defăimătorii. De-acuma, cea mai grea 
osîndă este pămîntul să-l blestemi şi să pui preţ 
mai mare pe înlăuntrul celui nepătruns, decît pui 
preţ pe rostul pămîntului. 

Odinioară sufletul asupra^, trupului privea cu o 
privire dispreţuitoare. Şi nu era nimic mai preţuit 
decît acest dispreţ. Şi sufletul vroia ca trupul să fie 
slab, hidos şi vlăguit. Gîndea că astfel se va despo¬ 
văra de el, ca de-un pămînt. 

Dar însuşi sufletul, ce slab, hidos şi vlăguit era! 
Şi îşi afla plăcere-n a fi rău. 

Voi, fraţi ai mei, spuneţi-mi: ce-arată trupul 
vostru că vi-e sufletul? Nu este sărmanul vostru 
suflet de-o jalnică înfumurare? 

In fapt,' omul e-un rîu plin de mocirlă. Şi trebuie 
marea să fii, ca să sorbi rîul mocirlos fără de a te 
murdări. 

Iată că Supraomul vă învăţ. El este această mare, 
în care groaznicul dispreţ al vostru nici n-o să vi se 
desluşească. 

Care-ar putea să fie evenimentul cel mai de seamă 
al vieţii voastre? Eu cred că ceasul marelui dispreţ. 
Ceasul cînd vă scîrbiţi de însăşi fericirea voastră, de 
judecata şi virtutea voastră. 

Ceasul în care vă veţi spune: „Ce importanţă are 
fericirea mea? Ea nu-i decît mizerie şi jalnică Înfu¬ 
murare. Ci ar fi trebuit să fie adeverirea vieţii mele.“ 

Ceasul în care vă veţi spune: „Ce importanţă are 
judecata mea? Simte ea foamea de a şti, cum simte 
leul foamea pentru pradă? Ea nu-i decît mizerie şi 
jalnică înfumurare." 

Ceasul în care vă veţi spune: „Ce importanţă are 
virtutea mea? Ea încă nu m-a înnebunit. Şi cit slnt 
de sătul de binele şi răul ce le-am făcuţi Totul nu 
este decît mizerie şi jalnică înfumurare." 

Ceasul în care vă veţi spune: „Ce importanţă are 
dreptatea mea? Nu mi se pare că sînt foc şi pară. 
Or, cel drept e-ntotdeauna foc şi pară." 

Ceasul în care vă veţi spune: „Ce importanţă are 
mila ,mea? Nu-i mila o cruce, pe care-i pironit cel 
ce iubeşte oamenii? Or, mila mea nu m-a crucificat." 

Aceste lucruri vi le-aţi zis deja? Ţipat-aţi ţipătul 
acesta ? O, cum de nu v-am auzit I 

Şi nu păcatul, ci mulţumirea voastră cea de rînd, 
este aceea care-i strigătoare la cer; zgîrcenia ce o 
aveţi chiar şi-n păcate, ea strigă la cer. 

Unde e fulgerul ce să v-atingă cu flama sa ? Unde 
e nebunia, în contra căreia va trebui să vă inoculaţi ? 

Iată că Supraomul vă învăţ. El este acest fulger, 
el este-această nebunie." 

Dar, pe cînd Zarathustra grăia astfel, un om strigă 
din mijlocul mulţimii: „Destul vorbitu-ne-ai de 
saltimbanc! Arată-ni-1 acuma\“ Şi toată gloata 
rîse de Zarathustra. Ci saltimbancul, pe care-1 
aşteptau, crezînd c-a fost vorba de el, porni la 
lucru. 

Privi la gloată Zarathustra, uluit, şi astfel mai 
grăi: 

„Omul e-o sîrmă Întinsă între animal şi Supraom 
— o coardă peste un abis. 

Primejdios este să treci abisul — primejdios, aă 
faci această cale — primejdios, să priveşti înapoi — 
primejdios, să fii cuprins de spaima, să te opreşti 
de-odată I 

Măreţia omului constă în faptul că el este o punte 
şi nu un ţel la care să ajungi. Ceea ce poate fi iubit 
în om este că el e trecere şi e pierzare. 

Iubesc pe cei ce nu ştiu să. trăiască altfel decît 
pierind, fiindcă pierind se depăşesc. 

Iubesc pe cei plini de un mare dispreţ, căci poartă 
în ei înşişi un respect suprem: ei sînt săgeţile dorin¬ 
ţei ţintite spre malul celălalt. 

Iubesc pe cei ce n-au nevoie să cate dincolo de 
stele o cauză din care să piară şi pentru care să se 
jertfească, ci ard pentru pămînt, ca într-o zi să 
poată să fie pămîntul a Supraomului împărăţie. 

Iubesc pe cel care trăieşte doar pentru a şti şi 
care vrea să ştie ca să-i dea voie într-o zi Supraomului 
să fie. Astfel îşi vrea a lui pierzare. 

Iubesc pe cel care lucrează şi născoceşte, ca într-o 
zi să-i poată face Supraomului o locuinţă şi să 
gătească pămîntul pentru venirea lui, precum şi 
plante şi animale să-i pregătească: în felul acesta 
îşi vrea propria-i pierzare. 

Iubesc pe cel care-şi iubeşte virtutea, căci virtutea 
este voinţă de-a pieri: săgeată a dorinţei nesfîrşite. 

Iubesc pe cel care nu-şi pune de-o parte vreo 
picătură, măcar, dintr-al său spirit, spirit ce-i quinte- 
senţa propriei virtuţi, căci cu astfel de spirit va 
trece puntea. 

Iubesc pe cel care îşi face din virtute o fatalitate: 
astfel, din dragoste pentru virtute vrea să trăiască, 
dar şi să piară. 

Iubesc pe cel care nu vrea virtuţi prea multe. O 
singură virtute face mai mult ca două: e ca un nod, 
mult mai puternic, de care stă legată soarta. 

Iubesc pe cel al cărui suflet în cheltuirea-i de 
sine refuză orice plată, căci nu are să dea vreodată 
înapoi: acesta doar dăruieşte, fără încetare, iar pentru 
sine nu ţine nimic. 

Iubesc pe cel pe care-1 cuprinde ruşinea, clnd 
zarurile cad de partea sa şi care se întreabă atunci: 
„Nu-s, oare, un măsluitor ?“ Căci vrerea sa-i să 
piară. 

Iubesc pe cel care naintea faptei sale răspîndeşte 
mănunchi de vorbe aurite, şi care mai mult decît 
promis-a înfăptuieşte. Căci vrerea sa-i să piară. 

Iubesc pe cel care de mai nainte le dă dreptate 
oamenilor viitori, iar pe aceia din trecut îi iartă. 
Căci vrerea sa-i să piară prin cei de azi. 

Iubesc pe cel care îl mînie pe Dumnezeul său, din 
dragoste de el. Căci din mînia acestui Dumnezeu 
al său, el va pieri. 

Iubesc pe cel al cărui suflet este adînc pînă şi-n 
rănile pe care le poartă, şi care vrea să moară dintr-un 
nimic: acela de bunăvoie trece puntea. 

Iubesc pe cel al cărui suflet se revarsă pierzîndu-şi 
conştiinţa de sine şi poartă astfel un vălmăşag de 
lucruri: lucrurile acestea împreună îi vor pricinui 
pieirea. 

Iubesc pe cel care e liber în inimă şi spirit: capul 
său va sluji de măruntaie inimii, iar inima îi este 
aceea care-1 împinge la pieire. 

Iubesc pe toţi cei care se aseamănă grelelor pică¬ 
turi şi cîte una căzătoare din norul negru ce atîrnă 

peste oameni: ei prevestesc că fulgeru-i aproape şi 
pier fiindcă au fost prevestitori. 

Iată, eu sînt cel care vă vesteşte fulgerul, sînt 
picătura grea, căzută din înalturi, iar fulgerul e 
Supraomul.'’'’ 


5 

După ce Zarathustra grăi aceste vorbe, privi din 
nou mulţimea, în tăcere. „Iată-i, îşi zise-n sine, iată-i 
cum rîd: Nu mă înţeleg, pentru că eu nu sînt gura 
care să placă acestor urechi. 

Ar trebui să le pleznesc timpanul, să-nveţe s-asculte 
cu privirea ? Ar trebui să bat ţimbale şi să urlu, cum 
fac predicatorii din Păresimi P Sau nu mai cred 
aceştia decît în vorbele celor care bolborosesc? 

Există, însă, un lucru de care-s mîndri. Care e 
lucrul de care-s mîndri? i Cultura, adică ceea ce-i 
distinge de crescătorii de capre. 

Iată de ce nu le prea place să-i dispreţuieşti. 
Mîndriei lor grăi-voi. 

Şi le voi spune despre ce este mai de hulă pe lume, 
adică despre cel din urmă om. a 

Şi Zarathustra astfel grăi mulţimii: 

; ,E vremea ca omul să-şi fixeze un scop. E vremea 
ca omul să-şi însă'mînţeze sămînţa celei mai mari 
speranţe dintre cîte are. 

Pămîntul este încă destul de vrednic pentru 
aceasta. Fi-va şi ziua cînd pămîntul, devenit sărac 
şi slab, nu va mai odrăsli nici un copac de soi. 

Vai, vine vremea cînd omul nu-şi va mai trimite 
în dincolo de lumea asta săgeţile dorinţei sale, cînd 
arcul i se va fi dezvăţat să se-ncordeze. 

Vă zic că trebuie să ai în tine haos încă, spre a da 
naştere unei sprinţare stele. Vă zic că aveţi haos 
încă-n voi. 

Vai, vine vremea cind omul va fi neputincios să 
nască o stea sprinţară! Vai, ceea ce vine este vremea 
omului celui mai de dispreţuit; a omului ce nu va şti 
să se dispreţuiască pe sine însuşi. 

Iată, vreau să v-arăt pe cel din urmă om: 

„Ce-nseamnă să iubeşti? Ori să creezi? Ce-nseamnă 
să doreşti? Ce este o stea?“ — aşa vorbbva cel din 
urmă om, făcînd cu ochiul. 

Pămîntul se va fi făcut mai mic, iar peste el văzut 
va fi cum ţopăi-va cel din urmă om, cel care micşo¬ 
rează orice lucru. Şi soiul său va fi de neschimbat, 
asemenea păduchelui de plante; ultimul om va dăi¬ 
nui cel mai prelung. 

„Noi inventat-am fericirea 11 , vor zice cei din urmă 
oameni, făcînd cu ochiul. 

Şi vor fi părăsit ţinuturi unde viaţa este aspră, 
simţind nevoie de căldură. Iubit va fi încă aproapele 
şi unul de altul se vor alipi, căci trebui-le-va căl¬ 
dură. 

Boala şi neîncrederea le vor părea păcate; nu ai 
decît să vezi pe unde calci! Nesimţitor, cel care se 
împiedică ori de pietre, ori de oameni! 

Un pic de otravă, din cînd în cînd: atît cît să 
aducă visuri plăcute. Şi multă, pentru a sfîrşi, şi 
ca să fie plăcută moartea. 

încă se va munci, fiindcă munca-nveseleşte. Dar 
grijă va fi ca astfel de distracţie să nu devină oste¬ 
nitoare. 

Nu va mai fi nimeni bogat, dar nici sărac: că obo¬ 
seală fi-va, şi una, şi alta. Şi cine vroi-va să mai 
guverneze ? Cine vroi-va să se mai supună ? Şi una, 
şi alta, fi-vor obositoare. 

Nici un cioban, dar turma — una. Toţi vor vroi 
acelaşi lucru, toţi vor fi egali; oricine simţi-va altfel, 
de bunăvoie va intra-n azilul de nebuni. 

„Odinioară, toată lumea era nebună 11 , vor zice 
şmecherii, făcînd cu ochiul. 

Şmecheri vor fi, şi vor şti tot ce-a fost odinioară; 
avea-vor astfel din ce să-şi bată joc, la nesfîrşit. Se 
vor mai gîlcevi, dar repede va fi-mpăcarea, de teamă 
să nu-şi strice mistuirea. 

Simţi-vor mica lor plăcere peste noapte şi mica lor 
plăcere peste zi, şi lăuda-vor sănătatea. 

„Noi inventat-am fericirea 11 , vor zice cei din urmă 
oameni, făcînd cu ochiul. 

Aici sfîrşi întîia cuvîntare a lui Zarathustra, numită 
de asemenea Precuvlntare, căci strigătele şi rlsetele 
gloatei nu-i mai dădură pace. 

„Dă-ni-1 pe-acesta, cel din urmă om, o, Zarat¬ 
hustra, strigară, ori fă-ne să fim noi acei din urmă 
oameni! Şi ţine-1 pentru tine pe Supraom!“ Şi toată 
gloata se bucura şi plescăia din limbă de plăcere. 
Dar Zarathustra se mîhni şi-şi zise-n sine: 

„Nu mă-nţeleg deloc, căci nu-s o gură care să 
placă acestor urechi. 

Prea mult In munţi trăit-am, prea mult am ascul¬ 
tat pîrîuri şi copaci; şi iată, le vorbesc cum aş vorbi 
unor păstori de capre. 

Ci sufletul mi-e neclintit şi-i limpede ca muntele 
In zori, dar ei mă cred rece şi cred că-s un înşelător 
nemernic. 

Şi-acuma mă privesc rlnjind. Şi nu sînt mulţumiţi 
că îmi rînjesc, ci mă urăsc. Au gheaţă-n ele rîsetele lor. 

1T 

Dar se-ntîmplă un lucru care făcu să amuţească 
larma şi să privească toţi către ceva. Căci saltim¬ 
bancul, între timp, îşi începuse lucrul. Ieşise pe-o 
portiţă şi acum călca pe coarda-ntinsă între două 
turnuri, deasupra pieţii şi-a mulţimii. Ci, cum făcuse 
o jumătate din drum, portiţa se deschise din nou 
şi-un băietan, legat la ochi, ce arăta ca o paiaţă, 
sări pe coardă şi începu s-alerge către primul. „înain¬ 
tează, şchiopule, strigă cu glas îngrozitor; înaintează, 
tîrîtură, hei, slăbănogule! Şi-ai grijă să nu te gîdil 
cu călcîiul! Ce faci acolo, între două turnuri? In 
turn ţi-e locul tău, să fii închis, că stai în calea 
unuia mai bun ca tine!“ — Şi, cu fiece cuvînt, acesta 
din urmă se-apropia mai mult. Cînd mai avu numai 
un pas pînă la cel din faţă, se întîmplă lucrul îngro¬ 
zitor, lucrul ce amuţise larma şi aţintise toate pri¬ 
virile: noul- venit ţipă o dată, diavoleşte, şi sări 
peste acel ce-i sta în drum. Acela, văzînd victoria 
rivalului, îşi pierdu cumpătul şi cumpăna pe coardă; 
scăpînd prăjina, căzu în gol, ca o morişcă dînd din 
picioare şi din mîini. Piaţa şi mulţimea se-asemănau 
cu marea vălurită de furtună: fugiră toţi în, toate 
părţile, învălmăşiţi, dar mai ales spre locul unde urma 
să cadă trupul. 

Ci Zarathustra nu se clinti, iar trupul se prăbuşi 
alăturea de el, zdrobit, dar încă mai trăind. 

După o clipă rănitul îşi reveni, iar Zarathustra 
lngenunche. „Ce faci ? îi zise acela lui Zarathustra. 
Ştiam demult că Diavolul o să mă căsăpească. 
Acuma o să mă ducă în iad. N-ai vrea să nu-1 laşi?“ 

— „Pe cinste, prietene, răspunse Zarathustra, că 
nu există ceea ce spui tu. Nici diavol nu există, şi 
nici iad. Mai repede-o să-ţi moară sufletul, ca trupul; 
deci să n-ai teamă“. 

Dar omul îl privi cu îndoială. „De spui adevărat, 
îi zise el, nu pierd nimic, dacă-mi pierd viaţa. Că 
nu-s decît un animal care a-nvăţat să joace sub 
lovituri de bici.“ 

f 

— „Nu chiar, răspunse Zarathustra, căci din peri¬ 
col ţi-ai făcut o meserie şi nu-i nimica de dispreţuit 
în asta. Din cauza acestei meserii tu mori acum, iar 
eu o să te-ngrop cu mîna mea. 

Auzind astfel, cel ce murea nimica nu mai zise, ci 
căută cu mîna-i mîna lui Zarathustra, spre a-i mul¬ 
ţumi. 


7 

Se lăsă seara şi piaţa se-nvălui în întuneric; mul¬ 
ţimea se împrăştie, căci însele curiozitatea şi groaza 
ostenesc pînă la urmă. Doar Zarathustra rămase 
alături de cel mort, în gînduri adîncit, uitlnd de 
vreme. Se făcu noapte de tot şi un vînt aspru îl 
bătea singuratic. Şi Zarathustra se ridică zicîndu-şi: 

„In fapt avut-a astăzi zi bună Zarathustra, la 
pescuit. N-a pescuit un om, a pescuit un hoit. 

îngrozitoare e viaţa omului şi-i totdeauna fără 
rost. De-ajuns îi este şi-o paiaţă, ca să sfîrşească. 

Eu îi voi Învăţa pe oameni care e rostul vieţii lor, 
adică Supraomul, fulgerul ce fi-va să ţîşnească din 
negurimea bolţii omeneşti. 

Dar sînt încă departe de ei, şi gîndurile mele au 
un rost ce nu vorbeşte rosturilor lor. Oamenii nu 
văd încă In mine decît ceva între un hoit şi un nebun. 

Intunecată-i noaptea, intunecate-s căile lui Zara¬ 
thustra! Hai, prietene înţepenit şi rece! Te duc 
acolo unde o să te-ngrop cu mîna mea.“ 

Astfel grăindu-şi în sinea sa, luă In circă hoitul 
Zarathustra şi porni la drum. Şi-abia făcu vreo 
sută de paşi, că un om se furişă lingă el şi îi şopti 
ceva. Or, cel care vorbea, era paiaţa. „Du-te departe 
de-acest oraş, o, Zarathustra, zise el. Aici slnt prea 
mulţi oameni care te urăsc. Cei buni şi drepţi te 
urăsc zicînd că tu le eşti duşman şi că-i dispreţuieşti; 
cei credincioşi adevăratei credinţe te urăsc, zicînd 
că eşti periculos pentru mulţime. Noroc avut-ai că 
doar au rîs de tine; de fapt şi tu le-ai vorbit ca un 
măscărici. Şi ai avut noroc că te-ai întovărăşit cu 
acest cîine mort căci, smerindu-te astfel, te-ai 
salvat pe ziua de-azi. Dar pleacă din acest oraş 
— de nu, ca mîine aş putea să sar şi peste tine 
eu, cel viu, peste un mort.“ 

După ce zise-acestea, omul dispăru, iar Zarathustra 
îşi urmă drumul pe uliţe Întunecoase. 

La poarta oraşului, întîlni groparii. Aceştia, 
ridicînd o torţă în dreptul chipului, 11 recunoscură pe 
Zarathustra şi-şi rîseră de el: „Iată-1 pe Zarathustra, 
ducînd un cîine mort! Să fie lntr-un ceas bun! 
Zarathustra s-a făcut gropar! Doar n-o să ne spurcăm 
noi mîinile cu un asemenea vînat. Vrea Zarathustra 
să-i fure Diavolului prada? N-are decît! Noroc şi 
poftă bună! Doar să nu fie Diavolul mai hoţ ca 
Zarathustra, c-ar fi în stare să-i fure pe-amlndoi, 
şi să-i mănlnce pe-amîndoi!“ Şi groparii se puseră 
pe rîs, vorbind în şoapte. 

Ci Zarathustra 'merse mai departe, fără să zică 
nimic. După vreo două ceasuri, trecînd prin mlaş¬ 
tini şi păduri, şi auzind înfometatul urlet de lupi, 
simţi că-i este şi lui foame. Se opri, deci, dinaintea 
unei case în care se zărea lumina unei luminări. 

„Mă prinde foamea ca un- tîlhar, Îşi zise Zara- 
thustra. Mă prinde în mijlocul pădurii şi-al mlaşti¬ 
nilor, în plină noapte. 

Şi foamea mea-i cu toane. Adesea Îmi vine după 
ce-am mîncat. Dar astăzi nu mi-a venit întreaga zi. 
Unde-o fi stat plnă acum ?“ 

Astfel zicîndu-şi Zarathustra, bătu la uşa casei. 
Ieşi un moş cu-o luminare şi întrebă: „Cine îmi tul¬ 
bură somnul cel rău?“ 

— „Un mort şi-un viu, răspunse Zarathustra. 
Dă-mi să mănînc ceva, şi dă-mi să beau, căci toată 
ziua n-am luat nimic. Cine dă hrană celui ce-i flă- 
mlnd, sufletul său şi-l satură. Aşa grăieşte înţelep- 
ciunea.“ 

Bătrînul plecă, dar reveni în grabă şi-i întinse lui 
Zarathustra vin şi pîine. „E un ţinut neprielnic 
celor flămînzi, îi zise el. De-aceea-1 locuiesc. Oameni 
şi animale vin în schivnicia mea. Dar spune-i celui 
ce te însoţeşte să bea şi el, şi să mănînce, c-o fi mai 
ostenit ca tine.“ 

Răspunse Zarathustra: „însoţitorul meu e mort 
şi l-aş convinge cu prea mare greutate.“ 

— „Ce-mi pasă, răspunse moşul pe-un ton de 
arţag. Cînd cineva îmi bate la uşă, se mulţumeşte 
cu ce-i dau. Mîncaţi şi-apoi mergeţi cu bine!“ 

Mai merse Zarathustra, cale de două ceasuri, 
lulndu-se după lucirea stelelor; era-n obişnuinţa lui 
să meargă noaptea şi-i plăcea să şi-i închipuie pe cei 
dormind. Cînd se făcu de ziuă, era într-o atit de 
adlncă pădure Zarathustra, că nu vedea nici o 
cărare. Atunci 11 aşeză pe mort în scorbura unui 
copac de-alături, ca să-l adăpostească de lupi, şi se 
culcă şi el. Şi în curînd şi adormi, cu trupul frint 
de osteneală, dar cu întregul suflet neclintit. 

Dormit-a multă vreme Zarathustra, încît nu numai 
zorii, dar dimineaţa toată i se-aşternu pe chip. în 
sfîrşit, deschise ochii şi surprins privi pădurea şi 
ascultă tăcerea, ca şi în sine însuşi. Apoi se ridică 
grăbit, ca un navigator care zăreşte pămîntul dintr-o 
dată, şi dete un strigăt de bucurie: văzuse un lucru 
nou, şi astfel îşi grăi: 

„Mi-a apărut o limpezire: am nevoie de însoţitori. 
De vii, iar nu de morţi; şi n-am nevoie de hoituri, 
pe care să le duc unde vreau eu. 

De vii însoţitori am trebuinţă, de-nsoţitori ce 
să-mi urmeze fiindcă vor s-o facă, şi mă urmează 
unde doresc eu. 

Mi-a apărut o limpezire: nu gloatei să-i grăiască 
Zarathustra, ci celşr ce-1 vor însoţi. Căci Zarathustra 
nu va fi păstorul unei turme, nici cîinele acestuia,. 

Venit-am să iau din turmă multe oi. De-aceea 
turma şi mulţimea s-au supărat pe mine. Vrea 
Zarathustra ca păstorii să vadă-n el tîlharul. 

Am zis: păstorii, dar ei se |numesc făcători de 
bine şi dreptate. Am zis: păstorii, dar eiau numele 
de credincioşi ai unei credinţe adevărate. 

Priviţi-i pe aceşti buni şi pe-aceşti drepţi! Oare 
pe cine urăsc ei mai mult? Pe-acela ce le sfărîmă 
tabla de valori, pe sfărîmătorul a toate, pe tîlhar. 
Or, tocmai acela este creatorul. 

Un creator îşi caută însoţitori, nu hoituri, el nu 
vrea nici turme, nici credincioşi. El cată creatori, 
să se-nsoţească, dintre aceia ce înscriu, pe table noi, 
valori la fel de noi. 

îşi cată creatorul însoţitorii care să-l ajute la 
stringerea recoltei, căci îi sînt coapte holdele, dar îi 
lipsesc o sută de seceri, şi smulge spicele cu mîna 
şi îl cuprinde mînia. 


22 



îşi cată creatorbl Însoţitori dintre aceia ce ştiu 
să- îşi ascută secera. Fi-vor numiţi distrugători şi 
detractori ai Binelui şi-ai Răului. Dar nu-s decît 
culegători, ce strîng întîi recolta şi-apoi se odihnesc. 

Şi Zarathustra-i caută pe aceia împreună cu care 
să creeze, să recolteze şi să se odihnească. N-are ce 
face cu turme, nici cu păstori, şi nici eu hoituri! 

Iar tu, întîiul meu însoţitor, să odihneşti în pace! 
Te-am aşezat cu grijă-n copacul scorburos, te-am 
pus la adăpost de lupi. 

Dar te părăsesc, căci vremea-i împlinită. De-aseară, 
pînă azi în zori, primit-am noul adevăr. 

Nu voi fi nici păstqr, şi nici gropar. Nici nu voi 
mai vorbi mulţimii; şi pentru cea din urmă oară 
vorbesc c-un mort. 

Cu creatorii, cu strîngătorii de recoltă, cu cei ce 
se odihnesc după ce-au făptuit, cu-aceştia mă voi 
Însoţi; şi curcubeul îi voi învăţa, şi treptele ce duc la 
Supraom. 

Celor ce-s singuri le voi cînta cîntecul meu; celor 
ce sînt de unul singur, sau în singurătatea-n doi. Şi 
celor ce încă au urechi, s-audă îngrijorări, inima le 
voi covîrşi-o, cu greul fericirii mele. 

Plec către ţinta mea, pe calea mea. Sări-voi peste 
cei şovăitori şi tîrzielnici. Astfel,-înaintarea mea le 
va grăbi pieirea. 11 


10 

Aşa-şi grăia în sine Zarathustra, cînd soarele ajunse 
la zenit. îşi înălţă privirea şi căută-n înalturi de cer, 
căci pe de-asupra se auzi ţipătul chemător al unei 
păsări. Şi iată, un vultur, înscriind cercuri largi în 
văzduh, şi-un şarpe atîrnînd de el, nu ca o pradă, ci 
prieteneşte, încolăcit pînă la gîtul păsării. 

„Ia uite-mi animalele! îşi zise Zarathustra cu 
inima înveselită. 

Animalul cel mai mîndru de sub soare şi cu-ani- 
malul cel mai înţelept. Pesemne plecat-au să cerce¬ 
teze. Pesemne vroiesc să ştie dacă Zarathustra mai 
trăieşte. Ci, oare, sînt eu încă în viaţă? 

Aflat-am că-i mai primejdios printre oameni, decît 
să îţi duci viaţa printre fiare. Zarathustra ur¬ 
mează căi primejdioase. Călăuzească-mă aceste ani¬ 
male ale mele!“ 

Zicîndu-şi astfel, Zarathustra îşi aminti cuvintele 
spuse-n pădure de sfînt. Şi suspină în sine: 

„Cum nu sînt eu mai înţelept! Cum nu sînt eu 
numai înţelepciune, ca şarpele! 

Cer ce nu-mi este cu putinţă. Mai bine să mă rog 
să-mi fie Orgoliul întotdeauna pereche înţelepciunii. 

Şi dacă înţelepciunea mă va lăsa-ntr-o zi — căci, 
vai, îi place să părăsească! — să poată, atunci, Orgo¬ 
liul să îmi urmeze Nebunia-n zbor!“ 


Aşa-ncepu declinul lui Zarathustra. 



CUVÎNTĂRILE 
LUI ZARATHUSTRA 



despre cele trei metamorfoze 


Vreau să vorbesc de cele trei metamorfoze ale 
spiritului: cum se preschimbă el în cămilă, cămila-n 
leu, şi leul, spre-a sfîrşi, într-un copil. 

Există multe lucruri apăsătoare pentru spirit, 
chiar pentru ceh puternic şi răbdător, şi plin de res¬ 
pect ; însăşi puterea sa cere să aibă grele poveri, cele 
mai grele de pe lume. 

„Ce-i greu de purtat ?“ se-ntreabă spiritul devenit 
animal de rînd, şi-ngenunchiază, ca o cămilă care cere 
să i se pună o povară. 

„Care-i povara cea mai grea, o, eroi, întreabă spi¬ 
ritul, devenit animal de rînd, care-i, s-o port şi să 
mă bucur de puterea mea: 

Oare-i să te umileşti, ca să-ţi sfărîmi orgoliul, să-ţi 
izbucneşti întreaga nebunie, ca să-ţi zădărniceşti 
înţelepciunea ? 

Oare-i să părăseşti o cauză triumfătoare ? Să cutre¬ 
ieri munţii cei mai mari, ca astfel să-l ispiteşti pe 
diavol ? 

Oare-i să te hrăneşti cu ghînda şi ierburile cu¬ 
noaşterii, şi să-ţi postească sufletul din dragoste de 
adevăr P 

Ar fi, bolnav fiind, să-ndepărtezi pe cei ce 
te-ngrijesc şi prietenie să legi cu surzii, cu cei ce nu 
aud ce ai dori? 

Sau să te-afunzi în apa mocirloasă, dacă ea este 
adevărul, şi să rabzi broaştele reci, broscoii orăcăitori ? 

Sau, încă, să-i iubeşti pe cei ce te dispreţuiesc şi 
să-ntinzi mîna stafiei care încearcă să te-nfrico- 
şeze ?“ 

Ci spiritul, supus, asupră-şi ia toate aceste grele po¬ 
veri. Asemenea cămilei încărcată, ce se grăbeşte spre 
pustiu, asemenea îi este-n grabă şi lui, să-şi regă¬ 
sească pustiul. 

Şi acolo, în singurătatea cea mai mare, se-ntîmplă 
a doua metamorfoză: spiritul devine leu. El vrea 
să-şi cucerească libertatea, să fie regele pustiului 
ce-1 are. 

îşi caută un ultim stăpîn şi se va face duşmanul 
acestui ultim stăpîn şi-al celui din urmă Dumnezeu. 
Vrea să-şi măsoare puterea cu ultimul balaur, şi 
să-l învingă. 

Care-i acel balaur, pe care spiritul refuză de-acum 
încolo să-l mai numească Dumnezeu ? Numele marelui 
balaur este „Tu trebuie 11 . Dar sufletul leului afirmă: 
„Eu vreau 11 . 

„Trebuie 11 îi taie drumul, strălucind de aur, aco¬ 
perit de solzi, pe fiecare dintre solzi lucind porunca 
„trebuie 11 . 

Valori de mii de ani lucesc înscrise pe solzi şi 
astfel vorbeşte cel mai cumplit dintre balauri: 
„Toate valorile lucrurilor scînteiează pe trupul meu. 

Toate valorile au fost creiate în trecut şi suma valo¬ 
rilor acelora sunt însumi eu.“ In fapt n-ar trebui să 
mai existe „Eu vreau 11 . Balaurul aşa vorbeşte. 

O, fraţii mei, la ce slujeşte să ai un leu în spirit? 
Dece n-ar fi de-ajuns să ai un animal ce-i răbdător 
şi resemnat, şi respectuos ? 

Căci, să creieze noi valori, nici leul încă nu-i în 
stare; el poate, însă, să se întreacă pe sine şi să fie 
în stare de libertatea de a creia valori, cu forţa sa. 

Pentru a-ţi cuceri propria libertate şi dreptul sa¬ 
cru de-a zice nu, chiar şi datoriei, pentru aceasta tre¬ 
buie leu să fii, o, fraţii mei. 

A cuceri dreptul la noi valori, este pentru un spi¬ 
rit răbdător şi muncitor lucrarea cea mai de temut. 
Pentru că se vede-n aceasta un act de pradă şi 
hoţie. 

Ceea ce odinioară spiritul iubea ca lucru sacru al 
său, era: „Tu trebuie 11 . Acum are nevoie să descopere 
iluzia şi arbitrarul, în însuşi străfundul a ceea ce-i 
mai sfînt pe lume şi să cîştige, cu înaltă luptă, drep¬ 
tul de-a se desface din această legătură. Ca să exer¬ 
ciţi o atare forţă, trebuie să fii leu. 

Dar spuneţi, fraţii mei, poate un copil ceva de care 
Însuşi leul nu-i în stare? Dece-ar mai trebui ca leul 
să devină copil ? 

Fiindcă copilul este nevinovăţie şi uitare, nou 
Început, joc, roată ce se-nvîrte prin ea însăşi, cauză 
dinţii şi sfîntă afirmare. 

Şi, fraţii mei, pentru-a intra în jocul creatorilor, 
trebuie să fii o afirmare sfîntă. Acuma spiritul îşi 
are propria-i vrere: lumea pierzînd-o, îşi clştigă 
o lume a sa. 

V-am spus de cele trei metamorfoze ale spiritului: 
cum spiritul se face cămilă, cămila-leu, iar leul, spre-a 
sfîrşi, copil. 

Aşa grăit-a Zarathustra, pe cînd se-afla-n oraşul 
numit Die bunte Kuh. 


DESPRE CATEDRELE VIRTUŢII 

Ii fusese lăudat lui Zarathustra un înţelept ne¬ 
întrecut în a vorbi despre virtute şi despre somn, 
şi care, pe de-asupra, era copleşit de bani şi de cin- 

ştire, iar tinerii cu toţii se-ngrămădeau în jurul 
catedrei lui. Deci se duse Zarathustra să-l afle şi, 
aflîndu-1, se aşeză împreună cu ucenicii. Şi înţeleptul 
glăsui astfel: 

„Cinstiţi, lăudaţi somnul! Este întîia-mi po¬ 
runcă. Feriţi-vă de toţi cei ce dorm .rău, ori rămin 
noaptea trezi. 

Hoţul se ruşinează, cînd îl ia somnul — pasu-i uşor 
se furişează-n noapte. Dar cel care păzeşte, noaptea, 
e fără de ruşine: neruşinat îşi poartă goarna sa. 

Nu-i lucru de nimic, să ştii să dormi. Trebuie să fi 
stat treaz o zi întreagă, ca să reuşeşti. 

De zece ori pe zi să izbindeşti asupra ta — aceasta 
Iţi dă o bună osteneală şi-i opiu pentru suflet. 

De zece ori să te împaci cu tine însuţi — fiindcă 
amarnic este să te-nfurii şi rău se doarme cînd eşti 
mînios. 

încearcă să afli zece adevăruri in fiecare zi, de 
teama să nu cauţi chiar şi noaptea şi să-ţi rămină 
sufletul flămînd. 

De zece ori pe zi să cauţi să rîzi şi să te veseleşti, 
de nu, noaptea-ţi va fi chinuită de stomac — acest 
părinte al melancoliei. 

E-un adevăr puţin ştiut, că trebuie să ai toate 
virtuţile, ca să dormi bine. Fac mărturie falsă? Fac 
adulter ? 

O cuceresc pe slujnica aproapelui? Dar toate 
acestea n-ajută somnului să fie bun. 

Şi chiar dacă ai toate virtuţile, trebuie Încă să-ţi 
adaugi şi-această virtute: să ştii cînd să trimiţi pri¬ 
elnic la culcare toate virtuţile. 

Ia seama, mititelele, să nu se certe intre ele! Şi 
încă pe seama ta, nefericitule! 

Pace cu Dumnezeu şi cu aproapele, iată ce-ţi cere 
somnul, să fie bun. Şi pace şi cu diavolul aproapelui 
tău. De nu, veni-va noaptea, să te hărţuiască. 

Respect pentru autoritate, supunere faţă de ea, 
chiar dacă-i scofîlcită. Iată ce-ţi cere somnul, să 
fie bun. E vina cui, dacă puterii îi place să aibă 
picioare scofîlcite ? 

Gel care-şi duce oile să pască izlazul cel mai verde, 
iată ce-nseamnă pentru mine un bun păstor. Iată 
ce duce la un somn bun. 

Nu îmi doresc nici mari cinstiri, nici bogăţii : ele 
fac sînge rău. Dar rău se doarme şi cînd n-ai renume, 
şi cind eşti sărac. 

Mai mult îmi place să primesc puţini, decît să fie 
mulţi şi răi. Dar şi aceia, puţinii, trebuie să ştie să 
plece la vreme. Aşa se ajunge la un somn bun. 

Iubesc de-asemenea pe cei sărmani cu duhul: 
ei te ajută să dormi bine. Preafericiţi cei preasăraci 
cu duhul, mai ales cînd li se zice că au dreptate. 

Astfel se trece ziua omului virtuos. Noaptea venită, 
mă feresc să chem somnul. Nu-i place să-l chemi, 
acestui domn peste virtuţi. 

Ci îmi revăd tot ce-am făcut şi am gîndit întreaga 
zi. Şi rumegînd acestea cum face vita, cu răbdare, 
mă-ntreb: care mi-au fost, zece, izbînzile asupra mea? 

Dar cele zece reîmpăcări şi cele zece adevăruri, 
şi cele zece izbucniri în rîs, ce inima mi-au veselit-o? 

Visînd astfel şi legănat de patruzeci de gînduri, mă 
simt de-o dată cuprins de somn, de acest domn peste 
virtuţi. 

Şi somnul îmi prinde pleoapele, care se-nchid. 
Somnul mi-atinge buzele, care rămîn întredeschise. 

într-adevăr,' vine cu mers furiş, cel mai plăcut 
dintre tîlhari, să-mi fure gîndurile. Şi rămîn fără 
gînduri, ca-n-tregul trup. 

Şi nu-i rezist prea multă vreme, că iată-mă dor¬ 
mind.“ 

Cînd Zarathustra îl auzi pe înţelept zicînd astfel, 
îşi rîse-n sine, cu o iluminare lăuntrică. Şi-şi spuse: 

„Mi s-a adeverit că înţeleptu-i un nebun,, cu cele 
patruzeci de ginduri ale sale; şi mai cred că se culcă 
şi că doarme bine. 

Preafericiţi cei care-i stau în preajmă, că un astfel 
de somn se molipseşte, chiar de-ar străbate un zid 
gros! 

O vrajă se răspîndeşte de la catedra sa. Np în zadar 
vin tinerii şi se aşează la tălpile acestuia, ce predică 
virtuţi. 

înţelepciunea lui îţi spune că trebuie să veghezi, 
ca să dormi bine. Intr-adevăr, dacă viaţa-mi n-ar 
avea un rost şi-ar trebui s-aleg între absurdităţi, 
felul acesta de absurditate l-aş fi ales şi eu. 

Acuma văd ce se vroia odinioară, cind căutaţi erau 
predicatorii de virtuţi: se căuta asigurarea unui somn 
bun şi-a unor virtuţi adormitoare. 

Pentru aceşti iluştri înţelepţi, înţelepciunea era un 
somn fără de'vise. Nu-i cunoşteau vieţii rost mai 
înalt. 

Şi sunt şi astăzi destui care se-asemănă cu-acest 
predicator despre virtute, dar nu sunt tot atîta de 
cinstiţi ca el. Ci vremea lor s-a dus. Ei nu stau multă 
vreme în picioare, că iată-i, se şi culcă. 

Ferice de aceştia, cărora li-e somn: că în curînd 
vor adormi. 

Aşa grăit-a Zarathustra. 


DESPRE VIZIONARII CELEILALTE LUMI 

Eu, Zarathustra, ca toţi halucinaţii celeilalte lumi, 
îmi slobozisem odinioară dincolo de lume săgeata 
iluziei. Şi lumea îmi păru ca o lucrare a unui Dumnezeu 
ce suferă şi-i chinuit. 

îmi păru lumea întreagă vis, poemul născocit 
de-un Dumnezeu, văzduhul irizat desfăşurat în 
faţa unui nemulţumit dumnezeiesc. 

Bine şi Rău, bucurie şi întristare, eu, ori tu — văz 
duhuri irizate în faţa privirii sale creatoare. Ziditoru 
a vrut să-şi întoarcă privirea de la sine: atunc 
creiat-a lumea. 

Ce bucurie ameţitoare, pentru cel ce suferă, de a-ş 
întoarce ochii de la suferinţa sa şi-a se uita pe sine 
Lumea, odinioară, îmi păru bucurie şi uitare de sine 

Această lume, veşnic imperfectă, chipul unei eterne 
contradicţii, chip imperfect, îmi apăru ca o bucurie 
ameţitoare a imperfectului său Creator. Aşa-m 
închipuiam eu lumea. 

De-asemeni, ca toţi vizionarii unei alte lumi, tră 
sesem săgeata dorinţei iluzorii mai dincolo de om 
Oare chiar dincolo de om? 

Vai, fraţii mei! Acel Dumnezeu, pe care l-am creiat 
era lucrare de om, sminteală omenească, precum toţ 
Dumnezeii sunt! 

El era om, sărmană bucată din om ruptă, dii 
mine, arătare ivită din flacăra şi din cenuşa mea 
şi nu era, desigur, de dincolo, dintr-altă lume. 

Ce se-ntîmplase, fraţii mei? Ştiusem să_mă-nving, 
deşi eram bolnav, cenuşa mi-o dusesem în munţi, 
şi născocit-am o flacără şi mai curată. Şi iată că 
arătarea mea pieri. 

Mi-ar fi, cum sunt de-acuma vindecat, mi-ar fi 
chin şi durere să cred în arătări, durere mi-ar fi şi 
umilinţă-iată ce le grăiesc celor de dincolo de 
această lume. 

Din durere şi neputinţă creatu-s-au mereu lumile 
de dincolo, şi scurtul delir de fericire, pe care-1 simte 
cel care suferă mai mult. 

Şi oboseala, ce dintr-o dată vrea şi cu un salt 
mortal să se sfîrşească, această oboseală neştiutoare, 

ce nici nif mai doreşte nimic, ea a creiat chipul tutu¬ 
ror zeilor şi închipuirea despre-o altă lume. 

Gredeţi-mă, o, fraţii mei; era partea din trup In 
deznădejdea sa de trup, aceea care şi-a trecut mîinile 
peste despărţitoare ziduri; erau mîinile spiritului 
rătăcit. 

Gredeţi-mă, o, fraţii mei: era trupul, în deznă- 
dejdea-i de-a fi pămlnt, cel care auzea vorbindu-i 
măruntaiele fiinţei. 

A vrut cu fruntea să sfărîme ultimele ziduri, să-şi 
treacă numai capul dincolo — ba chiar a vrut să 
’ treacă de-a-ntregul în dincolo, „în lumea cealaltă 11 . 

Dar vrerii omului scapă această „cealaltă lume 1 ', 
'lumea inumană şi dezumanizată, acest neant ceresc: 

* măruntaiele omului nu-i vorbesc lui, de [nu vorbesc 
o limbă omenească. 

Sarcină grea, într-adevăr, de a adeveri fiinţa şi a o 
[face să vorbeascăI Spuneţi-mi, fraţii mei, lucrul cel 
imai neobişnuit nu-i chiar acela ce-i cel mai lesne 
■ dovedit ? 

Intr-adevăr, Eu-1 plin de contradicţii şi de confuzii 
este acela care vorbeşte mai cu îndreptăţire de pro- 
pria-i fiinţă. Eu-1 care creiază, care vrea şi judecă, 
Eu-1 care-i măsură şi care dă valoare lucrurilor. 

Credincios, Eu-1 vorbeşte despre trup şi îşi vrea 
trupul, chiar cînd visează şi cînd vorbeşte, sau cînd 
zboară de ici-colo cu aripile frînte. 

Acest Eu Învaţă să se spună pe sine, cu o credincio- 
şie crescîndă: cu cît învaţă mai bine, cu-atît găseşte 
cuvinte de laudă despre pămînt şi trup. 

Acest Eu m-a învăţat un nou orgoliu, despre care-i 
învăţ şi eu pe oameni: să nu-şi mai vîre capul în 
nisipul treburilor cereşti, ci să-şi înalţe fruntea pă- 
mîntea8că, fruntea ce-şi dăruieşte Întregul rost pă- 
mîntului. 

Eu îi învăţ pe oameni o nouă vrere: să vrea cu 
bunăştiinţă drumul, un drum pe care-1 străbătură 
ca orbii, să nu se furişeze pe de lături, cum fac bol¬ 
navii şi muribunzii. 

Căci bolnavii şi muribunzii au dispreţuit pămîntul 
şi trupul, şi-au inventat realităţi cereşti şi stropii 
unui sînge mîntuitor. Dar chiar aceste otrăvuri dulci 
şi ucigătoare, de la pămînt şi de la trup ei le-au 
luat. 

Vroiau să scape de propria-le mizerie stelele li 
se păreau îndepărtate. Şi-atunci au început să 
suspine: „Oh, cum nu sunt drumuri cereşti, ce să ne 
ducă într-altă fericire şi într-altă viaţă!" „Şi-atunci 
îşi inventară mijloace de scăpare: licorile cu sînge. 

Nesocotiţi, ce se crezură astfel eliberaţi de trup şi 
de pămînt! Dar cui, oare, îşi datorau plăcerea exta¬ 
zului? Trupului lor, pămîntului! 

E plin de milă Zarathustra faţă de cei bolnavi. 
Intr-adevăr, nu-i ceartă pentru felul în care ajung 
la o-mpăcare, sau pentru felul cum se-arată nere¬ 
cunoscători. Să se-nsănătoşească şi să se biruie, 
şi să-şi creieze un trup mai prielnic! 

Fără mînie-i Zarathustra contra convalescentului 
care îşi priveşte cu drag iluzia şi trece, la miez de 
noapte, pe la mormîntul idolului său: lacrimile înse- 
le-i sunt încă boală, şi boală-a trupului. 

Au fost întotdeauna mulţi bolnavi printre poeţi 
şi printre cei ce-1 căutau pe Dumnezeu. Ei poartă 
ură furioasă ucenicului cunoaşterii, cum şi mezinei 
între virtuţi, ce ..se numeşte cinste. 

Aceştia mereu privesc în urmă, spre virsta tene¬ 
brelor: de bună seamă, pe-atunci credinţa şi nebunia 
aveau alt chip, o judecată rătăcită părea că îl apropie 
pe om de Dumnezeu, iar îndoiala.era luată drept 
păcat. 

Ii ştiu preabine pe oamenii care se asemuiesc 
lui Dumnezeu — aceştia vor să crezi în ei, iar îndo- 
iala-n ei să treacă drept păcat. Şi ştiu eu bine în 
ce cred înşişi, mai presus de toate. 

Că nu în lumile de dincolo şi nici în stropii sînge- 
lui mîntuitor, ci-n trup cred mai cu seamă, şi pro¬ 
priul lor trup li-i ca un lucru-n sine. 

Şi propriul lor trup şi-l cred bolnav, şi-ar vrea să 
scape din propria lor piele. De-aceea îi ascultă pe 
predicatorii morţii şi predică ei înşişi despre „lumea 
cealaltă". 

Mai bine, fraţii mei, să ascultaţi de trupul sănătos. 
I-e glasul mai cinstit şi mai curat. 

Vorbeşte mai cinstit şi mai curat trupul ce-i sănă¬ 
tos deplin, bine zidit, ca tras cu rigla: acesta-i cel 
care vorbeşte despre rostul pămîntului. 

Aşa grăit-a Zarathustra. 


DESPRE DISPREŢUITORII TRUPULUI 

Am să le spun o vorbă celor ce trupul îl dispreţuiesc. 
Nu le cer să-şi schimbe părerea, sau învăţătura, ci să 
se lepede de propriul trup, — lucru care îi amuţeşte. 

„Sunt trup şi suflet" — aşa vorbeşte copilul. Dece 
să nu vorbim precum copiii ? 

Omul trezit la conştiinţă, zice: „Sunt pe 
de-a- ntregul trup, altce nimic; sufletul este numirea 
doar a unei părţi de trup." 

Trupul e-o mare alcătuire, o mulţime unanimă, 
stare de pace şi de luptă; turmă, dar şi păstorul ei. 

Iar alcătuirea mică, o frate, pe care-o numeşti 
spirit, nu este decît un instrument pentru-al tău 
trup, un instrument destul de mic, o jucărie a jude¬ 
căţii tale. 

Zici: „Eu“, şi mîndru eşti de-acest cuvint. Insă 
există ceva mai mare, în care tu refuzi să crezi: 
există trupul şi temeinicia sa; el nu grăieşte „Eu“, 
dar se comportă ca un „Eu“. 

Ceea ce pipăie inteligenţa, ceea ce recunoaşte spi¬ 
ritul, nu are niciodată sfîrşit în] sine. Insă inteli¬ 
genţa şi spiritul vor să te convingă că ele sunt temei¬ 
nicia oricărui lucru: aceasta este îngîmfarea lor. 

Inteligenţa şi spiritul nu sunt decît mijloace, ju¬ 
cării ; Şinele este dincolo de-acestea. Şinele cunoaşte 
cu ochii simţurilor şi cu urechea spiritului. 

Şinele stă fără-ncetare de pază: compară, supune, 
cucereşte, distruge. Domneşte şi este stăplnitor al 
Eului. 

Dincolo de gîndurile şi sentimentele tale, o frate 
există un stăpîn puternic, un înţelept necunoscut, 
care se cheamă Şinele. El locuieşte trupul tău şi 
îţi este trup. 

Există mai multă temeinicie în trupul tău, decît 
In însăşi esenţa înţelepciunii tale. Şi ştie cineva dece 
are nevoie trupul tău de o esenţă a Înţelepciunii ta¬ 
le? 

Acel Sine îşi rîde de Eul tău, de salturile lui pre¬ 
tenţioase. „Ce-mi pasă de-aceste salturi şi de aceste 
zboruri ale minţii ? îşi zice. Ele mă împiedică să-mi 
ating ţinta. Şi Eulîl ţin de-o parte şi-i insuflu gîn- 
dirile.“ 

Acel Sine îi zice Eu-lui: „Să pătimeşti 1“ iar Eul 
pătimeşte şi se întreabă ce să facă, să nu mai pă¬ 
timească — şi la aceasta trebuie mintea-ţi să slu¬ 
jească. 

Şinele îi zice Eului: „Bucură-te: Şi Eul simte 
bucurie şi se întreabă ce să facă spre a simţi adesea 
bucurie — şi la aceasta trebuie mintea-ţi să slu¬ 
jească. 

Vreau să le spun ce faptă săvlrşesc cei ce Îşi 
dispreţuiesc trupul. Dispreţul le hrăneşte respectul. 
Dar cine a creiat respectul, dispreţul, valoarea, 
vrerea ? 

Acel Sine creator făcutu-le-a, spre trebuinţa sa, 
respectul şi dispreţul; creiat-a, spre trebuinţa sa, 
necazul şi bucuria. Trupul creator, spre trebuinţa 
sa format-a spiritul, să-i fie braţ al vrerii sale. 

Pînă şi-n nebunia şi-n dispreţul vostru, voi, dispre¬ 
ţuitori ai trupului, vă slujiţi Şinele. Vă zic că Şinele 
vostru e-acel ce vrea să moară şi îşi întoarce faţa 
de la viaţă. 

Că nu mai poate face ceea ce-i place cel mai mult: 
să creieze ceva care să-l depăşească. In asta constă 
obiectul celei mai mari dorinţe ale sale şi a întregii 
sale fervori. 

însă acum a prea tîrziu — de-aceea Şinele vostru 
vrea să piară, o, dispreţuitori ai trupului 1 

Şinele vostru vrea să piară şi de aceea aţi devenit 
dispreţuitori ai trupului, că nu sunteţi în stare spre 
a creia ceva prin care să vă depăşiţi. 

Şi de aceea vă supăraţi pe viaţă şi pe pămînt. 
Există o inconştientă gelozie in privirea piezişă a 
dispreţului vostru. 

Pe calea voastră, o, dispreţuitori ai trupului, eu nu 
voi merge. Nu sunteţi puntea ce duce la Supraom. 

Aşa grăit-a Zarathustra. 


DESPRE PATIMILE BUCURIEI ŞI DURERII 

De-i o virtute care este a ta, o, frate, ea nu mai 
aparţine nimănuia, decît ţie. 

Fără-ndoială că vrei să-i dai un nume şi s-o mîngîi, 
s-o tragi de urechi şi să te joci cu ea. 

Şi iată că-i dai un nume, care-i şi-al tău, dar pe care 
şi mu[ţimea i-1 dă — ai devenit popor şi turmă, în 
legătură cu virtutea ta. 

Ai face mai bine să zici: „Inefabilă şi fără de nume 
este aceea care-mi frămîntă sufletul şi-i dă plăcere, 
aceea de care-i este foame, mai mult decît de orice 
altceva, înlăuntrului meu. 

Să-ţi fie virtutea atît de înaltă, îneît să nu poată 
să poarte un nume oarecare, iar dacă trebuie să vor¬ 
beşti de ea, să n-ai ruşine de te-a bîlbîi. 

Vorbeşte, bîlbîie-te: „E lucrul meu, pe care 11 
iubesc: aşa îmi place, aşa-nţeleg eu Binele. 

Nu vreau să fie legea vreunui Dumnezeu. Nu vreau 
să ţină de vreo instituţie, sau de vreo trebuinţă ome¬ 
nească ; nu vreau vreo lege, care să mă-ndrepte spre 
ţinuturi de transcedenţă, ori spre raiuri. 

Aceea pe care o iubesc este-o virtute pămîntească, 
nu are răutate-n ea şi, mai puţin încă, vreo pornire 
oarecare. 

Ea mi-este ca o pasăre care la mine şi-a făcut cuibul 
— de-aceea o mîngîi şi o iubesc, iar ea-şi cloceşte 
Îndeaproape mie ouăle de aur.“ 

Iată, aşa să mi te bîlbîi, cînd laudă-i aduci virtuţii 
tale. 

Odinioară aveai patimi şi ziceai că-s rele. Acuma n-ai 
decît virtuţi: născute din înseşi patimile tale. 

Ai pus naintea patimilor tale ţeluri supreme, de-au 
devenit virtuţi şi bucurii pentru fiinţa ta. 

Şi parcă dintre furioşi ai fi, sau dintre*dedaţii la 
plăceri, dintre fanatici, sau răzbunători, 

că patimile tale sfîrşit-au prin a deveni virtuţi, 
iar diavolii tăi — îngeri. 

Aveai odinioară cîini îngrozitori în cuşca ta, dar au 
sfîrşit ca păsări şi ca plăcute cîntătoare. 

Din toată otrava ta, balsam făcut-ai; mulgînd 
vaca Tristeţii, bei acum dulcele lapte al ugerului său. 

Şi nici un rău nu se mai naşte din tine, fără declt 
acela al înfruntării lăuntrice dintre virtuţi. 

Frate, eşti fericit de ai o singură virtute, căci 
puntea o vei trece mai lesnicios. 

Eşti deosebit, de ai mai multe, dar soarta ţi se 
face astfel mai anevoioasă. Şi mulţi s-au dus să 
moară In pustiu, sătui de-a fi cîmp de bătaie al 
propriilor lor virtuţi. 

Frate, este un rău războiul, sau lupta? Da, dar 
este rău trebuitor, căci trebuie ca virtuţile tale să 
fie geloase între ele, să se împroaşte unele pe altele 
şi să se suspecteze. 

Ele ţi-s lacome, să stăpînească totul, fiecare vrea 
ca sufletul să-i slujească numai ei, şi fiecare cîştigă 
forţă-n mînia sa, ca şi-n iubire, ca şi-n ură. 

Geloasă este fiecare virtute pe cealaltă şi groaz¬ 
nic lucru este gelozia! Chiar ele pot să piară din cauza 
acestei gelozii. 

Acela pe care-1 cuprinde rugul geloziei, sfîrşeşte 
ca scorpionul, în contra sa întrebuinţîndu-şi acul veni¬ 
nos. 

Vai, frate, n-ai văzut tu, oare, cum se calomniază 
virtutea însăşi, şi cum pe sine se ucide? 

Omul este-o fiinţă ce trebuieşte să se depăşească. 
Şi să-ţi iubeşti virtuţile, căci din cauza lor pieri-vei. 

Aşa grăit-a Zarathustra. 


DESPRE FIRAVUL UCIGAŞ 

Voi, judecători şi-aducători de jertfe, voi nu vreţi 
să omorîţi mai înainte ca animalul să-şi plece capul? 
Iată, firavul ucigaş şi-a plecat capul, deşi privirea 
lui exprimă marele Dispreţ. 

„Eu-1 meu trebuie să-l depăşesc; el îmi inspiră 
dispreţ faţă de om“ — aşa zice privirea lui. 

Dar în momentul în care însuşi s-a condamnat, 
atins-a apogeul. Să nu-1 lăsaţi să se coboare din 
culmea-i spre nimicnicie. 

Pentru acel ce pătimeşte din el însuşi pînă-ntr-a- 
tît, nu mai există altă îndreptare decît o moarte 
rapidă. 

Cînd omorîţi, o, voi judecători, s-o faceţi din milă, 
nu din pornire potrivnică. Şi, ucigînd, vegheaţi voi 
înşivă spre a justifica viaţa. 

Nu e de-ajuns să vă-mpăcaţi cu cel pe care-1 veţi 
ucide. Tristeţea voastră fie-vă iubire pentru Su¬ 
praom. Astfel justifica-veţi trăirea voastră mai de¬ 
parte. 

„Duşman" şi nu „răufăcător" ar trebui să-i ziceţi; 
„bolnav" şi nu „nemernic"; „nebun", nu „păcătos".. 

Şi tu, judecătorul roşcovan, dacă-ai mărturisi toate 
de cîte eşti vinovat în gîndurile tale, lumea ar striga: 
„Inlăturaţi-1 pe-acest netrebnic, pe acest şarpe veni¬ 
nos !“ 

Dar altceva este-a gîndi şi altceva a făptui, şi alt¬ 
ceva înfăţişarea faptei. Nu au legătură de cauzalitate. 

înfăţişarea faptei făcut-a să pălească omul firav. 
Pe cînd a săvîrşit-o, a fost la înălţimea ei, dar după 
aceea, imaginea a ceea ce-a făcut n-a suportat-o. 

Şi s-a crezut făptaşul acestei singure fapte. E 
ceeace aş zice nebunia sa. Căci şi-a luat excepţia 
drept normă. 

O creastă hipnotizează o găină. Actul, comis, i-a 
hipnotizat sărmana-i judecată. E ceea ce numesc 
nebunia de după faptă. 

O, ascultaţi, judecători! Că mai există o nebunie 
şi este nebunia de dinaintea faptei. Ah, n-aţi cer¬ 
cetat pînă-n străfunduri de suflet ! 

Judecătorul roşcovan aşa vorbeşte: „De ce-a ucis 
omul acesta? Să fure.“ ci eu vă zic: fostu-i-a 
sufletului său sete de sînge, nude furtişag; fostu-i-a 
sete să vadă cuţitul fericit, 

dar judecata sa sărmană n-a înţeles această nebu¬ 
nie şi l-a convins de altceva: „Ce importanţă are 
slngele, i-a zis. Nu vrei să tragi profitul şi să furi, 
sau să te şi răzbuni ?“ 

Şi-a ascultat de judecata sa, cu vorbele-i ca plum¬ 
bul peste suflet — şi, după ce a omorît, a şi furat. 
Nu vroia să i se facă ruşine de nebunia sa. 

Şi-acum din nou apasă asupră-i plumbul faptei, 
iar sărmana-i judecată pare atît de strimtă, şi gre¬ 
oaie! 

Dacă ar putea să-şi scuture capul, şi-ar da jos 
povara. Dar cine l-ar ajuta să-l clatine măcar? 

Ce este acest om ? Un nod de şerpi îngrozitori 
care arare se-nţeleg unii cu alţii: de aceea se duc 
care-ncotro, să-şi afle loc în lume. 

Priviţi-1, acest trup sărman. Suferinţele şi dorin¬ 
ţele i le-a luat sărmanu-i suflet drept sete de-a 
ucide, drept pornire de a vedea cuţitul fericit. 

• Cel care astăzi cade bolnav, de răul de astăzi 
se îmbolnăveşte şi vrea să-i facă şi pe alţii să sufere 
de acelaşi rău ca el. 

Odinioară răul era îndoiala şi dorinţa de a fi 
Însuşi. Bolnavul era ereticul,’sau vrăjitoarea. Şi ca 
eretic, sau vrăjitoare, vroia să sufere. 

Dar astea-s lucruri pe care nu vreţi să le-auziţi, 
îmi spuneţi că ele vatămă oamenii de bine. Dar 
îmi pasă mie de oamenii de bine? 

Oamenii voştri de bine au destule lucruri care 
nu-mi plac, deşi îmi place, sigur, răul care-i în ei. 
Aş fi dorit să aibă o nebunie, din care să piară, 
precum pieri-va acest firav criminal. 

In fapt aş vrea ca nebunia lor să se numească 
bună credinţă, ori dreptate, ori adevăr. Dar virtutea 
le slujeşte să-i ţină în viaţă îndelung, într-o îndes¬ 
tulare care-ţi provoacă milă. 

Sînt parapet de-a lungul rîului: să mă folosească, cine 
poate. Dar cîrjă, să vă sprijin, nu vă sînt. 

Aşa grăit-a Zarathustra. 


DESPRE A SCRIE ŞI A CITI 

Din toate, îmi place ceea ce se scrie cu sînge. 
Scrie cu sîngele tău şi vei vedea că sîngele e spirit. 

Nu-i cu putinţă să înţelegi sîngele altuia — îi 
urăsc pe cei care citesc ca nişte gură-cască. 

Cînd cunoşti cititorul, nu mai faci nimic pentru 
el. încă un veac de cititori, şi însuşi spiritul va fi 
un putregai. 

Să aibă toată lumea dreptul să citească, iată 
ceea ce cu vremea vă dezgustă, nu numai să scrieţi, 
ci chiar să şi gîndiţi. 

Odinioară, spiritul era un Dumnezeu, apoi s-a 
făcut om, iar astăzi a devenit canalie. 

Cel ce scrie cu sîngele său şi în maxime, nu vrea 
să fie citit, ci învăţat pe dinafară. 

In munţi, cel mai scurt drum este din culme-n 
culme. Dar pentru asta îţi trebuie picioare lungi. 
Trebuie ca maximele să fie culmi, iar cei cărora le 
dăruieşti să fie zvelţi şi avîntaţi. 

Un bun văzduh, curat, primejdia pe-aproape, spi¬ 
ritul plin de-o voioasă şiretenie, iată cele ce merg 
Împreună de minune. 

îmi place să mă înconjur de spiriduşi şireţi; căci 
am curaj. Curajul împrăştie fantomele, dar îşi născo¬ 
ceşte spiriduşi. Curajului îi place să rîdă. 

Eu orice lucru îl simt altfel decît voi: chiar acest 
nor ce-1 văd deasupra mea, întunecat şi greu, de 
care rid, e pentru voi o aşezare de furtună. 

Voi vă înălţaţi privirile, căci aspiraţi spre. culme, 
dar eu mi le cobor, căci sînt pe pisc. 

Care dintre voi mai ştie să rîdă, după ce culmea 
a atins-o? 

Gel care urcă munţii cei mai înalţi, îşi rîde de tra¬ 
gicele jocuri ale scenei şi de asprimea tragică a 
vieţii. 

Curajoşi, nepăsători, zeflemitori, impunători — 
aşa ne vrea înţelepciunea. Ea e femeie şi-i place 
numai un războinic. 

îmi ziceţi: „E grea viaţa de purtat 11 . La ce v-ar 
folosi mîndria din zori şi resemnarea din amurg? 

E grea viaţa de purtat ? Nu fiţi atît da firavi I 
Sintem cu toţii, doar, asine şi asini, grămadă. 

Ce-avem noi în comun cu mugurul de trandafir, 
care se apleacă sub greutatea unui strop de rouă? 

E-adevărat, că, dacă iubim viaţa, e pentru că 
sîntem mai puţin obişnuiţi să trăim, decît să 
iubim. 

Există totdeauna un pic de nebunie în iubire. 
Dar există totdeauna un pic de judecată în nebunie. 

Cît mă priveşte, mie, care iubesc viaţa, mi se pare 
că cei ce se-nţeleg mai bine asupra fericirii sînt 
fluturii, băşicile de săpun şi toate cîte li se-asea- 
mănă. 

La vederea acestor mici rotocoale de suflete uşoare 
şi nebunatece, graţioase şi zvăpăiate, Zarathustra 
se simte prins de dorinţa de-a plînge şi de a cînta. 

Nu pot să cred decît în Dumnezeul ce-ar şti să 
joace. 

Şi, cînd pe diavol mi l-am întîlnit, l-am aflat 
grav, meticulos, profund, solemn. Era un spirit al 

împovărării. El face să cadă, de greutatea-i, orice 
lucru. 

Dar nu mînia ucide, ci risul. Haideţi, asupra 
spiritului împovărării să-l abatem! 

Am învăţat să umblu: de-atunci alerg fără efort. 
Am învăţat să zbor: de atunci nu mai aştept să 
fiu împins, ca să-mi schimb locul. 

Priviţi, cît de uşor mă simt. Priviţi, eu zbor. 
Priviţi, mă depăşesc în zbor pe mine însumi. Pri¬ 
viţi, în mine joacă-un Dumnezeu. 

Aşa grăit-a Zarathustra. 


DESPRE COPACUL DIN MUNTE 

Băgase de seamă Zarathustra un tînăr, care-1 oco¬ 
lea. Şi, într-o seară, pe cînd mergea singur prin 
munţii, ce străjuiau oraşul numit Die bunte Kuh, 
iată că-n drumul său îl întîlni ipe tînărul acela, 
ce- sta lipit cu spatele de un copac şi peste vale îşi 
arunca privirea ostenită. Zarathustra cuprinse-n 
braţe trunchiul de care tînărul sta rezemat şi astfel 
îi grăi: 

. „De-aş vrea să zgîlţîi acest copac, n-aş putea s-o 
fac. 

Dar vîntul, pe care nu-1 vedem, îl zbuciumă şi 11 
apleacă după plac. Nevăzutele mîini sînt îndeml- 
natece, printre altele, să ne aplece şi să ne zbu¬ 
ciume, după cum vor.“ 

Tînărul se ridică, uluit, şi exclamă: „E Zara¬ 
thustra cel care-mi -vorbeşte şi chiar la el gîndeam!“ 

Răspunse Zarathustra: „De ce ţi-e teamă? Există 
oameni ca acest copac. 

Cu cit doreşte să urce spre Înălţimi, şi spre lu¬ 
mină, cu-atît doresc şi rădăcinile-i să se-adîncească 
în pămînt, în bezne, în adîncimi, — în rău.“ 

„Da, în rău, strigă tînărul. Ci cum putut-ai să-ţi 
dezvălui într-astfel al meu suflet ?“ 

Surîse Zarathustra şi grăi: „Sînt suflete ce nu se 
dezvăluiesc vreodată, ci doar ţi le închipui.“ 

„Da, în rău!“ repetă tînărul. „Drept zis-ai, Zara¬ 
thustra. De cînd doresc să mă înalţ, nici eu, nici 
nimeni nu mai crede-n mine. De unde vine acest 
fapt ? 

Prea repede mă schimb. Eul meu de astăzi îl 
leapădă pe cel de ieri. Adesea sar treptele, urcînd 
— dar nici o treaptă nu-mi este iertată. 

Ajuns în culme, sînt totdeauna singur. Nimeni 
nu-mi vorbeşte. Singurătatea de ghiaţă mă face 
să-mi clănţăn dinţii. Şi ce caut pe-acele înălţimi? 

Şi ce ruşine mi-e să urc şovăitor! Şi cît îmi rîd 
de răsuflarea ostenită! Cît îl urăsc pe cel ce are 
aripi! Ce ostenit mă simt, de-a fi urcat atît de sus! 

Dispreţul meu îmi creşte cu dorinţa: cu cît mă 
sui, cu-atît dispreţuiesc pe cel ce suie: ce caută 
pe-acele înălţimi ?“ 

Cu acestea, tînărul tăcu. Iar Zarathustra, privind 
copacul de care ei se sprijineau, astfel grăi: 

„Acest copac crescut-a singuratec în munte — în 
creşterea-i a depăşit oameni şi fiare. . 

De-ar vrea să spună, nimeni nu l-ar Înţelege, 
atlta a crescut. 

Şi-atunci aşteaptă, aşteaptă necurmat — dar ce ? 
El prea aproape de boltă trăieşte şi fără îndoială că 
aşteaptă un fulger, care vine.“ 

Cînd Zarathustra zise aceste vorbe, tînărul, pradă 
unei grozave zbuciumări, strigă: „Desigur, Zara¬ 
thustra, adevărat grăit-ai! Culmile căutînd, dori- 
t-am pieirea mea, şi tu eşti fulgerul pe care-1 aştep- 

tam. Vezi, ce sînt eu, de cînd mi-ai apărut? Dorinţa 
pentru tine, ce ţi-o port, m-a destrămat!“ Aşa îi 
zise tînărul, amarnic plîngînd. Dar Zarathustra, 
cuprinzîndu-1 cu braţul, îl luă cu sine. 

Şi după ce făcură o bucată de drum, Zarathustra 
începu astfel: 

„Mi-e inima zdrobită. Mai mult decît cuvintele, 
îmi spune privirea ta primejdia în care eşti. 

Tu nu eşti încă liber, ci cauţi adevărul. Această 
căutare te-a făcut să ai nopţi albe şi ţi-a exaspe-, 
rat-o conştiinţa. 

Tu cauţi liberele culmi, sufletul tău se vrea la 
stele. Dar relele-ţi porniri de-asemenea au setea 
lor de libertate. 

Sălbaticii tăi cîini vor şi ei să se elibereze; schelă- 
lăiesc de bucurie In tainiţele tale, în vreme ce spi¬ 
ritul lucrează să le deschidă. 

Eşti încă, văd, un prizonier care visează liber¬ 
tatea. Vai, sufletul unor asemenea devine născo- 
citor, Insă viclean şi rău. 

Şi spiritul eliberat are nevoie să se curăţească. 
El îşi păstrează peste sine umbra gratiilor şi miro¬ 
sul de mucegai. Trebuie ca privirea-i să-şi regă¬ 
sească limpezimea. 

Desigur, cunosc primejdia spre care mergi. Dar 
te conjur, în numele nădejdii şi iubirii mele, nădej¬ 
dea şi iubirea nu ţi le pierde. 

Te simţi ales, şi chiar acei ce te urăsc şi te pri¬ 
vesc pieziş te simt că eşti de viţă aleasă. Omul 
ales, s-o ştii şi tu, e ca o piatră de care se împiedică 
ceilalţi, cu toţii. 

Chiar pentru cel bun, alesul e-o oprelişte; şi 
chiar de i se dă numele de bun, alesului, e doar un 
fel de a-1 înlătura. 

Omul ales vrea să creeze din nou, vrea o virtute 
nouă. Cel bun vrea lucrurile vechi şi să păstreze 
ceea ce e vechi. 

Pentru cel nobil, pericolul nu-i să devină bun, ci 
nepăsător, că totul ia în rîs şi este un destrămător. 

Vai, cite inimi nobile de-acestea n-am cunoscut! 
Ele şi-au pierdut nădejdea cea mai înaltă. Şi din 
acel moment vorbit-au de rău înaltele speranţe. 

Şi din acel moment trăit-au o viaţă cinică, făcută 
din scurte bucurii, fără să vadă mai mult decît de 
azi pe mîine. 

„Spiritul este de asemenea' plăcere", ziceau. Şi 
dintr-o dată spiritul lor avu aripile zdrobite. Acuma 
se tîrăşte, murdărit de tot ceea ce-1 roade. 

Odinioară visau să fie eroi; acum nu sînt decît 
petrecăreţi. Eroul li-i subiect de pătimire şi de 
groază. 

Ci n numele iubirii şi nădejdii mele, eu te con¬ 
jur: eroul din tine nu-1 alunga! Cinsteşte cu sfin¬ 
ţenie nădejdea ta cea mai înaltă!" 

Aşa grăit-a Zarathustra. 


DESPRE PREDICATORII MORŢII 

Există predicatorii morţii şi-i plin pămlntul de 
aceia cărora trebuie să li se predice, ca să renunţe 
să trăiască. 

E plin pămîntul de uşuratici, viaţa-i terfelită de 
cei mulţi. Se-ncearcă, deci, ca-n numele „vieţii veş¬ 
nice" să fie convinşi să părăsească viaţa asta. 

„Galbenii", astfel sînt numiţi predicatorii morţii, 
sau „negrii". Dar vi-i voi arăta sub alte culori, 
încă. 

Iată-i pe cei mai de temut, pe cei ce poartă-n 
ei sălbaticul şi care nu' au de-ales decît între 
plăcere şi mortificare. Pînă şi în plăcerile acestora-i 
mortificare. 

Oamenii de temut, dar care n-au ajuns încă să 
fie oameni! Să predice, aşadar, renunţarea la viaţa 
aceasta, dar ei înşişi să piară! 

Iată-i, tuberculoşii sufletului: de-abia născuţi, că 
şi încep să moară, şi sete au de toate doctrinele obo¬ 
selii şi renunţării. 

Ar vrea mai bine să fie morţi, şi-ar trebui să 
vrem ceea ce înşişi vor. Să ne păzim, însă, de a-i 
trezi pe aceşti morţi, ori de-a jicni aceste sicrie 
-trăitoare! 

Destul li-i să-ntîlnească un bolnav, ori un bătrin, 
ori un cadavru, că-ndată strigă: „viţa-i pe ducă!“ 

Dar ei sînt cei pe ducă, ei şi privirea lor, care nu 
vede decît o faţă-a existenţei. 

învăluiţi în deasă melancolie şi doritori cu pa¬ 
timă ai celor mai mărunte întîinplări care pot să 
pricinuiască moartea, aşteaptă, cu' dinţii strînşi. 

Sau iată-i că-ntind mîinile spre dulciuri, bătîn- 
du-şi joc de propria-le copilărie — se-agaţă de nimi¬ 
cul existenţei lor şi îşi bat joc de puterea ce-i ţine 
legaţi încă de nimicuri. 

Zice înţelepciunea lor: „Nebuni, cei care ţin la 
viaţă, dar între cei nebuni sîntem şi noi. Şi asta-i 
tot ce are viaţa mai nebun.“ 

„Viaţa-i numai suferinţă 11 , grăiesc ceilalţi. Nu 
mint deloc. Faceţi, dar, în aşa fel încît să nu mai 
fiţi voi înşivă. Faceţi să înceteze viaţa ce nu e decît 
suferinţă. 

Şi iată ce-ar trebui să-nveţe virtutea voastră: 
destramă-te pe tine însuţi! Scapă de tine însuţi! 

„Plăcerea-i un păcat, zic unii dintre aceşti predi¬ 
catori ai morţii. Să stăm de-o parte şi să nu mai 
facem nimic.“ 

„E groaznic să zămislim, zic ceilalţi. Şi la ce bun 
să zămislim ceva? Că zămislim numai nefericiţi." 
Şi aceştia sînt propovăduitori ai morţii. 

„Trebuie să fim miloşi, zic alţii Încă. Luaţi-ne 
ce-avem. Luaţi ceea ce sîntem. Cu atît mai puţin 
vom fi legaţi de viaţă." 

De-ar fi din străfundurile lor miloşi, ar face viaţa 
celor de alături de nerăbdat. Să fie răi, le-ar fi ade¬ 
văratul fel de a fi buni. 

Dar vor să se lipsească de viaţă şi puţin le pasă 
că-i leagă mai mult pe ceilalţi, cu lanţuri de daruri. 

Voi, cei a căror viaţă nu-i decît nelinişte şi muncă 
lndîrjită, nu sînteţi voi sătui de viaţă? Nu sînteţi 
gata, şi mai mult ca gata, să predicaţi asupra 
morţii ? 

Voi, care iubiţi munca lndîrjită şi tot ce este 
grabnic, nou, necunoscut, vouă vi-i greu să vă răb¬ 
daţi pe voi înşivă: ardoarea voastră de-a munci 
este un fel de a scăpa de voi înşivă, de-a vă uita 
pe voi. 

De-aţi fi avut mai multă credinţă în viaţă, vă 
v-aţi fi lăsat mai greu clipei prezente. Dar nu aveţi 
destulă tărie-n voi, să ştiţi să aşteptaţi, nici chiar 
atlta cit să vă permită să fiţi leneşi." 

Din toate părţile răsună glasul acelora ce predică 
asupra morţii şi-i plin pămîntul de cei cărora le vine 
bine să predice de moarte. 

Sau despre „viaţa veşnică" — îmi este acelaşi 
lucru. Tot ce contează, este ca ei să piară grabnic. 

Aşa grăit-a Zarathustra. 

DESPRE RĂZBOI ŞI DESPRE RĂZBOINICI 


Nu ne pasă, de sîntem cruţaţi de cei mai înver¬ 
şunaţi duşmani, ori de aceia pe care-i iubim din 
toată inima. Deci lăsaţi-mă să vă spun adevărul. 

Războinici, fraţi ai mei, eu vă iubesc din toată 
inima. Asemeni vouă sînt şi-am fost întotdeauna. 
Vă sînt, de asemeni, cel mai pe potrivă duşman. 
Deci lăsaţi-mă, să vă spun adevărul. 

Cunosc şi duşmănia, şi invidia care sălăşluiesc în 
inimile voastre. N-ateţi destulă măreţie de suflet, 
ca să n-aveţi invidie şi ură. S-aveţi, dar, măreţia 
de-a nu vă fi ruşine de acestea. 

Şi dacă nu puteţi să fiţi sfinţi ai Cunoaşterii, fiţi 
cel puţin războinici. Războinicii cunoaşterii-s înso¬ 
ţitorii şi precursorii acestei sfinţenii. 

Văd mulţi ostaşi: aş vrea să văd pe-atîţia şi 
războinici. Ceea ce poartă, se numeşte uniformă. 
Cel puţin să nu fie uni-formă ceea ce ascunde ea pe 
dedesubt. 

Vreau să faceţi parte dintre aceia a căror pri¬ 
vire este mereu în căutarea unui duşman — duş¬ 
manul vostru. La unii dintre voi există ura, din 
prima aruncătură de ochi. 

Cătaţi-vă potrivnicul, luptaţi, băteţi-vă pentru 
gîndirea voastră. Şi dacă gîndirea voastră piere, 
să-şi cînte cinstea voastră izbînda. 

Să iubiţi pacea ca pe un mijloc de noi războaie; 
mai mult o pace scurtă, decît o pace lungă. 

Nu munca vă sfătuiesc, ci lupta. Nu pacea, ci 
izbînda. Vă fie munca luptă, iar pacea fie-vă iz- 
bindă 1 

Nu poţi păstra tăcerea şi să rămîi tu pace, decît 
dacă ai arc şi ai săgeţi. Altminteri, vremea trece în 
flecăreli şi certuri. Fie-vă pacea o izbîndă! 

Ziceţi că războiul însuşi sfinţit este de cauza cea 
bună? Ci eu vă spun că războiul bine făcut sfin¬ 
ţeşte orice cauză. 

Războiul şi curajul au făptuit mai multe lucruri 
mari de milostenie. Nu mila, ci bravura voastră a 
fost aceea care pînă azi i-a ocrotit pe cei nepu¬ 
tincioşi. 

Ce este binele? mă întrebaţi. Binele este de-a fi 
brav. Lăsaţi fetiţele să zică: „Binele-i ceea ce deo¬ 
dată este frumos şi înduioşător 11 . 

Vi se zice că sînteţi fără inimă, dar inima voastră 
este adevărată şi-mi place ruşinarea simţirii voastre. 
Vă ruşinaţi de îndestularea voastră, cum alţii se 
ruşinează de sărăcia lor. 

Sînteţi urîţi ? Fie, o, fraţii mei! învăluiţi-vă-n 
sublim: el este mantia urîciunii. 

Cînd sufletele voastre se măresc, devin bănui¬ 
toare şi în măreţia voastră există răutate. Căci vă 
cunosc. 

E răutatea locu-n care bănuitorul şi slăbănogul 
se întîlnesc. Dar nu se-mpacă între ei. Căci vă 
cunosc. 

Duşmanii buni de ură vă trebuie, nu cei buni 
de-a fi dispreţuiţi. Trebuie să fiţi mîndri de-al 
vostru potrivnic. Căci astfel, izbînzile potrivnicului 
vostru, sînt şi ale voastre. 

Ceea ce nobil este la sclav, este revolta. Vouă 
vă fie supunerea nobleţe. Chiar dacă daţi porunci, 
să fie din supunere. 

f 

Pentru adevăratul războinic, „trebuie 11 sună mai 
bine decît „vreau 11 . Chiar ceea ce iubiţi mai mult, 
faceţi în aşa fel încit să vi se poruncească să iubiţi. 



Iubirea voastră de viaţă, vă fie iubirea pentru 
cea mai de preţ nădejde a voastră, iar cea mai de 
preţ nădejde, vă fie gindul suprem al vieţii. 

Gîndul vostru cel mai de preţ, lăsaţi-mă să vi-1 
prescriu; şi iată-1: omul este ceva ce trebuieşte 
depăşit. 

Trăiţi-vă, deci, viaţa de supunere şi de război! 
Ce importanţă are să trăieşti mult? Care războinic 
vrea să fie cruţat? 

Eu nu vă cruţ deloc, ci din adîncul inimii mele vă 
iubesc, războinicii, fraţi ai mei. 

Aşa grăit-a Zarathustra. 


DESPRE NOUL IDOL 

In anumite locuri din lume, există încă gloate şi 
turme, dar nu la noi, o, fraţi ai mei. La noi nu-s 
decît State. 

Statul ? Ce-nseamnă el ? Hai, deschideţi-vă ure¬ 
chile, căci vreau să vă vorbesc despre cum mor 
popoarele. 

Statul este cel mai nesimţitor dintre nesimţitorii 
monştri. Nesimţitor, chiar şi cînd minte. Şi iată 
ce minciună îi scapă din gură: „Eu, Statul, sînt 
poporul. “ 

Minciună! Fost-au creatori cei ce formară popoa¬ 
rele şi fluturară pe deasupra lor o credinţă şi o 
iubire — slujit-au astfel viaţa. 

Dar distrugătorii au întins capcane mulţimii, 
adică ceea ce aceştia numesc State, iar pe deasupra 
i-au ţinut o sabie şi o sută de ispite. 

Şi dacă încă mai există vreun popor, el nu-nţe- 
lege nimic din Stat şi îl urăşte ca pe un dedeochiu, 
ca un păcat în contra moralei şi dreptului. 

Vă iau acest semn: fiece popor vorbeşte o limbă 
proprie, în ce priveşte binele şi răul, pe care nu o 
înţelege vecinul său. El izvodeşte pentru sine un 
limbaj, în ce priveşte dreptul şi morala. 

Dar Statul ştie să mintă în toate limbile, şi despre 
bine, şi despre rău; şi-n tot ce zice, minte. Şi tot 
ce are-i adunat prin furt. 

Totul în el e fals: muşcă cu dinţii falşi, acest 
pizmătareţ. Chiar măruntaiele-i sînt false. 

Amestecul din toate limbile, cînd zice despre rău 
şi bine, iată ce semn v-arăt că are. Acesta-i însem¬ 
nul Statului. In fapt, e aceasta într-arătarea dorin¬ 
ţei sale de a muri. O carte de joc azvîrlită celor ce 
predică despre moarte. 

Oameni prea mulţi se nasc pe lume. Statul a fost 
născocit pentru cei care-s de prisos. 

Iată-1 cum îi atrage pe-aceştia, ce-s de prisos, 
cum îi înghite, îi mestecă, îi rumegă! 

„Nimica nu-i mai mare ca mine pe pămînt. Sînt 
degetul atotporuncitor al Domnului 11 — astfel se 
grozăveşte monstrul. Şi cei ce dinainte-i îngenun- 
chiază, nu-s numai cei ce au vederea josnică şi 
lungi urechi. 

Vai, şi în voi, suflete mari, îşi murmură îngrozi- 
toarele-i minciuni. Vai, cum ghiceşte care-s boga¬ 
tele inimi şi cărora le place să se cheltuiască. 1 

Pe voi de-asemeni vă ghiceşte, învingători ai 
Dumnezeului de-odinioară. Aţi ostenit luptînd, dar 
osteneala voastră iat-o în slujba idolului nou. 

Şi noul idol cu eroi vrea să se înconjoare, cu 
oameni de onoare. Ii place să se-ncălzească la soarele 
bunei conştiinţe, acestui monstru nesimţitor. 

Şi totul vă va da, dar cu condiţia să-l adoraţi 
pe el, idolul nou; cu acest preţ va,cumpăra lucirea 
virtuţii voastre, lumina privirii voastre mîndre. 

Că vrea să se slujească de voi ca de-o momeală 
în mulţime. Desigur, e o maşină drăcească, aceea 
pe care-a născocit-o, un cal al morţii dînd clinchete 
din hamurile sale nepreţuit împodobite. 

Desigur, a născocit astfel, spre folosinţa mulţimii, 
o formă a morţii, care se laudă pe sine-a fi viaţă. 
De fapt e cel mai bun serviciu adus morţii. 

Statul e locul în care toţi sînt otrăviţi, buni ca şi 
răi; în care toţi se pierd, buni ca şi răi; în care moar¬ 
tea înceată, a tuturor, „viaţă“ se numeşte. 

Iată-i pe prisoselnici! Bolnavi sînt totdeauna, 
că-şi varsă fierea in ceea ce ei numesc ziare. Cum se 
mănîncă între ei! Dar n-ajung să se mistuie! 

Iată-i pe prisoselnici! Strîng bogăţii, dar mai săraci 
devin. Doresc puterea, dar mai înainte drojdia 
puterii, banii cei mulţi — aceşti neputincioşi! 

Iată-i, se caţără, aceste maimuţe pricepute. Unii 
peste alţii se caţără şi pe tăcute se rostogolesc în 
hău. 

Toţi vor s-ajungă la domnie: e nebunia lor. Ca 
şi cum în domnie ar fi găsită fericirea. Adesea, mo¬ 
cirla e pe tron. Adesea e tronul în mijlocul mocirlei. 

Cu toţii sînt nebuni, precum vă spun, aceşti mai¬ 
muţoi căţărători şi-nfierbîntaţi. Idolul lor duhneşte, 
monstru nesimţitor. Şi ei duhnesc, de-asemeni, ei, 
idolatrii. 

Vreţi, oare, să vă înăbuşiţi de duhoarea poftelor 
şi a răsuflării lor, o, fraţi ai mei ? Mai bine spargeţi 
ferestrele şi azvîrliţi-vă afară! 

Fugiţi de-ngrozitoarea lor duhoare! Feriţi-vă, să 
nu cădeţi în idolatria acestor uşurateci! 

Feriţi-vă, pe calea voastră, de-ngrozitoarea du¬ 
hoare ! Indepărtaţi-vă de fumegările jertfirilor de 
oameni! 

Pentru aceia ce de bunăvoie se exilează, de unul 
singur, ori în doi, există încă locuri pe unde bate 
briza mării liniştite. 

O viaţă liberă rămîne cu putinţă sufletelor mari. 
De fapt, cînd stăpîneşti puţin, cu atîta mai puţin 
eşti stăpînit. Să fie lăudată neavuţia! 

Unde sfirşeşte Statul, acolo-i omul trebuitor. 
Unde sfirşeşte Statul, începe cîntarea trebuinţei, 
cîntarea fără de pereche, de neînlocuit. 

Unde sfirşeşte Statul — priviţi acolo, fraţi ai mei! 
— nu zăriţi, oare, curcubeul şi punţile ce duc la 
Supraom ? 

Aşa grăit-a Zarathustra. 


DESPRE MUŞTELE PIEŢII PUBLICE 

Fugi, prietene, află-ţi scăparea în singurătate! 
Te văd de larma 'oamenilor de seamă asurzit şi 
îmboldit de boldurile celor mărunţi. 

Pădurile şi stîncile vor şti să tacă, cu adîncă 
simţire, în tovărăşia ta. 

Să fii din nou precum e-acest copac pe care îl 
iubeşti, cu rămurişu-i larg, tăcut, asupra mării aple¬ 
cat s-asculte. 

Unde singurătatea încetează, începe piaţa publică 
şi vălmăşagul marilor comedianţi, şi zumzetul de 
muşte veninoase. 

Cele mai bune lucruri din lume nu-s luate-n 
seamă, de nu se află vreunul care să le aranjeze. 

Pe aranjator, iată pe cine numeşte mulţimea om 
de seamă. 

Mulţimea n-are înţelesul a ce e mare. Nu are 
înţelesul creatorului. Ea este simţitoare la regi¬ 
zori şi la actorii cauzelor mari. 

Lumea se învîrte în jurul născocitorilor de noi 
valori; se-nvîrte într-o mişcare nevăzută. Dar împre¬ 
jurul comedianţilor se-nvîrte şi gloata, şi gloria: 
se zice că aşa e lumea. 

Comediantul are spirit, dar spirit fără conştiinţă. 
El crede totdeauna în ceea ce îi îngăduie să-i facă 
pe alţii să creadă — să creadă in el. 

Mîine, avea-va o credinţă nouă, poimîine — una 
şi mai nouă. Pricepe repede, precum mulţimea, şi 
are simţiri schimbătoare. 

A-ntoarce pe dos, e ceea ce numeşte a demonstra. 
A duce la nebunie, numeşte a convinge. Iar sîngele 
vărsat crede că este una dintre cele mai bune do¬ 
vezi. 

Unui adevăr uşor de auzit, îi zice că-i minciună 
şi nimic, căci nu crede decît în Dumnezeii care fac 
larmă-n lume. 

Piaţa-i plină de măscărici solemni — mulţimea 
se laudă că are oameni mari: salută-n ei pe cei ce 
stăpînesc ceasul de faţă. 

Dar ceasul îi grăbeşte şi ei pe tine te grăbesc, 
la rîndul lor. 

Şi de la tine cer' ori da, ori nu. Şi vai de tine, 
dacă ai vrea să te aşezi între a fi pentru, ori a fi 
contra! 

Să nu-i invidiezi pe aceşti neiertători şi nerăbdă¬ 
tori, tu, adoratorul adevărului! Nicicînd adevărul 
nu s-a însoţit cu unii ca ei. 

Din cauza acestor aprinşi la mînie, întoarcete-n 
ascunzătoarea ta: căci numai în piaţa publică vă 

Îmboldesc, să capete din partea voastră un da, 
ori nu. 

Fîntînile adinei îşi trăiesc viaţa cu încetinire; le 
trebuie mai lungă vreme, ca să-şi dea seama ce 
este înăuntrul lor. 

Tot ce e mare, nu vrea piaţă publică, şi nici re¬ 
nume. Departe de piaţa publică şi de renume au 
fost întotdeauna inventatorii noilor valori. 

Fugi, prietene, refugiază-te-n singurătate! Te văd 
de muştele veninoase năpădit! Refugiază-te, unde 
e vîntul aspru şi puternic! 

Refugiază-te-n singurătate! Prea ai trăit aproape 
de cei mărunţi şi măcinaţi. Fereşte-te de nevăzuta 
răzbunare a lor! Că pentru tine n-au altă simţire, 
decît una. 

Braţul nu-1 ridica-mpotriva lor. Ei sînt nenumă¬ 
raţi. Şi soarta ta nu-i să stîrpeşti muşte. 

Sînt fără număr aceştia, mărunţi şi măcinaţi — 
şi s-au văzut mîndre zidiri căzute în ruină din cauza 
stropilor de ploaie şi-a ierburilor nebune. 

Nu eşti de piatră, dar ca pe-o piatră te rod aceste 
picături. Ai să sfîrşeşti sfărmîndu-te. 

Te văd ciupit de muşte veninoase şi sîngerînd 
din sute de scărpinături, dar orgoliul tău dispre¬ 
ţuieşte să te mînii. 

Ei îţi vor sîngele, cu nevinovăţie. Sufletele lor 
fără de vlagă cer sînge şi te ciupesc fără să-şi facă 
vină. 

Dar tu, inimă adînc simţind, tu prea mult suferi, 
chiar cînd sînt rănile uşoare. Şi mai nainte ca răni- 
le-ţi să se închidă, aceeaşi viermuială pe mînă-ţi 
suie. 

Păreai prea mîndru, ca să omori aceste scîrbo- 
şenii, dar ia aminte să nu te afli osîndit de-a le 
ibda întreaga viermuială veninoasă şi nedreaptă. 

Mişună împrejurul tău. Chiar cînd te laudă, lauda 
lor este supărătoare. Ceea ce vor, este să fie cît mai 
aproape de sîngele şi pielea ta. 

Te linguşesc ca pe un Dumnezeu, sau ca pe Diavol. 
Se văicăresc la tălpile tale, ca dinaintea unui Diavol 
sau Dumnezeu. Ce importanţă are? Linguşitori şi 
văicăreţi, că altcumva nu pot să fie. 

Uneori sînt binevoitori cu tine, dar astfel fost-au 
totdeauna laşii: prevăzători. Căci laşii sînt şireţi. 

Sufletul lor şovăitor gîndeşte mult la tine, căci 
te găseşte ispititor. Ceea ce pe tine te nelinişteşte, 
sfîrşeşte totdeauna neliniştindu-i pe ceilalţi. 

Pentru ale tale virtuţi, te pedepsesc. Nu-ţi iartă 
din inimă decît neizbutirea. 

Dar, iertător şi drept cum eşti, tu zici: „Nevino¬ 
vaţi sînt de nimicnicia lor.“ In vreme ce şovăitorul 
lor suflet gîndeşte: „Vinovăţie este-n tot ce-i mare.“ 

Chiar cînd eşti iertător cu ei, gîndesc că tu-i dis- 
preţuieşti; şi binefacerile tale ei le răstălmăcesc ca 
răutăţi ascunse. 

Mîndria-ţi fără fraze, nu le place. Se bucură de 
cîte ori te laşi să fii modest, părînd că-i vanitate. 

Ceea ce-n alţii desluşim, este şi ceea ce le dăm 
din partea noastră. Păzeşte-te, aşadar, de cei mă¬ 
runţi ! 

Ei, înaintea ta, se simt mărunţi, dar josnicia lor 
ca spuza este: se înroşeşte şi-ascundc împotriva 
ta o răzbunare. 

Şi, oare, n-ai băgat de seamă că adesea, cînd te 
apropii, tac şi puterea ce-au ăvut-o parcă îi pără¬ 
seşte, cum părăseşte fumul focul ce se stinge? 

Desigur, prietene, eşti reaua conştiinţă a aproa¬ 
pelui tău, căci nu-i nici unul demn de tine. De 
aceea te urăsc şi-ar vrea doar sîngele să-ţi sugă. 

Apropiaţii tăi vor fi întotdeauna muşte veni¬ 
noase. Şi măreţia ta îi face mai veninoşi, mai asemă¬ 
nători cu muştele. 

Fugi, prietene, retrage-te-n singurătate, acolo 
unde vîntul e aspru şi puternic. Căci soarta nu-ţi 
este să fii omorîtor de muşte! 

Aşa grăit-a Zarathustra. 


DESPRE CASTITATE 

Pădurea-mi place. Rău se trăieşte în oraşe: acolo 
întîlneşti prea mulţi în rut. 

Nu-i mai ferice să cazi în mîna unui ucigaş, declt 
în visurile unei femei cuprinsă de sminteală? 

tJitaţi-vă la oamenii aceştia: privirea ce-o au 
spune că nu cunosc nimic mai bun pe lume, decît 
culcatul cu-o femeie. 

Au un depozit de mocirlă în fundul sufletelor 
lor. Vai, dacă pe deasupra mocirla are spirit! 

Măcar dacă-aţi fi fost doar animale, că animalul 
are nevinovăţia de partea sa! 

Să vă dau sfaturi de-a vă ucide simţirile? Vă 
sfătuiesc s-aveţi în ele nevinovăţie. 

Să vă dau sfaturi de castitate? Castitatea le este 
unora virtute, dar altora aproape viciu. 

Se prea poate să fie abţinători, dar Senzuali¬ 
tatea, căţeaua lor, rămîne la pîndă şi îşi iveşte 
colţii-n tot ce fac. 

Pînă pe culmile virtuţii lor, cum şi în spiritul 
lor rece, îngrozitorul animal îi urmăreşte ne-mpăcat. 

Şi ce drăgălaş cerşeşte o bucată de spirit căţeaua 
asta, Senzualitatea, cînd bucăţica de carne nu i se dă! 

Vă place tragedia şi ceea ce zdrobeşte inima ? 

Deci nu mă-ncred căţelei voastre! 

Aveţi privirea prea aspră şhun aer de poftă nesă¬ 
nătoasă, cînd îi priviţi pe cei în suferinţă. Oare nu 
senzualitatea voastră s-a deghizat şi poartă numele 
de Milă? 

Şi v-aş mai spune: sînt mulţi, cei care vrînd să-l 
alunge pe Diavolul pe care îl purtau în ei, s-au 
prefăcut ei înşişi în porci. 

Dacă-i povară castitatea, să renunţaţi la ea, de 
teamă să nu devină cale către iad, adică mocirlă 
şi necurăţenie în suflet. 

Să vă vorbesc de lucruri spurcate? După părerea 
mea nu-i răul cel mai rău. 

Nu cînd e adevărul mocirlos, ci cînd e-o apă fără 
adîncime, atunci eroul cunoaşterii simte o scîrbă 
să se scufunde. 

In fapt, există oameni de castitate din plămada 
lor: aceştia au mai multă blîndeţe-a inimii, rîd mai 
de bună voie şi mai adesea decît noi. 

Rîd chiar de castitate şi întreabă: „Ce-i casti¬ 
tatea? Oare nu-i sminteală? Sminteala asta, însă, 
ne-a venit, nu ne-am dus noi s-o-ntîmpinăm. 

Doar că i-am dat străinei sălaş inima noastră şi 
ă venit să locuiască la noi — rămînă cît îi va plăcea." 

Aşa grăit-a Zarathustra. 


DESPRE PRIETEN 

„Mereu îmi este-n preajmă cineva nedorit, îşi 
zice singuratecul. Mereu unu ori unu, cu vremea, 
face doi. 

Eul şi Şinele fac schimb de vorbe prea aprins. 
Cum s-ar. putea răbda aceasta, de n-ar fi un prie¬ 
ten?" 

Pentru singuratec, prietenii] e-ntotdeauna un al 
treilea. Iar al treilea e ca un dop de plută care împie¬ 
dică discuţia celor doi să se scufunde-n adîncimi. 

Vai, există mereu prea multe adîncimi pentru cei 
singurateci! Iată de ce sînt însetaţi de-un prieten, 
de semeţia lui. 

Credinţa noastră-n celălalt trădează ce vrem să 
credem noi despre înşine. Dorinţa de-a avea un prieten 
ne trădează. 

Adesea prietenia nu slujeşte decît pentru a ne 
depăşi invidia. Şi adesea nu ataci şi nu-ţi faci duş¬ 
mani, ca să ascunzi astfel că eşti un vulnerabil. 

„Să-mi fii duşman", zice adevăratul respect, ce-n- 
drăzneşte să ceară prietenie. 

Dacă vrei să ai un prieten, trebuie să vrei să te 
baţi pentru prietenul tău, iar pentru a te bate, 
trebuie să poţi să fii duşman. 

In prieten trebuie să onorezi un duşman însuşi. 
Poţi să te apropii de el şi să nu treci de partea lui? 

In prieten trebuie să ai cel mai pe măsură duş¬ 
man. Doar rezistîndu-i vei fi şi mai aproape de 
inima sa. 

Nu vrei să, te acoperi în faţa prietenului tău? 
Gîndeşti să-i faci onoarea de a i te arăta aşa cum 
eşti? în loc de-aţi zice mulţumesc, te va trimite la 
diavolul. 

Cel ce nu ascunde despre sine nimic, ne zădăreşte 
mînia: temeţi-vă, de a vă arăta în goliciunea 
voastră. De eraţi zei, desigur vă era ruşine să pur¬ 
taţi haine. 

Dar niciodată n-o să fii destul de-mpodobit, pen¬ 
tru prieten. Tu trebuie să fii săgeata care ţinteşte 
către Supraom. 

Văzut-ai prietenul dormind, ca să-l cunoşti aşa 
cum este? Care-i, deci, chipul său obişnuit? E pro¬ 

priul tău chip, văzut într-o oglindă grosolană şi 
imperfectă. 

Ci l-ai văzut dormind ? Nu ţi-a fost teamă să-l 
vezi aşa cum este ? O, prietene, omul este ceva ce 
trebuieşte depăşit. 

Şi trebuie ca prietenul să treacă drept maestru 
în arta de-a ghici şi de-a tăcea. Păzeşte-te, de-a 
vrea să cunoşti totul. Visul să-ţi spună ce face 
prietenul, pe cînd veghează. 

Mila ce-o ai pentru prieten, să ştie să ghicească, 
ca mai întîi să ştii dacă el milă de la tine vrea. Poate 
că lui îi place să ai ochiul impasibil, privirea de 
eternitate. 

Mila pentru prieten să-ţi fie ascunsă sub o crustă 
aspră, încît să-ţi rupi un dinte-n mila ta. Astfel 
avea-va fineţe şi dulceaţă. 

Eşti, pentru prieten, aer curat, singurătate, pîine 
şi balsam ? Cel care propriile lanţuri nu şi le sfarmă, 
ştiut-a, totuşi, să-l elibereze pe prieten. 

Eşti sclav? Nu poţi să fii prieten. Tiran eşti? 
Prieteni nu poţi să ai. 

Prea îndelung un sclav şi un tiran stătură în 
femeie ascunşi. De-aceea femeia nu-i încă în stare 
de prietenie. Ea nu cunoaşte decît iubirea. 

Există nedreptate în iubirea femeii; şi orbire are, 
la tot ceea ce nu iubeşte. Şi chiar în iubirea lumi¬ 
nată a femeii, rămîn alături de lumină neprevă¬ 
zutul, fulgerul şi noaptea. 

Femeia încă nu-i în stare de prietenie. Pisici, iată 
ce sînt femeile, sau păsări. Sau, cel mult, vaci. 

Femeia încă nu-i în stare de prietenie. Dar spu- 
neţi-mi, bărbaţi, dintre voi care-i în stare de prie¬ 
tenie ? 

Vai, ce sărmană-i prietenia voastră! Vai, ce 
mare-i zgîrcenia în sufletele voastre! Ceea ce-i daţi 

prietenului vostru, sînt gata să-i dau eu duşma¬ 
nului, fără să simt c-am sărăcit. 

Există camaraderia: fie ca ea să nască prietenia. 

Aşa grăit-a Zarathustra. 


DESPRE O MIE ŞI UNA DE SFÎRŞITURI 

Văiuse Zarathustra ţări şi popoare multe: aşa 
descoperise şi binele, şi răul, la multe neamuri. Şi 
nu află putere mai mare ca binele şi răul pe pămînt. 

Nici un popor n-ar exista, de n-ar începe să-şi 
fixeze valori. Şi, dacă vrea să fie, nu poate să împru¬ 
mute măsurile cu care măsoară vecinii săi. 

Destule lucruri, care trec drept bune la un popor, 
nu-s pentru altul decît ruşine şi luare-n rîs. Iată 
ce am descoperit. Văzut-arh lucruri rele, ce-ntr-alte 
părţi erau învăluite în purpura cinstirii. 

In veci nu cad la înţelegere vecinii: fiecare se 
uimeşte de nebunia şi de răutatea celuilalt. 

O tablă de valori este înscrisă deasupra fiecărui 
neam. Tabla izbînzilor cu sine însuşi. Şi glasul 
vrerii sale de putere. 

Drept lăudabil trece, tot ceea ce e dificil. Ceea ce 
în acelaşi timp este de neînlocuit şi dificil, se nu¬ 
meşte bine. Şi o supremă ajutorinţă în vremea 
celei mai mari primejdii, ceea ce este cel mai rar 
şi dificil, trece drept sacru. 

Ceea ce unui neam îi asigură stăpînire, izbîndă 
şi splendoare, ceea ce face să-i fie groază şi invidie 
vecinului său, şi trece drept nobil, şi drept primor¬ 
dial, este măsura şi noima fiecărui lucru. 

în fapt, frate al meu, de vreme ce vei cunoaşte 
primejdiile, pămîntul şi climatul, şi cine sînt vecinii 

neamului tău, putea-vei să ştii legea care-i aduce 
izbîndă asupra lui însuşi şi şti-vei pentru ce a ales 
cutare cale de-a urca spre împlinirea a tot ce năzu¬ 
ieşte. 

In orice lucru trebuie să fii întîiul, pe ceilalţi 
să-i întreci. Sufletul tău gelos iubească-1 numai pe 
prieten 11 — iată ce fremăta odinioară într-un grec. 
Acesta-i drumul măreţiei. 

„Să spui tot adevărul, să ştii să mînuieşti săge¬ 
ţile şi arcul 11 — iată ce părea măreţ şi dificil popo¬ 
rului căruia-i datorez numele mău, nume ce mi-e 
atît de drag, dar mi-e atît de greu să-l port. 

„Cinsteşte pe tatăl şi pe mama ta, şi să le fii 
supus pînă în rădăcinile fiinţei tale 11 — aşa şi-a pus 
un alt popor o tablă deasupra sa, o tablă a victo¬ 
riilor cu sine, poruncă, prin care s-a făcut puternic 
şi etern. 

„Să fii credincios şi din credinţă să-ţi dai onoa¬ 
rea şi sîngele, chiar unei cauze netrebnice şi-ntîm- 
plătoare 11 — un alt popor ştiu să-nvingă cu acest 
precept şi astfel s-a învins pe sine, şi s-a simţit cu 
har, s-a împlinit şi s-a umplut de nemăsurate nă¬ 
dejdi. 

” Intr-adevăr, oamenii şi-au dat loru-şi măgura a 
ceea ce e bine şi ce-i rău. Ei n-au aflat-o, nici n-au 
împrumutat-o, şi nici nu le-a venit precum un glas 
din ceruri. 

Omul a dat valoare fiecărui lucru, ca să se ştie 
în siguranţă. El i-a dat înţeles — un înţeles uman. 
Iată de ce măsura lucrurilor omul este. 

Să dai valoare, înseamnă să creiezi. Luaţi aminte, 
creatori! Şi printre cele evaluate, însuşi a evalua 
este bijuterie şi comoară. 

Doar prin evaluare, valoarea fiinţează. Fără 
aceasta, existenţa ar fi o nucă găunoasă. Luaţi 
aminte, creatori I 

Valorile se schimbă, cînd creatorii lor se schimbă. 
Dacă vrei să creiezi, trebuie să începi prin a distruge. 

Creatorii de valori fost-au mai la-nceput popoa¬ 
rele, apoi doar indivizii. în fapt, individul este cel 
de pe urmă în Creaţie. 

Odinioară neamurile-şi înscriseseră deasupra lor 
tablele binelui. Iubirea ce se vrea stăpînitoare şi 
iubirea care vrea să se supună, au conceput acele 
table împreună. 

Dar gustul turmei e mult mai vechi, decit al 
individului. Şi atîta vreme cît buna conştiinţă este 
a turmei, înseamnă că reaua conştiinţă este aceea 
care vorbeşte, cînd zic: Eu! 

Iar Eul viclenit, cel fără inimă, care în avantajul 
majorităţii îşi cată propriul avantaj, nu este spre 
temeinicia turmei, ci îi pecetluieşte declinul. 

întotdeauna sufletele îndrăgostite şi rodnice au 
fost acelea care creeară binele şi răul. O flacără 
a iubirii arde în fiece virtute, dar şi o flacără-a 
mtniei. 

Zarathustra văzut-a multe ţinuturi şi multe nea¬ 
muri, dar nicăieri pe lume n-a aflat putere mai mare 
decît aflat-a în lucrările iubirii; or, numele lor este 
binele şi răul. Intr-adevăr, uluitoare-i puterea ce se 
află şi într-o laudă, şi într-un blam. Spuneţi-mi, 
fraţi ai mei, cine-ar putea să izbîndească? Spune¬ 
ţi-mi, fraţi ai mei, cine să stăpinească acest monstru ? 
Spuneţi-mi, cine-ar putea să i pună frîul acestui 
balaur cu o mie de capete? 

Pină în ziua de astăzi fost-au o mie de sfîrşituri 
felurite, căci fost-au mii de neamuri. Ceea ce lip¬ 
seşte, e frîul trecut pe-o mie de grumazuri. Tot ce 
lipseşte, este sfîrşitul unic. Aceasta n-are încă ome¬ 
nirea. 

Dar spuneţi-mi, o, fraţii mei, dacă această ome¬ 
nire suferă că nu are sfîrşit: există ea ca omenire? 

Aşa grăit-a Zarathustra. 


DESPRE IUBIREA DE APROAPELE 

Vă îmbulziţi în jurul aproapelui, iar îmbulzeala 
voastră se exprimă în frumoase vorbe. Dar eu vă 
spun: iubirea de aproapele nu-i decît reauau iubire 
de voi înşivă. 

Ca să vă depărtaţi de voi, v-apropiaţi de semen 
şi aţi vrea să faceţi din aceasta o virtute. Dar v-am 
ghicit uitarea de voi înşivă. 

Tu este mai vechi decît un Eu. Tu, trece drept 
sfînt, pe cînd Eul, nu încă. Iată de ce omul se-n- 
ghesuie în jurul apoapelui. 

Să vă sfătuiesc iubirea de aproapele vostru? Vă 
sfătuiesc, mai grabnic, să fugiţi de el şi să nu-1 
iubiţi decît pe departele. 

Mai presus de iubirea pentru aproapele-i. iubirea 
pentru cel departe şi pentru cel din viitor. Mai 
presus de iubirea pentru omenire, aşez eu dragostea 
de lucruri şi fantome. 

Fantoma de dinaintea ta, frate al meu, e mai 
frumoasă decît tine. De ce nu-i dai, dar, carnea şi 
scheletul tău? Ţi-e teamă şi îţi cauţi scăparea lîngă 
aproapele! 

Nu vă răbdaţi pe voi înşivă şi nici nu vă iubiţi 
destul, şi-atunci căutaţi să vă ademeniţi aproapele, 
cu iubirea voastră şi cu greşeala lui vă-mpodobiţi. 

Aş vrea ca toţi cei ce vă sînt aproape, cum şi apro¬ 
piaţii lor, să vă devină de nerăbdat. Aţi fi forţaţi 

atunci, din înşivă să vă creiaţi prietenul cu inima 
preasimţitoare,. 

Cînd vreţi de bine să ziceţi de voi, chemaţi un mar¬ 
tor şi, o dată ce l-aţi convins ca să gîndească despre 
voi de bine, voi înşivă gîndiţi, de voi, de bine. 

E mincinos nu numai cel ce zice In contra con¬ 
ştiinţei sale, ci şi acel care vorbeşte în contra necon- 
ştiinţei sale. Or, astfel vorbiţi de voi înşivă în schim¬ 
bul zilnic şi astfel îl înşelaţi pe-aproapele vostru, 
şi pe voi înşivă. 

Aşa grăieşte cel nebun: „Negustoria oamenilor 
înmoaie caracterul, şi mai ales cînd nici nu-1 ai“. 

Unul îşi caută aproapele fiindcă se caută pe sine, 
altul, fiindcă vrea pe sine să se piardă. Iubirea 
voastră cea rea, de voi înşivă, vă face din singură¬ 
tate o temniţă. 

Cei departe de voi, plătesc pentru iubirea voastră 
de aproapele. De cum v-aţi strîns cinci laolaltă, al 
şaselea moare pe undeva, departe. 

Nu-mi plac nici ale voastre sărbătoriri: prea.mulţi 
comedianţi în ele şi spectatorii înşişi se poartă de 
multe ori precum comedianţii. 

Nu vă învăţ despre aproapele,' ci despre prieten. 
Fie-vă prietenul ca sărbătoarea pămîntului, ca un 
presentiment spre Supraom. 

Vă-nvăţ de prietenul a cărui inimă i se revarsă. 
Dar trebuie să fii burete, de vrei să fii iubit de inimi 
care se revarsă. 

Vă-nvăţ de prietenul ce poartă o lume întreagă 
înlăuntrul său, precum o cupă ce se revarsă de bine¬ 
faceri, prietenul creator, care vă dăruieşte în orice 
clipă o lume împlinită. 

Şi astfel precum el vede lumea desfăşurîndu-se 
în faţa sa, o vede şi reînfăşurîndu-se în spiralele în 
care se naşte binele din ce e rău, iar sfîrşiturile se 
nasc din întîmplări. 

Ce va fi să vină şi cele încă inai departe, să-ţi 
fie noimă a lucrării tale de astăzi. în prieten să-l 
iubeşti pe Supraom, căci el e ţelul fiinţei tale. 

Fraţi ai mei, eu nu vă sfătuiesc iubirea pentru 
aproapele, ci pentru cel departe. 

Aşa grăit-a Zarathustra. 


DESPRE CĂILE CREATORULUI 

Frate al meu, vrei în singurătate, să te afunzi? 
Vrei să cauţi drumul spre tine însuţi? Mai stai 
puţin şi-ascultă. 

„Oricine caută, se pierde lesne. Orice singură- 
tate-i un păcat.“ Aşa grăieşte mulţimea, turma. 
Şi tu mult timp făcut-ai parte din turmă. 

Destulă vreme încă, glasul de turmă vorbi-va de 
dinlăuntrul tău. Şi clnd vei zice: „Conştiinţa mea nu 
are nimic comun cu a voastră", ca o durere şi ca o 
plîngere va fi. 

Ci numai conştiinţa comună ţi-a dat durerea: o 
ultimă licărire a acestei conştiinţe, aruncă o ultimă 
lucire pe tristeţe. 

Vrei tu calea tristeţii r aceea care duce la tine 
însuţi ? Arată-mi dacă ai vreun drept la ea şi cu ce 
forţă! 

Ai tu o nouă forţă, eşti însuţi un drept nou ? 
Eşti cel dintîi care se pune în mişcare? Eşti roata 
ce se învîrte prin ea însăşi ? Poţi să le supui, ca 
Insele stelele în jurul tău să se rotească? 

Vai, se văd atîtea rîvniri de piscuri! Atîtea întor- 
tochieri de-ambiţioşi! Fă-mi tu dovada că nu eşti 
nici petrecăreţ, nici ambiţios! 

Vai, atitea mari gindiri, ce nu-s decît ca nişte 
foaie: crescînd, doar golul dinăuntru şi-l măresc. 

Zici că eşti liber? Ceea ce eu vreau să cunosc, 
este gîndirea-ţi suverană. Nu vreau să ştiu ce jug 
ai scuturat. 

Eşti dintre-aceia ce au dreptul de a se scutura de 
jug? Destui au pierdut ultima bucată din valoarea 
lor, din ziua-n care nu mai pur tară nici un jug. 

Eşti liber, de ce? Pe Zarathustra nu-1 interesează. 
Numai privirea ta să-mi spună clar pentru ce scop 
eşti liber. 

Şti-vei tu însuţi să-ţi prescrii şi binele, şi răul, 
iar de-asupra frunţii să-ţi înscrii iubirea ca pe o 
lege? Şti-vei să-ţi fii tu însuţi judecătorul şi răz¬ 
bunătorul propriei legi? 

Ingrozitoare-i şederea faţă-n faţă cu judele şi cu 
răzbunătorul propriei legi! Precum un astru împins 
In hău şi-n straturile îngheţate ale singurătăţii. 

Şi astăzi mai suferi de multitudine, o, tu, cel 
unic: şi astăzi faci ce vrei tu, cu-al tău curaj şi cu 
nădejdile. 

Dar veni-va ziua cind osteni-vei de singurătate, 
clnd orgoliul ţi se va frînge, iar curajul tău scrlşni-va 
dinţii. Şi vei striga atunci: „Sînt singur!“ 

Veni-va ziua cînd măreţia n-o vei mai avea, iar 
josnicia-ţi te va sugruma, te va-ngrozi gindul cel 
mai sublim, ca o'fantomă — ziua în care vei striga: 
„Totul e fals !“ 

Există simţăminte ce cată să-l omoare pe cel 
singur. De nu vor izbuti, atunci să le omoare el I 
Dar este în tine plămadă de ucigaş ? 

Frate al meu, cunoşti acest cuvînt: dispreţ? Dar 
această culme a dreptăţii tale: să fii drept cu cei ce 
te dispreţuiesc? 

Pe mulţi i-ai silit să-şi schimbe părerea despre 
tine: ei te urăsc îngrozitor. Te-ai apropiat de ei, dar 
eşti pe drumul tău tot mai departe, şi asta n-o să-ţi 
ierte niciodată. 

îi depăşeşti: cu cît te înalţi, cu atît mai mic devii 
în ochii lor invidioşi. Cel care este mai urît de ei, 
e cel ce are aripi. 

„Cum aţi putea să fiţi cu mine drepţi ?“ — ar 
trebui să-ntrebi. Printre-ale mele, ce mi se cuvin, 
luatu-mi-am şi nedreptatea voastră. 11 

Ei nedreptatea o azvîrlu spre singuratec, şi murdă¬ 
ria. Dar, frate-al meu, de-ai vrea să fii o stea, cu 
tot atîta lumină, neschimbată, i-ai lumina. 

Păzeştfe-te de cei buni şi de cei drepţi. Acestora 
le place să-i osîndească pe cei ce-şi inventează o 
proprie virtute — aceştia îl urăsc pe singuratec. 

Păzeşte-te de sfînta simplitate. Tot ce nu-i simplu, 
acesteia îi pare necurat; şi-i place să se joace cu 
focul, însă cu focul rugului! 

Păzeşte-te, de : asemeni, de pornirile tale de blaji¬ 
nătate faţă de oameni. Cel singuratec se simte tot¬ 
deauna gata să-ntindă mîna primului venit. 

Există atîţia cărora nu o mînă ar trebui să le 
întinzi, ci o labă: dar vezi, să aibă laba ghiare! 

Tu îţi vei fi, întotdeauna, propriul tău duşman, 
şi cel mai rău. Tu însuţi te pîndeşti în fundul peşte¬ 
rilor şi în păduri. 

Singuratec, îţi urmezi calea spre tine însuţi. 
Pe această cale cu tine însuţi te-ntîlneşti, cu cele 
şapte duhuri ale tale. 

Te vei simţi eretic, şi vrăjitor, şi ghicitor, nebun 
şi necurat, răufăcător şi destrămător în propriii tăi 
ochi. 

Şi iţi va trebui să arzi pe propriul tău rug — alt¬ 
minteri, cum te-ai naşte iar, de nu te-ai fi scrumit 
mai Înainte? 

Singuratecule, tu mergi pe calea creatorilor: din 
cele şapte duhuri ale tale, vrei să iveşti un Dum¬ 
nezeu. 

Singuratecule, tu mergi pe calea îndrăgostiţilor, 
adică pe tine te iubeşti — iată de ce pe tine te 
dispreţuieşti, cum doar îndrăgostiţii ştiu s-o facă. 

Dintru dispreţ vrea să creieze îndrăgostitul. Cine 
n-a fost silit să dispreţuiască ce a iubit, cunoaşte, 
oare, ce-i iubirea ? 

Reintră, frate al meu, în singurătate, cu toată 
iubirea ce o ai^- cu toată vrerea de a creia — doar 
mai tîrziu te va afla dreptatea, venind pe urma ta 
cu pasul şchiopătînd. 

Du-te-n singurătate, frate al meu, şi lacrimile 
mele te vor afla acolo. Căci îmi place omul care 
vrea să creieze ceva ce-1 depăşeşte şi care astfel 
piere. 

Aşa grăit-a Zarathustra. 


DESPRE FEMEIUŞTILE TINERE ŞI RĂTRÎNE 

De ce te furişezi în lumina asfinţitului, o, Zara¬ 
thustra ? Şi ce ascunzi cu-atîta grije sub mantie? 
Ţi s-o fi dat vreo comoară? Ţi s-a născut vreun 
copil? Sau pe cărări hoţeşti te furişezi, tu,'priete¬ 
nul răufăcătorilor? 

„Intr-adevăr, frate al meu, răspunse Zarathustra, 
chiar o comoară mi s-a dat: un mic adevăr, ce-1 
duc cu mine. 

Dar e nerod, ca un copil şi, de nu i-aş astupa 
gura, ar ţipa prea tare. 

Cum treceam singur, la ceas de amurg, am lntîlnit 
o bătrînică, ce sufletului meu îi vorbi astfel: 

„Adesea Zarathustra ne-a vorbit nouă, femeilor, 
dar niciodată încă nu ne-a vorbit despre femei.“ 

Şi i-am răspuns: „Numai bărbaţilor li se vorbeşte 
despre femei!“ 

„Poţi să-mi vorbeşti, şi mie, îmi zise bătrînică; 
sînt într-atîta de bătrînă, să uit imediat.“ 

Dînd curs dorinţei sale, i-am grăit: „Totul este 
o taină la femeie, dar această taină are un nume: 
maternitate 11 . 

Pentru femeie, bărbatul este un mijloc: scopul 
e-ntotdeauna copilul. Dar ce este femeia pentru 
bărbat? 

Bărbatul demn de acest nume, iubeşte numai două 
lucruri: primejdia şi jocul. Iată de ce doreşte el 
femeia, cea mai primejdioasă dintre jucării. 

Bărbatul trebuie crescut pentru război, femeia 
pentru ostenirea războinicului — orice altceva, este o 
nebunie. 

Războinicului nu-i plac fructe dulcege. Femeia 
o iubeşte, căci chiar în cea mai dulce femeie, găseşte 
un gust amar. 

Femeia-i înţelege, mai mult decît bărbatul, pe 
copii. Dar mai copil este bărbatul, decît femeia. 

Orice bărbat demn de-acest nume, cuprinde-n 
sine un copil căruia-i place jocul. Haideţi, femei, 
încercaţi să-l aflaţi pe acel copil cuprins într-un 
bărbat! 

Femeia să fie o jucărie pură şi delicată, asemeni 
diamantului, scînteind de virtuţile unei lumi ce încă 
n-a venit. 

Faceţi să treacă prin iubirea voastră lucirea unei 
stele depărtate. Nădejdea fje-vă: „Dac-aş putea să-l 
nasc pe Supraom J“ 

Iubirea voastră fie curajoasă. Prin ea prinzind 
putere, porniţi în contra celui de care vă e teamă! 

Puneţi-vă onoarea în iubire! De altfel femeia nu 
înţelege mare lucru din onoare. Dar onoarea voastră 
este de a iubi mai mult decît sînteţi iubiţi şi nici¬ 
odată să nu rămîneţi datori într-o iubire. 

Bărbatul să se teamă de femeia care iubeşte: ea 
nu se va da-napoi de la orice sacrificiu, fiindcă orice 
altceva i se va pare fără valoare. 

Bărbatul să se teamă de femeia care urăşte. El, 
în adîncul inimii e doar răutăcios, dar ea e rea. 

Gare-i bărbatul pe care femeia îl urăşte cel mai 
tare? îi zise diamantului, într-o zi, fierul: „Pe tine 
te urăsc mai mult ca toate, căci mă atragi, dar nu 
eşti într-atîta de puternic să mă şi ţii legat de tine“. 

Fericirea bărbatului este de-a zice „Vreau". Iar 
a femeii fericire, de-a zice: „Vrea". 

„Iată că lumea îşi atinge perfecţiunea “ — 
acesta-i gîndul oricărei femei, în clipa-n care se 
supune iubirii. 

Şi femeia simte nevoia de-a se supune şi de a 
da o adîncime suprafeţei sale. Căci sufletul femeii 
e uşuratec,. e-o suprafaţă mişcătoare şi vălurită 
peste un adînc. 

Dar sufletul bărbatului e însăşi adîncimea — valul 
său urlă-n deschideri subpămîntene. Femeia simte 
această forţă, dar nu o înţelege." 

Şi, după acestea, îmi spuse bătrînica: 

„Zarathustra mi-a zis lucruri plăcute, mai ales 
pentru femeile ce-s încă tinere. 

Ce curios, că Zarathustra cunoaşte puţine femei, 
însă le judecă atît de bine! Oare se-ntîmplă aşa 
fiindcă, în ce priveşte femeile, qjmic nu este cu 
neputinţă ? 

Primeşte, Zarathustra, acest mic dar din partea 
mea, acest mic adevăr. Căci sînt atîta de bătrînă, 
să ţi-1 pot spune! 

Dar să-l acoperi bine, şi gura să i-o-nehizi, să nu 
ţipe prea tare, mititelul!“ 

„Femeie, dă-mi adevărul acela mititel", zisei. Şi 
bătrînica îmi răspunse: 

„Mergi la femei? Să nu uiţi să-ţi iei biciul!" 

Aşa grăit-a Zarathustra. 


DESPRE MUŞCĂTURA VIPEREI 

Zarathustra adormi într-o zi sub un smochin, cu 
braţul acoperindu-şi faţa, căci era cald. Veni o 
viperă şi îl muşcă de gît, încît dădu un ţipăt 
Zarathustra. Luîndu-şi braţul de pe obraz, pri¬ 
vi la şarpe. Atunci, acesta recunoscînd privirea 
lui Zarathustra, se răsuci cu stîngăcie şi vru să se 
îndepărteze. 

„Nu încă, îi zise Zarathustra, că . încă nu ţi-am 
mulţumit. Trezitu-m-ai la vreme, că mai am cale 
lungă!" — „Calea ce ţi-a rămas nu este — atît de 
lungă, răspunse vipera cu tristeţe. Veninul mie uci¬ 
gător!" Surise Zarathustra: „De cînd, oare, muri-va 
un balaur de-o pişcătură de şarpe? Şi ia-ţi otrava 
înapoi, că n-ai atît de multă, încît să-mi dăruieşti 
din ea." Acestea auzind, se-ncolăci iar vipera pe 
gît şi-i supse rana." 

Istoria aceasta le-o povesti într-o zi ucenicilor 
săi Zarathustra, iar ei îl întrebară: „Şi care-i, o, 
Zarathustra, morala acestei întîmplări?" Şi le răs¬ 
punse Zarathustra: 

„Distrugătorul de morală, îmi zic cei buni şi 
drepţi. Istorisirea mea e imorală, deci. 

Dar dacă un duşman aveţi, păziţi-vă să-i răsplă¬ 
tiţi răul cu bine — îl umiliţi astfel. Arătaţi mai 
degrabă că v-a făcut un bine, săvîrsind răul. 

Fiţi mînioşi în contra lui, căci e mai bine, decît 
să-l umiliţi. Şi, dacă vă blestemă cineva, nu-mi 
place că vreţi să binecuvîntaţi! Răspundeţi-i şi voi 
cu un blestem. 

Dacă un mare rău vi s-a făcut, răspundeţi cu alte 
cinci mai mici. Este îngrozitor să vezi un om ce nu 
poartă altă povară, decît a nedreptăţii ce-a răb- 
dat-o! 

Ştiut-aţi asta? Să-mparţi povara, este aproape 
un drept. Dar, pentru a-i da altuia din povară, 
trebuie să ai şi tu puterea să rabzi una. 

Să te răzbuni, cît de puţin, este mai omeneşte 
decît a nu te răzbuna deloc. Dar, cînd pedeapsa 
nu-i simţită ca un drept şi o onoare, chiar pentru 
delicvent, nu-mi place cum pedepsiţi. 

Este mai nobil să zici că ai greşit, decît să zici 
că eşti îndreptăţit, mai ales cînd dreptatea este de 
partea ta. Dar pentru asta trebuie să fii bogat cu 
prisosinţă! 

Nu-mi place judecata voastră rece. în ochii jude¬ 
cătorilor voştri, văd privirea călăului şi ascuţişul 
îngheţatei săbii. 

Spuneţi-mi unde s-ar afla dreptatea, care să fie 
dragoste clarvăzătoare! 

Născociţi, rogu-vă, iubirea gata să ia asupră-şi 
toate pedepsele, dar şi toate greşelile. 

Şi născociţi justiţia care i-ar achita pe toţi, dar 
nu pe cel ce judecă. 

Vreţi să mai zic o vorbă? La cel ce vrea să fie 
drept cu adevărat, însăşi minciuna înseamnă blaji¬ 
nătate. 

Ci cum să fiu cu-adevărat om drept? Cum să-i 
dai fiecărui ceea ce-i al său? Nu mi-e destul că 
dau ce e al meu ? 

In fine, fraţi ai mei, feriţi-vă să faceţi vreun rău 
celor ce-s singuri. Căci singuraticul cum ar putea 
să uite? Şi cum ar putea el să vă răsplătească? 

E-asemeni singuraticul unei fîntini adinei. E prea 
de tot să azvîrliţi în ea o piatră, căci în adînc ajunsă, 
spuneţi-mi, cine-ar mai scoate-o? 

Feriţi-vă să îl jigniţi pe singuratic. Iar dacă 
l-aţi jignit, atunci mai bine-ar fi să-l şi ucideţi! 

Aşa grăit-a Zarathustra. 


DESPRE COPIL ŞI DESPRE CĂSĂTORIE 

Am, frate, o întrebare doar pentru tine. Ca pe o 
sondă ţi-o scufund în suflet, ca să-i cunosc adîncul. 

Eşti tlnăr şi-ţi doreşti soţie şi copil. Dar te întreb: 
eşti tu bărbatul ce are dreptul să-şi dorească un 
copil? 

Eşti tu învingătorul, stăpîn pe tine, înşelător al 
propriilor' simţuri, domn peste ale tale virtuţi ? Asta 
te Întreb. 

Sau în dorinţa ta vorbesc doar animalul şi nevoia 
sa? Sau singurătatea vorbeşte? Sau nemulţumirea 
de sine? 

Izbînda ta şi libertatea, ele ar trebui să dorească 
un copil. Numai atunci ai înălţa vii monumente din 
libertatea ta şi din izbîndă. 

Ţi-ar trebui să construieşti ceva ce să te depă¬ 
şească. Dar mai întîi îţi cer să fii tu bine construit, 
atlt la trup, cît şi la suflet. 

Că nu e vorba doar să sporeşti rasa, ci s-o înalţi 
mai sus. La asta ar fi bine să-ţi ajute raiul căsni¬ 
ciei. 

Ar trebui să-ţi faci un trup superior, un prim 
mijloc, o roată care se-nvîrte dintru sine — ţi-ar 
trebui să fii un creator. 

Căsătorie: numesc astfel voinţa de-a zămisli In 
doi fiinţa unică ce-ar fi să-i depăşească pe cei ce au 
ivit-o-n lume. Respect unul de altul, iată ce zic că 
e căsătoria, respectul celor pe care-i însufleţeşte o 
unică voinţă. 

Acesta ar trebui să fie înţelesul şi adevărul căsni¬ 
ciei tale. Iar aceleea pe care gloata şi cei uşurateci 
o numesc căsătorie, vai, aceleea ce nume să-i aflu? 

Vai! Mizerie a sufletului în doi! Vai, necurăţie 
a sufletului în doi! Vai! Sărmană mulţumire în 
doi! 

Iată ceea ce numesc cei miilţi căsătorie! Şi mai 
pretind să se aibă ştire-n ceruri de astfel de căsă¬ 
torii ! 

Ei bine, mie nu-mi trebuie un cer d,e uşurateci. 
Nu-mi plac defel aceste animale prinse-n urzelile 
cereşti! 

Nu-mi place nici Dumnezeul care se-arată şchio- 
pătînd, ca să sfinţească ceea ce nu el a unit! 

Nu rîdeţi de astfel de căsătorii. Care copil n-ar 
trebui să-şi plîngă părinţii ? 

Omul acela îmi păruse destul de respectabil şi 
de copt, ca să-nţeleagă rostul pămîntului — dar, 
după ce-i văzui nevasta, pămîntul îmi păru o casă 
de nebuni. 

Intr-adevăr, aş vrea să se cutremure pămîntul, 
dacă un sfînt se împreună cu o gîscă! 

Cutare, pornise ca un erou în căutare de adevăr 
şi n-a aflat decît o mică minciună Împodobită. Şi 
asta numeşte el căsătoria sa! 

Cutare altul, părea chibzuit în neguţătoria sa, şi 
greu de împăcat în gusturi. Dar, dintr-o dată, şi-a 
greşit pe totdeauna însoţirea. Şi asta numeşte el 
căsătorie. 

Al treilea, căuta o servitoare cu virtuţi de înger. 
Dar dintr-o dată se făcu el servitorul femeii şi, 
deci, a trebuit să se mai facă şi înger! 

Eu n-am aflat decît cumpărători prudenţi, cu 
ochii plini de viclenie. însă chiar cel ce trece drept 
cel mai viclean, cînd se căsătoreşte, îşi cumpără o 
pisicuţă. 

Mulţime de mărunte nebunii, asta numiţi voi 
dragoste. Iar nebuniilor le pune căsnicia capăt, cu 
o tîmpenie îndelungă. 

Iubirea voastră pentru femeie şi a femeii pentru 
bărbat: ah, de-ar fi-nsemnat aceasta milă, pentru 
ascunşii zei şi suferinzi, dar mai adesea nu-i decît 
că două animale se recunosc. 

Şi chiar iubirea voastră cea mai prielnică, nu-i 
altceva decît metaforă extatică şi dureroasă înflă¬ 
cărare. O torţă, ce-ar trebui să lumineze calea voastră 
către culmi. 

Dar într-o zi iubi-veţi mai presus decît voi înşivă. 
Ci învăţaţi , mai înainte, ca să iubiţi astfel. Căci 
pentru aceasta trebuit-a să goliţi amarul caliciu al 
iubirii voastre. 

Există amărăciune în caliciul iubirii, chiar şi-n 
acela al celei mai potrivite iubiri. Aşa ni se dăruieşte 
năzuinţa către Supraom; aşa însetezi, o, creatorule! 

Setea creatorului — săgeată a dorinţei ţintind 
spre Supraom. Zi-mi, frate al meu, acestea le cauţi 
tu în căsătorie? 

Asemenea voinţă şi căsnicie, îmi sînt de-a pururi 
sfinte. 

Aşa grăit-a Zarathustra, 

DESPRE MOARTEA VROITĂ 

Unii mor prea tîrziu, iar alţii prea devreme. Pre¬ 
ceptul „Să mori la vreme 11 , ne sună încă prea ciudat. 

Să mori la vreme — acesta-i sfatul lui Zara- 
thustra. 

Dar cel ce n-a trăit la vreme, cum ar putea să 
moară la vreme? Mai bine nu s-ar fi născut. E sfa¬ 
tul pe care-1 dau celor ce-s netrebuitori. 

Că netrebuitorii, ei înşişi, dau mult prea multă 
importanţă morţii lor — doar şi cea mai seacă nucă 
îţi cere s-o spargi! 

Cu toţii iau moartea în serios, căci moartea nu 
li-i încă sărbătoare. Oamenii încă nu ştiu să sărbă¬ 
torească cele mai frumoase sărbători. 

Eu vă voi arăta o moarte care-i pecetea împli¬ 
nirii, o moarte ce-i pentru oameni promisiune şi 
imbold. 

Omul ce a ştiut să-şi împlinească soarta, moare 
ca un învingător, de-o moarte care este a să, încon¬ 
jurat de cei ce-i sînt făgăduinţă şi nădejde. 

Astfel să-nveţi să mori. N-ar trebui să treacă 
nici o sărbătoare, fără să nu apară unul dintre 
aceştia care să-i binecuvînteze pe cei rămaşi în 
viaţă. 

Să mori astfel, e cel mai mare lucru. Şi, în al 
doilea rînd, să mori în plină luptă, în risipirea mare¬ 
lui tău suflet. 

învingătorului, ca şi celui ce luptă, îngrozitoare 
le pare moartea voastră scălîmbăiată, care înain¬ 
tează pe furiş, precum un hoţ, dar se arată pretu¬ 
tindeni drept stăpînitoare. 

Voi lăuda în faţa voastră moartea mea, moartea 
vroită, aceea care va veni fiindcă vreau eu. 

Dar clnd o vreau ? Oricine are un scop şi un 
urmaş, alege să moară în cel mai bun moment 
pentru aceştia. 

Şi din respect pentru urmaşul şi scopul său, re¬ 
nunţă, într-o bună, zi să mai atîrne ghirlande veş¬ 
tede peste altarul vieţii. 

Vă zic că nu doresc să mă asemăn cu împletitorii 
de frînghii, care îşi prelungesc firul mergînd de-a-n- 
daratelea. 

Cutare devine prea bătrîn chiar pentru adevăru¬ 
rile sale şi pentru izbînzile ce le-ar avea. O gură 
ştirbă, n-are dreptul să zică toate cîte-s adevărate. 

Cine vrea gloria, trebuie să ştie să se ferească la 
vreme de onoruri şi să împlinească dificila artă 
de-a şterge-o. 

Cînd, precum fructul, ai miezul cel mai dulce, 
atunci să ştii să nu te laşi mîncat. Cei care vor să 
fie îndelung iubiţi, ştiu acest lucru. 

Există, fără îndoială, poame necoapte, a căror 
soartă este să aştepte ultima zi de toamnă, ca să 
devină dintr-o dată şi aurii, dar şi zbîrcite. 

La unii, inima îmbătrîneşte întîi; la alţii, spi¬ 
ritul. Unii, încă din tinereţe sînt bătrîni. Dar cine-i 
tînăr mai tîrziu, rămîne tînăr îndelungă vreme. 

Există dintr-aceia care-şi greşesc viaţa, un vierme 
veninos le roade inima. Dar cel puţin să-şi reu¬ 
şească moartea. 

Alţii nu se mai coc, ci putrezesc din vară. Doar 
laşitatea îi ţine pe ramură. 

Există mulţi oameni care trăiesc prea îndelungă 
vreme ca atîrnînd pe crengi. Să vină uraganul, care 
să rupă fructele putrezite, ori viermănoase! 

Iată-i, predicatorii morţii prompte! Iată adevă¬ 
ratele uragane, pe care-aş vrea să le văd scuturînd 
pomul vieţii! Dar nu aud decît predicarea unei 
morţi încete şi a răbdării vieţii pămînteşti. 

A! Propovăduiţi răbdarea la existenţa pămln- 
tească? Spurcaţilor! Ci existenţa pămîntească are 
prea multă răbdare cu voi! 

Intr-adevăr, murit-a prea devreme acel Evreu pe 
care îl preacinstesc predicatorii morţii încete. Pen¬ 
tru mulţi oameni a însemnat fatalitate, că a murit 
devreme. 

Nu cunoscuse încă decît melancolia şi lacrimile 
Evreilor, şi ura celor drepţi şi buni — spun de 
Evreul Iisus. Şi iată că dorinţa morţii îl cuprinse 
dintr-o dată. 

De ce n-o fi rămas el în pustiu, departe de cei 
buni şi drepţi! Poate ar fi-nvăţat să trăiască şi să 
iubească pămîntul — şi chiar să-şi rîdă de pămînt 1 

O, fraţi ai mei, credeţi-mă, murit-a prea curînd. 
El însuşi şi-ar şterge învăţătura, de-ar fi ajuns la 
vîrsta mea. Căci era atît de nobil, ca s-o facă. 

Ci nu fusese încă împlinit. La tînăr, iubirea-i fără 
maturitate şi-nseamnă lipsă de maturitate ura faţă 
de oameni şi pămînt. La tînăr, sufletul său şi ari¬ 
pile spiritului sînt încă lipite şi îngreunate. 

Dar în bărbat este-un copil, mai mult decît în 
tînăr, şi are mai puţină melancolie. Ştie mai bine 
cînd să trăiască şi să moară. 

Liber să moară, liber în moartea sa, sfînt nega¬ 
tor, cînd nu i-e vremea să afirme — astfel ştie să 
trăiască, şi să moară. 

Să nu ne fie moartea un blasfem în contra oame¬ 
nilor şi a pămîntului, prieteni: mă rog de harul 
inimilor voastre să se milostivească întru asta. 

Şi-n clipa morţii, virtutea voastră şi spiritul să 
strălucească încă, precum amurgul împurpurînd 
pămîntul. De n-o să fie astfel, voi nu veţi fi ştiut 
cum să muriţi. 

Aşa aş vrea şi eu să mor, o, prieteni, şi să iubiţi 
mai mult pămîntul, pentru că-n el voi fi. Mă voi 

întoarce în ţarină, ca să-mi găsesc odihna-n sinul 
aceleia care m-a născut. 

Intr-adevăr, avea o ţintă Zarathustra, spre care 
a ţintit. De-acum, prieteni, voi sînteţi moştenitorii 
ţintei, şi către voi îmi voi trimite glontele de aur. 

Mai mult decît orice, prieteni, îmi place să vă 
văd cum trageţi glontele de aur. Şi pentru asta 
lntlrzii încă pe pămînt. Iertaţi-mi. 

Aşa grăit-a Zarathustra. 


DESPRE VIRTUTEA DARNICĂ 

I 

Gînd Zarathustra părăsi oraşul iubit inimii sale 
şi-al cărui nume era Die bunte Kuh, mulţi dintre 
ucenicii săi îl însoţiră. Şi astfel ajunseră la o răscruce. 
Şi acolo, Zarathustra le zise că vrea să-şi urmeze 
singur calea, că doar era prieten cu drumeţiile de 
unul singur. Iar ucenicii săi îi dăruiră un ciomag, 
a cărui măciucă era un şarpe de aur încolăcit în 
jurul unui soare. Şi lui Zarathustra îi plăcu cioma¬ 
gul, şi se propti în el. Apoi, astfel grăi spre ucenici: 
„Mă veţi întreba: cum de aurul şi-a cîştigat o va¬ 
loare supremă? Pentru că-i rar şi netrebuitor; pen¬ 
tru că are o blîndă strălucire; pentru că se dăruieşte 
tuturor. 

Fiind întruchiparea virtuţii supreme, şi-a cîştigat 
o valoare supremă. Privirea celui ce dăruieşte, stră¬ 
luceşte ca aurul. O rază aurie e de ajuns, să reîmpace 
soarele şi luna. 

Virtutea supremă este rară şi netrebuitoare, ş 
străluceşte blind. Virtutea supremă este darnicăi 

Desigur, vă înţeleg prea bine, ucenici ai mei: 
v-aţi străduit, ca mine, s-aveţi virtutea darnică. 
Aveţi, oare, ceva-n comun cu lupii, ori cu pisicile? 

Vouă vi-e poftă să vă oferiţi ca victime, ca daruri. 
Iată de ce vi-i poftă s-adunaţi comori în sufletele 
voastre. 

Sufletul vostru-i nesătul de lucruri scumpe şi 
comori, fiindcă virtutea voastră vrea să îe dăruiască 
fără saţiu. 

Spuneţi oricăror lucruri să vină la voi, şi-n voi, 
ca mai apoi să vi le scoateţi, ca pe-o fîntînă ţîşni- 
toare, ca o împărtăşire a iubirii voastre. 

Intr-adevăr, o asemenea iubire îşi vrea toate como¬ 
rile, dar eu vă zic că egoismul său e sănătos şi sfînt. 

Mai este un egoism, nesuferit şi stors de vlagă 
— cel ce nu caută decît să ia: un egoism al celor 
bolnavi, bolnav şi el. 

Acesta priveşte cu ochi de'fur la tot ceea ce stră¬ 
luceşte. Cu o lăcomie de vlăguit priveşte la cel ce 
are hrană din belşug şi se învîrte fără încetare în 
jurul mesei celor ce fac daruri. 

Lăcomia ce-o are, vorbeşte de boala să — dege¬ 
nerarea, boală ce nu i se vede. Lăcomia egoismului 
hrăpăreţ, arată un trup bolnav. 

Spunţi-mi, fraţi ai mei, există altceva mai rău 
pentru noi ? Există ceva mai rău decît degenerarea ? 
Şi degenerare arătăm, de-ndată ce ne lipseşte vir¬ 
tutea dărniciei. 

Ni-i drumul drum ce urcă, de la o speţă la o alta, 
mai înaltă. Iar ceea ce ne cutremură, e spiritul 
degenerării, acel ce zice: „Totul pentru mine!“ 

Spiritul nostru spre culmi ţinteşte. Astfel îi este 
trupului simbol şi-i a urcuşului întruchipare. Iar 
numele virtuţilor sînt tot atîtea simboluri ale acestui 
urcuş. 

De-a lungul istoriei înaintează trupul, evoluind 
şi fără încetare luptînd. Dar spiritul ? Ge-i spiritul, 
pentru un trup? La ce slujeşte? Este heraldul lup¬ 
telor şi izbînzilor, şi-i este însoţitorul şi ecoul. 

Numele felurite ce le au binele şi răul, sînt tot 
atîtea parabole. Nu claritate ne aduc, ci sugerează. 
Nebun, cine nădăjduieşte să aibă de la ele ştiinţa. 

Respectaţi, fraţi ai mei, ceasul, oricare ar fi el, 
în care spiritul vostru vrea să vorbească metaforic: 
atunci virtutea vi se naşte. 

Atunci se înalţă trupul vostru mai sus de sine şi 
lnviază. Bucuria sa încîntă spiritul, iar spiritul de¬ 
vine creator. El evaluează, iubeşte şi îşi Împarte 
darurile asupra fiecărui lucru. 

In ceasul cînd inima voastră se revarsă, largă şi 
bogată, precum un fluviu, primejdie şi binefacere 
pentru cei de pe ţărmuri, atunci virtutea vi se 
naşte. 

In ceasul cînd vă simţiţi deasupra laudei, ca şi 
deasupra blamului; cînd voinţa voastră porunceşte 
oricărui lucru, ca o voinţă iubitoare, atunci virtu¬ 
tea vi se naşte. 

In ceasul cînd dispreţuiţi traiul cel bun, culcu¬ 
şul moale, cînd, oricît de departe, vă credeţi tot în 
moliciune, atunci virtutea vi se naşte. 

In ceasul cînd nu aveţi decît o vrere, cînd schim¬ 
barea oricărei trebuinţe devine însăşi trebuinţă, 
atunci virtutea vi se naşte. 

In fapt, asemenea virtute este un bine nou şi un 
nou rău. în fapt, este un adînc şi un nou murmur 
de apă ţîşnitoare, şi glasul unui nou izvor. 

Ea este-o forţă, virtutea nouă; este o gîndire care 
stăpîneşte un suflet ce se ştie stăpînit; un soare de 
aur şi, în jurul său încolăcit, un şarpe, al cunoaş¬ 
terii. “ 

După acestea, Zarathustra păstră tăcere un mo¬ 
ment şi îşi privi cu blajinătate ucenicii. Apoi co- 
tinuă, dar glasul îi era schimbat: 

„Rămîneţi credincioşi pămîntului, o, fraţi ai mei, 
cu întreaga tărie a virtuţii voastre! Iubirea voastră 
darnică, inteligenţa voastră, vă fie în slujba ros¬ 
tului pămîntului. Vă rog aceasta şi mă rog de voi! 

Să nu vi le lăsaţi să se desprindă de pămînt şi 
să-şi lovească aripile de zidurile veşniciei! Vai! 
Fost-a totdeauna destulă virtute rătăcită-n zbor! 

Aduceţi, cum adus-am eu, aduceţi-i pămîntului 
virtutea rătăcită, redaţi-o trupului şi vieţii, ca ea 
să-i dea pămîntului adevăratul rost, rost omenesc. 

Spiritul, ca şi virtutea, s-au rătăcit în sute de 
feluri, pînă în ziua de azi. Vai, toate acele nebunii 
şi dispreţuri, trăiesc în trupul nostru, încă. Ele ni 
s-au făcut voinţă şi trup al nostru. 

Spiritul, ca şi virtutea, s-au rătăcit în sute de 
feluri pînă-n această zi. Omul însuşi, nu-i decît o 
încercare. Că, vai, cîtă neştiinţă şi greşeală s-au 
Întrupat în noi! 

Nu doar înţelepciunea veacurilor, ci şi nebunia 
lor. Cît de primejdios e, aşadar, să ai o moştenire 1 

Pas cu pas luptăm încă în contra uriaşului ce se 
numeşte Intîmplarea. Asupra întregii omeniri a 
domnit, pînă în ziua de azi, fără-de-rostul şi spur¬ 
căciunea. 

Spiritul vostru şi virtutea voastră, slujească 
rostului pămîntului, fraţi ai meii Daţi-i valoare 
fiecărui lucru! Pentru aceasta să luptaţi. Pentru 
aceasta să creaţi! 

Trupul se curăţeşte prin cunoaştere. Prin Încer¬ 
cări conştiente, se înalţă. Pentru cel ce slujeşte 

cunoaşterii, toate instinctele sint preacurate, iar, 
ajuns pe culme, sufletul este plin de bucurie! 

Dacă eşti doctor, să te vindeci însuţi: astfel vei 
vindeca şi pe bolnavul tău. Cel mai bun leac va fi 
să-i arăţi pe acela ce s-a vindecat pe sine. 

Există încă o mie de căi, de nimeni străbătute, 
o mie de izvoare de sănătate, sute de insuliţe tăi¬ 
nuite ale vieţii. Nu-i omul într-atit de cunoscut, 
şi nu-i descoperit, cum nu e nici pămîntul său. 

Vegheaţi şi ascuţiţi-vă auzul, o, singurateci! 
Dintru adîncul viitorului vin către noi, pline de 
taină, suflările bătăilor de aripi şi, cine are bun 
auzul, aude buna veste. 

Acei ce astăzi sînteţi singurateci şi trăiţi retraşi 
veţi fi un popor într-o zi. Voi, care înşivă sînteţ 
aleşi, veţi naşte un popor ales; şi-acest popor va 
naşte Supraomul. 

Intr-adevăr, pămîntul, într-o zi, va fi un salvato 
lăcaş. Il şi învăluieşte o mireazmă nouă, mireazmă 
sănătoasă, — speranţa nouă. 


3 


După ce astfel a grăit, tăcut-a Zarathustra precum 
un om care mai are de spus ceva. Mult timp trecu 
ciomagul, încurcat, dintr-o mînă într-alta. Şi, în 
sfîrşit, grăi, dar glasul său era schimbat: 

„Plec singur, ucenici ai mei. Mergeţi şi voi, de¬ 
parte şi singuri. Aşa doresc. 

Intr-adevăr, eu sînt acela ce vă sfătuieşte aşa să 
faceţi. Plecaţi de lîngă mine şi apăraţi-vă de Zara¬ 
thustra. Şi, mai mult încă, fie-vă ruşine că l-aţi 
cunoscut, căci poate că v-a înşelat! 

Căutătorul adevărului trebuie să ştie nu numai 
să-i iubească pe duşmani, ci să-i urască pe prieteni. 

E-o rea răsplată pentru un învăţător, să-i fii 
mereu acelaşi ucenic. Şi de ce să nu vreţi voi să 
rupeţi florile coroanei mele ? 

Mă veneraţi, dar ce se-ntimplă, dacă, într-o zi, se 
prăbuşeşte venerarea voastră? Feriţi-vă de-a fi stri¬ 
viţi de o statuie ce-ar fi să cadă peste voi! 

Ziceţi că-n Zarathustra credeţi? Ce importanţă are 
Zarathustra? Credeţi în mine? Ce importanţă au 
credincioşii ? 

Nici nu vă cercetaseţi pe voi, cînd m-aţi găsit pe 
mine! Aşa fac toţi credincioşii — iată de ce puţin 
contează oricare credinţă! 

Vă dau poruncă, deci, să mă pierdeţi şi să vă 
aflaţi. Şi cînd vă veţi fi lepădat de mine cu toţii, 
numai atunci voi reveni-ntre voi. 

Intr-adevăr, cu alţi ochi mi-i voi căuta atunci pe 
prietenii pierduţi, cu altă iubire vă voi iubi. 

Şi încă o dată îmi veţi redeveni prieteni şi- fii ai 
unei unice speranţe. Pentru a treia oară vei reveni 
atunci între voi, ca să sărbătoresc cu voi Marea 
Amiază. 

Şi Marea Amiază este ceasul cînd omul, la mij¬ 
locul distanţei dintre animal şi Supraom, va sărbă¬ 
tori, ca pe speranţa sa cea mai înaltă, drumul spre 
amurg — drumul spre dimineaţa viitoare. 

In clipa-n care va pieri, se va simţi preafericit 
să treacă într-o altă sferă. Pentru el soarele cunoaş¬ 
terii va fi-n zenit. 

„Toţi Dumnezeii au murit. Ceea ce vrem acum, 
e să trăiască Supraomul 11 — aceasta ne va fi-ntr-o 
zi, în vremea Amiezei celei Mari, suprema voinţă. 


Aşa grăit-a Zarathustra. 




PARTEA A DOUA 


Şi cînd vă veţi fi lepădat cu toţii 
de mine, numai atunci voi reveni-ntre 
voi. 

într-adevăr, cu alţi ochi mi-i voi 
căuta atunci pe prietenii pierduţi, 
cu altă iubire vă voi iubi. 

Zarnlhuslra, I-a parte, 

(Despre virtutea darnică) 




COPILUL CU OGLINDA 


Se-ntoarse Zarathustra in munţii săi şi in singu¬ 
rătatea peşterii — se lepădă de oameni. Aştepta 
acum, precum cel care-a semănat sămînţa. Dar 
sufletul i se umplea de nerăbdare şi de dorinţă 
faţă de cei pe care îi iubea, căci avea mult să le mai 
dăruiască. Intr-adevăr, ce este pe lume cel mai 
greu, este ca din iubire să-ţi închizi mina care-a 
dăruit, şi să te ruşinezi. 

. Şi astfel singuratecul văzu cum trec lunile, anii. 
Dar îi creştea înţelepciunea şi ea-1 făcea să sufere 
de preaplinul său. 

într-o zi, totuşi, trezindu-se mai înaintea zorilor, 
gîndi în aşternutul său şi-şi zise-n suflet: 

„De ce voi fi simţit în somn o groază atît de mare, 
încît să mă trezesc? Oare ce-a fost, că am văzut in 
vis un copil apropiindu-se de mine, în mînă cu-o 
oglindă ? 

— O, Zarathustra, mi-a zis copilul, priveşte-te-n 
oglinda asta.“ 

Şi, aruncîndu-mi ochii în oglindă, ţipai şi inima 
îmi fremătă, că nu pe mine mă văzui, ci-o mutră 
strîmbă şi o sluţenie de diavol. 

In fapt, înţeleg prea bine semnul şi avertismentul 
ce-n visul ăsta mi se dau: învăţătura mea e în peri¬ 
col, neghina trece drept griu. 

Duşmanii mei au devenit puternici şi mi-au stilcit 
învăţătura într-o măsură atit de mare, că priete¬ 
nilor li-i ruşine de darul ce le-am făcut. 

Mi-am pierdut prietenii. Iată că-i ceasul să-i 
recîştig pe cei pierduţi.“ 

Acestea zicîndu-şi, Zarathustra sări-n picioare, nu 
ca un om cuprins de spaimă şi care-ar vrea să-şi 
recapete suflarea, ci ca un clarvăzător, ca un aed 
cuprins de-nflăcărare. Vulturul său şi şarpele-1 pri¬ 
veau uimiţi, căci i se vedea pe chip, ca oglindirea 
unei aurore, lumina viitoarei fericiri. 

„Ce mi s-a întîmplat, dragi animale ? le zise Zara¬ 
thustra. Oare nu-s schimbat? Fericirea nu m-a 
cuprins ca o furtună? Nebună-i fericirea mea, ne¬ 
bune vorbe o să zică; prea-i tînără şi trebuie să mi-o 
răbdaţi. 

Rănit mă simt, de fericirea mea. Lecuitori să-mi 
fie toţi suferinzii. 

De-acum din nou pot să cobor la prietenii şi la 
duşmanii mei. Vrea Zarathustra din nou să poată 
să vorbească, să-şi dăruiască şi să-şi risipească iubi¬ 
rea pentru acei pe care îi iubeşte. 

Iubirea mea nerăbdătoare în torente se revarsă 
pe pantele spre răsărit şi asfinţit. Din înălţimea 
munţilor tăcuţi şi a văzduhurilor înfurtunate de 
durerea mea, sufletul meu se lasă mugind spre văi. 

Prea îndelung m-am topit în dorinţă, cu ochii-n 
zare. 

Prea îndelung dedatu-m-am singurătăţii — uita- 
t-am arta de-a tăcea. 

Nu sînt decît o gură, decît un muget de torent 
coborîtor din stînci şi vreau să-mi grăbesc spunerea 
prin văi. 

Şi chiar dacă torentul iubirii mele ar întîlni vreo 
piedică de netrecut, care torent nu-şi află, plnă la 
urmă, drumul său spre mare ? 


92 



Desigur, port In mine un singuratec lac, şi care 
îş ajunge sieşi. Torentul iubirii mele îl va revărsa 
spre cîmpie, pînă la mare. 

Prin mine se deschid căi noi, căci mi-a fost dat 
un nou cuvînt. Asemenea tuturor creatorilor, m-am 
săturat, de vechile limbajuri. Spiritul meu refuză să 
mai alerge multă vreme cu vechi sandale. 

Toate limbajurile-s prea încete 'pentru mine. In 
carul tău mă sui, furtună! Şi te voi mai biciui, 
cu-ntreaga-mi răutate. 

Precum un strigăt mă voi avînta, ca o strigare de 
bucurie, mai dincolo de mările departe, pînă la 
Insulele Fericite, unde mi-s prietenii. 

Şi printre ei sunt şi duşmanii mei. Cît îi iubesc pe 
toţi, acum, numai fiindcă pot să le vorbesc ! Duşmanii 
mei, ei înşişi sunt partea-a fericirii mele. 

Şi pentru-a călări trăpaşul meu cel mai focos, 
suliţa mea m-ajută cel mai mult: mi-e cea mai bună 
scăriţă de pus pe ea piciorul, să mă salt. 

Această suliţă, pe care o azvîrlu duşmanilor! Şi cît 
de recunoscător le sunt, că pot s-o azvîrlu iar spre 
ei! 

Umflat peste măsură mi-era norul. Printre rîsetele 
fulgerelor, azvîrli-voi pe văi rafale de grindină! 

Atunci mi se va umfla puternic pieptul şi voi sufla 
furtună peste munţi; şi astfel mi-1 voi uşura. 

Intr-adevăr, fericirea şi libertatea mea vor trece 
peste voi ca o furtună. Duşmanii mei vor crede că 
Gel Rău turbează pe de-asupra lor. Şi vouă, 
prieteni, şi vouă vă va fi teamă de sălbateca-mi 
învăţătură şi, poate c-o să fugiţi de mine, ca şi 
duşmanii! 

O, cum nu pot să vă rechem la mine suflind în 
fluier! Şi înţelepciunea mea, leoaică, o, cum nu 
poate să-nveţe să roşească blînd! O, cîte lucruri am 
învăţat, ea şi cu mine! 

Sălbateca-mi înţelepciune s-a împreunat în si¬ 
hăstriile din munţi. Născut-a pe-asprimea pietrelor 
ultimu-i pui de leu. 

Şi iată că în nebunia ei aleargă străbătlnd pustiul 
şi pretutindeni caută doar ierburi moi, sălbăticită 
mea înţelepciune. 

Pe dulcea iarbă a inimilor voastre, prieteni ai mei, 
în scorburile blîndeţii voastre, ar vrea să-şi lase ce 
are mai de preţ. 

Aşa grăit-a Zarathastra. 


ÎN INSULELE FERICITE 

Smochine coapte cad din crengi. Dulci şi moi că- 
zînd, coaja lor roşie se sparge. Eu sunt vîntul de 
Nord, care doboară smochinele. 

Preceptele îmi cad, prieteni, asemenea smochinelor 
ce-s coapte. Luaţi şi zeama lor, şi miezul proaspăt. 
Ne-nvăluieşte toamna, cerul curat al după-amiezii. 

Priviţi în jurul nostru, cît belşug! Din mijlocul 
acestei risipe, este grozav să-ţi arunci ochii spre mări 
Îndepărtate. 

Odinioară îl chemară-ţi pe Dumnezeu, dnd rătă¬ 
cise privirea pe mări departe, dar eu v-am învăţat 
să-l invocaţi pe Supraom. 

Dumnezeu nu-i decît o presupunere şi nu vreau ca 
presupunerile voastre să vă fie mai mari decît 
voinţa creatoare. 

Aţi putea, oare, să creaţi un Dumnezeu? Să nu-mi 
vorbiţi de Dumnezei! Dar Supraomului puteţi 
crea! 

Poate că nu-n voi înşivă, prieteni, dar aţi putea 
să deveniţi părinţii şi strămoşii Supraomului. E 
ceea ce-aţi putea creia mai bun! 

O presupunere e Dumnezeu, dar vreau ca presu¬ 
punerile voastre să fie în limitele a ceea ce poate fi 
gîndit. 

Puteţi voi, oare, să-l gindi[i pe Dumnezeu? 
Voinţa voastră de-a afla Adevărul, preface orice 
lucru în realitate gîndită de om, văzută şi simţită 
de om. Să duceţi gîndul, aşadar, pînă la limita 
propriilor voastre simţuri. 

Şi ceea ce numiţi voi lume, va trebui să-ncepeţi a o 
crea din nou. Trebuie să-i daţi judecata, voinţa, 
chipul vostru, cum şi iubirea voastră. Şi-n asta, 
discipoli ai Cunoaşterii, vă veţi afla voi fericirea. 

Şi cum aţi da voi viaţă, făr-a avea speranţă, dis¬ 
cipoli ai cunoaşterii ? Astfel n-aţi şti că de la naştere 
sunteţi aşezaţi într-o lume de ne-nţeles, ori fără 
nici o noimă. 

Şi spre a-mi deschide spre voi inima toată, prieteni, 
vă voi spune: de ar fi fost Dumnezei, cum aş fi 
răbdat eu însumi, să nu fiu Dumnezeu? Deci", nu 
există Dumnezeu. 

Iată concluzia pe care-am tras-o, dar care mă trage 
şi ea, la rîndul ei. 

Nu-i Dumnezeu decît o presupunere, dar cine-ar 
putea să rabde toate frămîntările acestei presupuneri, 
fără să moară? N-ar trebui luată de la creator cre¬ 
dinţa şi de la vultur zborul lin peste înălţimile ce-s 
ale sale? 

Dumnezeu este-un gînd, care îndoaie tot ce-i drept 
şi face să se clatine ceea ce-i tare-n temelii. Dar ce! 
S-ar putea şterge timpul, iar lucrurile trecătoare ar 
putea fi numai minciună ? 

Acest gînd zdruncină scheletul omului şi-i face 
greaţă la stomac. într-adevăr, atare presupunere 
e dintre-acelea ce te-ameţesc. 

Vă spun că-s primejdioase, neomeneşti, toate aces¬ 
te teorii despre Fiinţa unică şi absolută, neschimbă¬ 
toare, mulţumită şi nepieritoare. 

Veşnicia — nu este decît simbol. Şi mint prea 
mult poeţii. 

Dar cele mai bune simboluri sunt cele ce vorbesc 
de timp şi devenire: justificare şi laudă a tot ce-i 
trecător. 

Să creiezi — iată ce eliberează de durere, iată ce ne 
face viaţa mai uşoară. 

Dar, ca să se nască creatorul, trebuie multă durere 
şi numeroase metamorfoze. 

Da, bogată vă va fi viaţa în amare agonii, o, creatori I 
Şi din această pricină veţi deveni apărătorii a tot 
ce-i trecător. 

Şi dacă creatorul trebuie să fie el însuşi copil, 
precum acela pe ce se va naşte, trebuie să accepte 
să fie lăuză, cu toate ale naşterii dureri. 

Intr-adevăr, cărarea mea m-a dus prin sute de 
suflete, prin sute de faceri dureroase şi de leagăne. 
Trecut-am prin destule despărţiri, ştiu sfîşierea ulti¬ 
melor ceasuri. 

Dar astfel mi-este vrerea creatoare, astfel destinul 
meu. Sau, spre a vă zice mai cinstit: aşa-i destinul 
ce mi-1 impune o astfel de vrere. 

întreaga fiinţă simţitoare suferă în mine, văzindu-se 
ostatecă, dar totdeauna vrerea-mi intervine spre-a 
mă elibera şi a-mi da bucurie. 

A vrea, este eliberare! Aceasta-i adevărata concep¬ 
ţie despre voinţă, despre libertate! Iată învăţătura 
lui Zarathustra! 

A. nu mai vrea. a nu mai judeca, a nu crea — oh, 
rămînă o asemenea stare de oboseală străină mie, 
totdeauna! 

In cercetarea cunoaşterii, îmi aflu totdeauna plă¬ 
cerea voinţei mele, preocupată să cuprindă şi să 
crească. Şi dacă în mine cunoaşterea-şi păstrează 
nevinovăţia, este pentru că îşi păstrează mereu 
voinţa de-a fi rodnică. 

Această voinţă m-a depărtat de Dumnezeu şi zei. 
Căci ce ne-ar fi rămas să mai creiem, de-ar fi fost 
zei ? 

Ci totdeauna spre oameni mă aduce fierbintea mea 
voinţă creatoare. Cum dalta este atrasă către piatră. 

Vai, oameni, în piatră doarme imaginea pe care-o 
caut, aceea ce-mi este imaginea imaginilor toate. Vai, 
pentru ce trebuie să fie-nchisă în cea mai aspră şi 
mai urîtă dintre încăperi: 1 

Grozav se îndărătniceşte dalta, în contra tainiţei! 
Şi sare-n ţăndări piatra, dar ce-mi pasă! 

Lucra-voi pînă la sfirşit statuia, căci într-o zi mi-a 
apărut o umbră — ce este mai tăcut şi mai uşor pe 
lume, mi-a apărut. 

Frumuseţea Supraomului mi-a apărut, ca Umbră. 
Ah, fraţi ai mei, ce-mi pasă de astăzi înainte, de 
zei ? 

Aşa grăit-a Zarathustra. 

DESPRE CEI MILOSTIVI 

Prieteni, cuvinte batjocoritoare m-au ajuns: 
„Uitaţi-vă la Zarathustra! Oare nu trece printre noi 
ca printre animale ?“ 

Ci ar fi fost mai bine să se zică: „Acela care printre 
oameni caută cunoaşterea, este într-adevăr ca printre 
animale!“ 

Şi însuşi omul, pentru acela care are cunoaşterea, 
nu este decît un animal cu-obrajii rumeni. 

Dece are el, oare, obrajii rumeni ? Nu pentru că 
prea adesea i-a fost ruşine? 

,0, prieteni! Astfel grăieşte discipolul cunoaşterii: 
ruşine, ruşine şi ruşine — aceasta-i toată istoria ome¬ 
nirii. 

De-aceea omul simţitor îşi impune să nu umilească 
niciodată pe nimeni, şi să simtă ruşine îndreptăţită, 
faţă de tot ce suferă. 

In fapt, nu-mi plac aceşti preamilostivi, ce se com¬ 
plac în milostenia lor, căci greşesc avînd prea multă 
ruşine. 

Nu pot să nu simt milă, dar nu-mi place să mi se 
spună că-s milos. Dacă-s milos, îmi place să fiu de 
la distanţă. 

Mai bine să-mi acopăr chipul şi să fug, mai înainte 
de a fi recunoscut! Aşa vă sfătuiesc să faceţi şi voi, 
prieteni. 

Să nu-mi ivească soarta în cale decît inimi ca ale 
voastre, străine durerii, cu care să am dreptul să 
punem laolaltă speranţa, hrana şi mierea ce o am. 

In fapt am făcut una sau alta pentru cei suferinzi, 
dar totdeauna mi s-a părut că ar fi fost mai bine să 
fac ceva ce să-mi sporească bucuria. 

De cînd e omul om, el prea puţin ştiut-a bucuria. 
Acesta, fraţi ai mei, e singurul păcat originar. 

Şi, dacă ne vom învăţa cu bucuria, cu-atît mai 
mult uita-vom să facem rău la alţii, ori să le născo¬ 
cim dureri. 

De-aceea îmi spăl mîna cu care dat-am ajutor celor 
nefericiţi, de-aceea îmi şterg sufletul. 

Căci ruşine mi-a fost, văzînd că-i e ruşine celui ce 
suferă; venindu-i în ajutor, amarnic lovit-am în 
mîndria sa. 

Marile obligaţii nu produc recunoştinţă, ci resenti¬ 
mente; mărunta binefacere ce nu poate să fie uitată, 
se preface în vierme care roade. 

„Nu acceptaţi decît cu superioritate. Să acceptaţi o 
binefacere de parcă-aţi face o favoare". Acesta-i 
sfatul pe care li-1 dau acelora ce n-au cum să răs¬ 
plătească. 

Eu sunt dintre acei ce dăruiesc: ca prieten, cople- 
şindu-i pe prieteni. In ce-i priveşte pe străini şi pe 
sărmani, culeagă-şi singuri fructele din pomul meu; 
cu-atîta mai puţin se vor simţi umiliţi. 

Dar cerşetorii vor trebui să fie interzişi. Acestora, 
te superi cînd le dai, dar te mai superi şi cînd nu le 
dai. 

De-asemeni păcătoşii şi cei cu conştiinţă rea. Cre- 
deţi-mă, prieteni, remuşcarea te învaţă să muşti! 

Dar, cele mai rele, sunt gîndurile meschine. Mai 
bine să faci răul, decît să gîndeşti josnic. 

Fără-ndoială că vă ziceţi: „Plăcerea de-a face mici 
răutăţi, ne fereşte să făptuim un rău mai mare". 
Dar în acest domeniu nu trebuie s-agoniseşti nimic. 

Fapta cea rea e ca o coptură — te doare, te mănîncă, 
plesneşte; adică-i sinceră zicînd: sunt boală. 

Gîndul cel josnic, însă, este un mucegai: se chir¬ 
ceşte, se ascunde, pînă întregul trup e veştejit şi ros 
de o mulţime de mici ciuperci. 

Cu toate acestea, iată o vorbă pe care o strecor le 
urechea oricui e stăpînit de-un demon: „Mai bine, 
în orice caz, să-l laşi să crească demonul din tine, 
căci ai şi tu un drum de măreţie". 

Vai, fraţi ai mei, sunt multe de zis despre noi toţi. 
Se întîmplă să ştim multe despre semeni fără, cu 
toate astea, să-i pătrundem şi să-i depăşim. 

E greu să trăieşti printre oameni, f indcă-i greu să taci. 

Şi nu faţă de cel pe care-1 detestăm, suntem cel mai 
nedrepţi, ci faţă de cel care ne este indiferent. 


99 



Dacă ţi-e prietenul bolnav, dă suferinţei sale adă¬ 
post, dar fii pentru el culcuşul aspru, un pat de 
seîndură. Doar astfel îi vei fi folositor. 

Şi dacă “prietenul îţi face rău, să spui: „Răul ce 
mi-ai făcut, ţi-1 iert; dar răul ce ţie însuţi ţi l-ai făcut, 
cum aş putea să-l iert?“ 

Aşa vorbeşte orice iubire mare: iartă şi are milă. 

Inima trebuie să ţi-o ţii în frîu, căci de-i laşi hăţu¬ 
rile, în curînd te face să-ţi piezi şi capul. 

Vai! Cine, decît milostivul, face mai mari nebunii ? 
Există pe lume cauză mai mare de suferinţă, decît 
nebuniile celor milostivi ? 

■ Vai de cei care iubesc, dacă nici mila nu ştiu să 
şi-o stăpînească! 

Aşa îmi zise diavolu-ntr-o zi: „Şi Dumnezeu îşi are 
iadul său: iubirea sa de. oameni.“ 

Şi de curînd l-am auzit spunînd această vorbă: 
„Murit-a Dumnezeu. De mila ce-a avut-o pentru 
oameni, a murit. 11 

Vă pun în gardă, deci, împotriva milei. Dinspre 
această zare, un negru nor îl mai ameninţă pe om. 
Intr-adevăr, mă înţeleg cu semnele prevestitoare 
de furtună. 

Mai amintiţi-vă, de-asemenea, de-aces-t cuvînt: 
„Oricare iubire mare, îşi calcă peste mila sa; căci 
vrea să creieze ceea ce iubeşte. 

Eu mă jertfesc iubirii mele — aproapele , ca mine 
însumi — astfel vorbesc toţi creatorii. 

Dar toţi creatorii-s neîndurători. 

Aşa grăit-a Zarathustra. 


DESPRE PREOŢI 

Şi Zarathustra, într-o zi, le făcu semn ucenicilor 
să se apropie, şi astfel le grăi: „Priviţi-i pe preoţi. 

Deşi îmi sunt duşmani, să treceţi pe lingă ei în linişte, 
cu sabia în teacă. 

Căci printre ei se află şi eroi. Mulţi dintre ei au 
suferit prea mult; mulţi dintre ei i-au făcut pe alţii 
să sufere. 

Sunt duşmani plini de răutate. Nimic nu este mai 
răzbunător ca umilinţa lor. Dacă te prinzi cu ei, rişti 
să te murdăreşti. 

Dar sîngele mi-e înrudit cu-al lor, şi vreau ca sîn- 
gele-mi să fie onorat chiar şi-n aceştia." 

Gînd preoţii-i trecură pe-alături, Zarathustra se 
lndureră, dar, după un moment, trecîndu-şi peste 
mîhnire, astfel grăi : 

„Mi-e milă de preoţi. Mi-e şi scîrbă, dar asta-i 
pentru mine lucrul cel mai neînsemnat, de cînd sunt 
printre oameni. 

Mi i-am compătimit întotdeauna, şi i-am deplîns. 
Ii văd ca pe ostateci şi ca pe osîndiţi. Căci cei pe 
care-1 numesc ei Mîntuitorul, i-a pus în lanţuri. 

Lanţuri de false valori, şi de cuvinte mincinoase. 
Vai, cine o să-i mîntuie de-acest Mîntuitor? 

Pe mare legănaţi, crezură într-o zi că nimeriră pe-o 
insulă, dar iată că nu era decît spinarea unui mon¬ 
stru adormit. 

Falsele valori, vorbele mincinoase, aceştia sunt mon¬ 
ştrii cei mai temuţi ai omenirii; fatalitatea rămîne 
multă vreme adormită, sau la pîndă. 

Apoi, de-o dată, într-o zi, tresare şi se trezeşte, 
mănîncă şi-i înghite pe toţi aceia ce şi-au clădit lăca¬ 
şuri pe-o astfel de spinare. 

- O, priviţi lăcaşurile pe care preoţii le-au construit! 
Peşteri înbălsămate, ce se numesc biserici. 

Lumină falsă, aer fumegos! Sufletul însuşi se 
simte prins de-acestea, In avîntarea lui spre înăl¬ 
ţimi ! 

Ci, dimpotrivă, crezul lor porunceşte: „Urcaţi scara, 
urcaţi-o, şi-n genunchi nemernici ce sunteţi 11 1 

Intr-adevăr, îmi place mai mult nepăsarea, decît 
ochii împăienjeniţi de devoţiunea şi sfiiciunea lor. 

Cine-a făcut peşterile şi scările pentru devoţiune ?. 
Nu oamenii, care vroiau să se ascundă în faţa celui 
preacurat ? 

Eu aştept ziua cînd cerul curat va străluci prin bol¬ 
ţile crăpate, şi aştept iarba şi macii printre molozul 
zidurilor lor, ca să iubesc altarele lui Dumnezeu. 

Numit-au Dumnezeu pe-acel ce-i înfrunta şi li 
făcea să sufere. Era un eroism, în închinarea lor. 

Şi l-au iubit pe Dumnezeu, doar răstignindu-1 
ca pe-un om. 

Ca hoituri vrut-au să trăiască, şi hoiturile şi le-au 
Îmbrăcat în negru. Şi pînă şi în predicile lor se simte 
llncezeala din camerele mortuare. 

Să trăieşti în vecinătatea lor, e cum ai fi-n vecină¬ 
tatea unor întunecate lacuri, pe fundul cărora bros- 
coii-şi tărăgănează cîntecul nostalgic. 

Ar fi trebuit să nalţe cîntări mai vrednice, ca să 
mă facă să cred în«Mîntuitorul lor! Şi-ar fi fost [bine 
ca ucenicii acestuia să aibă aerul că-s mîntuiţi. 

Aş vrea să-i văd goi. Doar frumuseţea mai poate 
să ceară îndurare. Căci cine se mai lasă convins de-o 
tristeţe îmbrobodită? 

In fapt, Mîntuitorii lor înşişi, nu sunt nici fii ai 
libertăţii, nici coborîţi din cerul libertăţii. In fapt, 
tălpile lor n-au mers niciodată pe covorul Cunoaşterii 1 

Spiritul acestor Mîntuitori a fost plin de lacune, 
dar în fiecare lacună şi-au pus cîte-o iluzie, cîte-o 
deschizătură ca o gură, numită Dumnezeu. 

Spiritul li se îneca în milă şi, cînd seumflau de milă 
clte-o grozavă nebunie plutea la suprafaţă. 

îşi împingeau turma cu strigăte pe puntea lor, ca şi 
cum n-ar fi fost decît acea singură punte, care să ducă-n 

viitor. In fapt, aceşti păstori, ei înşişi erau doar 
nişte oi. 

Aceşti păstori aveau suflete mari, dar spiritele — 
mici. 0, fraţi ai mei, şi cît de strimte sunt sufle¬ 
tele, chiar cele mai mari! Chiar cele mai încăpătoare! 

Cărarea şi-au însemnat-o cu urm& însîngerate, iar 
nebunia lor cerea ca adevărul să fie învederat prin 
sîngele vărsat. 

Ci sîngele e cel mai rău martor al adevărului. Sîn¬ 
gele otrăveşte doctrina cea mai curată şi o preface 
în nebunie şi-n ură, în adîncul inimilor. 

Să treci prin foc, pentru credinţă, ce adevereşte? 
Desigur, că-i mai bine ca legea noastră să se nască 
din jarul nostru. 

Inima înflăcărată, mintea rece. Cînd se-ntîlnesc 
acestea două, se naşte „Mîntuitorul“, se naşte ura¬ 
ganul. 

Intr-adevăr, au fost oameni mai mari, şi mai cu 
har născuţi, decît aceia pe care mulţimea-i numeşte 
Mîntuitori-aoeste uragane devastatoare. 

Ci trebuie să vă eliberaţi de cei ce se dau mai 
mari decît Mîntuitorii, dacă mai vreţi să aflaţi 
drumul spre libertate. 

N-a existat încă niciodată Supraomul. Iar pe 
oameni, i-am văzut fără veşmînturi,-pe cel mai mare 
şi pe cel mai mic. 

Se-aseamănă prea mult. Chiar cel mai mare dintre 
ei, mi s-a părut prea om. 

Aşa grăit-a Zarathustra. 


DESPRE VIRTUOŞI 

Cu mare zgomot de tunete şi de pirotehnii cereşti, 
trebuie să le vorbeşti simţurilor moleşite şi adormite. 

Ci frumuseţea vorbeşte cu glas scăzut. Ea nu 
pătrunde decît în sufletele cele mai înalte. 

Pavăza mea, astăzi, a fremătat uşor şi mi-a surîs. 
Era surîsul sfînt, freamătul sfînt al frumuseţii. 

De voi, oameni virtuoşi, a rîs astăzi frumuseţea 
mea. Şi glasul i l-am auzit zicîndu-mi: „Mai vor să 
fie şi plătiţi!“ 

O, vreţi să fiţi plătiţi, oameni virtuoşi! vroiţi răs¬ 
plată, pentru virtutea voastră! Şi cerul, în schimbul 
pămîntului, şi veşnicia, în schimbul zilei de astăzi! 

Şi-mi azvîrliţi în faţă, că nu există vreun ceresc 
împărţitor de plăţi şi de răsplăţi? De fapt eu nu 
învăţ, cum că virtutea nu-şi este sieşi o răsplată. 

Vai, asta mă doare, că pînă şi-n străfundul lucru¬ 
rilor s-a împlîntat minciuna răsplăţii şi a osîndei; 
şi pînă şi-n adîncul sufletelor noastre, o, virtuoşi! 

Cuvîntul meu, asemenea colţului de mistreţ, vă 
va răscoli pămîntul sufletelor; eu vă voi fi brăzdarul 
de plug. 

Vor trebui-n lumină scoase, toate tainele pe care le 
aveţi muncindu-vă pînă-n străfundurile voastre şi 
sfărmurindu-vă la soare, astfel minciuna vă va fi 
despărţită de cele ce vă sunt adevărate. 

Căci iată-1, adevărul vostru: voi sunteţi prea curaţi 
pentru mocirla unor asemenea cuvinte: pedeapsă, 
plată şi răsplată. 

Voi vă iubiţi virtutea, precum o mamă îşi iubeşte 
copilul său. Dar auzitu-s-a vredată că o mamă ar 
fi dorit să fie plătită pentru iubirea sa? 

Nimic nu vi-e mai drag decît virtutea voastră.Şi 
nădăjduiţi să vă cuprindeţi în cicluri de metamorfoze. 
Dar orice ciclu se răsuceşte şi se învîrte pe sine însuşi, 
spre a ajunge pînă la urmă tot la sine. 

Şi ce virtutea voastră o alcătuieşte, este asemenea 
cu o stea stinsă, a cărei lumină încă luminează şi 
călătoreşte. Dar pînă cînd va rpai călăţorj ? 

Tot astfel, lumina virtuţii voastre se împlineşte 
după ce fapta s-a desăvîrşit. Lucrarea demult vă va 
fi moartă şi uitată, dar raza-i luminoasă continua-va 
să trăiască şi să străbată spaţii. 

Virtutea voastră să vă fie Eul vostru. Dar nu ca 
ceva străin de voi, precum o epidermă, ori o lnveli- 
toare! Vă fie adevărul adine, al sufletelor voastre, 
o, virtuoşi! 

Ci mai sunt unii, e-adevărat, pentru care virtute 
înseamnă să se ghemuiască sub lovituri de bici. 
Şi prea v-aţi aplecat urechea la urletele lor. 

Sunt alţii care numesc virtute lenea ce-o au şi-n 
vicii. Şi-ndată ce ura, ori invidia se pregătesc să 
picotească-n ei, li se însufleţeşte „justiţia 1 * şi-şi freacă 
încă ochii somnoroşi. 

Şi mai sunt alţii încă, traşi spre prăpăstii; îi trage 
demonul din ei; dar, cu cît se duc de rîpă, cu atlt 
mai mult le lucesc ochii, cu-atît mai mult nădăjduiesc 
în Dumnezeul lor. 

Vai! Ţipătul acestora de-asemeni ajuns-a la ure¬ 
chea voastră, o, virtuoşi: „Tot ceea ce nu pot să fiu, 
numesc virtute şi Dumnezeu.“ 

Şi mai sunt alţii, care înaintează cu greu, scirţîind 
ca o căruţă din care se descarcă o grămadă de pietre. 
Aceştia au totdeauna pe buze vorbe de demnitate 
şi virtute. Dar ceea ce numesc ei virtute, este pedala 
ce le serveşte să se înfrîneze. 

Şi mai sunt alţii, care se-aseamănă cu ceasurile 
bine trase: le auzim tic-tacul, şi cer ca tic-tacul lor 
să fie înţeles virtute. 

De fapt, aceştia-mi plac. Oriunde aflu asemenea 
ceasornice, le trag, cu mare zgomot de maşinărie 
şi socotesc că ele vor ticăi mai mult decît s-ar crede. 

Şi alţii sunt mîndri de bucăţica lor de justiţie şi 
în numele ei făptuiesc abuzuri, în aşa fel, că lumea-i 
şcufundată în nedreptatea lor. 

Vai! Ce groaznic este cuvîntul virtute-n gura lor! 
Şi cînd aceştia zic: „Sunt drept“, pare că se aude 
„Sunt îndreptăţit 11 . 

Aceştia ar vrea ca virtutea lor să le orbească 
duşmanii. Ei nu se înalţă, decît ca să-l doboare 
pe un altul. 

Sunt alţii ce şed în mlaştinile lor şi se aud din tres - 
tiişuri: „Virtutea-nseamnă să stai cuminte-n mlaştină. 
Pe nimeni nu muşcăm, îi ocolim pe cei ce muşcă, 
şi-n orice lucru suntem de-acord cu tot ce ni se 
spune. 11 

Şi sunt şi alţii, cărora le plac gesturile şi care gîn- 
desc: „Virtutea nu-i decît un gest. 11 

Genunchii acestora sunt veşnic plecaţi, mîinile 
mpreunate ca laudă virtuţii, dar inima lor nu cu 
noaşte virtutea. 

Şi sunt şi alţii, care gîndesc că pentru a fi virtuos 
este de-ajuns să zici: „Virtutea-i trebuitoare 11 . Dar 
în adîncul lor nu cred decît că poliţia-i trebuitoare. 

Şi unii, cum sunt neputincioşi să-şi dea seama de 
măreţia omului, declară că virtutea se reduce la a-ţi 
da seama de josnicia lui; şi-această rea voinţă 
şi-o numesc virtute. 

Astfel, toţi oamenii gîndesc că au parte de virtute, 
sau, pe puţin, se cred cunoscători în bine şi în rău. 

Dar Zarathustra n-a venit pentru a le zice acestor 
nebuni şi mincinoşi: „Ce ştiţi voi de virtute? Ce, oare, 
aţi putea să ştiţi ?“ 

El a venit, prieteni, ca voi să vă scîrbiţi de vechile 
formule învăţate de la nebunii mincinoşi. 

Ga să vă săturaţi de vorbele „plată 11 şi „răsplată 11 , 
„pedeapsă 11 şi „dreaptă răzbunare 11 ; şi ca să fiţi 
sătui de-a zice: „o faptă este bună, atunci cînd este 
dezinteresată 11 . 

Ah, prieteni, cînd vă veţi dărui in întregime in fapta 
voastră, ca mama care-i pe de-a întregul in copil, 
voi zice că aflat-aţi numele virtuţii. 

Intr-adevăr, v-am încîntat cu sute de cuvinte, 
cu toate zorzoanele virtuţii voastre; şi iată că vă 
supăraţi pe mine, întocmai ca nişte copii supărăcioşi. 

Că se jucau pe ţărmul mării, şi iată, veni valul care 
le duse jucăria, şi iată-i, plîng. 

Dar acelaşi val le va aduce noi jucării, sub paşii lor 
le va aşterne cochilii dungate. 

Copiii se vor molcomi. Precum aceşti copii, avea- 
veţi şi voi, prieteni, cochilii dungate şi molcomiri. 

Aşa grăit-a Zarathustra. 


DESPRE CANALIE 

Viaţa e-un izvor de bucurie, dar dacă vine canalia 
să soarbă, izvorul capătă otravă. 

îmi place ceea ce-i curat, dar nu-mi place deloc 
să văd mutrele strîmbe şi setea celor necuraţi. 

Şi-au aruncat privirea-n adîncul fîntînilor şi-acum 
flntînile le oglindesc respingătorul lor surîs. 

Spurcaţi fiind, au otrăvit-o apa sfîntă 'şi, bucurie 
numind spurcatele lor visuri, au otrăvit chiar şi 
cuvintele. 

Flacăra se moaie, de cum aşează lîngă focuri ini¬ 
mile lor jilave. Spiritul însuşi sfîrîie şi fumegă, de 
cum se-apropie canalia de foc. 

Fructul devine dulceag şi mălăieţ în mîna lor; 
privirea li-i de-ajuns, ca să usuce pomul roditor. 

Şi mulţi din cei ce s-au scîrbit de viaţă, scîrbitu-s-au 
din pricina unei canalii, căci n-au vrut să împartă cu 
o canalie izvorul, flacăra, ori fructul. 

Şi mulţi se duseră-n pustiu, să moară mai degrabă 
de sete, cu sălbăticiunile, decît să fie împreună cu 
spurcaţii însoţitori de caravane în jurul apei de 
băut. 

Şi mulţi din cei ce înaintară ca o furtună de grindină 
devastatoare asupra cîmpului, vroit-au doar să-şi 
pună talpa pe mutra canaliei şi să-i închidă botul. 

Şi cel mai greu de înghiţit nu mi-a fost să ştiu că 
viaţa însăşi cuprinde înduşmănire, moarte, chinuri, ci 
într-o zi îmi pusei această întrebare, ce era gata să 
mă înăbuşe: „Viaţa, are ea mooie de canalie? 

Trebuiesc, oare, fîntînile otrăvite, focurile rău miro¬ 
sitoare, visurile spurcate, ori viermii în pîinea vieţii ?“ 

Nu ura, ci scîrba îmi mănîncă viaţa. De cîte ori', 
vai, nu am fost scirbit în spirit, văzînd că însăşi 
canalia are spirit! ' 

Şi le-am întors spatele celor ce stăpînesc, clnd am 
văzut ce se numeşte astăzi a stăpîni — adică să faci 
trafic şi să negustoreşti pe seama puterii —, traficul 
cu canalia. 

Trăit-am printre neamuri de alt grai şi-auzul mi 
l-am ceruit, să nu cunosc limbajul negustoririi lor 
şi nici tocmeala asupra puterii. 

Cu greaţă străbătut-am, ceruindu-mi nările, prin 
tot ce înseamnă ieri şi astăzi. în fapt, tot ce-i de 
astăzi şi*de ieri, e infestat de scriitura canaliei! 

Mult timp trăit-am ca infirm, orb, surd şi mut, 
decît să fiu laolaltă cu canalia celor puternici — cu 
scriitoraşi şi cu cheflii. 

Cu greu şi cu băgare de seamă spiritul meu urcat-a 
trepte. Cea mai mică pomană de bucurie, îl întărea, 
căci ca un orb era, cu sprijin doar în clrja sa. 

Dar cerni s-a-ntîmplat? Cum mi-a trecut această 
scîrbă? Cum mi-a întinerit privirea? Cum am ajuns, 
cu o bătaie de aripă, la înălţimea la care nici o cana¬ 
lie nu mai suise pe ghizdurile acelor fîntlni ? 

Oare chiar scîrba ce-o aveam mi-a dat aripi şi darul 
de a descoperi izvoare? Că a trebuit să zbor pină la 
munţii cei mai înalţi, ca să găsesc izvorul bucuriei. 

O, fraţi ai mei, mi l-am găsit. Aici, în munţii cei 
mai înalţi, ţîşneşte pentru mine izvorul bucuriei. 
Aici e viaţa în care canalia nu şi-a muiat buzele 
vreodată. 

Ţîşneşti chiar prea furios, izvor al bucuriei! Adesea 
astfel goleşti cana, vrînd s-o umpli. 

Va trebui să-nvăţ a mi te-apropia mai cu băgare 
de seamă. Mi-e inima încă prea grabnică să 
te-ntîlnească. 

Inima mea în care arde vara, scurta mea vară 
arzătoare, melancolică şi beată de bucurie. O, cit 
de mult inima-mi văratecă, doreşte răcorea ta! 

împrăştiată-i tristeţea şovăitoare-a tinereţii mele! 
Pierdută-i răutatea fulgilor de zăpadă, în iunie! Nu 
sunt decît un anotimp de vară, şi miez deplin de 
vară. 

Vară pe culmi, izvoare proaspete, tăcere preafe¬ 
ricită: o, prieteni, veniţi — liniştea va creşte, de-o 
fericire şi mai mare încă. 

Căci aici este culmea noastră şi ţinutul nostru. 
Suntem prea sus, aici, şi panta-i prea abruptă pentru 
spurcaţi şi setea lor. 

Priviţi in fîntina bucuriei mele, prieteni! Ce-ar 
fi s-o tulbure? Vă va suride, cu toată curăţia sa. 

în arborele vremii viitoare ne vom face cuibul. 
Şi vulturii or să ne-aducă hrană, o, singurateci! 

Cei spurcaţi n-or să aibă parte de-această hrană: 
ar crede că mănîncă foc şi că şi-ar arde mutra. 

De fapt, noi nu dăm adăpst celor spurcaţi. Şi tru¬ 
pului, şi spiritului lor, fericirea noastră li s-ar părea 
o peşteră de ghiaţă. 

Căci noi trăim cu mult mai sus ca ei ,noi suntem pre¬ 
cum vlnturile aspre, vecini cu vulturi, cu zăpezi, 
cu soare — aşa cum vlnturile mari trăiesc. 

Şi-asemeni vîntului sufla-voi peste ei — spiritul 
meu le va tăia suflarea. De-aceea viitorul este-al 
meu. 

Intr-adevăr, e Zarathustra vîntul cel mare, care 
le mătură pe toate. Şi iată sfatul pe care el li-1 dă 
duşmanilor săi, acelora care tuşesc şi scuipă: „Feri- 
ţi-vă de a scuipa in contra vîntului!“ 

Aşa grăit-a Zarathustra. 


DESPRE TARANTULE 

Iată peştera tarantulei. Vrei pe ea însăşi s-o vezi:’ 
Iată-i pînza. Atinge-o. Va tremura. 

Uite-o, că se grăbeşte. Fii binevenită, tarantulă! 
Tu porţi pe spate triunghiu negru, însemnul, şi ştiu 
ce-i şi în inima ta. 

Inima ţi-o locuieşte răzbunarea. Pişcătura ta face 
o bubă negricioasă. Veninul tău face să ameţească 
sufletele. 

Vă voi vorbi deci în parabolă, vouă, cei care daţi 
sufletelor ameţeală, predicatori ai egalităţii ! Nu 
sunteţi decît nişte tarantule. O ciudă , ascunsă lo- 
cuieşte-n voi. 

Dar, pînă la urmă, vă voi dezvălui tainiţele. Şi vă 
voi rîde-n faţă, cu rîsul meu de culmi înalte. 

Şi vă voi destrăma lucrarea pînzei, ca mînia să vă 
facă să ieşiţi din peşterile voastre de minciuni, şi 
să ţîşnească ne-ntîrziat vorbele voastre despre „drep- 
tate“. 

Căci a-l elibera pe om de. orice gînd de răzbunare , 
o pentru mine puntea care duce spre cele mai înalte 
speranţe, şi-i curcubeul după lungi furtuni. 

Dar altceva vor tarantulele. „Ceea ce noi numim 
dreptate, este să umplem lumea cu furtunile răzbunării 
noastre 14 — iată ce-şi spun acestea, una către alta. 

„Vrem să ne răzbunăm, să-i împroşcăm pe toţi 
acei ce nu ne seamănă 14 — iată ce-şi jură tarantulele 
în inimile lor. 

„Virtutea va fi de-acuma înainte a vrea egalitate 
pentru toţi! îi vom urmări cu strigătele noastre pe 
cei care deţin puterea 44 . 

Astfel, ca predicatoare egalităţii, nebunia tiranică 
a neputinţei cere, ţipînd „egalitate 44 . Astfel, cele mai 
tainice dorinţe ale noastre, de-a fi tirani, se-ascund 
acum sub nume virtuoase. 

Deşertăciune răutăcioasă, gelozie ascunsă, poate 
că gelozie şi deşertăciune ancestrale, iată ce iese 
din voi precum o flacără şi-o nebunie de răzbunare. 

Ceea ce tatăl a tăcut în el, adesea fiul o spune 
în cuvinte, trădînd secretul tatălui. 

Se-aseamănă cu nişte entuziaşti, dar nu inima arde 
în ei, cî răzbunarea. Iar cînd se arată reci şi subtili, 
nu spiritul ci invidia îi face reci şi subtili să fie. 

Doar gelozi.a ce-o au îi duce pe cărări de gînditori. 
însemnul geloziei este că merg întotdeauna prea 
departe, iar osteneala lor sfîrşeşte prin a dormi-n 
zăpadă. 

Orice plîngere a lor, sună a răzbunare. Fiece laudă 
de-a lor, vădeşte intenţia de a zădărnici. Iar fericirea 
le este de a se face judecători. 

Vă dau, deci, acest sfat, prieteni: nu vă încredeţi 
în cei ce au puternic instinctul de pedepsire. 

Aceştia sunt o tristă seminţie, o rasă rea. Pe chip 
li-i scris că sunt copoi şi gîzi. 

Nu vă lncredeţi prea mult în cei ce vorbesc de 
propria lor justiţie. De fapt nu numai mierea le 
lipseşte unor astfel de suflete. 

Şi dacă înşişi îşi spun cei buni şi drepţi, să nu ui¬ 
taţi că, pentru a fi farisei, nu le lipseşte decît pu¬ 
terea. 

Prieteni ai mei, nu vreau să fiu amestecat, luat 
de-a valma cu ceilalţi. 

Există cei ce predică doctrina mea despre viaţă, 
dar care în acelaşi timp predică despre egalitate şi-s 
numai nişte tarantule. 

Păianjeni veninoşi, ce spun laude vieţii, deşi ră- 
mîn în colţurile lor, departe de viaţă — e felul lor 
de-a face rău. 

Ei caută astfel să-i zădărnicească pe cei ce deţin 
puterea, căci în aceştia predica de moarte îşi află 
cel mai bun sălaş. 

De n-ar fi astfel, tarantulele şi-ar preschimba doc¬ 
trina, căci odinioară au excelat în a calomnia viaţa 
şi-a-i arde pe eretici. 

Nu Înţeleg să fiu amestecat, luat de-a valma, cu- 
aceşti predicatori despre egalitate. Căci mie dreptatea 
îmi spune că oamenii nu-s toţi egali. 

Şi nici nu trebuie să fie egali! Ce-ar fi iubirea mea 
de Supraom, dacă-aş vorbi un alt limbaj ? 

Pe mii de poduri şi de punţi, vor trece oamenii la 
cucerirea viitorului, dar trebuie ca între ei să fie din 
ce în ce mai multe războaie şi inegalităţi — iată 
ce-mi spune iubirea mea de ei! 

Spre trebuinţa luptei vor născoci imagini şi 
stafii, şi acestea vor sluji să meargă unii contra 
altora, în bătălii supreme. 

Bun, rău, bogat, sărac, nobil şi zdrenţăros, şi 
toate celelalte nume de valori, sunt tot atîtea arme 
şi embleme zăngănitoare, ce trebuie s-ajute viaţa 
ca să se depăşească neîncetat. 

Viaţa însăşi, pentru a urca mai sus, îşi con¬ 
struieşte turnuri şi trepte, de unde să zărească 
depărtări şi frumuseţi ce inima o vrăjesc. De aceea 
li trebuie înălţime. 

Şi pentru că ii trebuie înălţime, îi trebuiesc trepte, 
şi rezistenţa pe care acestea o opun celor ce urcă. 
Viaţa vrea să se înalţe şi, înălţîndu-se, vrea să se 
depăşească. 

Vedeţi, deci, prieteni ai mei: alături de pîna taran¬ 
tulelor, se nalţă ruinele unui altar străvechi. Pri- 
viţi-1, cu priviri iluminate! 

Cel care aşezat-a pietrele lui, odinioară, pentru a-şi 
exprima astfel elanul sufletesc, cunoştea tot atît de 
bine tainele vieţii, precum întîiul dintre înţelepţi. 

Ceea ce el ne învaţă aci, prin cea mai izbitoare 
dintre parabole, este că orice frumuseţe cere luptă 
şi inegalitate, război, putere, tiranie. 

Vedeţi dumnezeiasca frumuseţe a acestor bolţi 
şi a arcadelor care se luptă şi unele pe altele se 
sfarmă, vedeţi în încordarea lor dumnezeiască cum 
dau asalturi de lumini şi umbrei 

Intru aceeaşi certitudine de neînvins, întru aceeaşi 
frumuseţe, să fim şi noi duşmani unii faţă de alţii, 
o, prieteni! Dumnezeieşte să ne azvîrlim unii In 
contra celorlalţi! 

Nenorocire! Iată că şi pe mine m-a înţepat taran¬ 
tula, vechiul duşman! 

Cu admirabilă, dumnezeiască siguranţă, m-a înţe¬ 
pat în deget. 

Trebuie o pedeapsă, trebuie o justiţie — gîndeşte 
acest păianjen — nu trebuie să fie cîntate laudele 
urii, fără a li se da pedeapsa 11 . 

Da, s-a răzbunat păianjenul! Nenorocire! Că prin 
aceasta îmi va turna în trup şi ameţeală. 

De teamă să nu mă prindă ameţeala chiar şi pe 
mine, legaţi-mă, prieteni, de-acest stilp! Mi-ar place 

mai mult să mă prefac în stilită, decit într-un vîrtej 
de duşmănie. 

De fapt nu-i Zarathustra nici trombă de uragan 
şi nici vîrtej. Dar, dacă-i adevărat că este un dan¬ 
sator, cel puţin să nu danseze tarantela. 

Aşa grăit-a Zarathustra. 


DESPRE ILUŞTRII ÎNŢELEPŢI 

Voi toţi, iluştri Înţelepţi, voi n-aţi fost niciodată 
altceva decît slujbaşii poporului şi-ai superstiţiilor 
populare, iar nu ai adevărului. Şi de aceea fost-aţi 
onoraţi. 

De-aceea vi s-a îngăduit şi necredinţa, fiindcă părea 
o glumă, un drum întors, care ducea către popor, 
într-astfel îşi îngăduie stăpînul sclavii şi se desfată 
pe seama şovăielii lor. 

Dar ceea ce poporul urăşte, cu o ură de cîine pen¬ 
tru lup, este spiritul liber, duşmanul lanţurilor, 
credinciosul care cutreieră păduri. 

Lovirea spiritului liber, pînă şi în ungherul său, 
aceasta a numit poporul, din toate vremurile, „sensul 
justiţiei 1 *; şi-asupra singuratecului îşi asmute cîinii 
cei mai îngrozitori. 

„Există adevărul, fiind că poporul există 11 — strigă¬ 
tul acesta s-a auzit dintotdeauna. 

Voi încercaţi să întemeiaţi prin gîndire sfinţenia 
tradiţională a poporului din care ieşiţi — şi asta nu¬ 
miţi voi „voinţa de-a afla adevărul 11 , o, înţelepţi 
iluştri! 

Inima voastră făr-ncetare zice: „Eu din popor 
venit-am şi de la el am glasul dumnezeiesc 11 . 

Prevăzători şi încăpăţînaţi, precum asinii, Întot¬ 
deauna aţi luat apărarea poporului. 

Şi mulţi dintre acei ce deţineau puterea, ca să se- 
mpace cu poporul, îşi înhămau în faţa telegarilor 
cîte-un asin — un înţelept ilustru. 

O, înţelepţi iluştri, aş vrea acum să văd cum vă 
veţi azvîrli pielea de leu, pe care o purtaţi; 

blana voastră de hrăpăreţi, pătată, şi coama voastră 
de căutători, de exploratori şi de cuceritori! 

Vai! Să faceţi să vă fie crezută „veracitatea", ar 
trebui să vă sfărmaţi, mai nainte de toate, respectul 
tradiţional. 

Demn de crezare — numesc astfel pe-acela ce fără 
Dumnezeu se duce în pustiuri, după ce şi-a sfărmat-o 
inima credincioasă. 

Peste nisipul sălbatec de soare, murind de sete. 
alunecă, uneori, spre insule cu multe izvoare, unde 
vieţuitorii se odihnesc sub crengi frunzoase şi adum- 
britoare. 

Dar setea sa nu este asemeni acestor mulţumiţi. 
El ştie că-n toate oazele se află idoli. 

Flămîndă, furioasă, nelegiuită, singuratecă — aşa-i 
vrerea de leu. 

Gălcînd pe fericirea slugarnică, fiind |eliberată de 
zei şi culte, fără de teamă şi îngrozitoare, mare şi 
singuratecă — aşa-i vrerea de adevăr. 

In pustiuri au trăit totdeauna iubitorii de adevăr, 
spiritele libere, domnii pustiului, — pe cînd în oraşe 
trăiesc înţelepţii cei bine hrăniţi, cei de renume; 
ca animale de cărăuşie. 

Căci ei trag totdeauna, precum asinii, droaşca 
poporului. 

Nu le-aş vrea răul, dar ei rămîn în faţa mea slugi, 
şi animale de cărăuşie, chiar dacă hamurile lor sunt 
pline de aurării, 

Adesea sunt bune slugi şi demni de laudă. Căci 
astfel zice virtutea: „Dacă vrei să slujeşti, vezi cui 
ar fi serviciile tale mai trebuitoare. 

Spiritul şi virtutea stăpînului vor creşte, dacă tu ii 
vei sluji, dar şi tu vei creşte de-o dată cu spiritul şi 
cu virtutea lui“. 

De fapt, iluştri înţelepţi, voi, slujitori poporului, 
voi înşivă crescut-aţi, cu cît crescut-a virtutea şi 
spiritul poporului, el, ce crescut-a mulţumită vouă! 
O spun întru cinstirea voastră. 

Dar ca poporul aţi rămas, pînă şi în virtutea voastră, 
popor cu ochi posomoriţi şi rămas străin spiritului. 

Căci spiritul este viaţa care îşi taie-n propria sa 
carne — un chin ce face să-i crească cunoaşterea; 
ştiaţi aceasta ? 

Şi fericirea spiritului este de-a fi primit ungerea 
sfîntă şi lacrimile, ce fac din el victima bună pentru 
jertfă; ştiaţi aceasta? 

Orbenia orbului, şovăielile şi privirea-i arată încă 
puterea soarelui în el, puterea soarelui pe care l-a 
văzut odinioară; ştiaţi aceasta? 

Adunînd munţi întregi, aşa învaţă ucenicul să 
construiască. Şi lucru de nimic e pentru spirit să 
poarte munţi; ştiaţi aceasta? 

Cunoaşteţi scînteile pe care le-aruncă spiritul, dar 
nu cunoaşteţi că el e nicovala şi nu cunoaşteţi cru¬ 
zimea ciocanului ce o izbeşte. 

In fapt voi nu cunoaşteţi orgoliul spiritului şi mai 
greu încă i-aţi răbda modestia, dacă aceasta vrere-ar 
să vorbească. 

Şi niciodată pînă acum nu v-aţi afundat spiritul 
într-o groapă plină cu zăpadă, căci nu sunteţi atît 
de-nfierbîntaţi, s-o faceţi. Deci nu cunoaşteţi bucuria 
extaziată pe care o dă spiritului răceala ghieţii. 

Voi luaţi totdeauna spiritul ca pe ceva familiar, 
iar din înţelepciune aţi făcut spital şi azil pentru poeţii 
fără har poetic. 

Nu sunteţi vulturi. N-aţi gustat vreodată îngro¬ 
zirile spiritului. Şi aripi neavînd, nici groaza de a vă 
face cuibul de-asupra abisului. 

Vă găsesc călduţi. Or, orice cunoaştere adîncă este 
de ghiaţă. Reci ca ghiaţa sunt cele mai de taină 
izvoare ale spiritului. Ele răcoresc şi odihnesc mîinile 
fierbinţi — pe-aceşti copii ai acţiunii. 

Vă văd rigizi şi respectabili, cu o spinare înţepe¬ 
nită, o, înţelepţi iluştri! Nu sunteţi nici in suflările 
de vînturi, nici în suflările unei puternice voinţe. 
Văzut-aţi vreodată trecînd pe mări o pînză rotunjită 
şi umflată, fremătătoare la tăriile de vînturi? 

Asemenea acelei pînze, fremătătoare-n tăria spiri¬ 
tului, iat-o trecînd pe mare înţelepciunea mea, săl- 
bateca-mi înţelepciune! 

Dar voi, slujbaşi poporului, iluştri înţelepţi, cum 
aţi p utea să mă urmaţi ? 

i Aşa grăit-a Zarathustra. 


CÎNTEC NOCTURN 

E noapte: iată că se-aude mai tare, glasul fîntînii 
ţîşnitoare. Mi-e sufletul de-asemeni fîntînă ţîşnitoare. 

E noapte: iată că se trezesc cîntările de îndrăgostiţi. 
Mi-e sufletul de-asemeni cîntec de-ndrăgostit. 

E-n mine o sete fără capăt şi fără saţiu, ce caută să 
glăsuiască. 

Am o dorinţă de-a iubi, dorinţă ce ea însăşi vorbeşte 
ca iubirea. 

Lumină sunt, şi, vai, de ce nu sunt întunecime! 
Singurătatea îmi este să fiu încins cu briuri de lu¬ 
mină. 

Ah, cum nu sunt eu umbră şi întunecime! O, 
cum m-aş destrăma atunci, făcîndu-mă lumină. 

Şi cum v-aş binecuvînta, chiar şi pe voi, mărunte 
stele sclipitoare, o, versuri lucitoare-n ceruri! Lu¬ 
mina ce mi-aţi da-o voi m-ar umple doar de fericire! 

Ci-n propria-mi lumină vieţuesc, reînghiţindu-mi 
flăcările mele. 

Şi nu mi-e cunoscută fericirea de a primi. Şi-adesea 
am gîndit că e mai multă fericire în a fura, decît în a 
primi. 

Mi-e sărăcire faptul că mîna-mi nu pridideşte să 
dăruiască. Tot ce-mi rîvnesc, sunt nopţile strălumi¬ 
nate de dorinţi, privirile flămînde. 

O, soartă blestemată, a celor care dau! O, adum- 
brire a soarelui ce-1 am! Dorinţă de-a dori! O, sfî- 
şietoare foame, a înlăuntrului sătul! 

Iată-i că iau ceea ce eu le-am dat, dar oare atins-am 
sufletele lor ? Există o prăpastie între a da şi a primi; 
şi cea mai strimtă prăpastie este a acestuia din urmă, 
ca s-o umpli. 

O foame se iscă din frumuseţea mea. Aş vrea să-i 
fac să sufere, pe-aceia pe care-i luminez. Aş vrea să-i 
despoi, pe cei pe care-i copleşesc cu daruri. Aceasta-i 
foamea mea de-a face rău. 

Retrăgîndu-mi mîna, de cum mi-o întind pe-a lor, 
asemenea cascadei ce şovăie naintea căderii, iar în 
cădere şovăie din nou, flămînd mă simt, de-a face 
răutăţi! 

Aşa mi-e răzbunarea preamultei bogăţii ce-o am, 
aşa mi-e prefecătoria ce-mi izbucneşte din singură¬ 
tate. 

Gînd dăruiesc, îmi moare fericirea de-a dărui, 
virtutea îmi osteneşte de propria-i împrăştiere. 

De dăruieşti fără-ncetare, îţi iei riscul de-a pierde 
orişice ruşine, căci, dînd mereu, mina şi inima sfîrşesc 
prin a se face fără de simţire. 

Nu mi se umezeşte geana, văzînd că i se face milo¬ 
gului ruşine. Mîna-mi nici nu mai simte tremurul 
mîinilor pe care le-am miluit. 

Ce devenit-au plîngerile pleoapei mele şi-nduioşarea 
inimii ce-o am P O, singurătatea celor care dau! O, 
tăcerea celor ce strălucesc ! 

Fără de. număr sorii se-nvîrt în spaţiul pustiu, 
lumina oricărui lucru întunecos vorbeşte — doar 
pentru mine ea e fără grai. 

O, aşa-i lipsa de prietenie a luminii, faţă de toate 
cîte strălucesc: nestrămutată îşi urmează calea. 

Nedrepţi cu cele care strălucesc, nepăsători la 
ceilalţi, ce-s ca ei, astfel trec sorii pe cărarea lor. 

Ga nişte uragane-s pe orbite: e drumul lor. Nu se 
supun decît voinţei, lor — pentru că au o fire nepăsă- 
toare. 

Doar voi, fiinţe triste şi întunecate, vă trageţi din 
lumina astrelor căldura. Doar voi vă sugeţi laptele, 
şi Împreună cu el tăria din sînii de lumină. 

Vai, împrejurul meu e totul ca de ghiaţă! De 
ghiaţa.pe care-o prind, îmi arde mîna! Vai, cît de 
sete mi-e să-mi dovedesc că vouă vă e sete! 

E noapte: ah, de ce-s lumină! Şi sete de-ntunerec!. 
Şi singurătate! 

E noapte: iată că din mine ţîşneşte, ca o fîntînă, 
dorinţa de-a vorbi mai tare! 

E noapte: iată, e mai puternic glasul fîntînii ast¬ 
fel ţlşnitoare! Mi-e sufletul de-asemeni, fîntînă ţîşni- 
toare! 

E noapte: iată că se înalţă cîntări de-ndrăgostiţi. 
Mi-e sufletul de-asemeni un cînt de-ndrăgostit. 

Aşa grăit-a Zarathustra. 

CÎNTEC DE DANS 


Şi Zarathustra intr-o seară trecea cu ucenicii 
printr-o pădure; cum căuta un izvor, dădu de-o 
pajişte-nverzită şi străjuită de copaci şi de izvoare. 
Şi nişte fete dansau acolo împreună. 

Cum îl văzură pe Zarathustra, încetară, dar 
Zarathustra se-apropie de ele prietenos şi astfel le grai: 

Nu vă opriţi, încîntătoare fete. Cel care vine spre 
voi, nu-i un tulburător de jocuri şi nici duşman al 
tinerelor fete. 

Sunt avocatul lui Dumnezeu, pe lingă diavol. 
Diavolul este spirit al poverii. Cum, o, uşoare crea¬ 
turi, aş fi eu duşmanul dansurilor voastre dumneze¬ 
ieşti ? Ori al picioarelor cu glesne preafrumoase ? 

Desigur, sunt ca o pădure cu copaci umbroşi şi cu 
întunecimi, dar cei care nu se înspăimîntă de umbra 
mea, descoperi-mi-vor. rugi de trandafiri. ■ 

Şi-l vor afla pe mititelul zeu pe care fete-1 preferă, 
lingă fîntînă stlnd, cu ochii închişi şi nemişcat. 

Pare c-a adormit în plină zi: se poate să fi prins 
fluturi prea mulţi! 

Frumoase dansatoare, să nu-mi gindiţi de rău, de-o 
să-l ating un pic pe acest zeu micuţ. Fâră-ndoială, o 
să strige şi o să plingă. Dar chiar cînd plînge, el stîr- 
neşte rîsul. 

Cu ochii-n lacrimi o să vă ceară să-l luaţi la joc. 
Eu însumi jocul vostru-1 voi însoţi c-un cîntec. 

Cu-o arie de dans, cu Un cîntec ce-şi ride de spiritul 
împovărării, de preaînaltul şi-atotputernicul meu 
diavol, de care oamenii zic că-i „stăpînul lumii“. 

Şi iată cîntecul pe care Zarathustra l-a cîntat, în 
vreme ce fetele jucau, şi Cupidon cu ele: 

„Odinioară mi-am scufundat privirea în privirea 
ta, o, Viaţă, şi am crezut că pier într-un adine fără 
sfirşit. 

Dar tu m-ai pescuit de-acolo, cu momeala ta de 
aur şi ai început să rîzi, bătîndu-ţi joc, clnd zis-am 
despre tine că eşti de necuprins. 

„Aşa îmi zic şi peştii 11 , spus-ai tu: „ceea ce nu ajung 
să ştie, zic că-i de neştiut. 

Sunt doar sălbatecă şi schimbătoare,' femeie-n 
toate, fără de virtuţi. 

Deşi voi, oamenii, îmi ziceţi că-s adîncă, şi cre¬ 
dincioasă, şi veşnică, sau, încă, plină de taine — mereu 
faceţi aşa, voi dăruiţi virtuţile la alţii, o, virtuoşi 1“ 

Şi ea, Viaţa, de necrezut, ridea. Dar, cînd pe sine 
se vorbeşte de rău, eu n-o cred niciodată şi nu-i 
cred rlsul. 

Şi, lntr-o zi, pe clnd stăteam de vorbă doar cu 
sălbateca-mi înţelepciune, aud că-mi zice chiar în¬ 
ţelepciunea: „Vrei, doreşti, iubeşti — de-aceea îi 
cînţi laude Vieţii. 11 

Şi eram gata cu mînie să-i răspund, să-i zic ce 
merita, înţelepciunii mele prinsă de furie. Şi nu-i 
răspuns mai aspru, decît să-i spui înţelepciunii 
„cîte le merită! 11 

Aşa-s relaţiile noastre, ale celor trei. Eu nu iubesc 
din toată inima decît Viaţa şi cel mai mult iubesc 
Viaţa cînd o urăsc. 

Iar dacă mă port frumos cu înţelepciunea mea 
(şi uneori chiar prea frumos), e pentru că îmi amin¬ 
teşte Viaţa. 

Are aceeiaşi ochi, acelaşi rîs, aceeaşi momeală 
aurie; oare e vina mea, că se aseamănă prea mult ? 

Şi-n ziua-n care mă-ntrebă Viaţa: „înţelepciunea? 
Gine-i asta? răspunsu-i-am: „Ah, da, înţelepciunea! 

Ţi-e sete de ea, dar nu te saturi, cauţi să vezi sub 
vălurile sale, s-o prinzi ca-n ochiuri de năvoduri. 

Dacă-i frumoasă? Parcă poţi să ştii? Crapii cei 
ptai bătrîni gustă, tot gustă din momeala sa. 

E schimbătoare şi neprevăzută. Adesea am văzut-o 
muşcîndu-şi buzele şi că se peria-n răspăr. 

Poate că e perfidă şi răutăcioasă, femeie în toate, 
dar mai atrăgătoare este, cînd despre sine zice doar 
de rău.“ 

Şi astfel răspunzîndu-i Vieţii, văzut-am cum surîde 
răutăcios şi cum închide ochii pe jumătate: „De cine 
Îmi vorbeşti ? îmi zise. De mine, nu ? 

Să zicem că ai dreptate, dar sunt acestea lucruri 

Î e care să mi le spui în faţă? Hai. spune-mi încă de 
nţelepciunea ta!“ 

Şi ochii deschizîndu-i, Viaţă preaiubită, mi s-a 
părut că sunt într-un adînc de nepătruns, privindu-i. 

Aşa cîntat-a Zarathustra. Şi dansul se sfîrşi. Şi, 
cînd plecară fetele, el se simţi în mare întristare. 

„De mult e soarele apus, îşi zise-ntr-un tîrziu. 
Pajiştea-i rourată, pădurea răspîndeşte unde răco¬ 
roase. 

Un nevăzut mă înconjoară şi mă priveşte gînditor. 
Ce, Zarathustra^mai trăieşti? 

Dece ? Şi pentru ce ? Şi cum ? Să te duci, unde ? 
Unde să rămîi? Şi în ce fel? Nu-i, oare, nebunie să 
mai trăieşti ? 

Ah, prieteni, cel ce mă întreabă astfel, e asfinţitul. 
Iertaţi-mi că sunt trist. 

Se face seară. Iertaţi-mi că se face seară. 

Aşa grăit-a Zarathustra. 


JELANIE 

„Acolo-i Insula Mormintelor, insula mută. Acolo-s 
osemintele tinereţii mele. Vreau să mă duc, să le 
depun o jerbă de verdeaţă nemuritoare. 11 

într-astfel hotărîndu-mă, străbătui marea. 

O, închipuiri şi născociri de tinereţe! Priviri ale 
iubirii, clipe dumnezeieşti! Ce repede-aţi pierit! Astăzi 
gîndesc la voi precum la nişte moarte preaiubite. 

Pînă la mine răspîndiţi mireasma voastră dulce, 
o preaiubite moarte, mireasmă ce-mi topeşte inima 
şi face să-mi curgă lacrimi. Căci mireasma face simţi¬ 
toare inima navigatorului ce-i singur. 

Cel mai bogat sunt, mai de rîvnit, eu, cel mai sin¬ 
gur dintre toţi, căci v-am avut şi voi mă stăpîniţi 
şi-acum, o, moarte preaiubite. Cine, mai mult ca 
mine, fost-a copleşit cu mere rumene, căzute de 
pe creangă? 

Şi am rămas bucata de pămînt a preaiubirii voas¬ 
tre, in amintirea voastră înflorit, cu o podoabă de 
virtuţi sălbatece, o, preaiubite! 

Eram făcuţi să fim de-a pururi împreună, ciudate 
şi preadulci minuni. Veniserăţi spre mine, întimpi- 
nîndu-mi dorinţa, nu precum păsări speriate, ci în¬ 
crezătoare în prietenul încrezător. 

Sigur, eraţi cum eram eu, pentru-o iubire credincioa¬ 
să, pentru vecia de tandreţe. Ar trebui acum să spun 
că fost-aţi necredincioase, lumini dumnezeieşti şi 
clipe la fel dumnezeieşti ? Eu nu ştiu încă să vă dau 
alt nume. 

Intr-adevăr, prea repede-aţi murit, o, trecătoare! 
Nu c-aţi fugit de mine, ori ău de voi. Suntem şi eu, 
şi voi, fără de vină, că nu ne-am fost pînă la capăt 
credincioşi. 

i 

Ca eu să fiu lovit de moarte, aţi fost înăbuşite voi, 
o, cîntăreţele nădejdii mele! Da, în contra voastră, 
preaiubite, răutatea şi-a tras săgeţile, ca inima să mi-o 
străpungă. 

Şi n-a greşit: nu eraţi voi comoara mea cea mai 
nepreţuită? Eraţi ale mele, eram al vostru. De aceea 

trebuit-a să vă stingeţi de tinere şi mai nainte de 
soroc. 

S-au tras săgeţi in ce aveam mai vulnerabil, în voi, 
a căror piele era ca puful, ca un surîs ce piere dacă-1 
priveşti. 

Duşmanilor le-o spun: ce-i un omor, alăturea de ce 
mi-aţi făcut voi ? 

Ceea ce mi-aţi făcut, este decît uciderea mai rău — 
mi-aţi luat ceea ce nimeni nu-mi mai poate da! 
Iată ce am să vă spun, duşmani ai mei. 

Că mi-aţi ucis viziunile şi preafrumoasele risipe ale 
juneţii mele. Mi-aţi luat tovarăşii de joacă — stările 
mele sufleteşti de fericire. Las, aşadar, în amintirea 
lor o jerbă, iar pentru voi— blestemul meu! 

Fiţi blestemaţi, duşmani ai mei! Mi-aţi scurtat 
partea de vecie, că aţi ucis-o ca pe-un sunet ce piere-n 
bezna îngheţată; şi n-am văzut-o strălucind decît 
o clipă, cît o clipire dintr-o geană. 

Odinioară, în ceasuri prielnice, puritatea îmi zicea: 
„Toate fiinţele îmi vor fi sfinte 11 . 

Dar voi m-aţi asaltat cu arătări spurcate. Ah, unde 
mi-a pierit ceasul prielnic? 

„Toate zilele îmi vor fi sfinte 11 — aşa zicea odini¬ 
oară inţelepciunea-mi tlnără; desigur, era limbajul 
unei înţelepciuni voioase. 

Dar voi, duşmani ai mei, mi-aţi luat nopţile şi 
le-aţi vîndut la chinuri şi nesomn. Unde-a pierit, ah, 
unde, înţelepiunea ce ştia să rîdă? 

Odinioară cerut-am să mi se dea păsări de bună 
prevestire, dar voi mi-aţi scos în drum o bufniţă 
îngrozitoare, o pasăre de rău augur. Ah, unde-a pierit, 
atunci, blînda-mi dorinţă? 

Odinioară jurat-am să renunţ la orice scîrbă. 
Şi-atunci i-aţi preschimbat, pe cei pe care li aveam 
aproape, în bube puroioase. Ah, ce s-a făcut nobi- 
lu-mi jurămînt? 

Odinioară ea un orb urmat-am căile plăcute, dar 
aruncat-aţi spurcăciuni în drumul acelui orb care 
am fost, şi iată-1 că-i scîrbit de vechea-.i cale. 

Şi-n ziua-n care am împlinit cea mai grea probă şi 
mi-am serbat cea mai de preţ izbîndă asupra mea, 
voi i-aţi împins, pe cei ce mă iubeau, să. strige că 
niciodată nu le-am făcut mai mare rău. 

într-adevăr, aşa făcut-aţi totdeauna. Mi-aţi tur¬ 
nat fiere-n mierea cea mai dulce, în lucrul celor mai 
harnice albine ale mele. 

Milostivirii mele i-aţi adus pe cerşetorii cei mai 
nesimţiţi, iar milei mele, pe neostoiţii în fără de 
ruşine. Şi astfel mi-aţi rănit virtuţile în tot ce cre¬ 
deau ele. 

Şi, cînd jertfit-am bunul cel mai sfint pe care îl 
aveam, „cucernicia 11 voastră s-a grăbit s-adauge 
ofrande grase şi fumul grăsimilor acelora a-năbuşit 
preasfînta mea comoară. 

Şi-n ziua-n care-am vrut să joc cum nu jucasem 
încă niciodată, mai dincolo de cerurile toate, voi 
mi l-aţi amăgit pe cîntăreţul preferat. 

Şi a cîntat o melodie groaznică, lugubră, ah, mi-a 
vîrît-o în urechi ca dintr-o ruginită goarnă! 

O, cîntăreţ ucigător, mijloc al răutăţii altora, nevi- 
novatule! Mă pregătisem să joc cel mai frumos, cînd 
sunetele tale veniră să-mi ucidă starea. 

Numai prin dans pot să-mi exprim parabolele 
marilor adevăruri, dar iată, în călciie mi-a rămas 
parabola cea mai sublimă! 

Nespusă, neeliberată, suprema speranţă mi-a ră¬ 
mas ostatecă. Şi le-am văzut pierind, închipuirile 
ce-mi mîngîiară tinereţea. 

Cum am răbdat una ca asta? Şi cum m-am resem¬ 
nat de astfel de răni, ieşind triumfător? Cum de 
a-nviat sufletul meu dintru adlncuri de morminte? 

Sigur că port în mine o putere de neînvins, nestă- 
plnită, în stare să facă să sară-n ţăndări stînci: 
voinţă mea. Ea înaintează în tăcere, aceeaşi de-a 
lungul anilor. 

Ca vechea-mi voinţă să străbată calea, o port cu 
paşii mei. Şi hotărîrea-i este aspră pînă-n străfunduri, 
şi de neclintit. 

Cît mă priveşte, numai călcîiul mi-e invulnerabil. 
Iar tu ai supravieţuit egală ţie însăţi, voinţă răbdă¬ 
toare, tu, spirit răbdător! Ai reuşit întotdeauna să 
înviezi dintru mormînturi. 

Tot ceea ce în tinereţea mea n-a încolţit, trăieşte-n 
tine. Sub chipul tinereţii şi vieţii, vii plină de spe¬ 
ranţă, să calci peste molozuri de morminte. ’ 

Da, salut în tine pe învingătoarea mormintelor! 
Salut, voinţa mea! Căci numai unde sînt morminte 
există înviere. 

Aşa cîntat-a Zarathustra. 


DESPRE STĂPÎNIREA DE SINE 

Voinţa de-a afla adevărul: acesta-i numele pe care 
voi îl daţi, o, înţelepţi, puterii ce vă mişcă şi vă însu¬ 
fleţeşte. 

A face de înţeles tot ce există, acesta-i numele pe 
care eu îl dau voinţei voastre. 

Mai înainte de orice, vroiţi să fie de conceput tot 
ce există, căci vă-ndoiţi, pe drept, că ar putea să 
fie de conceput ceea ce nu există încă. 

Dar trebuie ca totul să se supună şi să urmeze 
placul vostru. Aşa cere voinţa voastră, totul să se 
supună spiritului şi lui să-i fie oglindă şi răsfrîngere, 

Aceasta-i tot ce vreţi, o, înţelepţi; şi-aceasta-i o 
dorinţă de putere din partea voastră, chiar cînd aveţi 
în gură cuvintele de bine şi de rău, şi judecăţile de 
valoare. Mai înainte de orice, vreţi să creaţi o lume 
pe care s-o adoraţi stînd în genunchi — vi-i ultima 
speranţă şi ultima îmbărbătare a voastră. 

Mulţimile, cei simpli, se-aseamănă cu fluviul pe 
care barca trece în derivă, iar în barcă tronează, 
solemne şi împopoţonate, judecăţile de valoare. 

Căci voinţa voastră, valorile, vi le-aţi întemeiat 
pe cursul devenirii. Credinţele mulţimii în bine şi în 
rău, trădeaz-o foarte veche dorinţă de putere. 

Voi, înţelepţi, le-aţi aşezat în barcă, după ce le-aţi 
împodobit şi le-aţi dat numele pompoase — voi, şi 
voinţa voastră de-a stăpîni. 

Acuma fluviul vă poartă barca, deşi n-ar vrea-o. 
Ce importanţă are că barca face valul să spumege, 
spărgîndu-1, valul ce contra ei s-a răzvrătit ? 

Nu cursul apei v-ameninţă, nici moartea noţiunii 
voastre de bine şi de rău, o, înţelepţi, ci însăşi voinţa 
voastră de putere, voinţa de-a trăi la nesfîrşit şi 
creator! 

Ca să-nţelegeţi ce vă voi spune despre bine şi 
despre rău, vreau să adaug un cuvînt asupra vieţii 
şi vieţuitorilor. 

I-am urmărit pe marile şi micile lor drumuri pe 
toţi cei vii, ca să le prind felul de-a fi. 

Cînd gura lor tăcea, le-am prins privirea în suta-mi 
de oglinzi, ca să-mi vorbească privirea lor. Şi mi-a 
vorbit. 

Or, peste tot unde aflat-am viaţa, am auzit vor- 
bindu-se de supunere. Tot ce trăieşte, se supune’ 

Şi iată al doilea lucru: aceluia ce nu se va supune, 
i se va porunci. Aşa-i între vieţuitori. 

Şi în al treilea rînd am învăţat că e mai greu să 
porunceşti, decît să te supui. Nu numai pentru că 

cel ce porunceşte Îşi ia asupră-şi pe cei ce i se supun 
şi că povara asta riscă să-l zdrobească! Ci fiindcă a 
porunci este o şansă, dar şi un risc şi că, de fiecare 
dată cînd dă porunci, acela care porunceşte îşi riscă 
viaţa. 

Chiar cînd lui însuşi el îşi porunceşte, nu scapă 
pieirii. Devine, fără s-o vrea, judecător, răzbunător 
şi victimă a legii proprii. 

Cum este cu putinţă? m-am întrebat. Ce-1 face pe 
vieţuitor să se supună şi să poruncească, să se supună 
chiar cînd porunceşte? 

Ci ascultaţi-mă, o, înţelepţi! Luaţi aminte, dacă 
văzut-am viaţa pînă-n adlncul sufletului său şi 
pînă-n cutele inimii sale! Unde aflat-am viaţă, 
aflat-am şi voinţă de-a stăpini; şi pînă şi-n voinţa 
slujitorului, aflat-am voinţa de a fi stăplnul. 

Dacă cel slab slujeşte pe cel tare, este c-aşa-i 
voinţa sa, dar vrea la rîndul său să stăpînească pe 
cel mai slab ca el — e singura-i plăcere la care nu 
poate să renunţe! 

Precum inferiorul se supune superiorului, la rîndul 
său inferiorul avînd plăcerea să-l supună pe cel mai 
mic ca el, la fel, cel ce-i mai mare dintre toţi se-nchină, 
riscîndu-şi astfel viaţa. 

Cînd cel mai mare dintre toţi intră în acest joc, 
îşi ia primejdia şi riscul asupră-şi, jucînd cu moartea 
ca la zaruri. 

Chiar sacrificiile, serviciile aduse, privirile îndră¬ 
gostite, sunt şi acestea manifestări ale voinţei de-a 
vrea puterea. Pe ocolite căi, cel slab ia [celui tare 
locul şi-i cucereşte acestuia pînă şi inima — şi-i ia 
puterea! 

Şi iată ce taină mi-a încredinţat viaţa: „Vezi, 
mi-a zis ea, eu sunt aceea care se constrînge pe sine, 
ca să se depăşească nesfîrşit. 

Că voi numiţi aceasta instinct genezic, sau instinct 
de finalitate, sau tendinţă ascensională, vrere spre 
ce-i mai sus, mai depărtat şi mai complex, e-acelaşi 
lucru: o unică şi o aceeaşi taină! 

Mai bine n-aş mai fi, decît să n-am această unică 
aspiraţie! Cînd vezi fiinţele murind, ori frunzele 
căzînd, înseamnă jertfă, pentru voinţa de putere. 

De ce a trebuit să fiu eu luptă şi devenire, şi finali¬ 
tate, şi negarea finalităţii? Ah, oricine îmi.cunoaşte 
voinţa, cunoaşte cît de întortochiate-i sunt căile pe 
care trebuie să le străbată! 

Că iată, creiez şi-mi place ceea ce creez, dar de 
Îndată eu, viaţa, devin duşmană creaturii mele, 
potrivnică iubirii melefiindcă astfel îmi e voinţa. 

Chiar tu, căutător al adevărului, tu nu eşti decît 
una din căile voinţei mele: voinţa-mi de putere merge 
pe urmele voinţei tale de a afla ce este-adevărat. 

Cel ce-a lansat formula „voinţa de-a trăi“,. n-a 
atins adevărul. Asemenea voinţă nici nu există! 

Ce nu există, nu poate să vroiască, să existe. Iar 
ceea ce există, cum ar putea să mai vrea să existe? 

în viaţă există voinţă, dar ea nu este voinţa de-a 
trăi, ci de a stăpîni. - 

Există pentru vieţuitor destule lucruri pe care le 
preţuieşte mai presus de viaţă, dar chiar printr-o 
astfel de preţuire se manifestă voinţa de a stăpîni.“ 

Aşa m-a învăţat odinioară viaţa şi astfel avut-am 
înlesnirea să dezleg taina inimilor voastre, o, înţe¬ 
lepţi ! 

Intr-adevăr, vă zic, binele şi răul, noţiuni crezute 
de nestrămutat, nici nu există. De la şinele său începe 
orice lucru să se depăşească. 

. Judecăţile voastre de valoare şi teoriile despre bine 
şi rău, sînt mijloacele voastre de-a vă exercita 
puterea. într-asta constă iubirea tainică, de care 
inimile voastre strălucesc şi freamătă, şi se revarsă. 

Există însă o forţă şi mai mare şi care creşte din 
însele valorile pe care ni le daţi; există o nouă depă¬ 
şire, care îşi sparge cochilia ce-o ţine. 

Căci cine are harul de-a inova în ce priveşte binele 
şi răul, începe, cu necesitate, prin a distruge şi-a 
zdrobi valori. 

Astfel, cea mai mare răutate intră ca parte alcă- 
tuitoarea unei supreme bunătăţi, a bunătăţii de-a 
creia, adică. 

Să spunem de aceste lucruri, o, înţelepţi, oricît de 
greu ar fi.-Mai rea este tăcerea. Căci adevărul despre 
care se tace, se umple cu venin. 

Ce importanţă are că tot ce este fragil se sfarmă de 
adevărurile noastre? Mai sînt încă atîtea lăcaşuri de 
clădit! 

Aşa grăit-a Zarathustra. 


DESPRE SUFLETELE SUBLIME 

Calm este adîncul mării care-o port: cine ar bănui 
că-n ea sînt monştrii hohotitori ? 

Adîncul îmi este neschimbat, dar scînteiază de 
taine şi de rîsete care plutesc la suprafaţă. 

Văzut-am azi un om sublim, solemn — un ispă¬ 
şitor al spiritului. O, cît a rîs sufletul meu,, văzîndu-i 
urîţenia! 

Umflîndu-şi pieptul, asemenea acelora care trag 
aer mult, aşa se-nfăţişa omul sublim, care tăcea. 

împodobit cu adevăruri, cu o urîtă pradă, cu 
haine ponosite, avea în carne destui spini; dar nu 
i-am văzut vreun trandafir. 

Nici frumuseţea, nici rîsul nu cunoaşte încă. Moro¬ 
cănos venit-a, ăst vînător, din pădurile Cunoaşterii. 

Cu animalele sălbatice se luptă, dar însăşi gravi¬ 
tatea sa trădează un sălbatice şi un neîmblînzit. 

Se-aseamănă cu tigrul gata să sară, dar mie nu-mi 
plac spiritele încordate şi mă scîrbesc astfel de 
refulaţi. 

Şi-mi spuneţi voi, prieteni, că despre gusturi şi 
culori nu se discută? Dar întreaga viaţă nu-i decît 
o ceartă pentru culori şi gusturi! 

Gustul e în acelaşi timp balanţa, greutatea şi 
cîntăritorul. Şi vai de vieţuitorul care ar vrea să 
trăiască fără de ceartă în ce priveşte acestea. Dacă 
l-ar istovi pe cel sublim sublimul său, atunci ar 
începe abea să fie frumos şi, gustîndu-1, aş putea 
chiar să-i găsesc savoarea. 

Doar lepădîndu-se de sine însuşi, cu astfel de salt 
ar ieşi din propria sa umbră şi ar putea să facă saltul 
spre un soare care ar fi al său. 

Prea multă vreme a stat la umbră, acest ispăşitor 
al spiritului; obrajii i-au pălit, şi-n aşteptare era să 
piară de flămînd. 

El are încă în privire dispreţ, şi-o cută de scîr- 
bire-n colţul gurii. Acum se odihneşte, dar nu-i încă 
lungit la soare. 

Ar trebui să fie ca taurul, să-i miroasă fericirea a 
pămînt, nu a dispreţ pentru pămînt. L-aş vrea ase¬ 
meni taurului, care mugeşte şi suflă pe nări, plugul 
văzîndu-1, iar mugetul să fie laudă la lucrurile pămîn- 
teşti. 

Chipul îi este încă întunecat. Umbra mîinii îi 
trece încă peste faţă. Gîndul, în ochii săi, încă 
se-amestecă cu umbre. 

Fapta sa însăşi aruncă o umbră peste el. Şi mina 
face umbră. Nu stăpîneşte încă tot ceea ce face. 
îmi pla'ce ceafa sa de taur, dar aş vrea să-i văd şi 
o privire îngerească. Mai trebuie să se desfacă din 

voinţa sa eroică — aş vrea eterul însuşi să-l poarte, 
eliberat de orişice voinţă. 

El a-nşelat sălbăticiuni şi dezlegat-a taine. Dar 
monştrii săi şi tainele ar trebui să şi le domesti¬ 
cească, să le prefacă în prunci ai cerului. 

Cunoaşterea sa nu ştie încă să surîdă, fără să simtă 
gelozie. Patima sa, ce se revarsă, nu ştie încă să 
se stingă în frumuseţe. Că nu de prea sătulă dorinţa 
sa ar trebui să moară în tăcere, ci de frumuseţe. 
Harul face parte din mărinimia mărinimoşilor. 

Cu braţul său în voie de-asupra capului, ar trebui 
eroul să se odihnească, să-şi.domine pînă şi clipele 
odihnei. 

Insă eroului îi este cel mai greu de-a împlini 
Frumosul. Căci liberă e frumuseţea de orice vrere 
violentă. 

Aici este esenţială chiar şi o nuanţă mai mult, 
sau mai puţin. 

Să ai muşchii desţinşi, voinţa deshămată, — nimic 
mai greu nu este pentru voi, oameni sublimi I 

Cînd puterea se face iertătoare şi condescende-n 
văzul tuturor, eu frumuseţe-i spun acesteia. 

Şi nimănui nu-i cer atîta frumuseţe, -cită ţi-o cer 
doar ţie, celui puternic! Iar bunătatea ar trebui să-ţi 
fie un ultim triumf. 

Te ştiu în stare de orice rău — de-aceea binele 11 
cer din partea ta. 

Intr-adevăr, am rîs adesea de slăbănogii care se 
cred buni doar pentru că au braţe molatece. 

Ar trebui să te întreci întru virtute cu o coloană: 
cu cît se-nalţă, cu-atît ea-i mai frumoasă şi mai fină, 
iar dinlăuntrul său mai rezistentă şi mai dură. 

Desigur, omule sublim, că într-o zi vei fi frumos, 
iar frumuseţii tale-i vei face o oglindă. 

Atunci, sufletul tău va fremăta de multele-i dorinţe 
dumnezeieşti, iar în zădărnicia ta vei pune adorare. 


133 



Căci in aceasta stă taina sufletului: doar cînd 
eroul îl părăseşte, atunci vede, în vis, cum se apropie 
de sine Supraeroul. 

Aşa grăit-a Zarathustra. 


DESPRE ŢARA CULTURII 

Avîntul m-a dus mult prea departe-n viitor: m-a 
cuprins spaima. f 

Privind în juru-mi, iată, nu mai aveam pe nimeni 
cu mine, decît timpul. 

Mă întorsei deci înapoi, în ţara mea, vîslind cu 
aripa din ce în ce mai grabnic. Şi iată că astfel 
ajunsei la voi, oameni de azi, în ţara culturii. 

Şi pentru prima oară aţi avut din parte-mi o 
privire şi un gînd de bunăvoinţă: mă adusese elanul, 
inimii la voi. 

Ce mi se întîmplase ? îmi era teamă, însă rideam, 
că niciodată nu mai văzusem asemenea pestriţătură. 

Nu mă puteam opri din rîs, iar picioarele şi inima 
nu-mi mai slujeau. „E ţara tuturor ghiveciurilor 
de culori* 4 , îmi spuneam. 

Cu chipul şi picioarele spoite-n cincizeci de culori, 
aşa mi-aţi apărut, spre uluirea mea, oameni de 
astăzi I 

Şi-nconjuraţi de cincizeci, de oglinzi, care vă lin¬ 
guşeau sclipirile în ele. 

Intr-adevăr, nici n-aţi avea mai bune măşti decît 
vi-s chipurile voastre, oameni de azi! Cine-ar putea, 
deci, să vă recunoască ? 

In întregime scrişi cu hieroglifele trecutului, aceste 
semne amestecîndu-le cu cele noi, grozav aţi reuşit 
să vă ascundeţi de toţi augurii! 

Şi chiar pe-acel care citeşte in inimă şi in rinichi, 
oare-1 veţi face să vă creadă c-aveţi rinichi? Căci voi 
păreţi numai culori şi bucăţele de hîrtie lipite lao¬ 
laltă. 

Prin vălurile voastre vedem amestecul de vremuri 
şi popoare; toate credinţele şi obiceiurile, le exprimă 
în talmeş-balmeş gesturile voastre. 

De aţi fi fost despuiaţi de pînze, de draperii şi de 
culori, de mimică, cu greu aţi fi avut cu ce să mai 
speriaţi fie şi păsările! 

De fapt eu sînt o pasăre ce v-a văzut goi şi fără de 
sulemeneli şi am fugit văzînd scheletul vostru că-mi 
face semne prieteneşti. 

Mai bine zilier în iad, pe lingă umbrele trecutului, 
că pînă şi acestea mai împlinite sînt la trup ca voi! 

Şi ceea ce mi-e greu, este că nu vă pot răbda nici 
goi, nici îmbrăcaţi, o, oameni ai prezentului! 

Toate ameninţările din vremea viitoare, tot ce-ar 
putea să înspăimînte rătăcitoare păsări, toate-s mai 
liniştitoare decît e „realismul 11 vostru. 

Căci voi aveţi pretenţia de-a zice: „Suntem în 
întregime legaţi doar de real, goliţi de orice credinţă 
şi orice superstiţie 11 . Şi vă-ndopaţi, deşi n-aveţi gît- 
lejuri! 

Dar cum aţi fi putut să credeţi, voi, ce nu sunteţi 
decît coperţi împestriţate a tot ce-a fost credinţă! 

Sunteţi numai dovada contrarie, şi ambulantă, a 
oricărei credinţe; sînteţi o destrămare de gînduri. 
Nedemnii de credinţă , acesta-i numele pe care eu 
vi-1 dau, o, realişti! 

Toate visurile şi toată vorbăria secolelor unul în 
contra altuia argumentează în spiritele voastre, dar 
ele-s mai aproape de real, decît întreaga voastră 
luciditate! 

Sînteţi sterili, de-aceea n-aveţi credinţă! 

Ci toţi aceia care-s creatori, avut-au totdeauna 
visuri profetice şi au citit în stele prevestiri: avut-au 
credinţa în credinţă. 

Voi sunteţi porţi întredeschise, pe pragul cărora 
aşteaptă doar groparul. Iar realismul vostru constă 
în a spune: „Şi totul merită să piară!“ 

Ah, iată-vă în faţa mea, sterpi, costelivi. Mulţi 
dintre voi, îşi dădură seama de adevăr. 

Aceştia îşi ziseră: „în vreme ce dormeam, pro¬ 
babil, un Dumnezeu ne-a luat ceva, exact atît din cît 
să facă-o femeiuşcă. 

Şi e ciudat, simţim cum ne lipseşte-o coastă 11 . 
Aşa şi-au zis unii dintre oamenii prezentului. 

Mă faceţi să rîd, voi, oameni ai prezentului! Mai 
ales cînd parcă înlemniţi de propria voastră uluire. 

Vai şi amar mi-ar fi, de n-aş putea să rîd şi-ar 
trebui să beau licoarea cea greţoasă din cupele 
voastre! 

Dar n-o să mă împovăraţi în nici un fel, pe mine, 
care am atîtea lucruri grele să le duc. Ce-mi pasă, 
cînd scarabei şi musculiţe vin să s-adauge poverii 
mele! 

De fapt povara nu-mi va fi mai mare. Şi nu din 
cauza voastră, oameni ai prezentului, mă voi simţi 
eu ostenit. 

Ah, unde-aş mai putea să urc, în nostalgia mea ? 
Din înălţimea culmilor îmi caut cu privirea ţara 
părinţilor. 

Dar ţara n-am aflat-o nicăieri, şi nu-s decît un 
trecător prin toate oraşele, şi gata de plecare de la 
orice prag. 

Străini îmi sînt, derîdere îmi sînt aceşti oameni ai 
prezentului, spre care inima mă mai trăgea odini¬ 
oară; şi alungat sînt eu din toate ţările, din ţările 
unpr asemenea părinţi ce i-arp avpţ. 

Deci, de-acum n-o să mai iubesc decît ţara copiilor 
mei , necunoscuta insulă din mările departe. Spre 
ea voi merge, neobosit fiind. 

Voi repara-n copiii mei greşeala că eu am fost al 
unor astfel de părinţişi despăgubi-voi viitorul, de-acest 
prezent, că este-aşa cum este. 

Aşa grăit-a Zarathustra. 


DESPRE PREACURATA CUNOAŞTERE 

Ieri, cînd ieşit-a luna, părea că ne va naşte-un 
soare, atît de mare se-arăta pe zări. 

Dar starea ei s-a dovedit a fi minciună, şi mai 
degrabă îmi vine a crede că luna-i bărbat şi nu 
femeie. 

Fără-ndoială, nu-i bărbat acest somnambul pră- 
fos. Ci numai reaua conştiinţă şi-o trece peste-aco- 
perişuri. 

E-n lună vreun călugăr libidinos, gelos, care-şi supune 
pămîntul şi bucuriile amanţilor. 

Nu, nu-1 iubesc pe-acest motan dînd iama pe 
acoperişuri. • Şi groază mi-e de toţi cîţi se învîrt pe 
lîngă ferestrele pe jumătate-nchise. 

Cu pasul îmblănit, tăcut, se plimbă pe-un covor 
de stele; la om, însă, nu-mi place un astfel de mola¬ 
tec pas, nu-mi place să nu aibă clinchetul de pinteni. 

Căci pasul omului cinstit vorbeşte, pe cînd mota¬ 
nul se furişează fără zgomot. Or, luna se-apropie cu 
paşi molateci, ca o pisică: fără sinceritate. 

Vă-nchin această parabolă, vouă, prefăcuţilor sen¬ 
timentali, adepţi ai „cunoaşterii preacurate 14 . Eu vă 
numesc libidinoşi. 

Iubiţi pămîntul şi lucrurile pămînteşti — v-am 
ghicit bine. Dar iubirea voastră cu conştiinţa şi 
ruşinea e-amestecată, şi vă asemănaţi cu luna. 

Spiritul vostru-a fost convins că trebuie să dispre¬ 
ţuiască pămîntul, dar nu vi-au fost convinse mărun¬ 
taiele, iar ele-s cele mai poruncitoare-n voi. 

Şi spiritului vostru îi este ruşine să facă ce-i co¬ 
mandă măruntaiele, şi, ca să scape, se duce pe drumuri 
întortochiate şi mincinoase. 

Iată ce-şi zice spiritul vostru mincinos: „Ideal ar fi 
să priveşti viaţa fără vreo dorinţă, iar nu să scoţi de 
pofte limba, ca un cîine. 

Să fii fericit contemplînd numai, străin dorinţei 
de-a lua, străin de lăcomia egoismului, să fii rece şi 
sur, ca o cenuşă din cap pînă-n picioare, doar ochii 
să fie lunatici, îmbătaţi. 

Ce-aş prefera, îşi zice spiritul, ar fi să fie pămîntul 
iubit cu o iubire lunatică, să nu-i fie atinsă frumuseţea 
decît cu privirea. Şi ceea ce-aş numi preacurata 
cunoaştere a oricărui lucru, ar fi să nu se ceară lucrului 
nimic, ci lui să-i dai o oglindă cu o mie de răsfrîn- 
geri“. 

O, falşi sentimentali! O, libidinoşi! Vă lipseşte 
nevinovăţia dorinţei şi de aceea calomniaţi însăşi 
dorinţa! 

In fapt, voi nu ca procreatori, ori creatori, ori 
ca prieteni ai devenirii iubiţi pămîntul. 

Căci unde-i nevinovăţia? Acolo unde există voinţa 
de a produce ceva. Iar cel ce vrea să creieze ceva care 
să-l depăşească, are, în ochii mei, voinţa cea mai 
nevinovată. 

Şi unde-i frumuseţea? Acolo unde înţreaga-mi 
voinţă mă obligă să vreau ; acolo unde vreau să iubesc 
şi să pier, ca o anume imagine să nu rămînă numai 
imagine. 

Să iubeşti şi să pieri, acestea sînt împreună din 
vecie. Să vrei să iubeşti, înseamnă să accepţi şi 
moartea. 

Iată, precum vă spun, netrebnici ce sînteţi! 

Şi pe deasupra, privirile voastre de castraţi pre¬ 
tind că sînt priviri ale „seninătăţii 11 ! Şi ceea ce se 
lasă mîngîiat de laşe priviri ar trebui să spunem că 
este „frumos 11 ? O* profanatori de vorbe nobile! 

Pedeapsa voastră, spirite preacurate, puri contem¬ 
platori, este că nu veţi naşte niciodată, oricît de mari 
şi de maturi v-aţi arăta pe zare. 

într-adevăr, aveţi întotdeauna cuvinte mari pe 
buze. O, mincinoşi, aţi vrea să credem că inimile 
vă sînt prea pline ? 

In ce mă priveşte, mă mulţumesc cu vorbe umile, 
dispreţuite şi întortochiate: culeg cu bună voie ceea 
ce cade de pe masa voastră, cînd mîncaţi. 

Dar pot şi adevărul să vi-1 spun, o, prefăcuţilor! 
Cu ţepii, cu cochilia, cu acele mele pot, prefăcuţilor, 
să vă întărit mirosul. 

Aerul a fost întotdeauna greu lîngă voi, lingă mîn- 
cărurile voastre, căci gîndurile voastre necurate, min¬ 
ciunile şi şuşotelile molipsesc aerul. 

Ci îndrăzniţi să credeţi în cele dinlăuntru ale 
voastre! Cînd nu crezi în tine însuţi, atunci minţi. 

Pentru voi înşivă vă puneţi o mască de Dum¬ 
nezeu, de spirite „curate 11 , dar sub masca de Dum¬ 
nezeu este în voi un vierme, dintre cei mai scîrbav- 
nici viermi. 

Intr-adevăr, sînteţi capabili de-a da iluzia, o, 
„contemplativi 11 ! Zarathustra a fost şi el înşelat 
odinioară de învelişurile voastre dumnezeieşti: nu 
bănuia îngrozitorul nod de vipere, care vă locuia. 

Crezut-am odinioară că văd un suflet dumne¬ 
zeiesc sclipind în ochii voştri, adepţi ai cunoaşterii 

„curate 11 . Odinioară n-am cunoscut o artă mai presus 
de artificiile voastre. 

Distanţa îmi ascundea murdăria şi împuţicenia 
şarpelui, cum şi viclenia de şopîrlă în, [căutarea 
plăcerii. 

Dar m-am apropiat de voi şi s-a făcut lumină 
pentru mine, cum - pentru voi se face chiar acum 
— văzut-am că există amorurile lunii. 

Priviţi ce paloare are luna, înaintea zorilor! 

Căci iată zorii roşietici — plini de iubire pentru 
pămînt. Iubirea soarelui e-ntotdeauna o iubire nevi¬ 
novată şi-i o dorinţă creatoare. 

Priviţi, aleargă norii de dincolo de mări. Nu sim¬ 
ţiţi setea şi răsuflarea lor arzătoare de iubire? 

Ei vor să soarbă marea şi toată adîncimea, iară 
dorinţa mării înalţă mii de sîni pînă la ei. 

Marea vrea. să fie sărutată şi sorbită de setea 
soarelui. Ea vrea să devină adiere şi înălţime, şi cale 
a luminii, şi însăşi ea lumină. 

într-adevăr, cii-o dragoste solără iubesc şi eu 
viaţa, şi toate mările adînci. 

Şi iată în ce constă pentru mine cunoaşterea: să 
sorb întreaga adîncime, să o aduc la înălţimea mea. 

Aşa grăit-a Zarathustra. 


•ESPRE SAVANŢI 

In vreme ce dormeam, veni o oaie să rupă din 
coroana de iederă, care-o aveam pe creştet. Rupse şi 
zise: „Zarathustra nu mai este un savant. 11 

Şi-astfel zicînd, plecă grozav de mîndră. Mi-a 
povestit aceasta un copil. 

îmi place să vin şi să mă culc aici, unde copii Se 
joacă, lingă mucegăite ziduri, printre ciulini şi 
printre maci. 

Pentru copii, pentru ciulini şi maci, mai sunt 
savant. Ei sunt nevinovaţi pînă şi-n răutate. 

Dar pentru oi, eu nu mai sînt savant. Asta mi-e 
soarta şi-o bi necuvîntez. 

Că-ntr-adevăr, am părăsit din voia mea lăcaşul 
savanţilor, trintindu-i uşa. 

Sufletul meu prea mult a flămînzit la masa lor. Eu 
nu-s ca ei, să descojesc Cunoaşterea, aşa ..precum ai 
sparge nişte nuci. 

îmi place libertatea şi aerul peste pămîntul rea¬ 
văn. îmi place să-mi fac mai bine culcuşul pe piei 
de bou, decît să dorm pe-onorurile şi posturile lor. 

Sunt prea înflăcărat, prea ars de propriile mele gln- 
duri, încît adesea-mi pierd suflarea. îmi trebuie 
atunci să ies la aer, departe de prăfoasele-ncăperi. 

Ci ei stau la răcoare, sub umbrare. întotdeauna 
vor să fie doar privitori şi se feresc să meargă pe 
treptele încinse de soare. 

Asemenea acelora ce se opresc, stînd gură-cască 
spre trecători, asemenea stau ei şi-aşteaptă să le vină 
gindurile de alţii născocite. 

De cum îi scuturi, iese din ei, deşi n-o vor, un nor 
de praf, ca din sacii în care-a fost făină, dar în acest 
praf cum să-l mai ştii bobul şi fericirea aurie a cîm- 
purilor estivale P 

Cînd înţelepţi se cred, sunt îngrozit de josnicele lor 
sentinţe, de adevărurile prea mărunte. înţelepciunea 
lor, adesea, are-o duhoare de mlaştină. în fapt le-am 
auzit, nu doar o dată, orăcăitul. 

Sunt descurcăreţi, cu degete experte. Ce poate 
simplicitatea mea, faţă în faţă cu complexitatea lor? 
Ştiu degetele lor să-nşiruie în toate felurile, să înnoade 
şi să ţeasă fire. Ei tricotează ciorapii spiritului. 

Sunt bune maşinării de orologii: doar să ai grija să 
le tragi. Arată ora fără să înşele, făcînd să se audă 
un ticăit modest. 

Lucrează ca o moară, ca o piuă: incredinţaţi-le 
boabele voastre — vor şti să le macine mărunt şi să 
le facă pulberi. 

Unii pe alţii se supraveghează, că nu se-ncred unii 
intr-alţii. Inventivi în răutăţi mărunte, îi pîndesc 
pe cei a căror ştiinţă şchioapătă. Pîndesc, precum 
păianjenii în pînza lor. 

I-am văzut totdeauna pregătindu-şi cu grijă otrava, 
trăgîndu-şi pentru asta mănuşile pe mîini. 

De-asemeni, ştiu să joace cu zaruri măsluite. Şi 
joacă într-atît de înfocaţi, că le curg sudorile. 

Nimic n-am în comun cu ei. Virtuţile lor mă 
scîrbesc mai mult decît măsluirile pe care le săvîr- 
şesc. Cînd printre ei trăiam, rămîneam c-un cat 
de-asupra lor. De-aceea mă urăsc. 

Ei vor să ştie că nu mai este cineva care le-ar 
merge pe deasupra lor. De aceea au strîns lemne şi 
pămînt, molozuri despărţitoare între mine şi ei. 

Astfel mi-acoperiră zgomotul paşilor şi pînă acum 
nimeni nu m-a auzit atît de rău, precum savanţii, 
că eu exist. 

Au aşezat între mine şi ei toate greşelile şi slăbi¬ 
ciunile omeneşti — e ceea ce in locuinţele lor se 
numeşte un „fals plafon 11 . 

Şi totuşi, gîndurile mele se mişcă deasupra lor, şi 
chiar de m-aş lăsa propriilor mele slăbiciuni, chiar şi 
atunci aş fi deasupra capetelor lor. 

Căci oamenii nu sunt egali. Şi ceea ce vreau eu, 
alţii n-au dreptul să vroiască. 


Aşa grăit-a Zarathustra. 



DESPRE POEŢI 


“De cînd cunosc mai bine trupul, îi zise Zara- 
thustra unuia dintre ucenicii săi, spiritul nu e pentru 
mine decît metaforă; şi-n general “eternul 11 nu este 
nici el declt simbol 11 . 

— „Mai auzitu-te-am zicînd aceasta, răspunse Uce¬ 
nicul, la care-ai mai adăugat: “Mint prea mult 
poeţii 11 . De ce ziceai că mint prea mult poeţii? 

"De ce? îi zise Zarathustra. Tu mă întrebi? Eu nu 
sunt dintre aceia pe care să-i întrebi de ce“. 

Sunt, oare, eu numai de ieri ? Demult mi-am dove¬ 
dit temeiul părerilor. 

Ar trebui să port cu mine-o memorie plină cu de 
toate, să am la îndemînă motivele? 

Şi-aşa-i prea mult, că îmi păstrez toate părerile, 
cînd multe dintr-aceste păsări zboară! 

Din vreme-n vreme în columbarul meu găsesc 
cîte o pasăre pribeagă, pe care mo cunosc, şi care 
tremură de-o iau în mînă. 

Ce, dar, ţi-a zis odinioară Zarathustra? Că mint 
prea mult poeţii ? Cu toate astea, însuşi Zarathustra-i 
poet! 

Sau crezi c-a zis acum adevărat? De ce o crezi? 11 

Răspunse Ucenicul: Cred în Zarathustra 11 . Iar 
Zarathustra dădu din cap, zîmbind. 

Eu nu ştiu vreo credinţă care mîntuieşte. Cu-atît 
mai mult, dacă-i credinţa-n mine. 

Dar, presupunînd că cineva zice cu seriozitate că 
poeţii mint prea mult, are dreptate: minţim prea 
mult. 

Ştim prea puţin şi nu suntem în stare să învăţăm. 
Şi astfel spunem minciuni. 

Şi care dintre noi, poeţii, nu şi-a falsificat chiar 
nici o dată vinul ? în pivniţele noastre s-au pregătit 

multe amestecuri veninoase şi lucruri ce nu se pot 
nici spune! 

Şi, cum ştiinţa noastră-i scurtă, ni-s dragi cei 
slabi de înger, şi mai ales cînd par că-s femeiuşti. 

Şi suntem curioşi piuă şi ce-şi pot povesti, seara, 
bătrînele. Şi numim aceasta eternul feminin din noi. 

Şi, ca şi cum ar fi fost o intrare aparte şi tainică 
înspre ştiinţă, un drum care se prăbuşeşte 44 cu cei 
ce ştiu, noi credem în popor şi-n cea numită „înţe¬ 
lepciunea populară 44 . 

Or, toţi poeţii cred că-i destul să-şi culce |urechea 
pe iarba singuraticei costişe, ca să audă tot ce se 
petrece între pămînt şi cer. 

Şi, cum îi prind emoţii tandre, poeţii de îndată 
gîndesc că s-a îndrăgostit natura de ei şi că se-apropie 
de ei ca să le spună la ureche taine şoptite, măguliri; 
cu asta se laudă şi se glorifică în faţa muritorilor 
de rînd. 

O, există atîtea lucruri între pămînt şi cer, pe care 
doar poeţii le-au visat! 

Şi, mai mult încă, deasupra de cer, căci zeii sînt 
cu toţii doar nişte turle poetice şi nişte născociri 
ale poeţilor. 

într-adevăr, -visăm întotdeauna o împărăţie a 
bolţilor cereşti — îi aşezăm acolo pe nişte maţe- 
fripte, pe care-i numim Zei şi Atotstăpînitori. 

Destul sunt de uşori, ca-ntruchipare, ca să ocupe 
locurile-acelea, toţi aceşti Zei! 

Ah, cît sunt de sătul de toată neputinţa care se 
vrea să aibă importanţă cu orice preţ! Ah, ce sătul 
sunt de poeţi!“ 

Auzindu-1 pe Zarathustra astfel grăind, se mînie 
în sine Ucenicul, dar tăcu. Şi Zarathustra tăcu şi el, 

părînd că vede numai pe dinlăuntrul său. ceva ca 
zările departe. După o vreme, oftînd, reîncepu: 

”Eu sunt de astăzi şi de odinioară. Dar am ceva 
In mine care-i de mîine şi de poimîine, şi chiar de 
mai tîrziu. 

Sătul sînt de poeţi, şi de cei vechi, şi de cei noi. 
Sînt superficiali. Sînt mări fără adîncuri. 

Gîndirea lor nu s-a azvîrlit mult înainte, simţirea 
nu le-a coborît pînă-n abisuri. 

Puţină voluptate, puţină îngrijorare, e tot ce au 
mai bun în meditaţii. 

Şi melopeea lirei lor n-are mai multă realitate 
decît fugara trecere a unor arătări ce şuşotesc — 
aceasta înţeles-au pîn-acum din fervoarea muzicală? 

Şi-apoi nu prea-i găsesc curaţi: îşi tulbură ei sin¬ 
guri apa, să pară că-i adîncă. 

Le place să fie luaţi mediatori, dar eu îi cred co¬ 
doşi, înşelători şi făcători murdari de compromisuri. 

Ah, azvîrlitu-mi-am o dată năvodul In marea lor, 
crezînd că prind peşti mari, dar n-a fost decît capul 
cîte unui zeu străvechi. 

Intr-astfel marea i-a dăruit o piatră, foamei mele. 
Ei Înşişi poate că-s născuţi de mări. 

Cu siguranţă, se află perle-n ei, dar asta-i face mai 
asemănători cu scoicile din durele cochilii. Şi-n loc 
de suflet, adesea am aflat în ei o spumă sărată. 

Iar mării îi luară vanitatea. Nu-i marea cel mai 
vanitos dintre păuni ? 

Ea-i o rotire, chiar pentru cel mai urît bivol, şi 
nici o dată nu osteneşte să se joace cu-argintul şi 
mătasea rotirii sale de dantele. 

Bivolul o priveşte prostit, cu sufletul aproape de 
nisipuri, de nutreţ şi, mai mult încă, de mlaştină. 

Ce-i pasă lui de frumuseţea mării, de fandoseala-i 
de păun? închin această parabolă poeţilor 1 


144 



într-adevăr, spiritul lor eşte-un păun între păuni, 
o adevărată mare a vanităţii. Spiritul poetului are 
nevoie de spectatori, fie ei chiar şi bivoli! 

Dar eu m-am săturat de acest fel de spirit şi îi 
prezic că se va dezgusta el însuşi. Deja văzut-am 
poeţi ce se transformă, îndreptîndu-şi privirile spre 
înlăuntrul propriu. 

Văzutu„-i-am pe ispăşitorii spiritului: ei se născu¬ 
seră printre poeţi. 

Aşa grăit-a Zarathustra. 


DESPRE MARILE EVENIMENTE 

Există-n mare o insulă, nu departe de Insulele 
Fericite ale lui Zarathustra, pe care fumegă fără-nce- 
tare un munte incandescent, iar poporul, mai ales 
femeile bătrîne, spun că insula ar fi pe-o stîncă în 
faţa porţii Iadului şi că îngusta cale care duce la 
porţile acelea străbate muntele de foc. 

Or, pe cînd stătea Zarathustra în Insulele Fericite, 
se întîmplă s-arunce ancora o navă, la ţărmul insulei 
pe care era muntele de foc, iar echipaju-i coborî, cu 
gîndul să vîneze iepuri. Către amiază, cînd căpitanul 
şi oamenii se adunară, văzură prin văzduh un om 
venind spre ei, şi-un glas le grăi limpede: 

„Venit-a vremea, venit-a vremea!“ Şi, cînd ară¬ 
tarea fu aproape de ei — deşi asemeni unei umbre 
aproape dispăru în direcţia vulcanului — recunos¬ 
cură, cu uluire, că era Zarathustra Însuşi. Toţi 11 
mai văzuseră, afară de căpitan, şi îl iubeau cum ştie 
să iubească poporul: amestecînd spaima şi iubirea 
în părţi egale. 

„Priviţi, le zise, deci, bătrînul timonier, iată-1 pe 
Zarathustra mergînd în iad !“ 

Dar în aceeaşi vreme în care mateloţii erau pe 
insula fumegătoare, se dusese zvonul că Zarathustra 
dispăruse; cînd prietenii-i fuseseră-ntrebaţi, aceştia 
povestiră că de cu noapte plecase cu o navă, fără 
să spună încotro. 

Fu, deci, nelinişte; iar după trei zile, cînd povestiră 
mateloţii cele văzute, măriră neliniştea, şi toată 
lumea zise că diavolul era cel ce-1 ducea pe Zara¬ 
thustra.- Este adevărat că ucenicii săi nu făcură 
alta decît să rîdă de povestaşi, iar unul dintre ei 
merse pînă atfolo încît zise: „Aş crede mai de grabă că 
Zarathustra îl ducea pe diavol!“ Dar în adîncul 
sufletului' lor erau neliniştiţi, îngrijoraţi. De-aceea 
le fu mare bucuria cînd, a cincea zi, apăru printre ei 
însuşi Zarathustra. 

Şi iată cum Zarathustra îi grăi acelui afurisit de foc: 

„Pămîntul, zise el, are o piele, iar pielea, boli. E 
una dintre aceste boli şi omul. 

O alta-i chiar afurisitul foc. Pe seama lui, oamenii 
au povestit, ori au lăsat să se-nţeleagă destule min¬ 
ciuni. 

Pentru aflarea acestei taine, am trecut marea. 
Văzut-am adevărul gol-goluţ. 

în ce priveşte afurisitul foc, mi-e clar acum, cum 
îmi este despre ceilalţi demoni ai drojdiei şi-ai 
faptei tăinuite, de care numai femeile bătrîne sînt 
bune să se teamă. 

„Ieşi din ascunzătoare, foc afurisit, îi strigai, şi 
spune care-i adîncimea adîncimii tale! De unde scoţi 
ceea ce-azvîrli cu putere? 

Sorbi multă apă de mare, din asta-ţi vine sarea 
limbuţiei. De fapt, pentru un cîine din adîncuri, 
tu bei o apă cam de suprafaţă! 

Eu cred că eşti un ventriloc al pămîntului şi, de 
fiecare dată cînd am auzit vorbindu-se de demonii 
subversiunii şi-ai frămîntării, găsitu-i-am că-ţi sea¬ 
mănă: săraţi, şi josnici, şi mincinoşi. 

Vă înţelegeţi să urlaţi şi s-aruncaţi cu praf în 
ochi. Sînteţi lăudăroşii cei mai mari şi ştiţi cu deamă- 
nuntul arta de-a face josnicia să clocotească. 

Unde voi sînteţi, e-ntotdeauna destulă materie 
spongioasă, cavernoasă, comprimată, ce caută să se 
elibereze. 

„Libertate 11 , este cuvîntul pe care vă place să-l 
urlaţi, dar eu am încetat să cred în „marile eveni- 
mente“ care se însoţesc de urlete şi fum! 

Şi crede-mă, te rog, dragă vacarmule de iad, că 
marile evenimente nu sînt în' ceasurile noastre cele 
mai lărmuitoare, ci-n cele mai tăcute. 

Nu împrejurdl inventatorilor de noi vacarmuri, ci 
de noi valori, se-nvîrte lumea — şi se învîrte in 
tăcere. 

Şi poţi s-o spui: o dată ce vacarmul tău s-a-mprăş- 
tiat, se vede că n-a fost mare lucru. Ce contează, 
că un oraş a fost pietrificat, sau că o statuie zace 
în pulbere? 

In ce priveşte demolatorii de statui, iată ce am 
să-ţi zic de ei: nu e mai mare nebunie, decît s-arunci 
sarea în mare, ori să răstorni în pulbere statui! 

Statuia zace-n pulberea dispreţului, dar legea ei’ 
este ca din dispreţul vostru mai vie să renască, mai 
făloasă. 

Şi mai dumnezeiască se va înălţa, şi mai seducă¬ 
toare, din pricină că îndurat-a suferinţă. Şi-o să vă 
mulţumească ea însăşi, c-aţi azvîrlit-o la pămînt, 
vouă, care sfărîmaţi statui! 

Ci iată sfatul pe care li-1 dau Bisericilor, Regilor 
şi tuturor acelora care-au slăbit din cauză de vîrstă 

şi lipsă de virtuţi: lăsaţi-vă să vă răstoarne, ca să 
renaşteţi la viaţă, şi pentru ca virtutea să fie iar 
cu voi!“ 

Acestea i le-am spus afurisitului de foc, iar el mă 
întrerupse mîrîind şi întrebă: „Biserică? Ce este 
aceea?" 

„Biserica, îi răspunsei, este un fel de Stat, şi cel 
mai mincinos clintre state. Dar tacă-ţi gura, cîine 
prefăcut! Doar îţi cunoşti, mai bine ca- oricine, 
speţa! 

. Statul e ca şi tine, un cîine făţarnic. Ca tine, 
Împrăştie urlete şi fum, să facă să se creadă, cum 
faci tu, că glasul său e tocmai din miezul lucrurilor 
izvodit. 

Căci, cu orice preţ, el vrea să fie animalul cel mai 
important de pe pămînt. Şi Statul chiar ajunge să 
se facă şi crezut!“ 

De cum spusei acestea, cîinele de foc se arătă 
nebun de gelozie. „Ce! strigă el, animalul cel mai 
important de pe pămînt ? Şi reuşeşte să se creadă 
asta?“ Şi scoase din gîtlej atîţia aburi şi ţipete 
îngrozitoare, că îmi păru c-o să se înnece de mînie. 

Se potoli, pînă la urmă, şi încetă de-a se mai zvîr- 
coli, dar de îndată ce se potoli, i-am zis zîmbind: 

„Te superi, cîine! Deci am dreptate contra ta. 
Şi, ca să apa dreptate in continuare, lasă-mă să-ţi 
vorbesc de-un alt cîine de foc, al cărui glas vine, 
Intr-adevăr, din inima pămîntului. 

Suflarea lui e aurie, ploaie de aur: din inima sa-, 
Ce-i pasă de cenuşa, de fumul şi de balele-ţi fierbinţi ? 

E numai rîset împrejurul său şi îţi dispreţuieşte 
horcăiturile, scuipatul şi mîrîielile din măruntaiele 
tale. 

Căci aurul şi rîsul său le are din însăşi inima 
pămîntului, fiindcă s-o ştii: inima pămîntului este 
de aur .“ 

Cînd cîinele de foc auzi cuvintele, nu mai răbdă 
să mai asculte. Şi, ruşinat, cu coada-ntre picioare, 
mai zise „Hau! Hau!“ şi-apoi se duse să se culce în 
vizuina sa. 

Aceasta fu povestirea lui Zarathustra, iar ucenicii 
se ţinură cu greu în ascultare, nerăbdători să-i 
povestească şi ei, de mateloţi, de iepuri, de omul 
zburător. 

„Ce trebuie să cred de-această istorie? le zise 
Zarathustra. Oare sînt eu o arătare? 

Făr-ndoială, umbra mea a fost. Căci auzit-aţi 
vorbindu-se de Călător şi Umbra sa! 

Un lucru este sigur: trebuie să mi-o ţin mai lîngă 
mine. C-o să-mi zădărnicească renumele! 

Şi Zarathustra dădu din cap, uimindu-se. , k Ce aş 
putea să cred din toate astea ?“ repetă el. 

De ce striga vedenia: „Venit-a vremea! Venit-a 
■vremea 1“ A cui vreme-a venit? 

Aşa grăit-a Zarathustra. 


PROFETUL 

. . Şi am văzut o mare tristeţe aşternîndu-se 
peste oameni. Cei mai buni osteniseră de lucră¬ 
rile lor. 

O doctrină se răspîndi, trăgînd după ea o credinţă: 
„Totu-i zadarnic, totu-i egal, totul e trecut. 11 

Şi din toate dealurile răspunse ecoul: „Totu-i 
zadarnic, totu-i egal, totul e trecut. 11 

Am adunat: de ce au putrezit poamele noastre şi 
s-au veştezit? Ce boală a căzut, oare, în ultima 
noapte, din luna rea? 

Truda ni-i nefolositoare, vinul ni s-a făcut otravă, 
un ochi rău a copt şi-a pîrjolit ţarinile şi inimile 
noastre. 

Cu toţii ne-am uscat, iar de cade focul peste noi, 
ne vom preface-n pulberi. Ci însuşi focul ni l-am 
ostenit! 1 

Toate izvoarele ne şînt secate, marea ea însăşi s-a 
retras. S-a dezvelit pămîntul, dar marea nu vrea 
să ne-nghită. 

Vai, unde se mai află o mare, să ne-necăm ? Aşa 
ne plîngem de-a lungul mlaştinilor. 

Intr-adevăr, sîntem prea osteniţi, ca să- murim. 
Continuăm să stăm de veghe, şi să trăim — în încă¬ 
peri de morţi.“ 

Zarathustra îl ascultă pe profetul care vorbea 
astfel. Şi-această jelanie îi merse la inimă, stricîndu-i 
cheful. Şi plecă trist şi ostenit, asemenea acelora de 
care amintise Profetul. 

„Intr-adevăr, le zise ucenicilor, de-acum şi noi 
intrăm într-un amurg prelung. Ah, voi putea să-mi 
ţin lumina pînă dimineaţa? 

De nu s-ar stinge în tristeţea înconjurătoare! Căci 
e sortită să lumineze lumi departe, şi nopţi şi mai 
departe încă.“ 

Şi Zarathustra-şi răsucea în inimă astfel de griji. 
Şi trei zile nici nu mîncă, nici nu bău, nici nu se 
odihni de fel, fără să scoată un cuvînt. Dar în sfîr- 
şit, căzu în somn adînc. Şi îl veghiară ucenicii, nopţi 
Îndelungi, neliniştiţi, apoi văzură cum se trezeşte 
şi auziră cum le vorbeşte, vindecat de orice melan¬ 
colie. 

Or, iată discursul lui Zarathustra la trezirea sa. 
Şi ucenicilor li se părea că glasul vine din mare 
depărtare: „Auziţi, prieteni, ce vis avui şi ajutaţi-mă 
să-i aflu noima. 

Căci visul îmi este o taină, Încă: ţine în el un rost 
ascuns, în 'loc să fie lăsat liber, să-şi ia avînt cît ai 
clipi. 

Iată, am visat că renunţasem la viaţă. Eram strajă 
de noapte, strajă mormintelor din munţi, strajă în 
Cetatea Morţii. 

Vegheam acolo peste sicrie. întunecate subpămîn- 
turi erau pline de ele. Iar din sicrie de sticlă, viaţa, 
Învinsă, mă privea cu ochiul fix. 

Şi respiram mireasma de veşnicii prăfoase, sufle¬ 
tul îmi zăcea, greoi şi prăfuit. Dar cine, in astfel de 
locuri, ar fi putut să tragă-n suflet aer? 

Lumina Miezului de noapte mă-nconjura. Singu¬ 
rătatea sta lîngă mine ghemuită. Al treilea însoţitor 
era Tăcerea Morţii, prietena cea mai răutăcioasă. 

Purtam cele mai ruginite chei. Ştiam să deschid 
cu ele o poartă, cea care scîrţîia mai tare. 

Cînd se clinteau ţîţînile, un sunet groaznic şi 
sinistru creştea în galerii — pasăre poarta, cu ţipăt 
respingător, căci nu-i plăcea să fie trezită. 

Gel mai îngrozitor, apăsător, era tăcerea, care se 
refăcea de-ndată ce sunetul nu mai era, şi singur 
mă regăseam în acea tăcere înspăimîntătoare. 

Astfel simţeam timpul trecînd, dacă mai exista un 
timp 1 Ce mai puteam să ştiu ? Dar iată că se întîmplă 
un lucru care mă trezi. 

Răsunară, precum un tunet, trei bătăi în poartă. 
Bolţile tresăriră şi de trei ori urlară. Şi mă dusei 
spre poartă. „Alpa I strigai. Gine-şi aduce cenuşa sa 
în munţi ? Alpa! Alpa! Cine-şi aduce cenuşa sa în 
munţi ?“ 

Răsucii cheia, împinsei poarta cu mare trudă. Dar 
nu se crăpă, nici cît să vîri un deget prin deschiză¬ 
tură. 

Şi-atunci, un vînt mugind, suflînd, ţipînd, tăios, 
întredeschise şi-mi azvîrli un sicriu negru. 

Şi printre mugete, fluierături şi ţipete ascuţite, 
sicriul plesni şi vomită nenumărate rîsete. 

Văzui cu miile, chipuri de îngeri, de copii, de buf¬ 
niţe, de nebuni, de fluturi atît de mari, cît erau şi 
copiii; şi toţi rîdeău, şi toţi mă ocărau. 

Nespus de îngrozit, căzui.cu faţa la pămînt. Şi 
am ţipat, de spaimă, cum niciodată nu ţipasem. 

Şi propriul meu ţipăt mă trezi şi mă aduse iar la 
mine.“ 

Astfel le spuse Zarathustra visul, apoi tăcu, căci 
nu ştia să-l tălmăcească. Dar ucenicul pe care îl 
iubea mai mult decît pe ceilalţi se ridică, îi luă mîna 
lui Zarathustra şi-i zise: 

„însăşi viaţa ta ne dă înţelesul acestui vis, o, 
Zarathustra! Nu eşti tu vîntul aspru, care şuieră 
şi împinge porţile la Cetatea Morţii ? 

Şi nu eşti tu sicriul cel plin cu felurite răutăţi, dar 
şi cu moliciunile serafice-ale vieţii? 

Intr-adevăr, cu o mulţime de rîsete ca de copii, 
pătrunde Zarathustra în încăperile cu morţi, rîzînd 
de veghile de noapte, ori de morminte, cum şi de 
cei ce-şi zornăie sinistre chei. 

Tu îi vei pune pe goană, şi-o să-i zdrobeşti pe toţi 
cu rlsul tău. Paloarea şi trezirea lor vor dovedi 
puterea care o ai asupră-le. 

Şi chiar clnd vor veni lungul amurg şi osteneala 
morţii, nu vei pieri din cerul nostru, mijlocitorule al 
vieţii 1 

Tu ne-ai făcut să desluşim noi stele şi noi splen¬ 
dori nocturne, Intr-adevăr, deasupra capetelor 
noastre rîsul, el însuşi, ca un steag cu dungi. 

De-acum un rîs copilăresc mereu ieşi-va din sicrie; 
de-acum un vînt puternic va zgîlţîi, de cum ne va 
cuprinde osteneala — ne eşti tu însuţi garantul şi 
profetul. 

In fapt i’isatu-ţi-ai duşmanii , de-aceea fost-a cel 
mai rău din visuri. 

Dar, aşa cum din cauza lor te-ai trezit şi-ai reve¬ 
nit la tine, ei de ei înşişi se vor trezi, şi vor veni la 
tine 1“ 

Aşa-i vorbi lui Zarathustra ucenicul şi se grăbiră 
şi ceilalţi să-i strîngă mîinile, vrînd să-l convingă 
să-şi lase şi culcuşul, şi tristeţea, şi să revină printre 
ei. Dar Zarathustra rămase neclintit, privind departe. 
La ucenici privi, precum acela ce revine după-nde- 
lungă despărţire, şi îi scrută: parcă nu-i cunoştea. 
Cînd ei îl ridicară şi îl făcură să stea-n picioare, iată 
că privirea i se schimbă. Şi înţelese ce i se întîm- 
plase şi, mîngîindu-şi barba, le zise aspru: 

„Să mergem. Totul, de-acuma, e-n trecut. Ci 
faceţi astfel, ucenici, s-avem un prînz întremător, 
cît mai degrabă. Aşa-nţeleg să-mi ispăşesc visele 
rele! 

Să vină şi Profetul, să bea şi să mănînce cu mine: 
sînt sigur c-o să ştiu să-i spun o mare unde-ar putea 
să se înnece.“ 

Aşa grăit-a Zarathustra. Şi l-a privit adînc pe 
ucenicul ce-i tălmăcise visul. Privindu-1, clătină din 
cap. 


despre mIntuire 

într-o zi, pe cînd Zarathustra trecea pe podul 
mare, îl asaltară cerşetori şi schilozi, iar cocoşatul 
îi vorbi astfel: 

„Vezi, Zarathustra, însuşi poporul se educă şi-a 
Început să creadă în ce spui tu, dar ca să creadă cu 
adevărat, încă un lucru e trebuitor: pe noi, schilozii, 
să ne faci să credem. Iată-ne grămadă sub ochii tăi 
şi-j o ocazie să dovedeşti că poţi. Să vindeci orbii. 

să-i faci pe paralitici să păşească, şi-aceluia ce-şi 
duce-n spate mai mult decît păcatele, să-i iei un 
pic din ele; cu siguranţă ar fi un fel prin Pare i-ai 
face pe schilozi să creadă în Zarathustra.“ 

Dar Zarathustra îi răspunse: „Să iei cocoaşa coco- 
şatului, înseamnă să-i iei duhul său, cum zice popo¬ 
rul. Iar dacă-i dai vederea unui orb, vede prea multe 
rele pe pămîrit şi-l blestemă pe cel ce l-a vindecat. 
Şi cel ce-1 face pe-un paralitic să păşească, face un 
rău mai mare, căci vindecatul îşi cară viciile 
cu sine. Iată ce crede gloata cu privire la schilozi. 
Şi oare de ce nu s-ar lăsa şi- Zarathustra spuselor 
gloatei, de vreme ce «aceasta se încredinţează spu¬ 
selor lui Zarathustra? 

De cînd sint printre oameni, mi-e ultima dintre 
îngrijorări că unuia-i lipseşte un ochi, altuia o ureche, 
altuia un picior, sau limba, nasul, ori chiar chipul! 

Văd şi văzut-am grozăvii mai mari, unele de care 
aş prefera să nu vorbesc, altele despre care nu mă 
pot stăpîni să tac. Am văzut oameni cărora totul le 
lipsea, doar de era din ei cîte-un picior, ori doar un 
singur ochi, ori trunchiul numai. Unor asemenea, 
le zic că-s schilozi pe de-a-ndoaselea. 

Cînd mi-am lăsat singurătatea şi pentru prima 
oară am trecut podul, nici nu-mi venea să cred, 
priveam colo şi colo, zicîndu-mi la sfîrşit: „E o 
ureche! Ureche de mărimea unui om!“ „Privind 
mai de aproape, iată că sub ureche se mişca ceva 
nebănuit de mic, sărman şi slăbănog. In fapt, ure¬ 
chea stătea pe-o tijă scurtă, iar tija însemna un 
om ! Cu ajutorul unei lunete, putea chiar să se vadă 
o faţă mică şi geloasă, un suflet mic şi bosumflat, 
ce atîrnâ de tijă. Cu toate astea, poporul mă asigura 
că urechea era nu doar un om, ci un om mare, chiar 
un geniu. N-am preţuit aceste spuse, conţinuta} 

să cred că era un schilod de-a-ndoaselea, ce multe 
n-avea, iar ceva avea prea mult.“ 

Gind Zarathustra sfîrşi de spus acestea cocoşatului 
şi acelora in numele cărora-i vorbise cocoşatul, se 
întoarse spre ucenicii săi şi le grăi: 

„Intr-adevăr, prieteni, cînd printre oameni trec, 
nu văd decît ciosvîrtele din ei. 

Gel mai îngrozitor, cred eu, e bă-i găsesc atît de 
ciopîrţiţi, de parcă-s la abator, la locuri de tăiere. 

Şi îmi întorc zadarnic privirea spre trecut,, că 
peste tot aflu doar resturi, trunchiuri, întîmplări 
îngrozitoare, dar nicăierea oameni. 

Prezentul şi trecutul acestui pămînt — ah, prie¬ 
teni, nimic nu-i mai îngrozitor, şi n-aş putea trăi, 
de n-aş fi văzătorul celor ce vor veni. 

Pre-văzătorul, voitorul, creatorul, viitorul şi podul 
care duce-n viitor, ah, dar şi ologul care stă la capă¬ 
tul de pod — toate acestea laolaltă-s Zarathustra! 

Iar voi vă întrebaţi adesea: ce-i Zarathustra 
pentru noi? Cum să-l numim? Şi, ca şi mine, nu vă 
răspundeţi decît punîndu-vă noi întrebări. 

Oare-i promisiune, ori împlinire? Uzurpator e, 
sau moştenitor? Toamnă, sau fier de plug? Vinde¬ 
cător, sau un convalescent? 

• Oare-i poet ? Ori om al adevărului ? Liberator ? 
înşelător? Bun? Rău? 

Trec printre oameni ca printre frînturi de viitor 
— un viitor pe care-1 văd. 

Şi toată truda, tot visul meu, e să adun şi să 
lipesc de-olaltă ceea ce nu-i decît ciosvîrte, taine, 
îngrozitoare întîmplări. 

Dar. cum aş răbda să fiu un om, de n-ar fi omul 
de-asemenea poet, deslegător de taine, ispăşitor al 
întîmplării ? 

Să-i izbăveşti pe cei ce-au fost şi-n loc de-a zice: 
„A fost, s-a întîmplat“, să zici: „Aşa am vrut“ — 
aceasta aş numi eu mîntuire. 

Voinţă, este numele mîntuitorului, al purtătorului 
de bucurie; aşa v-am,învăţat, prieteni. 

Şi- să mai învăţaţi: însăşi voinţa este ostatecă. 

A vrea, înseamnă dezrobire. Dar cum ,se numeşte 
ceea ce-1 pune-n lanţuri pe însuşi dezrobitorul? 

„A fost, a trecut 11 — cuvînt ce umple de durere 
vrerea în singurătatea sa. Din neputinţă faţă de 
ceea ce-a trecut, -priveşte cu duşmănie întreg tre¬ 
cutul. 

Voinţa nu poate nimic, asupra a ceea ce-i în 
urma sa. Să nu poţi să destrami timpul, nici lăcomia 
lui devoratoare, aceasta-i amărăciunea cea mai 
ascunsă a Voinţei. 

A vrea, înseamnă dezrobire. Ce născoceşte voinţa, 
spre a-şi înfrînge amărăciunea şi a-şi ride de închi¬ 
soarea sa? 

Ah, ostatecul devine întotdeauna nebun! Cu ne¬ 
bunie se liberează ostateca Voinţă. Că nu se-ntoarce 
vremea, e-o durere. „Fapt împlinit 11 e stînca pe care 
n-o poate urni. 

Şi-atunci rostogoleşte pietroaie, ca să 'se răzbune, 
bucăţi de dispreţ şi de mînie, şi se răzbună pe tot ce 
nu simte mînie şi dispreţ, ca ea. 

Intr-astfel Voinţa eliberatoare devine răufăcătoare 
şi, mai ales, că se răzbună asupra a ceea ce e apt de 
suferinţă, că nu are putere spre trecut. 

Aceasta e răzbunarea însăşi — ura voinţei în con¬ 
tra timpului şi a trecutului ce nu se mai întoarce. 

într-hdevăr, există o mare- nebunie în voinţa 
noastră şi este un blestem că nebunia asta a devenit 
spirit pentru toţi oamenii. 

Spirit de răzbunare , aceasta este, prieteni, plnă în 
ziua de astăzi, la om, superioara formă de gîndire. Şi 
unde-i suferinţă, cerutu-s-a să fie luată drept ispăşire. 

„Ispăşire" — aşa îşi zice răzbunarea însăşi; de 
fapt o vorbă mincinoasă, care-i serveşte să înşele 
buna conştiinţă. 

Cum voitorul însuşi simte durere a că nu poate să 
se întoarcă în trecut, voinţa chiar, şi chiar întreaga 
viaţă, apar drept ispăşire. 

Bolţi peste bolţi îngrămădindu-se asupra spiri¬ 
tului, întreaga nebunie ajuns-a să zică într-o zi: 
„Totul trece fiindcă şi merită să treacă 1 

Şi-această lege-a timpului, de-a-şi devora proprii 
fii, e însăşi dreptatea" — predică nebunia. 

„Toate lucrurile se conduc după o lege morală de 
legalitate şi pedepsire. Cum, deci, să ne eliberăm de 
fluxul neîncetat al lucrurilor, de existenţă —pre¬ 
dică nebunia. 

„Există mîntuire, dacă există un drept Jetern ? 
Ah, nimeni n-o să clintească vreodată stînca lui 
„Fapt împlinit" 1 Şi veşnice-s poverile ispăşirii!" 
Aşa predică nebunia. 

„Nu poate nici o faptă să fie ştearsă. Cum ar 
putea s-o şteargă pedepsirea? Iată in ce constă 
vecia ispăşirii ce se numeşte viaţă: viaţa nu-i alt¬ 
ceva decît o ispăşire de fapte şi greşeli. 

Cel puţin să nu sfîrşească voinţa, eliberlndu-se, 
prin a deveni non-voinţă!“ — cunoaşteţi, prieteni, 
această vîrtelniţă a nesocotinţei. 

Eu faţa vi-am întors-o de la acestea şi v-am învă¬ 
ţat: voinţa este creatoare. 

Tot ce a fost, nu-i decît parte, taină şi-ngrozitoare 
întlmplare, plnă în ziua cînd voinţa creatoare spune: 
„Dar eu am vrut astfel I" 

Pînă în ziua cînd voinţa creatoare spune: „Şi eu 
vreau astfel şi am vrut astfel 11 . 

Ci zisu-s-au vreodată cuvintele acestea? Cînd se 
vor zice? Voinţa şi-a lepădat ea, oare, armura nebu¬ 
niei ? 

Voinţa, devenit-a ea mîntuitorul Însuşi şi purtător 
de bucurie? S-a dezvăţat de orice răzbunare şi de 
scrîşnirea dinţilor ? 

Cine a învăţat-o să se împace cu timpul şi să facă 
ceva ce-i mai presus de împăcare? 

Ce trebuie să vrea voinţa, care-i voinţă de putere, 
ar depăşi chiar orice împăcare — dar cum s-ajungă 
la această stare? Cine a învăţat-o să vrea întoarcerea 
a ceea ce a fost?“ 

Ajuns la acest punct, se întîmplă ca Zarathustra 
să tacă dintr-o dată, ca şi cuprins de groază. 

îşi privi ucenicii pătrunzător, ca o săgeată pînă în 
gînduri şi-n prejudecăţi. Dar, după o clipă, îşi regăsi 
surîsul şi adăugă cu glas înseninat: 

„Dacă e greu de a trăi cu oamenii, e pentru că e 
greu să taci. Şi mai ales cînd eşti limbut.“ 

Aşa grăit-a Zarathustra, iar cocoşatul ascultase 
acoperindu-şi chipul. Doar cînd auzi că Zarathustra 
rîde, îşi ridică privirea curioasă şi zise-ncet: „Oare 
de ce ne vorbeşte şi nouă Zarathustra, cum le vor¬ 
beşte ucenicilor ?“ 

Răspunse Zarathustra: „Ce-i curios într-asta? E 
slobod, cocoşaţilor să le vorbeşti la modul cocoşat." 

„Prea bine, zise cocoşatul. Elevilor e voie să le 
trădezi secretele de şcoală. 

Insă de ce vorbeşte Zarathustra altfel cu uce¬ 
nicii săi, decît cu sine însuşi?" 

DESPRE PRUDENŢA OMENEASCĂ 


Nu înălţimea mă îngrozeşte, ci coborîşul. Panta, 
de pe care privirea se aruncă-n adîncimi, în vreme ce 
mîna caută să se agate de înălţime. Şi, în această 
dublă voinţă, inima se cuprinde de ameţeală. 

Ah, prieteni, ghicit-aţi dubla voinţă a inimii mele ? 

Panta şi primejdia sînt pentru mine astfel, încît 
privirea mi-e spre înălţimi, în vreme ce mîna mea 
caută să se prindă şi să se sprijine de adîncimi. 

Voinţa mi se loveşte de om, mă leg de el cu lan¬ 
ţuri, fiindcă mă simt că-s dus spre Supraom: spre 
el tinde cealaltă voinţă a mea. 

Şi dacă printre oameni trăiesc precum un orb, ca 
şi cum nici nu i-aş cunoaşte, este pentru că braţul 
meu nu-şi pierde încrederea într-un puternic sprijin. 

Oameni, vă cunosc! Această întunecime şi con¬ 
solare mă cuprind adesea. 

Rămîn pe praguri, pradă la hoţi şi întrebînd: 
„Cine mai vrea să mă înşele?“ 

Intîia mea prudenţă omenească este de-a mă 
lăsa-nşelat şi de-a mă încrede în înşelători. 

Ah! De m-aş fi îndoit de om, mi-ar mai fi el ca 
ancoră la nava mea? Şi prea cu uşurinţă m-aş fi 
lăsat să mă înalţ sus şi departe! 

Întîia prudenţă, care-mi -orînduieşte soarta, este 
de-a fi, cu necesitate, fără prudenţă. 

Dacă nu vrei să mori de sete printre oameni, 
trebuie să înveţi să bei din toate cănile. Şi dacă pur 
vrei să rămîi, trebuie să ştii să te speli chiar şi cu o 
apă murdară. x 

Şi iată vorba ce mi-am zis-o mie: „Ilaide, curaj, 
bătrînă inimă! Dintr-o nefericire să ştii să scoţi 
profit, ca dintr-o fericire!“ 

Şi iată-mi a doua prudenţă omenească: Pe vani¬ 
toşi îi ocrotesc mai mult declt pe orgolioşi. 

Căci vanitatea rănită, nu-i ea, oare, mama oricărei 
tragedii? Dar unde-i rănit orgoliul, se naşte ceva mai 
bun decît orgoliul. 

Ca viaţa să-i fie vederii plăcută, trebuie jocul său 
bine jucat: trebuiesc buni actori. 

în toţi vanitoşii aflat-am buni actori: îşi joacă 
bine rolul şi vor să placă şi-şi pun tot spiritul în 
slujba acestei voinţe. 

Se cuprind în scene, se inventează pe ei înşişi; 
prin ei îmi place spectacolul vieţii — o vindecare de 
melancolie. 

De-aceea-i ocrotesc pe vanitoşi, fiindcă sînt doc¬ 
tori ai tristeţii mele şi mă leagă de om ca de-un 
spectacol. 

Şi pe deasupra, cine poate să măsoare modestia 
unui vanitos ? Din cauza acestei modestii, eu îl 
iubesc, ydar îl şi deplîng căci, ca să creadă-n sine, el 
are nevoie de voi, se uită-n ochii voştri şi vine să 
vă mănînce lauda din pumni. 

Vă crede şi minciunile, de ştiţi să-l minţiţi bine, 
căci în adîncuri inima-i suspină: „ce sînt eu?“ 

Şi daca adevărata virtute este aceea ce nu ştie 
de sine, ei bine, vanitosul nu ştie de modestia sa. 

Şi iată a treia prudenţă omenească, pe care-o 
am: netrebniciei voastre nu-i dau voie să-mi strice 
spectacolul răutăcioşilor .. 

Contemplu cu-ncîntare minunile pe care un soare 
arzător le face să apară, ca tigri, palmieri şi şerpi 
cu clopoţei. 

Dar şi- oamenii au produsele soarelui lor toro¬ 
pitor, şi grozave sînt minunile la cei răutăcioşi! 

La fel cum înţelepţii voştri renumiţi nu îmi păreau 
atît de înţelepţi, am constatat că răutatea omenească 
nu este atît de mare, pe cît îi este renumele. 

Şi-adesea, gînditor, m-am întrebat t „De ce faceţi 
să sune clopoţeii, şerpi cu clopoţei ?“ 

Intr-adevăr, există perspective de viitor şi pentru 
ceea ce e rău. încă nu s-a descoperit care e zona cea 
mai cu soare din oameni. 

Cîte nu trec drept cele mai rele dintre rele, deşi nu 
au declt vreo douăş’pe picioare în lărgime şi o viaţă 
de trei luni! Dar, sigur, se vor naşte într-o zi mai 
mari balauri! 

Căci pentru ca Supraomul să-şi aibă un balaur 
al său, adică un suprabalaur, demn de el, va trebui 
mult soare arzător să-şi verse flăcări pe păduri 
virgine. 

Va trebui, mai înainte, ca sălbaticele voastre 

pisici să se prefacă-n tigri, iar broscoii veninoşi în 

crocodili — asa avea-va un bun vînat acel bun 
» 

vlnător! 

Intr-adevăr, voi, buni şi drepţi, aveţi destule 
lucruri rizibile, mai înainte de orice chiar groaza 
voastră de ceea ce pînă acuma s-a |numit că-i diavol. 

Sufletul vostru e-atît de străin oricărei măreţii, 
că Supraomul v-ar da fiori cu bunătatea sa. 

Iar voi, savanţi şi înţelepţi, aţi fugi 1 de arzătorul 
soare al înţelepciunii, în care Supraomul şi-ar scălda 
cu drag lntreaga-i goliciune. 

Voi, oamenii cei mai de sus, pe care ochii mei v-au 
contemplat, iată că îmi ascund surîsul, căci voi 
l-aţi numi pe Supraomul meu „un diavol". 

Ah, m-am săturat de oamenii superiori, de cei 
mai buni! Din culmea lor am vrut mai sus, am vrut 
să plec, să mă îndepărtez, să merg să-l întîlnesc pe 
Supraom! 

Un fior de spaimă m-a cuprins, văzîndu-i goi pe 
cei mai buni: din spaimă mi-au crescut aripi, să 
zbor spre viitorul depărtat. 

Spre viitoare depărtări, spre-amieze sudice, pe 
eare nici un sculptor nu le-a visat, spre locuri în 
care zeilor le-ar fi ruşine să poarte vreun veşmînt. 

Insă pe voi vreau să vă văd lnveşmîntaţi, apro¬ 
piaţi şi congeneri ai mei, vreau să vă văd împo¬ 
dobiţi, umflaţi de vanitate şi de demnitate, în rolul 
vostru de buni şi drepţi. 

Eu însumi, travestit, voi sta-ntre voi, ca să fim 
siguri de-a nu ne recunoaşte noi între noi,— aceasta 
mi-e ultima prudenţă omenească. 

Aşa grăit-a Zarathustra. 


ORA CELEI MAI MARI TĂCERI 

Ce mi s-a întîmplat, prieteni ? Că iată, mă vedeţi 
că-s tulburat, dus fără voia mea, supus cum nu 
mi-e voia, gata să mă îndepărtez — ah, de voi să 
mă îndepărtez! 

Da, încă o dată trebuie ca Zarathustra să intre 
în singurătate. De data asta, nedorind se-ntoarce 
ursul în bîrlog. 

Ce mi s-a întîmplat? Cine îmi porunceşte să fac 
astfel ? Ah, suverana mea o cere, supărată. Ea a 
vorbit cu mine. V-am spus vreodată cum o cheamă? 

Ieri seară a vorbit cu mine Ora celei mai mari 
tăceri. Acesta-i numele Doamnei mele de temut. 

Şi iată cum s-a întîmplat: trebuie să vă spun totul, 
că teamă mi-e să nu vi se-ndărătnicească inima în 
contra celui ce vă părăseşte pe neaşteptate. 

Cunoaşteţi groaza celui ce adoarme? Pînă-n căl- 
eîie freamătă, căci simte cum părăseşte pămîntul 
şi-ncepe visul. 


162 



Parabolă vă ,spun: ieri, in Ora celei mai mari 
tăceri, mi-a fugit pămîntul de sub picioare şi visu-mi 
a-nceput. 

Acul se răsucea, dar ceasul vieţii paicâ nu mai 
bătea — n-am auzit nicicînd tăcere mai mare şi 
inima mi se umplu de groază. 

Căci auzii ca o şoptire, un fără-glas zicîndu-mi: 
„Tu ştii, Zarathustra“. 

Această şoaptă îmi smulse un ţipăt de groază şi 
slngele îmi părăsi obrajii, dar tăcui. 

Ceva în mine, din nou şopti: „Tu, Zarathustra, 
ştii dar nu spui“. 

Şi răspunsei atunci cu o bravadă: „Ei, da, ştiu, 
dar nu vreau să spun!“ 

Şi iarăşi auzii, ca o şoptire fără noimă: „Nu vrei, 
Zarathustra? Este adevărat? Nu te ascunde în 
dispreţul tău!“ 

Şi începui să plîng, să tremur ca un copil, zicînd: 
„Aş vrea, dar cum să fac ? Mi-e peste puteri!“ 

Şi auzii din nou şoptirea fără noimă: „Ce contează, 
Zarathustra, persoana ta? Spune cuvîntul care-1 
porţi în tine, apoi sfărîmă-te!“ 

Şi răspunsei: „Ah, dar oare-i al meu acest cuvînt ? 
Cine sînt eu ? Aştept un altul, mai| demn, acela de 
care eu nu-s demn măcar să fiu zdrobit de el!“ 

Şi iarăşi glasul fără noimă se-auzi: „Ce importanţă 
are ceea ce te-aşteaptă? Nu cred că eşti atîta de 
umil. Că nu-i nimic mai tăbăcit, ca pielea umilinţei.“ 

Şi am răspuns: „Ce, oare, n-a îndurat pielea umi¬ 
linţei mele? Locuiesc la poala propriei mele culmi. 
La ce înălţime se ridică culmea? Nimeni nu mi-a 
spus-o încă. Eu, bine îmi cunosc doar văile! 1 ' 

Şi iarăşi glasul fără noimă se-auzi: „O, Zarathustra, 
cine-i făcut să ducă munţi, poate să ducă şi adîncuri, 
şi văi! 11 

Şi am răspuns: „Niciodată Încă, cuvîntul meu n-a 
purtat munţi, iar ce le-am spus, nu i-a atins pe 
oameni. De dus, m-am dus spre oameni, dar n-am 
reuşit încă să-i intîlnesc.“ 

Şi iar îmi zice glasul: „Ce ştii tu? Rouă pe ierburi 
cade in cea mai adîncă linişte a nopţilor!“ 

Răspuns-am: „Au rîs de mine, cînd mi-am aflat 
cărarea mea şi am urmat-o, dar mie-mi tremurau 
picioarele, străbătînd-o.“ 

Şi oamenii mi-au zis: „Ai uitat drumul, dar iată, 
nu ştii nici să mergi!“ 

Şi iarăşi glasul fără noimă zise: „Ce-ţi pasă de 
derlderile lor? Tu nu mai ştii să te supuiI De-acuma, 
trebuie să porunceşti!“ 

Oare nu ştii de cine are lumea nevoie ? De omul 
care porunceşte lucruri mari. 

Pe-acestea să le faci, e greu, dar cel mai greu est'e 
să porunceşti ca ele să se facă. 

Greşeala ta de neiertat este că ai puterea şi că 
refuzi să stăpîneşti.“ 

Şi răspunsei: „Să poruncesc, n-am glasul leului.“ 

Şi iarăşi auzii ca un şoptit: „Cuvintele cele mai 
liniştite aduc furtună. Gîndirile care păşesc precum 
o porumbiţă, comandă lumea. 

O, Zarathustra, înfăţişează-te drept Umbra celui 
care va veni — atunci vei porunci şi vei înainta ca 
un stăpîn!“ 

Şi zis-am: „Mi-e ruşine!“ 

Şi murmurul îl auzii din nou: „Trebuie să devii 
din nou copil, să-ţi pierzi ruşinea. 

Că încă porţi în tine orgoliul tinereţii, iar tînăr 
devenit-ai tîrziu. Ca să devii din nou copil, trebuie 
să triumfi de tinereţe 11 . 

Şi tremurînd gîndit-am îndelung. Şi-apoi am repe¬ 
tat ce mai spusesem: „Nu vreau!“ 

Şi-a fost, atunci, In jurul meu, o izbucnire de rîset. 
Ah, acel rîs mă destrăma lăuntric şi mă lovea In 
inimă. 

Şi, pentru cea din urmă oară, îmi zise glasul: 
„O, Zarathustra, fructele ţi-s coapte, dar tu nu 
eşti încă pentru ele copt. 

Reintră, deci, iar în singurătatea ta, ca să te 
împlineşti. “ 

Şi-a fost din nou o izbucnire de rîs, şi-un foşnet 
ca de fugă. Apoi se prefăcu totul tăcere, tăcere 
îndoită. Dar eu zăceam, cu faţa la pămînt, şi-mi 
şiroia sudoarea. 

Acum ştiţi totul. Ştiţi de ce trebuie să mă-ntorc 
în singurătate. Nimic nu v-am ascuns, prieteni! 

Şi de la mine învăţat-aţi care e omul cel mai tai¬ 
nic şi care astfel vrea să fie. 

Ah, prieteni, mai e ceva ce-aş vrea să vă împărtă¬ 
şesc şi să vă dărui. 

Dar lucrul acela, oare de ce nu-1 dau ? Au sunt 
zgîrcit P 

Astfel grăind, Zarathustra căzu pradă durerii sale 
şi, la gîndul că în curînd îşi va părăsi prietenii, 
începu să plîngă cu hohote, că nimeni nu-1 putea 
opri. 

Ci, venind noaptea, singur se depărtă, lăsîndu-şi 
prietenii acolo. 





PARTEA A TREIA 


Voi vă înălţaţi privirile, căci aspi¬ 
raţi spre culme, dar eu mi le cobor, 
căci sînt pe culme. 

Care dintre voi mai ştie să rîdă, 
după ce culmea a atins-o? 

Cel care urcă munţii cei mai înalţi, 
îşi rîde de tragicele jocuri ale scenei 
şi de asprimea tragică a vieţii. 
Zarathustra, I-a parte 

(A citi şi a scrie) 





CĂLĂTORUL 


Era miezul de noapte cînd Zarathustra se aşternu 
la drum, ca peste culmea muntelui din insulă tre- 
cînd s-ajungă, o dată cu lumina noii zile, pe malul 
celălalt, iar acolo să se îmbarce. Căci se afla în acea 
parte o radă bună, unde navele străine aruncau 
ancora şi-i luau pe puntea lor pe-acei care vroiau 
să părăsească Insulele Fericite şi să străbată marea. 
Pe cale, urcînd muntele, Zarathustra gîndea la nume- 
roasele-i drumuri de unul singur, pe care le făcuse 
încă din tinereţea sa, la munţii, la crestele şi culmile 
ce le urcase. 

„Sînt călătorul, căţărătorul pe munţi, îşi zise-n 
sine, nu-mi plac cîmpiile şi se prea pare că nici nu 
pot rămîne într-un loc. 

Şi oricare mi-ar fi aventurile şi soarta, în ele se 
cuprinde o călătorie, sau un urcuş pe munţi, fiindcă 
totdeauna repeţi ce-ai mai făcut. 

Nu mai mi-e vremea cînd puteam să mă las in 
voia sorţii. Ce ar putea să mai fie, ce n-a fost încă 
al meu? 

La mine se întoarce, în mine îşi afla patria pro¬ 
priul Eu şi acea parte a Eului care a stat îndelung 
în ţinuturi străine, împrăştiată printre întîmplări 
şi lucruri. 

Şi mai cunosc: în faţă am acum culmea' supremă, 
cea amînată cel mai mult. 



Ah! Cea mai aspră cale rămasu-mi-a să urc! Ah! 
început-am amurgul cel mai singuratec! 

Dar cînd eşti dintr-o spiţă ca a mea, nu poţi să 
scapi de ceasul care zice: aşterne-te la drum către 
mărire! Abisul şi culmea, una sînt acum. 

Te afli pe calea măririi tale: scăpare îţi este, ceea 
ce pîn-acum ţi-a fost primejdios. 

Te afli pe calea măririi: cel mai bun curaj îţi 
este să nu mai ai vreun drum de-ntoarcere. 

îţi urmezi calea: pe urma ta nu-i nimeni, în urma 
ta chiar paşii ţi s-au şters; deasupra căii tale-i 
scris: cu neputinţă! 

Şi dacă trepte nu mai ai, să urci mai sus de pro¬ 
priul tău creştet, din tine însuţi să înveţi să urci. 
Cum, altfel? 

Prin tine însuţi, călcîndu-ţi inima-n picioare. Tre¬ 
buie ca tot ce ai blajinătate, să se transforme în 
asprime. 

Cînd te-ai cruţat prea mult, sfîrşeşti prin a te 
îmbolnăvi că te-ai cruţat prea mult. Lăudat fie, 
ceea ce înăspreşte! în ce mă priveşte, n-o să laud 
pămîntul pe unde curge laptele şi mierea! 

Să înveţe să nu se mai privească pe sine, este 
indispensabil celui ce vrea să cuprindă în juru-i cu 
privirea. Şi-aceasta-i o asprime ce-i trebuie oricărui 
căţărător pe munţi. 

Cel care vrea Cunoaşterea cu prea lacome priviri, 
vede el, oare, pînă-n adînc de lucruri? 

Tu, Zarathustra, vrut-ai să vezi adîncul şi stră- 
adîncul fiecărui Iuctu. Trebuie, deci, să te ridici 
deasupra ta însuţi, mai înainte şi mai sus, pînă cînd 
vei vedea mai jos delîne însuţi stelele tale. 

Da, să stăpînesc cu-a mea privire şi sinele-mi, şi 
ale mele stele, iată ce numesc culme , iată ce mi-a 
rămas, iată cea de pe urmă culme. “ 

Astfel îşi zicea Zarathustra, urcînd muntele, inima 
domolindu-şi-o cu gînduri aspre, căci inima-i era 
îndurerată mai mult decît oricînd. Şi, urcînd pe 
creastă, văzu întinderea unei a doua mări şi rămase 
multă vreme în tăcere. La înălţimea aceea, noaptea 
era rece şi luminată de stele. 

„îmi cunosc Boarta, zise cu tristeţe. Fie! Sînt pre¬ 
gătit. Intrat-am în ultima-mi singurătate. 

Ah, această mare tristă şi neagră, de deasupra 
mea! Ah, mîhnirea mea întunecată! Ah, destin şi 
mare! Spre voi sînt obligat să cobor. 

In faţă mi-e culmea şi cea mai lungă drumeţie: 
de-aceea trebuie să cobor atît de jos, cum n-am mai 
coborît vreodată,— 

cum n-am mai coborît vreodată în durere, în apa 
sa cea mai smolită. Aşa mi-a hotărîţ propria-mi 
soartă. Fie! Sînt pregătit. 

De unde au ieşit munţii cei mari? m-am întrebat 
odinioară. Am învăţat că au ieşit din mări. 

Li-i mărturia-n stînci, şi pe pereţii culmilor. Din 
adîncimi supreme, se-avîntă culmile supreme.“ 

Aşa grăit-a Zarathustra pe culmea muntelui, în 
frig. Şi, cînd ajuns aproape de mare, se află singur 
printre recifuri, se simţi ostenit şi mai chinuit de 
dor, decît fusese înainte. 

„Dorm toate încă, îşi zise. Chiar marea doarme. 
Ea îşi întoarce spre mine ochii-i ameţiţi de somn şi 
ca absenţi. 

Dar răsuflarea mării-i caldă-, o simt. Şi simt, de 
asemeni, că visează. Visînd, se răsuceşte pe perrfe 
tari. 

Ascultaţi! Auziţi! Cum geme marea, pradă la 
rele amintiri! Sau, poate la rele prevestiri! 

Ah, mă mîhneşti, monstru întunecat! Din cauza 
ta sînt supărat pe mine însumi. 

Ah, cum nu mi-e braţul îndeajuns de tare! 
Intr-adevăr, aş vrea să te eliberez de visurile rele!“ 
Şi-âstfel grăind, c-un rîs amar şi trist, Zarathustra 
rîdea de sine însuşi. „Cum, Zarathustra, zicea el, 
tu vrei să mîngîi marea cu cîntul tău ? 

O, Zarathustra, nebunule blajin, beat totdeauna 
de încredere! Tu totdeauna fost-ai aşa — familiar 
apropiatu-te-ai de lucrurile îngrozitoare. 

Vroit-ai să mîngîi monştrii. Doar o suflare caldă, 
un pic de blană în jurul ghiarelor, şi erai gata să 
iubeşti monstrul şi să-l atragi, cu mîngîieri, spre 
tine. 

Iubirea este primejdia celor mai singurateci, iubirea 
pentru vii, numai să fie vii\ Este de rîs, să vezi pînă 
la ce punct fost-am nebun şi modest în iubire!“ 
Aşa grăit-a Zarathustra, rîzînd din nou. Şi-atunci 
glndi la prietenii ce-i părăsise. Şi, ca şi cum i-ar fi 
jignit prin gîndurile sale, îi păru rău de ceea ce 
gîndise. Şi astfel ajunse să plîngă, cel ce-a rîs. De 
dor şi ,de mînie, amar plîngea, acolo, Zarathustra. 


DESPRE VIZIUNE ŞI TAINĂ 

1 

Cînd printre mateloţi se auzi că Zarathustra urcase 
pe vasul lor — căci o dată cu el mai urcase un om 
venind din Insulele Fericite — toţi începură să fie 
cuprinşi de curiozitate şi de aşteptare. Dar Zara¬ 
thustra două zile tăcu, închis şi rece în tristeţea 
sa, nerăspunzînd nici la priviri, nici la-ntrebări. In 
seara celei de a doua zile începu s-audă, dar. păstră 
tăcerea, căci se-vădeau lucruri ciudate şi primej¬ 
dioase pe această navă, care venea de departe şi 

mergea mai departe încă. Or, Zarathustra era prie¬ 
tenul acelora care fac îndepărtate călătorii şi cărora 
le place să trăiască doar cu primejdii. Şi iată că, tot 
ascultînd, inima i se muie şi limba i se deslegă — şi 
grăi astfel: 

„O, voi, cercetătorii îndrăzneţi, exploratori, şi toţi 
cei ce-aţi urcat vreodată sub pînze îndrăzneţe, ca 
să străbateţi mările de temut, 

voi, îmbătaţi de taine, de semiîntuneric bucuroşi, 
al căror suflet ascultă chemări din toate întorto- 
cherile abisului — căci refuzaţi să ţineţi cu o fri¬ 
coasă mînă un fir conducător, iar ceea ce puteţi 
să ghiciţi nu vă mai place să trebuiască să deduceţi — 
doar vouă vă voi povesti taina pe care am văzut-o, 
viziunea celui mai singur dintre singuri! 

înaintam, deunăzi, întristat, întunecat şi aspru, 
cu gura încleştată, în asfinţitul livid. Pentru mine 
nu soarele, ci sorii asfinţiseră. 

O cărare se căţăra pe stînci, cu încăpăţînare, o 
rea cărare singuratică, lipsită .de iarbă şi tufişuri, 
care scrîşnea sub pasul meu. 

Înaintînd, tăcînd printre scrîşnirile-i batjocori¬ 
toare, de pietre, cu un picior ce îmi aluneca urcam, 
urcam încet. 

Pasu-mi urca, în ciuda spiritului, care-1 trăgea 
către prăpastie, spirit al Poverii, diavolul meu, duş¬ 
manul meu de moarte. 

Pasu-mi urca, deşi diavolul mă împiedica, ţeapăn 
şi înţepenindu-mă, vîrîndu-mi prin ureche plumb 
în creier, gînduri de parcă plumb topit erau. 

„O, Zarathustra, şoptea bătîndu-şi joc, accentuînd 
cuvintele, o, Zarathustra, stîncă] de Înţelepciune! 
Ţi-ai făcut planul să ajungi destul de sus, dar orice 
piatră azvîrlită-n sus, sfîrşeşte prin a recădea! 

O, Zarathustra, stincă de Înţelepciune, tu, piatră 
din praştie, sfărîmător de stele! Tu ţi-ai propus în 
sus, dar orice piatră azvlrlită sfîrşeşte prin a recădea.. 

Redus la tine însuţi şi lapidîndu-te pe tine însuţi, 
o, Zarathustra, ai azvirlit piatra departe-n sus — 
dar peste tine va cădea!“ 

Şi-atunci tăcu piticul, îndelung. Tăcerea lui mă 
apăsa, căci într-o asemenea tovărăşie eşti mult mai 
singur, decît dac-ai fi singur. 

Urcam, urcam, visînd, gîndind — dar totul mă 
apăsa. Eram ca un bolnav ce-i ostenit de chinul său, 
bolnav trezit din somn de-un vis urît. 

Dar am în mine ceea ce eu numesc curaj: pînă 
acuma mi-am înfrînt toate descurajările. Curajul mă 
cuprinse, mai înainte de-a mă opri şi-a zice: „Spiri- 
duşule, între noi doi! Ori tu, ori eu!“ 

De fapt nu este ucigaş mai bun decît curajul — 
curajul care atacă, iar cine zice atac, zice şi cîntec 
de fanfară. 

Or, omul e animalul cel mai curajos. De-aceea le-a 
învins pe celelalte animale. în sunetul fanfarei, şi-a 
depăşit orice durere, deşi durerea omenească e cea 
mai grea dintre dureri. 

Curajul şterge ameţeala care te bîntuie la marginea 
abisului. Şi, oare, se află vreun loc unde nu-i omul 
pe marginea abisului? Nu-i deştul, oare, să priveşti, 
spre a zări abisuri? 

Curajul este cel mai îndemînatec dintre ucigaşi, 
el ucide pînă şi mila. Or, mila este cel mai adînc 
abis. Cînd omul îşi aruncă privirea în viaţă, el şi-o 
aruncă în milă. 

Dar curajul este cel mai îndemînatec dintre uci¬ 
gaşi. Curajul care atacă. El va ucide chiar moartea, 
zicînd: „Aceasta-i viaţa? Fie! Să-ncepem de la 
început!“ 

0 maximă ca asta, Înseamnă cintec de fanfară. Cine 
are urechi de auzit, s-audă! 


2 

„Opreşte, Spiriduşule, zisei. între noi doi: ori 
eu, ori tu ! Dar eu sunt cel mai tare! Tu nu-mi cunoşti 
gîndul despre abis — de altfel, nici n-ai putea să-l 
rabzi. 11 

Şi se-ntîmplă că mă simţii uşure, căci spiriduşul, 
curios din fire, sărise jos de pe umerii mei. Se aşe¬ 
zase chircit pe-o piatră, dinaintea mea. Prin locurile 
acelea se afla o fortificaţie tăinuită. 

„Priveşte-o, spiriduşule, zisei. Are două ieşiri. Două 
drumuri se întîlnesc aici. Şi nimeni nu i-a dat, nici 
unuia, de capăt. 

Drumul care se duce îndărătul nostru, ţine o veş¬ 
nicie. Iar acest drum, de dinaintea noastră, e-o altă 
veşnicie. 

Şi drumurile acestea se contrazic, se-azvîrlu unul 
spre celălalt şi se-ntîlnesc aici, sub fortificaţie. Şi 
numele fortificaţiei este înscris deasupra sa. Numele-i 
este Clipa. 

Dar dacă cineva ar străbate doar unul dintre dru¬ 
muri pînă la capăt, crezi, spiriduşule, că drumurile 
s-ar mai contrazice ?“ 

— „Linia dreaptă-i mincinoasă, murmură spiri¬ 
duşul cu dispreţ. Oricare adevăr e curb şi timpul 
însuşi este un cerc. 11 

„Spirit al Poverii, mă mîniai eu, nu lua totul prea 
cu uşurinţă, sau mi te las chircit, acolo unde eşti — 
deşi mi te-am purtat la destul de mare înălţime! 

Priveşte, îi zisei, această clipă. Pornind de la 
această fortificaţie a Clipei, un drum lung, un drum 

veşnic se-ntinde îndărătul nostru: e veşnicia dindă- 
rătul nostru. 

Tot ceea ce poate să alerge, n-ar fi trebuit, fără 
putinţă de tăgadă, să fi străbătut o dată acest drum? 
Tot ce poate să ajungă, dintre lucruri, nu trebuia să 
fi ajuns, să se fi împlinit, să fi trecut? 

Şi, dacă tot ce este, a fost, ce gîndeşti tu, spiri- 
duşule de Clipa asta? Fortificaţia aceasta, nu trebuie 
să mai fi fost? 

Şi toate lucrurile prezente, nu-s ele, oare, atît de 
înlănţuite, încît Clipa prezentă să tragă după ea 
toate lucrurile viitoare ? Şi pe ea însăşi, prin urmare ? 

Căci orice-i apt s-alerge, ar trebui, fără putinţă 
de tăgadă, să mai străbată o dată acest drum lung, 
care pornind de-aici se depărtează. 

Şi uite, acest păianjen molatec, ce se tîrăşte sub 
lumina Lunii, şi tu, şi eu, sub această fortificaţie, 
vorbindu-ne şoptit de lucruri veşnice — nu înseamnă, 
fără putinţă de tăgadă, că şi unii şi alţii, am mai 
fost?“ 

Şi, oare, nu trebuie să revenim, să străbatem şi 
celălalt drum, cel care se depărtează înaintea noastră, 
drum lung şi de temut — nu înseamnă că trebuie să 
revenim ?“ 

Astfel grăiam, tot mai încet, căci mi-era teamă de 
propriile mele gînduri. Şi auzii, atunci, deodată un 
cîine urlînd pe undeva pe-aproape. 

Mai auzisem, oare, urlînd un cîine astfel? Gîndul 
îmi căută de-a lungul vremii. Da, auzisem, cînd 
eram copil, 

mai auzisem un cîine urlînd astfel. Şi îl văzusem, 
cu blana zbîrlită, cu botul în vînt, tremurînd, în 
ceasul cel tăcut al nopţii, cînd chiar şi cîinii cred în 
arătări; îl văzusem şi-am.fost cuprins de milă. Luna 
plină urca într-o tăcere de moarte deasupra casei, 

apoi se -opri, ca un disc arzînd pe-acoperiş şi ca şi 
cum ar fi rămas acolo. 

Luna îngrozise şi de această dată cîinele, căci cîinii 
cred în apariţii şi în hoţi. Acum, cînd auzii urletul 
din nou, am fost cuprins de milă, ca şi odinioară. 

Dar spiriduşul meu, unde pierise? Şi poarta în 
pămînt? Şi păianjenul? Şi glasul şoptitor? Visasem? 
Era acum trezirea? Iată, mă regăseam printre săl¬ 
batecele stînci, singur, singur deodată, sub cea mai 
Întristătoare lumină a lunii din cîte au fost vreodată. 

Dar un om zăcea alături. Şi clinele zbîrlit, gemînd, 
văzhidu-mă venind aproape, iar urlă. Ţipa. Mai 
auzisem vreun cîine ţipînd după ajutor? 

Şi am văzut, într-adevăr, ceea ce nici cu gîndul nu 
glndisem: un tînăr păstor, ce se zbătea, se strîngea 
de dureri, cu faţa schimonosită, căci un mare şarpe 
negru li atîrna pe jumătate din gură. 

Mai văzusem, oare, vreodată, atîta scîrbă şi atîta 
groază, cîtă era pe acel chip? Fără-ndoială că ador¬ 
mise, şi şarpele se furişase în gîtlejul său şi se prin¬ 
sese în gîtlej cu colţii. 

Trăsei de şarpe, dar zadarnic. Nu reuşii să-l scot. 
Atunci, cineva parcă strigă prin glasul meu: 
„Muşcă-1! Muşcă-1!“ 

„Capul I Muşcă-i capul!“ striga prin mine glasul. 
Spaimă, ură, milă, scîrbă — tot ce aveam în mine 
mai bun, ori dimpotrivă, mai rău, izbucnise prin 
acel strigăt. 

Vitejilor, care mă-nconjuraţi, căutători şi voi, toţi, 
care v-aţi îmbarcat vreodată sub pînze îndrăzneţe, 
pe mări necunoscute, voi, doritori de taine, 

spuneţi-mi numele tainei pe care am văzut-o 
atunci, daţi-i un pic de înţeles acestei viziuni a 
acelui singuratec.' 

Căci a fost, în acelaşi timp, şi viziune, şi previziune. 
Ce am văzut atunci ? Ce va veni într-o zi ? 

Cine este pastorul ? Ce este acel şarpe, care-i alu¬ 
necase în gîtlej ? Cine e omul în al cărui gîtlej alu- 
neca-va ce este mai negru şi mai greu pe lume ? 

Atunci, păstorul a muşcat, după sfatul strigătului 
meu. A muşcat puternic şi a scuipat departe capul 
şarpelui şi s-a sculat sărind drept în picioare. 

Şi nu mai era păstor. Nici măcar om. Schimbat, 
transfigurat, ridea. Nicicînd n-a rîs ca el vreun om, 
pe-acest pămînt! 

O, fraţi ai mei, am auzit un rîs ce nu era un rîs 
şi de atunci o sete mă devoră/o dorinţă neîmplinită 
cu nimic. 

Dorinţa de a rîde astfel, mă sfîrşeşte. O, cum să 
rabd să mai trăiesc? Şi cum să rabd să mor?“ 

Aşa grăit-a Zarathustra. 


DESPRE PREAFERICIREA NE—VROITĂ 

Cu inima plină de taine şi necazuri, străbătu 
marea, Zarathustra. Cînd fu la patru zile depărtare 
de Insulele Fericite şi de prietenii de-acolo, îşi depăşi 
durerea: din nou, cu pasul hotărît, îşi stăpînea des¬ 
tinul. Şi-atunci, înveselitei conştiinţe el îi grăi astfel: 

„Iată-mă singur din nou, şi vreau să fiu singur. 
Singur, cu cerul curat şi largul mării. Şi iarăşi asfin¬ 
ţitul se-ntinde-n depărtări. 

E după-amiaza, ca pe vremea cînd pentru prima 
dată mi-am întîlnit prietenii. După-amiază acum, 
cînd pentru a doua oară lumina se face blîndă. 

Şi tot ce încă se mai numeşte fericire rătăcitoare 
între pămînt şi cer, îşi caută un adăpost în cîte-iin 

suflet luminos. Din cauza fericirii se face lumina 
acum mai blîndă. 

După-amiază a vieţii melel Odinioară şi fericirea 
mea a coborît în văi, să-şi caute un adăpost. Aflat-a 
suflete deschise şi primitoare. 

După-amiază a vieţii mele 1 Ce n-am dat eu, 
pentru un singur lucru: pentru răsadurile gîndurilor 
mele şi pentru zorile speranţei mele 1 

Odinioară, creatorul şi-a căutat însoţitori, pentru 
ca ei să fie fiii nădejdii sale, dar iată că n-a putut 
să-i afle, decît creindu-i el însuşi mai întîi. 

Iată-mă, deci, la jumătatea drumului operei mele, 
mergînd spre fiii mei şi depărtîndu-mă de ei. Pentru 
iubirea ce le-o poartă, Zarathustra se va desăvîrşi 
pe sine însuşi. 

Căci din adîncul inimii nu se poate iubi decît 
copilul şi opera. Ojnare iubire de sine, este un semn 
de maternitate. Aşa văzut-am. 

Copiii mei înverzesc, încă în primăvara lor, unul 
lîngă altul, legănaţi de acelaşi vînt, arbori ai crîn- 
^ului meu şi-ai celui mai roditor pămînt. 

' într-adevăr, acolo unde cresc asemenea copaci, 
unul lîngă altul, acolo-s Insulele Fericite. 

Dar într-o zi eu îi voi strămuta şi îi voi răsădi 
din nou, să fie fiecare pentru sine, să-nveţe singu¬ 
rătatea, tenacitatea şi prudenţa. 

Noduroşi, strîmbi, duri, dar inflexibili — într-astfel 
vreau să-i văd pe ţărmul mării, ca faruri vii, .de 
viaţă neînvinsă. 

Acolo unde uragane bîntuie pe mare, acolo unde 
muntele îşi trage apa cu trompa sa, acolo fiecare 
îşi va petrece veghea de noapte, ca să fie, la rîndul 
său fiecare, căutat, pînă în fibra sa. 

Şi trebuie să fie încercat pînă-n adîncuri, şi fie¬ 
care cunoscut, să văd dacă-i din speţa şi din încren¬ 
gătura mea, dacă-i maestru al unei îndelungi voinţe, 

potolit chiar şi-n cuvinte, bine crescut, pînă la 
punctul ca, dăruind, să ia; 

să fac din fiecare într-o zi un însoţitor, asociat, 
la lucrările şi la plăcerile lui Zarathustra, ca fiecare 
să fie unul din cei ce-nscriu pe propriile mele table 
propria mea voinţă, ca fiecare lucru să aibă desă- 
vîrşire. 

Şi din iubirea pentru fiecare dintre ei, trebuie să 
mă desăvîrşesc eu însumi: mă lipsesc de fericire, 
nefericirilor mă dau, ca proba aceasta trecînd-o, să 
mă cunosc mai bine. 

Intr-adevăr, se împlinise vremea să plec. Şi Umbra 
Călătorului, şi Clipa cea mai lungă, şi Ora celei mai 
mari tăceri mi-au zis cu toate: „Du-te!“ 

Dar mai rămas-am, legat de iubirea fiilor mei, 
dorinţa mă ţinea legat, dorinţa de iubire, nevoia 
de-a mă da ca pradă fiilor şi de-a mă pierde din 
dragostea care le-o port. 

Prin gaura cheii, vîntul mi-a şoptit: Vino! 
Vicleană, poarta s-a deschis înaintea mea şi a zis: 
Du-te! 

Dorinţa, acest cuvlnt el singur Înseamnă că m-am 
pierdut. Vă stăplnesc , o, fii ai mei — dar într-o astfel 
de faptă, totul trebuie să fie siguranţă, nimic do¬ 
rinţă. 

Şi soarele iubirii mele ardea deasupra sufletului 
meu. Zarathustra se simţea clocotind. Umbre şi 
îndoieli trecură peste mine, cît ai clipi. 

Mă şi gîndeam la ger şi promoroacă. „O, suspi¬ 
nam, să mă cuprindă gerul şi bruma, să-mi clănţă¬ 
nească dinţii!“ Şi atunci, ceţuri gheţoase se aşter- 
nură sub paşii mei. 

Trecutul îşi deschise mormîntul şi multe dureri 
îngropate de vii reînviară. Domniseră ca sub veş- 
mlnturi. 

Şi astfel, toate mi se arătau ca semne: „Venit-a 
vremea!“ Dar n-auzeam. Pînă în clipa clnd adincul 
mi-a tresărit şi gîndul mi-a dat ghes. 

Gînd de abisuri, gînd al meu, cînd avea-voi forţa 
să te aud că pleci, fără să tremur? 

îmi bate inima, nebună, cînd te aud că pleci. 
Tăcerea ta mă înăbuşe, tăcutule gînd de abisuri! 

Niciodată n-am îndrăznit să te fac să urci dm 
abis — mi-era de ajuns că te purtam în mine. Că 
n-am fost nici o dată atît de puternic, să am această 
îndrăzneală, această supremă sfidare, ca de leu. 

Doar învingîndu-mă pe mine însumi, voi cere din 
parte-mi mai mult încă, iar împlinirii proprii îi voi 
pune pecete de' izbindă. 

Ci aşteptînd să fie astfel, mă vîntur peste mări 
neliniştite şi întîmplarea mă linguşeşte cu dulceagă 
limbă, dar de mă uit înainte sau în urmă, nu văd 
sfîrşitul nicăieri. 

Ceasul ultimei mele bătălii, n-a venit încă. Oare 
nu sună chiar acum? Intr-adevăr, ce frumuseţe 
vicleană, în marea şi în viaţa dimprejurul meu! 

După-amiază a vieţii mele! O, fericire de dina¬ 
intea serii! O, port în. largul mării! O, pace în nesi¬ 
guranţă ! Cît mă-ndoiesc de voi, de toate! 

Mă îndoiesc de prefăcuta voastră frumuseţe, pre¬ 
cum îndrăgostitul de surîsul prea învăluit. 

Aşa cum o îndepărtează pe iubită, chiar pe cea 
mai dragă, blînd încă în asprimea sa gelosul, tot 
astfel îmi îndepărtez şi eu această oră fericită. 

Pleacă, preafericito! Tu mi-ai adus o fericire pe 
care nu mi-am vrut-o. 

Sînt pregătit pentru dureri, iar tu venit-ai cînd 
nu trebuia. 

Pleacă, tu, oră fericită! Du-te, mai bine, să-ţi 
afli adăpost la fiii mei. Grăbeşte, să le dai lor, mai 
înaintea serii, a fericirii mele binecuvîntare. 

Că iată, vine seara. Se duce soarele. Se trece 
fericirea mea.“ 

Aşa grăit-a Zarathustra. Şi-ntreaga 'noapte îşi 
aşteptă nefericirea, dar în zadar. Noaptea rămase 
limpede şi liniştită şi numai fericirea se învîrti pe 
lîngă el. Spre dimineaţă, Zarathustra îşi rîse-n sine, 
zicîndu-şi batjocoritor: „Se ţine fericirea de minei' 
Asta-i fiindcă nu mă ţin după femei! Căci fericirea 
— e femeie 11 . 


SPRE ZORI 

O, cer deasupra mea, cer preacurat, o, cer adînc! 
Abis întru lumină! Privindu-te, eu tremur de dorinţi 
dumnezeieşti! 

Să mă azvîrlu-n înălţimea ta, — iată ce-mi este 
mie adîncime. Să mă ascund în inima preacurăţiei 
tale, — iată ce-mi este nevinovăţie. 

învăluit ni-i Dumnezeu în frumuseţea sa. De 
aceea ne iei stelele. Şi taci — aşa ne arăţi înţelep¬ 
ciunea ta. 

Mut, peste mări care mugesc, aşa te-am văzut 
astăzi. Aşa se arată sufletului meu care mugeşte, 
iubirea şi puritatea ta! 

Dacă îmi eşti străluminat, dar înnăscut în frumu¬ 
seţe, dacă-mi vorbeşti cuvinte mute prin însăşi, deci, 
înţelepciunea ta, 

o, cum aş putea să-ţi ghicesc tainele sufletului! 
Mai înainte de răsăritul soarelui, tu mi te-ai arătat 
ca singur între singuri. 

Am fost prieteni dintru începuturi. Tristeţea, 
groaza, adîncimea, ne sînt comune. Şi soarele ne 
este acelaşi. 

Nimica nu ne spunem, fiindcă ştim prea mult. 
Şi ne privim tăcînd, fiindcă un suris al nostru dez¬ 
văluie ce ştim. 

Nu eşti tu, oare, limpezimea flăcării mele? Sufle¬ 
tul tău nu-i frate bun cu gîndul meu? 

împreună am învăţat. Şi împreună -ştim să ne 
înălţăm deasupra noastră şi să surîdem cu un surîs 
fără de nori, să facem să strălucească acest surîs 
fără de nori, înalt, dintr-un adînc fără sfîrşit, pe 
cînd fumegă peste noi, ca aburii de după ploaie, 
constrîngerea, sfîrşitul şi greşeala. 

Şi-n rătăcirile-mi de unul singur, de cine i-a fost 
foame sufletului meu de-a lungul nopţilor şi-a căilor 
întîmplătoare ? Şi, cînd suiam în munţi, pe cine 
căutat-am în acei munţi, de nu pe tine? 

Şi toate drumeţiile, toate urcuşurile, ce fost-au 
aceste feluri de înşelare a neputinţei mele, de nu 
dorinţa să zbor, să urc la tine! 

Simţit-am contra cuiva mai multă ură, decît în 
contra norilor rătăcitori şi contra a tot ce-ţi mur¬ 
dărea ţie puritatea? Şi chiar şi ura asta am urît-o, 
fiindcă îţi păta puritatea. 

Urăsc toţi norii vagabonzi, motani prinşi de căl¬ 
duri, care se caţără acolo, sus! Că ei ne iau, şi mie 
şi ţie, ceea ce avem în comun: desfăşurarea imensă, 
fără hotare, care la orice zice da şi amin. 

Norii, ei, curioşii ce le amestecă pe toaţe! Pe 
norii aceştia îi urîm, ei, vagabonzii ce se împart 
mereu şi nu ştiu nici să*binecuvînteze, nici să bles¬ 
teme cu inimă întreagă. 

Aş vrea mai bine să trăiesc fără de zări, într-un 
butoi, sau într-o văgăună, decît să mi te văd 
spurcat de norii rătăcitori, cer luminos! 

Şi adesea aş fi vrut să-i cos cu firele de aur, zig¬ 
zagate, ale unui fulger, ori precum tunetul, să pot 
să bat în burţile lor de căldări, 

ca un ţambalagiu furios să-i bat, fiindcă limpe¬ 
zimea ta mi-o iau, limpezimea ce zice da, ce zice 
amin, o, cerule deasupra mea, cer preacurat, cer 
luminos, abis al limpezimii. 

Aş prefera vacarmul şi tunetul, blestemele fur¬ 
tunii, acestei dulcegării feline, prevăzătoare şi şovăi¬ 
toare. Şi printre oameni la fel, eu îi urăsc pe cei 
care păşesc în vîrful degetelor, care nu ştiu să zică 
nici da, nici nu, ce sunt ca norii şovăitori.' 

Şi „Cînd nu ştii să binecuvîntezi, învaţă să bles- 
temi“ — această maximă luminoasă mi-a venit din¬ 
tru înaltul luminos. E ca o stea lucind în cerul meu, 
chiar şi în inima celor mai negre nopţi. 

Ci eu nu sînt decît o binecuvîntare şi o afirmare, 
atît cît mi-eşti jur-împrejur, cer preacurat, cer 
luminos, abis al limpezimii! Plnă-n adine port afir¬ 
maţia ce binecuvlntează. 

Am învăţat să binecuvîntez şi să afirm, dar trebui- 
tu-mi-a mult timp pentru aceasta, şi luptător să 
fiu, ca să am mîini libere spre-a binecuvînta. 

Iar felul meu de-a binecuvînta este să mă resfir 
pe lucruri precum un cer, deasupra lor, cupolă, 
clopot de azur şi pacea lor eternă. Ferice, cine astfel 
binecuvlntează I 

Căci toate lucrurile fost-au botezate-n flntlna veş¬ 
niciei, mai dincolo de bine şi de rău. Nu-s, binele şi 
răul, decît umbre trecătoare, nu-s decît nori rătă¬ 
citori. 

Ceea ce eu vă-nvăţ, e binecuvlntarea, iar nu 
blestemul, cînd zic: „Deasupra oricărui lucru se-n- 
tinde cerul Contingenţei, al Inocenţei, al Întîm- 
plării şi al Capriciului.“ 

„întlmplător 11 — e cea mai vebhe nobleţe a lumii 
şi am redat-o fiecărui lucru, eliberîndu-1 de servi¬ 
tutea finalităţii. 

Ga un clopot de azur am aşezat deasupra lucru¬ 
rilor această libertate, această liniştire cerească, în 
ziua-n, care v-am învăţat că nici deasupra lor şi 
nici prin ele nu este vreo „voinţă veşnică 11 , să acţio¬ 
neze. 

In locul unei astfel de voinţe am pus Capriciul 
şi Nebunia, din ziua-n care v-am învăţat că-n orice 
lucru, ceea ce-i imposibil este de-a fi „raţional. 11 

Fără-ndoială, puţină raţiune, grăunte de înţe¬ 
lepciune împrăştiat din stea în stea, este o dospeală 
amestecată şi în fiecare lucru. Să fie mai nebune, 
lăsatu-s-a în lucruri puţina înţelepciune! 

Să aibă înţelepciune, se poate, este adevărat. Dar 
iată dumnezeiasca adeverire ce am aflat-o-n lucruri: 
ele cu tălpile Intimplării preferă să joace ! 

O, cer deasupra mea, cer preacurat, o, cer înalt! 
Puritatea în ochii mei înseamnă că nu mai există 
veşnicul păianjen al raţiunii, cu veşnicile sale pînze. 

înseamnă că tu-mi apari ca o podea de dans 
pentru întîmplările dumnezeieşti, ca o dumnezeiască 
tablă pentru dumnezeiescul joc de zaruri, pentru 
dumnezeieştii jucători. Roşeşti? Am spus ce nu se 
spune ? Am blestemat, vrînd să ţe binecuvîntez ? 

Sau că am stat vorbind doar în de noi, roşeşti ? 
îmi porunceşti să tac şi să mă depărtez, fiindcă 
vine ziua? 

Lumina este adîncă, mult mai adîncă decît a-n- 
chipuit-o vreodată ziua. Dar nu orice lucru are 
dreptul să se exprime-n ea. Ci iat-o, a venit: ne 
despărţim. 

O, cer deasupra mea, cer simţitor, cer arzător! 
O, fericirea mea, cea dinaintea zorilor de zi! S-a 
făcut ziuă: ne despărţim. 

Aşa grăit-a Zarathustra. 

DESPRE VIRTUTEA CARE MICŞOREAZĂ 

1 


Cînd Zarathustra ajunse iar pe ţărm, în loc să se 
îndrepte spre muntele şi peştera sa, o apucă pe tot 
felul de drumuri, puse tot felul de întrebări, vrînd 
să ştie despre un lucru, dspre altul, în aşa fel că 
se glumea pe socoteala sa: „Iată un fluviu care, prin¬ 
tre meandre.fără număr, se-ntoarce la izvorul său!“ 
Căci el vroia să ştie ce-a făcut omul, între timp, de 
s-a făcut mai mare, ori mai mic. Şi, văzînd un şir 
de case noi, cuprins fu de mirare şi grăi: 

„Ce-s casele acestea? Căci nu vreun mare suflet şi 
le-a construit, să-i fie drept simboluri. 

Oare vreun copil tîmpit le-a scos din cutia cubu¬ 
rilor sale pentru joacă? Atunci să le adune alt copil, 
şi încă repede! 

Şi camerele astea, apartamentele! Cum de pot 
oameni să trăiască-n ele? Par toate pentru păpuşi 
■cu rochii de mătase sau pentru pisici linguşitoare, 
cărora le place să fie desmierdate.“ 

Şi Zarathustra se opri, să se gîndească. Şi, în 
sfîrşit, îşi zise cu tristeţe: „Toate lucrurile au devenit 
mai mici. 

Văd peste tot porţi scunde; cei ca mine pot să le 
treacă pragul doar aplecîndu-se. 

O, cînd voi fi în ţinutul meu, unde n-o să mai tre¬ 
buiască să mă aplec in faţa celor mici ! Şi Zarathustra 
suspină, privind în depărtare. 

Dar chiar în ziua aceea ţinu o cuvîntare, despre 
virtutea care micşorează. 

„Trec printre oameni cu ochii larg deschişi şi nu 
mi-o iartă că nu le rîvnesc virtuţile. 

Ba îmi rînjesc, fiindcă le-o spun: oamenilor mă¬ 
runţi, le trebuiesc virtuţi mărunte. Deşi mi-e greu să 
cred că trebuie să existe oameni mărunţi. 

M-aseamăn unui cocoş într-o poiată străină, care 
ciupeşte cu clonţul creasta găinilor, deşi nu-mi tre¬ 
buiesc asemenea găini. 

Mă port frumos cu ei, ca şi cum înşişi ar fi nişte 
mărunte îngrijorări, căci să-ţi arăţi ţepii spre micile 
îngrijorări este, cred eu, înţelepciune de arici. 

Cu toţii vorbesc de mine seara, în jurul vetrelor; 
vorbesc de mine, dar unul măcar nu se gîndeşte la 
mine. 

O nouă formă de tăcere învăţaţ-am să cunosc: 
vălmăşagul, pe care ei îl fac vorbind de mine, mi- 
acoperă gîndurile ca-ntr-o manta. 

Zvonit-au între ei: „Ce vrea cu noi norul acesta, 
întunecat? Să luăm seama, să nu ne-aducă vreo 
molimă. 11 

Şi de curînd, o femeie îşi trăgea spre sine cu tărie 
copilul, care vroia să vină la mine. „îndepărtaţi co¬ 
piii, ţipa ea. Că ochii săi ard sufletul copiilor!“ 

Tuşesc cu toţii, de cum încep să spun ceva. Ei cred 
că tuşea proteguieşte contra curentului de aer. 
Nimic nu desluşesc din tot vuietul bucuriei mele. 

„Nu avem încă vreme să ne gîndim la Zarathustra“ 
— aşa se apără. Dar ce e vremea în care „nu-i 
vremea 11 să se gîndească la Zarathustra? 

Chiar cînd mă laudă, cum aş putea să m-odihnesc 
pe laudele lor? Lauda lor e pentru mine ca o centură 
ţintuită cu ţinte de oţel: simt mîncărime, după ce-am 
descins-o. 

Şi iată ce m-au mai Învăţat: cel care laudă, se 
preface că face-o binefacere, dar în realitate vrea să 
primească binefaceri. 

Intrebaţi-mi talpa, de-i place isonul laudelor lor 
şi-al linguşelilor. Că nu-i place nici să joace, nici să 
se odihnească în acel ritm, ori în acel tic-tac. 

Prin laude ar vrea să mă atragă înspre mărunta lor 
virtute. Vor să-mi convingă talpa să le urmeze rit¬ 
mul unei mărunte fericiri. 

Trec printre oameni cu ochii larg deschişi: au de¬ 
venit toţi mici şi încă devin din ce în ce mai mici. 
Şi aceasta- i ca urmare a noţiunii lor despre fericire şi 
virtute. 

Pînă şi In virtute sunt modeşti, fiindcă îşi iubesc 
starea de tihnă. Or, virtutea modestiei e singura care 
cu tihna se împacă. 

Desigur că Învaţă să meargă, să înainteze în felul 
lor. Dar eu numesc aceasta a şchiopăta , iar ei sunt 
piedică tuturor acelora ce se grăbesc. 

Şi mulţi înaintează privind în urmă: sunt cei pe 
care îmi place să-i izbesc în drumul meu. 

N-ar trebui ca picioarele, ori ochii să se mintă, 
.ori să se desmintă. Insă există multe minciuni la 
oamenii mărunţi. 

Unii din ei au o voinţă, dar cei mai mulţi rabdă 
voinţa altora. Unii sunt sinceri, dar cei mai mulţi 
sunt proşti comedianţi. 

Există printre ei comedianţi fără s-o ştie, dar cei 
mai mulţi fără s-o vrea. Oamenii adevăraţi sunt tot¬ 
deauna rari, şi mai ales adevăraţii comedianţi. 

Nu sunt deloc virili — iată de ce li se virilizează 
femeile. Căci numai un viril eliberează feminitatea 
din femeie. 

Şi iată prefăcătoria cea mai cumplită, ce-am lntll- 
nit-o printre ei: chiar cei ce stăpînesc, Îşi ascund 
virtuţile In faţa acelora pe care-i stăpînesc. 

„Eu slujesc, tu slujeşti, noi slujim 11 — este litania 
ce-o desfăşoară ipocrizia stăpânilor. Şi-i o nenorocire, 
cînd primul dintre stăpîni nu-i decît primul dintre 
slujitori! 

Ah, privirea-mi curioasă a pătruns pînă-n ipocri¬ 
zia lor şi le-am ghicit-o fericirea de muşte ce zum- 
zăie-n vitrine însorite! 

Unde văd bunătate, văd slăbiciune. Unde dreptate, 
milă, văd tot atîta slăbiciune. 

Bondoci, echitabili şi binevoitori — acesta-i felul 
lor de-a exista. Bondoci, echitabili şi bine voitori, 
ca boabele de nisip faţă de alte boabe de nisip. 

Să aibă, cu modestie, o umilă fericire, iată la ce 
spun ei a se resemna şi, astfel, făclnd, se tot chiorăsc 
la alte fericiri umile! 

Ceea ce vor în fond, este destul de simplu: să 
nu le facă nimeni nici un rău. Şi caută să-i tragă în 
acest fel de-a fi pe ceilalţi, făcîndu-le bine. 

Dar asta-i laşitate , deşi poartă drept nume de 
„virtute 11 . 

Şi cînd se-ntîmplă să-şi vorbească aspru aceşti 
umili, nu văd decît un lucru: sunt răguşiţi, căci cel 
mai mic curent de aer îi răguşeşte. 

Şi sunt prevăzători, virtutea lor are degete prevă¬ 
zătoare. Şi nu au pumni, căci degetele nu li se strîng 
la adăpostul pumnului. 

Virtutea, pentru ei, e ceea ce te face modest şi 
ascultător. Aşa fac ei din lup un cîine, iar dintr-un 
om fac animalul cel mai domesticit al omului. 

„Ne-am aşezat întru adevăratul mijloc 11 — îmi zice 
mutra lor satisfăcută — „la distanţă egală de gla¬ 
diatorul murind şi de porcul înămolit în mlaştina 
plăcerii 11 . 

Dar asta-nseamnă mediocritate, chiar dacă i se zice 
„adevăratul mijloc 11 . 

Trec printre oameni şi, trecînd, le las multe Înţe¬ 
lepciuni, dar ei nu vor să primească, nici să reţină. 

Se miră că nu fulger şi nu tun în contra plăcerilor 
şi viciilor, dar n-am venit ca să-i feresc contra pun¬ 
gaşilor ! 

Se miră că nu-i mai rafinat să le aţîţ şi să le rafi¬ 
nez şmecheriile, ca şi cum n-ar fi printre ei destui 
şireţi, a căror voce-mi scîrţîie-n urechi, ca un 
plaivaz pe o tăbliţă de-ardezie! 

Şi cînd strig: „Blestemaţi-i pe demonii laşităţii, 
pe care-i purtaţi în voi, aceşti demoni ce-s tot' 
deauna gata să-şi împreuneze mîinile să ceară, ori 
să adore 11 , ei strigă: „Zarathustra e un nelegiuit!“ 

Sunt mai ales predicatorii resemnării, cei care-o 
spun şi lor îmi place să le trîmbiţ în urechi: „Da, 
sunt eu, Zarathustra, nelegiuitul!“ 

Aceşti predicatori ai resemnării! In toate cotloa¬ 
nele unde-i vîrîtă meschinăria, boala, rîia, se fofilează 
ca păduchii, şi numai scîrba de ei mă-mpiedică să 
nu-i strivesc cu unghia. 

Ci iată predica cu care le cinstesc urechile eu, 
Zarathustra, eu, nelegiuitul, iată ce-am să le zic: 
„Cine ar fi şi mai nelegiuit ca mine, să mă înscriu 
la şcoala lui? 

Sunt Zarathustra, nelegiuitul! Unde îmi voi găsi 
perechea? Asemeni mie sunt doar cei care îşi au 
voinţa lor şi care-alungă resemnarea. 

Sunt Zarathustra, nelegiuitul! Amăstec toate 
întîmplările în. oala mea şi cînd sunt bine fierte, spun 
că-s grozav de bune, fiindcă sunt feluri din bucă¬ 
tăria mea. 

Intr-adevăr, multe întîmplări întîmpinatu-m-au 
cu înfumurare, dar le-a supus voinţa mea cun- 

fumurare şi mai multă, şi-adesea le-am văzut înge¬ 
nunchind în faţa mea, rugîndu-mă să le adăpostesc, 
să le iubesc şi asaltîndu-mă cu vorbe de laudă: 
„Priveşte, Zarathustra, un prieten vine să te vadă, 
ca prieten!“ 

Dar la ce bun să spun acestea toate, dacă nimeni 
n-are urechi să mă audă? Striga-voi în toate zările: 

„Vă înjosiţi, văzînd cu ochii, voi, cei umili! Vă 
destrămaţi, preaiubitorilor de tihnă! Curînd vă voi 
vedea pierind 

pierind din cauza măruntelor virtuţi, din cauza 
măruntelor stricăciuni, din cauza măruntelor re¬ 
semnări ! 

Să fiţi doar grijulii, ori să vă daţi bătuţi — acesta-i 
pămîntul sub piciorul vostru. Dar, ca să crească un 
arbore, trebuie să prindă cu asprele-i rădăcini col¬ 
ţul de stîncă! 

însele lipsurile voastre-s în viitorul omenirii; 
neantul vostru-i o pînză de păianjen, păianjen care 
se hrăneşte cu sîngele viitorului. 

Ceea ce acceptaţi, se-aseamănă cu v furtul, o, vir¬ 
tuoşilor mărunţi. Şi înşişi şmecherii cunosc această 
maximă a onoarei : „Nu trebuie să iei prin şmecherie, 
decît ce n-ai putea lua prin forţă 11 . - 

„Toate se aranjează 11 — iată încă o maximă de 
resemnare. Dar eu vă Spun, suflete plăpînde: „Toate 
se deranjează şi vă vor deranja pe voi, din ce în 
ce! 11 

Ah, cum nu renunţaţi s-aveţi voinţe înjumătăţite! 
Cum nu sunteţi voi învredniciţi să vreţi! 

Ah, cum nu-nţelegeţi voi cuvîntul |meu: „Faceţi 
ce vreţi, dar mai.înainte să fiţi vrednici de a vreaV 1 

Iubiţi-1 pe aproapele vostru ca pe voi înşivă, dacă 

aşa vă place, dar mai nainte să ştiţi să vă iubiţi pe 

voi înşivă, 

* ' \ 

să vă iubiţi cu o iubire mare, să vă iubiţi cu mare 
dispreţ!“ Aşa vă zice Zarathustra, nelegiuitul. 

La ce bun, însă, să vorbesc, cînd nimenea nu are 
urechi s-audă? E prea devreme pentru mine! 

Sînt, printre oamenii aceştia, propriul meu înain¬ 
taş, sunt cîntul de cocoş pe uliţe necunoscte, care 
vesteşte chiar venirea mea. 

Şi ceasul lor veni-va. Şi-al meu. Din oră-n oră-s 
mai meschini, mai sărmani, mai sterpi — sărmană 
iarbă, sărman pămînt! 

Gurînd vor fi înaintea mea. ca fînul cel uscat, ca 
stepa, sătui de ei Înşişi, dorindu-şi mai degrabă 
pîrjolul, decît apa. 

Clipă a fulgerului, binecuvîntată! O, taină r tu, de 
dinaintea amiezii! Pîrjol ce se întinde, voi face într-o 
zi din ei, din toţi înaintaşii aceştia cu limbi de 
flăcări. 

Cu limbi de flăcări vor vesti-ntr-o zi: „Iat-o că 
se-apropie, că vine, Marea Amiazăl “ 

Aşa grăit-a Zarathustra. 


PE MUNTELE MĂSLINILOR 

Iarna, oaspete rău, a mas la mine. Am dat mîna cu 
ea, şi-acum mi-s mîinile Învineţite. 

Mi-o ospătez, însă prefer s-o las singură-n odaie. 

îmi place să-i scap, şi poţi să-i scapi, cu o condi¬ 
ţie: să alergi bine. 

Cu picioarele înfofolite, cu gîndul la căldură, alerg 
acolo unde vlntu-i dulce — spre locul insorit al 
muntelui meu cu măslini. 

Ajuns acolo, rid de oaspetele meu cel aspru, 
fiindu-i recunoscător că a rămas acasă să prindă 
muşte şi să facă să tacă zgomotele cele mai mărunte. 

Că nu rabdă s-audă nici vreo musculiţă, cu-atît 
mai puţin două! Şi-atît de pustiu face pînă şi-n 
străzi, că noaptea, clarului de Lună i-e frică de ea. 

E-un oaspete aspru, dar o venerez, căci nu ador, 
precum plăpînzii, zeul de foc, ce are-un pîntece ne¬ 
săţios. 

Mai bine să clănţăn din dinţi, decît să ador idoli 
— aşa sunt eu făcut. Detest toţi idolii de flăcări, ce 
nu ştiu altceva decît să pîrjolească, să fumege şi să 
vă îndărătnicească. 

Pe prieteni mi-i iubesc mai mult pe timp de iarnă, 
decît pe timp de vară. îmi iau duşmanii în rîs mai 
bucuros, cînd iarna mi-e în casă. 

Mai bucuros, într-adevăr, chiar de mă ghemuiesc 
în patul meu. Fericirea mea rîde şi glumeşte; pînă 
şi visul mincinos, rîde şi el! 

Să mă aplec ? Eu niciodată nu m-am aplecat în 
faţa celor puternici. Dacă-am minţit vreodată, din 
dragoste am făcut-o. In patul meu, iernatec chiar, 
rămîn voios. 

Un pat sărman mă încălzeşte mai bine, decît un pat 
bogat, căci sărăcia mea îmi place. Şi, iarna, sărăcia 
mi-e şi mai credincioasă. 

îmi încep ziua cu o răutate: îmi rîd de iarnă, 
făcînd o baie rece. Şi-i rîndul oaspetelui meu, să 
bombănească. 

îmi place să-mi zgîndăr oaspetele cu o luminare, 
pînă la ceasul cînd mă lasă să văd cerul şi zorii de 
cenuşă. 

Sunt mai răutăcios dis-dimineaţa, cînd se aud 
găleţile-n fîntînă şi caii cu nechezuri calde pe străzile 
posomorite. 

Atunci aştept cu nerăbdare să văd corul, un cer de 
iarnă, cu barba sură, bălrin cu părul alb, 

cerul de iat'nă, cer tăcut, care adesea tace, piuă se 
arată soarele. 

Oare de la el voi fi-nvăţat lunga tăcere luminoasă? 
Sau el a invăţat-o de la mine? Sau fiecare pentru sine 
ne-am născocit-o? 

Oricare lucru bun are mai multe începuturi. Şi cu 
o săritură trece în existenţă, cu-o săritură voioasă. 

Lunga tăcere, este şi ea un lucru bun, ca şi arta 
de-a face să strălucească un ochi rotund pe-o faţă 
clară asemeni cerului de iarnă: 

arta de a tăcea, cum face soarele acestui cer şb 
neschimbata sa voinţă, intr-adevăr o-o artă pe care 
am învăţat-o bine. 

Răutatea mea ce mai iubită, este de-a-mi fi învă¬ 
ţat tăcerea să nu se trădeze tocmai prin tăcere. 

Ci printr-un clinchet de vorbe şi de zaruri îi înşel 
pe întunecaţi-mi paznici. Trebuie Să-mi feresc voinţa 
şi ce am de gînd, de-aceşti inchizitori severi. 

Ca nimeni să nu-mi ştie în străfund voinţa cea din 
urmă, am născocit tăcerea luminoasă. 

Am întîlnit atiţi vicleni, care-şi ascundeau adevă¬ 
ratul cilip şi apele le tulburau, ca nimeni să nu stră¬ 
vadă pînă-n adiaturile lor. 

Cu toate astea, lor se adresau bănuitorii şmecheri, 
deslegătorii de taine. Şi de la ei primeau jiftii ce 
mai ascunşi! 

Cei clari, cei bravi şi cei senini — iată tine cred 
eu că ştie să tacă cel mai bine, Adincul acestora-i 
atîta de adînc, îneît nici prin cea mai mare limpe¬ 
zime, nu dai de el. 

Cer de iarnă, cu barbă-rzăpezită. cer taciturn, 
creştet albit„cu ochi rotund, acolo sus. deasupra mea! 
Simbol ceresc al sufletului meu şi-al veseliei mele! 

Oar« n-ar trebui să mă ascund, precum «cel ce 
înghiţit-a aur, de_ teamă să nu-mi fie golit sufle¬ 
tul P 

N-ar trebui să-mi sui picioarele pe picioroange, să 
nu mi le vadă invidioşii şi melancolicii care mă 
înconjoară? 

Aceste suflete afumate, calde de năbuşeala odăilor, 
înăcrite, roase — cum, oare,- să-ngăduiască fericirea 
mea ? 

Deci n-o să le arăt decît că-i iarnă şi gheaţă, pe 
munţii mei, iar părţile-nsorite pe care munţii le mai 
au, n-o să le-arăt. 

N-or să-mi audă şuierind decît furtunile de iarnă; 
n-or să m-audă alergînd pe mări ca viaturile calde, 
de la Miazăzi, grele şi arzătoare. 

Aceste suflete se-nduioşează încă de întîmplările 
şi riscurile mele, dar eu le spun: „Lăsaţi întîmplarea 
să vină la mine, că mi-e curată, ca un copil!" 

Cum ar putea să rabde fericirea mea, de n-aş 
învălui-o în accidente, întînaplări şi în tristeţi ier¬ 
natice, de n-aş înfăşura-o-n vălurile cerului iernos 
şi-n blănuri de urs, de n-aş fi avut eu însumi milă 
de mila lor, milă de-aceşti geloşi şi melancolici; 
de n-aş£fi suspinat şi n-aş fi dîrdîit faţă cu ei, 
şi nu m-aş fi lăsat, cu supuşenie, înfăşurat in însăşi 
mila lor! 

într-astfel mi-e înţelepciunea şi bunăvoinţa, că 
nu mi-ascund nici iarna, nici viscolele îngheţate, şi 
nici măcar degeraturile. 

Singurătatea, pentru unii, este refugiul bolnavului ; 
dar, pentru alţii, este un adăpost contra bolnavilor. 

O să le placă, să m-audă dirdiind, gemînd de frig, 
tuturor acestor diavoli care m:ă înconjoară! Gemetele 
şi dtrdiielile sunt pentru mine mijlocul prin care scap 
d'! cam, val a Io.- ■. ă! I i ţ 

O să le placă să mă plîngă şi să suspine, glndind că 
mă destram, şi să bocească: „Sfîrşi-va îngheţînd de 
gerurile Cunoaşterii 1“ 

în acelaşi timp, eu străbat de colo-colo, cu tălpi 
calde, cărările livezii mele şi-aici, pe muntele meu cu 
măslini, Îmi rid şi clnt, şi rid de orice milă! 

Aşa cintat-a Zarathustra. 


A MERGE MAI DEPARTE 

Străbătînd astfel mulţimi, cetăţi fără de număr, 
Zarathustra se Întorcea, cu ocolişuri, la peştera din 
munte. Şi iată că ajunse la poarta Marelui Oraş. 
Şi, acolo, un nebun ce spumega, se aruncă spre el cu 
braţele întinse, tăindu-i drumul. Era exact nebunul 
căruia mulţimea îi zicea „Maimuţa lui Zarathustra", 
căci luase de la Zarathustra ceva din tonul şi din 
ritmul de-a ţine un discurs, plăcîndu-i să scoată la 
iveală comorile înţelepciunii sale. Iar nebunul îi 
vorbi lui Zarathustra astfel: 

„O, Zarathustra, iată Marele Oraş, dar n-ai ce 
căuta aici, că-n el poţi pierde şi ceea ce ai. 

De ce să vrei o bălăceală în mocirla asta ? Ai milă 
de picioarele tale! Mai bine scuipă pe poarta ora¬ 
şului, şi-ţi vezi de.drum! 

Aici e iadul, pentru gîndirea solitarilor: aici, ma¬ 
rile gînduri de vii sunt fierte ,şi făcute zeamă. 

Aici putrezesc toate marile sentimente; aici n-au 
voie decît zornăiturile cîtorva sentimente zornăi¬ 
toare. 

Nu simţi mirosul de abatoare, de crîşme ale spiri¬ 
tului ? Oraşul ăsta, nu-ţi răspîndeşte un iz cje spfrite 
măcelărite ? 

Nu vezi că sufletele atîrnă ca nişte zdrenţe murdă¬ 
rite? Şi pînă şi jurnalele, aici se fac din zdrenţe! 

N-auzi tu, oare, c-aici nu-i spiritul decît un joc de 
vorbe? Că el vomită o scîrboasă bală de cuvinte? 
Şi din această vomă, aici tot jurnale se fac! 

Aici se hăituiesc unii pe alţii, fără să ştie Încotro 
se duc. Se întărită unii spre alţii, fără să ştie pentru 
ce. îşi sună aurul, fierul lor alb. 

Cînd le e frig, caută se se-ncălzească cu băutură. 
Cînd le e cald, caută lipirea răcoritoare de spiritele 
reci: toţi sunt bolnavi, toţi sunt molipsiţi de opinia 
publică. 

Aici e ţara tuturor voluptăţilor şi viciilor, Insă 
chiar şi aici există oameni virtuoşi. Există şi aici 
multă virtute oficială şi oficioasă. 

Multă virtute oficioasă, cu degete vioaie la a scrie, 
şi-o nesfîrşită răbdare şi aşteptare, plină de decora¬ 
ţii fără valoăre, de pietate şi devoţiune, cu o Întreagă 
bucătărie de linguşeli servite spre gloria unui Dum¬ 
nezeu al armatelor. 

Stelele şi scuipăturile atribuite de stăpîn, vin „de 
sus“, iar cei ce nu şi-au prins încă o stea pe piept, 
se roagă „spre înalt“. 

Luna are aici haloul în formă de curte, curtea e 
populată de spurcăciuni, dar tot ce de la curte vine, 
e adorat de un popor de cerşetori, printr-o virtute 
cerşetorească şi oficioasă. 

„Eu slujesc, tu slujeşti, noi slujim 11 — este litania 
virtuţii oficioase, pe care o înalţă prinţului, nădăj¬ 
duind o stea ce, astfel meritată, va fi agăţată pe un 
piept. 

Dar Luna se învîrte-n jurul lucrurilor pămlnteşti 
şi Prinţul, In jurul a tot ce e mai pămlntesc, adică 
în jurul aurului prăvăliaşilor. 

Dumnezeul armatelor nu-i Dumnezeul lingourilor. 
Prinţul propune, prăvăliaşul dispune. 

în numele a tot ce-i bun şi limpede şi puternic In 
tine, o, Zarathustra, scuipă pe-acest oraş de prăvăliaşi 
mergi mai departe pe drumul tău. 

Aici curge sînge putrezit, cald şi bălos, in toate 
venele. Scuipă pe Marele Oraş, pe cloaca asta, pe 
dospitoria atît.or drojdii! 

Scuipă pe-acest oraş de. suflete zdrobite si piepturi 
vlăguite, de ochi străpungători şi degete slinoase, 
pe-acest oraş, al celor fără rost, al celor fără de 
ruşine, al scriitoraşilor, al celor care zbiară, al căpă¬ 
tuiţilor înflăcăraţi, 

unde se coace, in aceeaşi bubă, tot ce-i stricat şi 
lenevos, spurcat, coptură, clandestinitate — 

scuipă pe-acest oraş, pe acest Mare Oraş şi întoar- 
ce-te din drum!“ 

Acestea auzind, iJ întrerupse Zarathustra pe 
nebunul ce spumega, punîndu-i mina pe gură: 

,.Mai taci o dată! ţipă Zarathustra, că-i multă 
vreme, de cirul tot ce-mi spui mă umple de scîrbă! 

Dece ai stat tu însuţi în mlaştină, pînă ai devenit 
o broască, un broscoi rîios ? 

Nu ai in vene sînge putred şi spumegos, de mlaştină, 
de-ai învăţat aşa de bine să orăcăi şi să vorbeşti de 
rău ? 

Dece n-ai mers tu însuţi în păduri? Or să te fi dus 
şi să lucrezi pămîntul! Nu-i marea semănată cu 
insule Înverzite? 

Dispreţul ţi-1 dispreţuiesc! Şi, fiindcă m-ai aver¬ 
tizat, oare cu tine însuţi dece nu ai făcut-o? 

Dispreţul meu şi păsăruica ce-mi slujeşte la pre¬ 
viziuni, nu din vreo mlaştină, ci din adincul iubirii 
mele îşi iau zborul. 

Ţi-au zis maimuţa mea, nebun netrebnic, dar eu îţi 
zic: eşti porc grohăitor şi grohăiturile tale mă în¬ 
dreptăţesc în lauda c« i-am adus-o nebuniei. 

Ce te-a făcut să grohăi, la-nceput? Că nu te-am 
lăudat , cit ai fi vrut, te-ai azvirlit în spurcăciune, să 
ai apoi destule motive ca să grohăi 

şi moti ve să te răzbuni prin grohăituri. Răz bunarea 
nebun netrebnic, te face să spumegi 1 Cară-te, că 
ştiu eu cine-mi eşti! 

Şi chiar de ai dreptate, grohăiturile tale i.mi sunt 
păgubitoare. Chiar dacă Zarathustra ar fi avut de o 
suta de ori dreptate, folosindu-mi cuvintele tu ai 
greşit cu ele.“ 

Aşa grăit-a Zarathustra. Şi, arunci nd privirea - 
spre Marele Oraş a suspinat, tăcînd vreme-ndelung ă 
Dar după aceea, grăi astfel: 

,.Şi mie mi-este scîrbă. de Marele Oraş, nu numai 
nebunului. Dar nici lui şi nici oraşului, n-ai ce să-i 
mai faci. 

Vai de acest Oraş! Aş vrea să văd stîlpul d« foc 
care-1 va arde. Asemeni stîlpi vin mai naintea Amieze 
celei mari. Şi vor veni la vreme, la soroc. 

Cit despre tine, nebunule, iată preceptul ce ţi-1 
dau în semn de despărţire: acolo unde nu mai 
există nimic, spre-a merita iubire, mergi mai departe 
pe calea ta. 

Aşa grăit-a Zarathustra, apoi se depărtă, lăsînd 
în urmă şi Marele Oraş, şi pe nebun. 


DESPRE RENEGAŢI 
1 

Ah, trebuie, oare, ca tot ce ieri a fost verdeaţă, să 
se ofilească? Cîtă miere a nădejdii strins-am. să-mi 
umplu fagurii ? 

* Devenit-au inimile cele tinere, bătrîne? Dar nici 
măcar bătrîne, ci obosite, vulgare nepăsătoare — 
ceea ce se numeşte a-fi redevenit pioase. 

Ca ieri porniseră la drum cu pas cutezător, încă 
din zori, dar paşii Cunoaşterii au ostenit, şi iată-i 
c-o vorbesc de rău chiar cutezanţa ce-o avură. 

Intr-adevăr, mulţi îşi mişcară picioarele ca nişte 
dansatori, auzind rîsetul cuprins în înţelepciunea mea, 
dar iată-i, s-au schimbat. îi văd cu capul plecat, 
tîrîndu-se la piciorul crucii. 

Odinioară dădură ocol, în avintul lor, luminii şi 
libertăţii, ca fluturii de noapte, ori ca tinerii poeţi. 
Dar au îmbătrînit şi s-au răcit, şi iată-i, prieteni cu 
întunecimea, mormăitori şi stînd de parcă ar cloci. 

Pierdut-au, oare, inima, fiindcă m-a înghiţit pe 
mine singurătatea, caunchitPDoritu-m-aucu-ardoare 
şi zadarnic multă vreme, şi tins-au spre ţipetele mele 
vultureşti, spre cîntecele mele de fanfară? 

Ah, nicicînd n-au fost prea numeroşi acei ce-avură 
inimi cutezătătoare şi-avîntate. însuşi spiritul lor e 
rădbător. însă restul, e laş. 

Restul — majoritatea şi banalitatea, netrebuinţa, 
acestea toate, laşe. 

Oricine este de spiţa mea, va întîlni in drum ce 
lntîlnesc şi eu, şi primii săi însoţitori vor fi cadavrele 
şi saltimbancii. 

însoţitorii dintr-al doilea rînd, sevor numi fidelii , 
roi turbulent, multă iubire, multă nebunie şi vene¬ 
raţie Încă imberbă. 

Dar inima nu-şi va lega-o de-aceşti fideli, dacă-i 
de spiţa mea, n-o să le dea crezare reînnoirilor, cîmpi- 
ilor cu flori, de ştie ce nestatornică şi laşă e spiţa 
omenească. 

Dacă ar putea să facă altfel, ar vrea , atunci, să 
facă altfel, oamenii. Cei ce-s cu jumătate de măsură, 
strică totul. 

Cad frunzele? Ce este de deplîns într-asta? Să ple¬ 
ce, să cadă, o, Zarathustra, să nu le plîngi! Mai bine 
fă să treacă peste toate vînturi foşnitoare. 

Suflă peste frunzare, Zarathustra, ca tot ce-i 
veştejit să zboare cît mai departe de tine! 


2 

„Am redevenit credincioşi 11 — iată ce mărturisesc 
renegaţii. Dar unii sunt laşi pînă şi-n a mărturisi 
aceasta! 

Le-o spun în faţa care li s-a înroşit: „Sunteţi 
dintre aceia ce început-au iarăşi să se roage. 

Şi-i o ruşine să te rogi! Nu pentru toţi e o ruşine, 
dar pentru mine, pentru tine, pentru oricine are 
în sine-o conştiinţă. 

Pentru tine, e o ruşine să te rogi! O ştii bine: dia¬ 
volului laş, care-i în tine, aceluia îi place să-şi împre- 
une mîinile şi să se roage, ori să-şi încrucişeze bra¬ 
ţele, spre tihna sa, — acela-i diavolul, care-ţi şopteş¬ 
te că, totuşi, există un Dumnezeu. 

Astfel eşti dintre aceia pe care lumina-i inspăi- 
mîntă, pe care lumina-i împiedică să se-odihnească. 
Şi o să trebuiască să-ţi scufunzi capul, pe zi ce trece, 
tot mai mult în întunerec şi în ceaţă. 

Desigur, ţi-ai ales bine ceasul: păsări de noapte 
încep să zboare iarăşi. E ceasul celor ce se tem de 
lumină, ora-nserării, cînd încetează lucrul, numai 
aceştia nu-ncetează lucrul. 

Aud şi simt e pentru ei ora vînătoarei, cînd încep 
să caute. Nu ora unei vînători deslănţuite, ci-a unei 
Înţelepte vînători, chiar paralitică un pic, cu paşi 
tîrîşi, bîiguind rugi, 

o vlnătoare de poltroni sentimentali. Şi-au întins 
toate capcanele pentru prins inimi. Şi, cum ating 
cîte-o perdea, iese micuţul fluture de noapte. 

S-a fost ascuns cu un alt fluture? Adulmec toate 
adunările clandestine şi este de-ajuns să fie camere 
înalte, ca să dau de alte frăţiicu mirosul scîrbav de 
adunări pioase. 

împreună îşi petrec seri îndelungi, zicînd: „Să 
fim din nou asemeni pruncilor, să învăţăm din nou 
a spune: „Doamne şi Dumnezeul meu cel bun“. 
Şi, cu dulcegării preacuvioase, îşi strică gustul şi 
stomacul. 

Sau, seri întregi îşi petrec vremea luînd seama la 
păianjenul cu cruce, viclean, şi care celorlalţi păian¬ 
jeni le predică prudenţa, declarînd: „grozav mai este, 
să ţeşi pînza sub semnul Crucii!“ 

Sau, zile întregi, şezînd cu-o undiţă pe margine de 
mlaştini, se cred profunzi \ Dar să vrei să pescuieşti 
unde nu-i peşte, este, o spun chiar eu, mai mult decît 
ai zice fluşturateci! 

Sau merg la cîte un poet, să-nveţe cîntatul la harfă, 
cucernic şi vesel în acelaşi timp — la cîte unul din 
acei poeţi care se-ncred în harfa lor, că le-ar deschi¬ 
de calea spre inima femeilor, mai tinere, după ce sunt 
sătui de cele bătrîne şi de toate laudele căpătate de 
la acestea. 

Sau merg pe lîngă cîte-un învăţat pe jumătate 
nebun, ce-aşteaptă-n încăperi întunecoase să se arate 
duhuri, duhuri care dau frisoane — dar duhurile se 
îndepărtează. 

Sau pe lîngă cîte-un cîntăreţ rătăcitor, să-nveţe o 
muzică ce seamănă cu vîntul, şi care le predică, cu 
glasul jalnic, o jalnică doctrină. 

Şi cîte unii au devenit chiar paznici de noapte: 
au învăţat să sufle-n goarnă, să patruleze noaptea şi 

să trezească hodoroagele bătrîne, care de multă 
vreme dormeau. 

Aseară, pe lingă zidul grădinii, am auzit cinci 
fraze referitoare la astfel de lucruri. Au fost ros¬ 
tite de către unii din aceşti paznici de noapte: 

„Ca tată, nu prea-i cu grijă de copii! Mai mult 
au grijă taţii pămînteşti ! 11 

„E prea bătrîn. A încetat de tot să poarte grija de 
copiii săi“, răspunse alt paznic. 

„Dar are , într-adevăr, copii? Nimeni n-ar şti să 
adeverească, dacă n-adevereşte‘ el. E mult de cînd 
doresc un astfel de lucru.“ 

„S-adeverească? De parcă-ar fi adeverit ceva! 
îi este greu s-adeverească. îi place să fie doar cre¬ 
zut !“ 

„Da, da, îl mintuieşte credinţa, credinţa-n sine. 
Aşa-s bătrînii. Şi noi suntem, la fel.“ 

Astfel vorbeau cei doi paznici de noapte, dornicii 
de lumină, suflînd cu întristare în goarnele lor. Azi- 
noapte, de-a lungul zidului grădinii. 

Şi inima-mi abea se,mai ţinea de rîs, gata să se spar¬ 
gă, şi, neştiind cum să se dreagă, mă apăsa pe dia¬ 
fragmă. 

Eu cred c-o să sfîrşesc murind de rîs, văzînd măgari 
în stare de beţie şi auzind pe paznicii de noapte cum 
se-ndoiesc de Dumnezeu. 

Au, oare, n-a trecut demult vremea unor asemenea- 
ndoieli ? Cine ar îndrăzni să răscolească astfel de 
hodoroage adormite, care au spaimă de lumină? 

Zeii cei vechi sunt morţi de multă vreme — murit-au 
de o moarte fericită, o moarte vrednică de zei. 

Ei n-au trecut printr-un „amurg“. Dacă s-a zis, 
a fost minciună! Mai curînd au.murit, într-o bună 
zi, de rîs, în ziua-n care unul dintre ei a zis cuvîntul 
fărădelegii: „Eu sunt Domnul-dumnezeul. Să nu ai 
alţi Dumnezei, înafară de mine.“ 


203 



Acel bătrîn unchiaş, acel zeu, acel ursuz, acel bă- 
trîn cuprins de gelozie, lăsatu-s-a să zică astfel din 
gura sa. 

Şi toţi ceilalţi zei rîseră, zguduindu-şi jilţurile lor 
şi strigînd: „Dar ceea ce-i dumnezeiesc, nu-i toc¬ 
mai că Dumnezeii sunt mai mulţi, şi nu-i doar unul 
singur ?“ 

Cine are urechi de auzit, să audă. 

Aşa grăit-a Zarathustra în oraşul pe care îl iubea 
şi care se numea Die bunte Kuh. De-acolo, mai avea 
ca două zile de mers pînă la peşteră şi pînă la ani¬ 
malele sale, iar sufletul îi tresărea neostoit, la gîndul 
apropiatei sale întoarceri acasă. 


ÎNTOARCEREA ACASĂ 

O, singurătate, singurătate, ţara mea! Prea înde¬ 
lung trăit-am prin străinătate, ca un străin, să nu 
mă-ntorc la tine înlăcrimat. 

Doj'ană fă-mi, cu degetul, cum mamele, surîde-mi, 
precum ele, dar spune-mi; „Iată-1 pe cel ce într-o zi 
mi s-a smuls mie precum un uragan 

şi care, părăsindu-mă, a strigat: „Prea mult trăi¬ 
t-am în singurătate, şi-n ea m-am dezvăţat să tacl“ 
Deci asta ar fi ce-ai învăţat? 

O, Zarathustra, ştiu totul, ştiu că te-ai simţit pă¬ 
răsit tu, unicul, acolo, în mulţime, mai mult decît 
cînd fost-ai cu mine. 

Una-i singurătatea, alta-i părăsirea. Asta ai învă- 
ţat-o de-acuma, şi că la oameni te vei simţi întot¬ 
deauna sălbatec şi străin. 

Sălbatec şi străin, chiar şi atunci clnd te vor iubi, 
căci ce vor ei, mai înainte de orice, este să fie pururea 
cruţaţi. 

Aici eşti iar la tine, în vatra ta; aici poţi zice 
ce vrei tu, să te goleşti de vorbe, precum îţi place — 
aici nu-i este nimănui ruşine de simţăminte aspre I 
Aici vin toate lucrurile, dacă le chemi, mîngîietoare, 
căci au dorinţa să e porţi în cîrcă. Toate simbolurile-s 
bune, căci toate te conduc spre adevăruri. 

Aici poţi lucrurilor să le vorbeşti deschis, căci 
toate doresc să le vorbeşti deschis. 

Dar altceva e părăsirea! Iţi aminteşti, o, Zarathus- 
tra, de ziua cînd vulturul de-asupra ta ţipa, cînd te 
aflai în acea pădure, nehotărît şi neştiid unde să 
mergi, alăturea cu un cadavru? 

Ai zis: „Mi-arate drumul animalele mele! M-am 
convins că-i mai primejdios să trăieşti printre oameni, 
decit printre animale. 1 ' Aceea a fost părăsirea. 

Şi, Zarathustra, îţi aminteşti de vremea cînd trăiai 
pe insulă, ca o fîntînă cu vin pentru găleţile goale, 
dînd de la tine fără încetare, în revărsare printre 
cei cărora le era sete, 

pînă în ziua cînd te-ai văzut singur şi însetat, în 
mijlocul acelor oameni beţi, şi cînd ai început noaptea 
să gemi: „Nu-i, cere, mai multă fericire să primeşti, 
decît să dărui şi, mai multă încă, să furi. decît să 
primeşti ? ! ‘ Aceea era părăsirea. 

Şi, Zarathustra, iţi aminteşti Ora supremei tăceri, 
care-a venit să te scoată dintr-ale tale şoptindu-ţi 
cu glas răutăcios: „Spune ce ai de spus, apoi sfărîmă- 
te 1“ 

Ora aceea, care te-a scîrbit de toată aşteptarea şi 
tăcerea ta, şi care ţi-a descurajat curajuî? Aceea a 
fost părăsirea." 

O, singurătate, singurătate, ţara mea! Ce dumne¬ 
zeiesc şi blînd ţi-e glasul cu care îmi vorbeşti! 

Nu ne-ntrebăm, nu plîngem, ci împreună trecem 
prin porţi deschise, 

căci totul este limpede în tine, deschis, şi ceasu¬ 
rile însele aici au pas uşor. 

Căci în întunecime vremea mai mult apasă ca-n 
lumină. 

Aici, toate cuvintele fiinţei şi-arcanele lor cele 
mai ascunse mi se dezvăluie. Aici, orice fiinţă doreşte 
să se facă Verb şi orice devenire vrea s-o învăţ să 
glăsuiască. 

Acolo, dimpotrivă, orice vorbire e-n zadar. Acolo, 
cea mai bună înţelepciune constă în a uita, a-ţi 
urma drumul tău. Asta am învăţat-o. • 

Pentru a-nţeîege totul la om, trebuie să dezghioci 
ce este în el, dar mîinile mi-s prea curate, să mile 
vir în el. 

Nici răsuflarea oamenilor nu-mi place s-o trag în 
piept! Ah, dece trăit-am atîta vreme în vacarmul 
şi-n răsuflarea lor? 

O, preafericită linişte in jurul meu! O, miresme 
preacurate! O, linişte ce tragi în piept curatul su¬ 
flul ! O, cum îşi ciuleşte urechea, tăcerea asta fe¬ 
ricită ! 

Acolo, dimpotrivă, totul vorbeşte, dar nimeni nu 
ascultă'. Chiar dacă aî rosti cu limbă de clopote 
Înţelepciunea, o vor acoperi-o precupeţii, cu clin¬ 
chetul de bani. 

Acolo toţi vorbesc, dar nimeni nu ştie să-nţeleagă. 
Totul cade în apă, nimic nu se scufundă. 

Acolo toate vorbesc, dar nimeni n-ajunge la- 
împlinire. Cotcodăcesc cu toţii, dar e măcar vreunul, 
care să stea pe cuib şi să clocească? 

Acolo totul se istoveşte în cuvinte. Şi ceea ce mai 
ieri părea pietros dintelui vremii, e astăzi moale şi 
poate fi ros de gingiile oamenilor clipei. 

Acolo totul vorbeşte şi se trădează prin cuvinte. 
Tot ce odinioară era tainic şi taină-n suflete adînci, 
este acuma al behăitorilor, a acelora ce ţipă-n public. 



O, uimitoare natura umană! Vacarm al uliţelor 
întunecoase! Acum, că v-am lăsat în urmă, trecut-am 
de primejdia cea mare. 

Să am de oameni milă şi grijă, aceasta mi-a fost 
întotdeauna primejdia cea mare. Căci tot ce-i ome¬ 
nesc îţi cere să ai milă şi grijă. 

Plin de-adevăruri răstălmăcite, cu-o mînă şi cu o 
inimă înşelătoare, bogat în mărunte minciuni, despre 
milă, aşa trăitmm totdeauna printre oameni. 

Purtat-am printre ei o travestire, gata întotdeauna 
să-mi fac rău, doar ca să-i tolerez mai bine, şi repe- 
tîndu-mi: „Nebun ce eşti, tu nu-i cunoşti!“ 

Trăind cu ei, nici nu mai ştii ce sunt, că toţi au 
planuri lîngă ei şi la ce, dar, să le slujească ochii 
străpungători, privind departe? 

Pe cînd nu m-au ştiut, am fost atîta de nebun, 
că i-am cruţat şi m-am răzbunat pe mine însumi, 
fiindu-mi dur, însă pe ei cruţîndu-i. 

Aşa trăit-am printre oameni, plin de înţepături de 
muşte veninoase şi ca o piatră zgrunţuită de stropii 
răutăţii lor Şi totuşi căutam să mă conving că „jos¬ 
nicul nu-i vinovat de josnicia sa.“ 

Cei ce-şi zic buni, mi s-au părut că-s cele mai ve¬ 
ninoase muşte pentru ceilalţi, înţeapă cu nevinovăţie 
şi cu nevinovăţie mint. Cum, dar, ar fi putut să-mi 
facă dreptate? 

Pe cei care trăiesc printre cei buni, mila îi învaţă 
să mintă. Mila îngreunează suflarea sufletelor libere. 
Prostia celor buni, e fără capăt! 

Să mă ascund, să-mi tăinui bogăţia, iată ce-am 
învăţat acolo, căci i-am găsit pe oameni şi slabi de 
înger, pe de-asupra. 

Mila mea minţea, fiindcă în fiecare dintre oameni 
am aflat şi am adulmecat ce doză de spirit putea, 
ori nu putea să rabde. 

Pe înţelepţii cumpătaţi ai lor, eu i-am numit doar 
înţelepţi — am învăţat, astfel, să-nghit cuvinte. 
Groparii lor numitu-i-am cercetători, căutători — 
am învăţat, astfel, să joc cuvintele-ntre ele. 

Groparii se molipsesc de boli, săpînd. Sub vechile 
dărîmături zac duhori de boală. Nu-i bine să fie scor¬ 
monite mlaştinile. Ci doar în munţi trebuie să trăieşti. 

* * » 

Nările mele se bucură din nou, să tragă-n ele li¬ 
bertatea din munţi. Nasul mi-e, în sfîrşit, eliberat de 
toate cele omeneşti. 

Străpuns de asprul aer ca de un vin spumos, su¬ 
fletul meu strănută, strănută bucuros, zicîndu-şi 
„Cu sănătate! 11 

Aşa grăit-a Zarathustra. 


DESPRE CELE TREI RELE 
1 

/ 

■ In visul ultim, astăzi către dimineaţă, ,pe-un pro¬ 
montoriu mă aflam, mai sus de lume, în mînă cu o 
balanţă, şi cinlăream lumea. 

O, dece veniră zorii aşa devreme!'Geloşii, m-au 
trezit cu raza lor! întotdeauna sunt geloşi pe stră¬ 
lucirea visului meu de dimineaţă. 

Măsurabilă, pentru cine are vreme s-o măsoare, 
ponderabilă, pentru cine ştie s-o cîntărească,' acce¬ 
sibilă puternicelor aripi, descifrabilă celor care dum¬ 
nezeieşte desleagă taine, — aşa mi-a apărut lumea 
în vis. 

Visul meu, ca un navigator cutezător şi ca o navă, 
şi ca un uragan, mut ca un fluture, nerăbdător, pre¬ 
cum un şoim de rasă — o, cum a ştiut el să aibă 

vreme şi răbdare să cîntăreascâ lumea, în aceşti 
zori de zi! 

Oare fiindcă înţelepciunea mea-i şoptea, înţelep¬ 
ciune zilnică, ageră şi care rîde, cum rîde ea, de toate, 
de „nesfîrşite lumi“ ? Ea zice că: unde există energie, 
domneşte numărul şi numărul are puterea ce mai 
mare. 

Cu ce privire sigură judeca visul această lu¬ 
me împlinită, lume fără dorinţă de ceva nou, fără 
păreri de rău pentru trecut, fără de spaime, fără 
rugăciuni. 

Ca mărul, măr de aur copt, cu coaja dulce, catife¬ 
lată şi proaspătă— aşa era lumea în mîna mea. 

Ca un copac rămuros, cu vrere puternică, aplecat 
pentru a-i face călătorului un sprijin şi un jilţ, — 
aşa părea lumea peste promontoriul meu. 

Ca şicummînibunemi-arfi dat o comoară deschisă, 
ca să-mi desfăt privirea respectuoasă şi timidă — aşa 
îmi părea lumea în dimineaţa mea. 

Nici într-atît de tainică, încît să se-nspăimînte 
iubirea omenească, nici într-atît de învederată, încît 
să moleşească înţelepciunea, — ci un lucru bun şi 
omenesc: aşa îmi părea lumea, în dimineaţă, lumea 
despre care se spun atîtea rele. 

Cît tre'buie să-i mulţumesc visului meu care, încă 
din zori, îngăduitu-mi-a să cîntăresc lumea! Şi mi-a 
venit ca un bun lucru omenesc, acest vis mîngîietor. 

Şi pentru ca astăzi, pe lumina zilei să învăţ lec¬ 
ţia acestui vis, să îl imit în tot ce are, bun, vreau, 
cu balanţa mea să cîntăresc cele trei rele, cele mai 
rele dintre rele, să le cîntăresc cu toată îngăduinţa 
omenească. 

Cel ce-i învaţă pe alţii să binecuvînteze, îi va 
Învăţa şi să blesteme. Care-s cele mai blestemate trei 
rele din lumea asta? Vreau să le-aşez pe talerul ba¬ 
lanţei mele. 



Voluptaica, Dorinţa de-a sidpini şi Egoismul 
aceste trei lucruri, cele mai blestemate, cele mai îm¬ 
proşcate de ocară, vreau să le cintăresc, cu toată 
îngăduinţa omenească. • / 

Curaj, că iată promontoriul, şi marea care mi se ros¬ 
togoleşte la picioare, ursuză ori mîngîietoare, monstru 
străvechi, cu-o -sută de capete, căţea bătrînă, pe 
care o iubesc! 

Curaj! Balanţa vreau s-o ţin de-aşupra mării 
deslănţuite şi vreau să am un martor care să mă vadă. 
Ţu vei fi acela, copacule singuratec, dar cu miresme 
pătrunzătoare, cu toată larga-ţi rămurire, copacule, 
pe care te iubesc! 

Care e puntea ce duce din odinioară către'Acum? 
Care-i puterea ce face să se aplece ceea ce-i înalt? 
Şi cum poţi face să se înalţe, încă, ceea ce-i mai 
înalt ? 

Iată, îmi stă balanţa în dreaptă cumpănă, că am 
pus pe taler trei mari probleme, iar pe celălalt taler 
sunt trei mari răspunsuri. 

2 

Voluptate: ghimpe, aşchie în carnea tuturor celor 
ce vorbesc trupul de rău, îp sutanele lor; pălită ca 
„profană 11 , de toţi apărătorii Celeilalte Lumi, căci 
ea înşeală şi rîde de stăpîni, cum şi de rătăciri şi de 
greşeli.. 

Voluptate: pentru netrebnici un foc încet, în care 
sunt consumaţi; şi pentru toate trunchiurile viermă¬ 
noase; şi pentru toate zdrenţele ce put-cuptorul, ya- 
tra ce le arde. 

Voluptate: pentru inimile libere, liberă şi nevi¬ 
novată, rai pămîntesc, pornire recunoscătoare a viito¬ 
rului către prezent. 


210 



Voluptate: otravă dulceagă, dar numai pentru omul 
ofilit, leacul suprem pentru voinţe leonine şi vin al 
vinurilor, păstrat cu tot respectul. 

Voluptate: marea fericire, simbolul oricărei feri¬ 
ciri superioare şi oricărei speranţe supreme, căci 
multora le este promisiune de căsătorie şi chiar mai 
mult decît căsătoria, 

promisiune atîtor lucruri mai străine unele de al¬ 
tele, decît este bărbatul pentru femeie — şi cine a 
înţeles vreodată, pînă la ce punct îşi sunt străini, 
bărbatul şi femeia? 

Voluptate: dar trebuie să-mi ţin în frîu gindurile, 
şi chiar şi vorbele, ca să nu-mi intre în grădina mea 
porcii şi exaltaţii! 

Patima de a stăpîni: nuiele usturătoare pe seama 
inimilor aspre, martiriu crud pe seama celui 
mai crud, flacără întunecată a rugurilor pe care trupul 
de viu arde. 

Patima de a stăpîni: groaznică frină pusă celor 
măi orgolioase popoare, derîdere oricărei nesigure 
virtuţi, călăreţ care călăreşte pe toate şeile şi pe 
toate orgoliile. 

Patima de a stăpîni: cutremur de pămînt, ce pră¬ 
buşeşte tot ce-i găunos şi viermănos, distrugătoare 
avalanşă, ce se rostogoleşte bubuind şi netezind mor¬ 
mintele albite, fulger întrebător, pe lîngă pretimpurii 
răspunsuri. 

Patima de a stăpîni: sub privirea sa omul se po- 
vîrneşte, îşi înconvoaie şira spinării, devine mai umil, 
mai viclean decît un şarpe şi mai slugarnic decît un 
porc — pînă în ceasul cînd se înalţă în el strigătul 
Marelui Dispreţ. 

Patima de a stăpînr: stăpină de temut a. Marelui 
Dispreţ, care le predică oraşelor, regatelor, în faţă: 
„Pieriţi!“ pînă se'nalţă un glas în ele: „să pierim! 11 

Patima de a stăpîni: tu, care vii să-i afli, cu far¬ 
mecele tale pe cei puri şi singurateci, tu, care urci 
la Înălţimi semeţe, arzătoare, zugrăvind, precum iu¬ 
birea, pe zarea pămîntească privelişti ademenitoare 
şi fericiri îmbujorate! 

Patima de a stăpîni: cum să-i spui patimă, acestei 
Înălţări, care-i asemeni cu puterea? De fapt nu este 
nimic bolnăvicios, ori maniac, în astfel de dorinţe 
şi lngăduiri. 

Ca 'măreţia solitară să nu vrea să fie solitară-n 
veci, nici să se-nfrupte din ea însăşi; ca muntele să 
se lase către vale şi vînturile de pe piscuri să co¬ 
boare pe văi, 

o, cine ar spune adevăratul nume al virtuţii ce le 
face astfel! Virtutea care dăruieşte e numele pe care 
Zarathustra l-a dat acestei nenumite, într-o zi. 

Şi-a fost atunci — pentru întîia oară — că a săr¬ 
bătorit el Egoismul , un egoism întreg şi sănătos, năs¬ 
cut din sufletul atotputernic, 

In sufletul atotputernic, căruia-i aparţine un trup 
Întreg, izblnditor, puternic, căruia toate lucrurile vor 
să-i devină oglindire, 

un trup atrăgător şi mlădios, un dansator, ce are 
ca simbol şi încununare un suflet complăcîndu-se a fi 
el însuşi. 

Plăcerea, dintr-o dată venită, a unor astfel de 
suflete şi trupuri, numită e virtute. 

Această iubire de sine se apără cu formulări des¬ 
pre Bine şi Rău, ca şi cum şi-ar face din ele un ră¬ 
muriş preasfînt, iar numele cu care-şi numeşte ferici¬ 
rea, îndepărtează ce i-ar fi vrednic de dispfeţ — 

alungă orice laşitate, şi zice: „Răul înseamnă să 
fii laş.“ Şi , dispreţuieşte inimile îngrijorate, care 
miloase gem, cum şi pe acelea ce adună cel mai mic 
cîştig. 

Dispreţuieşte înţelepciunea văicăreaţă, de fapt 
înţelepciunea înfloritoare, a întunerecului nopţii, 
care se tînguie neîncetat: „Totu-i zadarnic!“■ 

Nu-i place neîncrederea temătoare, nici cei care cer 
jurăminte în locul privirilor şi-a strîngerilor de mînă, 
nici înţelepciunea prea bănuitoare, care-i a inimilor 
laşe. 

Şi, încă mai puţin, îi place slugărnicia grabnică, 
acei căţei care se culcă repede pe spate, căci există 
şi o astfel de înţelepciune umilă şi slugarnică, ascul¬ 
tătoare şi grăbităs 

Şi ceea ce urăşte mai presus de toate, ceea ce-i 
face chiar scîrbă, este omul ce niciodată nu se apără 
pe sine, acela ce înghite scuipatul vorbelor şi al pri¬ 
virilor, omul pasiv şi răbdător, care îndură totul, care 
se obişnuieşte cu de toate, — căci toate astea sunt 
slugărnicii. 

Slugărcnicia-i faţă de zei şi ale lor, ori faţă de 
oameni şi de părerile lor tîmpite. Preafericitul ego¬ 
ism scuipă cu dispreţ, pe orice slugărnicie. 

El numeşte rău orice-i plecat, slugarnic, zgîrcit, 
priviri sperioase şi supuse, inimi mîhnite şi felul fă¬ 
ţarnic şi îngăduitor, de-a împărţi săruturi cu buze 
moi şi groase. 

Şi, deasemeni, toate gindirile de sclavi, bătrîni, 
ale celor fără de puteri, toate-i sunt semne de nepu¬ 
tinţă; şi mai ales nebunele absurdităţi, superstiţiile 
şi Împăunările pe care le scot preoţii din gura lor. 

Ci toţi aceşti înţelepţi senili, toţi aceşti preoţi, 
toate aceste fiinţe sătule de viaţă, suflete de femei 
şi sclavi, oh, cum au contracarat aceştia jocul egois¬ 
mului ! 

Că au numit virtute tot ce se joacă, viclean, cu 
egoismul. Şi toţi desgustaţii de viaţă, aceşti păianjeni 

Însemnaţi cu cruce, de drept ei n-ar vrea să tră¬ 
iască fără/egoism. 

Pentru aceştia toţi, veni-va ziua, preschimbarea, 
tăişul judecăţii, Marea Amiază: dezvăluite fi-vor 
multe lucruri. 

Şi-acela ce proclamă că Eul este sănătos şi sfînt, 
că preafericit este egoismul; acela ce-i profet Marei 
Amieze, mai zice, fiindcă ştie: 

„Iată că vine, este aproape Marea Amiază!“ 

Aşa grăit-a Zărathustra. 


DESPRE SPIRITUL POVERII 
1 

/ v 

Vorbirea mea — e-aceea p poporului. Limbaj prea 
tare şi prea direct, p'entru cei gingaşi. Şi vorba mea 
e încă mai neobişnuită scriitoraşilor şi mîzgălitorilor 
de tot felul. 

Mîna mea — e-a unui nebun. Vai tuturor tăbliţe¬ 
lor, pereţilor,. şi-a tot'ce' lasă cîmp liber să fircă- 
lească nebunii! 

Piciorul meu — e un picior de cal. Aleargă, galo¬ 
pează, cu toate piedicile, peste tot locul; şi-aceste 
alergări rapide îmi dau plăcere diavolească.' 

Stomacul meu — nu-i un stomac de vultur? Ceea 
ce îi place, e carnea de mieţ. E-n orice caz, stomac 
de pasăre. 

Hrănit cu o nevinovată hrană sătul, gata mereu 
de zbor, nerăbdător să zbor, să-mi iau avînt, — iată 
cum sunt. Cum să nu fiu ca păsările? 

Un cîntec aş putea să fac — şi-l voi cînta în sala 
goală, singur în sală, căci doar pentru urechile-mi 
eu cînt. 

Alţi cîntăreţi nevoie au de-o sală plină, ca să- ; şi 
simtă gîtlejul bun pentru cîntat, şi gestul mîinii 
grăitor, şi inima învăpăiată, privirea vorbitoare — dar 
nu le semăn acelora! - k 


'2 

Cel ce-i va învăţa pe oameni să zboare, va strămuta 
pietrele de hotare, va şterge graniţe şi. îi va da 
pămîntului-un nume nou — îl va numi Uşorul. 

Struţul întrece în alergare calul cel mai f )cos, 
dar capul greu şi-l ascunde în pămîntul greu. Aşa şi 
omul ce n-a învăţat încă să zboare: 

pămîntul şi viaţa-i sunt poveri şi asta şl voieşte 
spiritul Poverii. Dar cel ce vrea să fie uşor ca pasărea, 
pe sine însuşi trebuie să se iubească. Aşa vă învăţi 

Să se iubească, dar nu cu inima celor bolnavi ş. 
înfierbîntaţi: la unii ca aceştia, chiar şi iubirea de 
sine este putregăioasă. 

Să te iubeşti pe tine însuţi — aceasta mi-i învă¬ 
ţătura 'ce vi-o dau, să te iubeşti cu iubirea întreagă 
şi sănătoasă, ca neclintit în tine-să rărnii, iar nu să 
hoinăreşti de colo-colo. 

Astfel de hoinăreală se numeşte iubirea de aproa¬ 
pele. Nici un cuvînt,precum acesta, n-a slujit s-a 
copere minciuna şi prefăcătoria, mai ales din partea 
acelora ce s-arătau neiertători cu toată lumea. 

Intr-adevăr, a învăţa de-a te iubi, nu-i o învăţă¬ 
tură de-nfăptuit de azi pe mîine. Este, dimpotrivă, 
cea mai subtilă dintre arte, ce'a mai întortocheată, 
arta supremă, care are răbdarea cea mai îndelungă. 

. Ceea ce-avem, ne este totdeauna ascuns. Şi dintre 
toate comorile, comoara ta o afli mal la urmă. Aşa 
a hotărît spiritul poverii. 


215 



Aproape din leagăn suntem înzestraţi cu vorbe 
împovărătoare, cu valori la fel, numite bine şi rău, căci 
astfel se numeşte acest domeniu care ni se dă. Cu 
preţul unor astfel de valori, ni se iartă că suntem vii. 

Şi dacă surtt copiii lăsaţi să meargă la acel ce-i 
cheamă, este pentru a-i opri la vreme să se iubească 
pe ei înşişi. Astfel lucrează spiritul poverii. 

Cît despre noi, tîrîm cu conştiinciozitate povara 
noastră, ducînd-o pe zgrunţuroşii noştri umeri, peste 
stîncoşii munţi. Iar cînd ne curge sudoarea, ni se 
spune: „Sigur, viaţa-i grea de dus!“ 

Ci numai omul îşi este sieşi povară. Căci pe umeri 
are prea multe lucruri ce nu-i aparţin. Asemenea cămi¬ 
lei îngenunchează, să i se pună poverile. 

Mai ales omul viguros, răbdător, pătruns de spi¬ 
ritul respectului — acesta-şi ia pe umeri prea multe 
poveri de vorbe şi împovărătoare valori, ce-i sunt 
străine — şi astfel viaţa-i pare un pustiu. 

Intr-adevăr, că propriile noastre bunuri sunt greu 
de purtat. Şi, înlăuntrul său, prea se aseamănă cu-o 
scoică omul — respingător, vîscos şi greu de prins, 
în aşa fel,"că-i trebuie o carapace împodobită cu 
desene frumoase, ca să pledeze pentru el. Dar chiar 
această artă trebuie învăţată, adică arta de-aţi face 
o carapace frurtioasă dinafară, o prevedere ce pare 
oarbă. 

Ceea ce-nşeală de multe ori, este că pe dinafară 
cochilia-i urîtă şi e tristă, şi-i prea doar o cochilie. 
Nimic nu face să fie ghicită bogăţia de bunătate şi 
de puternicie, pe care-n sine o ascunde. Nici cele 
mai alese bucăţi, din ea, nu află doritori de-a le lua. 

Femeile ştiu asta, cel puţin cele mai alese: o 
bănuială, de mai multă sau mai puţină grosime — oh, 
ce fatalitate se pune într-un lucru-atît de mic! 

Omul e greu să fie cunoscut, mai ales cînd ar fi 
vorba ca singur să se dezvăluiască. Adesea spiritul 

minte, în ce priveşte sufletul. Aşa lucrează spiritul 
poverii. 

Iar cel care-a ştiut singur să se dezvăluiască, pro¬ 
clamă: „Iată, acesta mi-este binele meu , şi acesta 
răul meu. 11 Şi-aşa-i închide gura piticului, neghiobului, 
ce zice: „Un bine pentru toţi şi pentru toţi un sin¬ 
gur rău.“ 

într-adevăr, nu-mi place de cei ce spun că toate 
lucrurile-s bune şi lumea asta-i cea mai bună dintre 
toate. Despre aceştia spun că-s mulţumiţi cu orişice 
nimic. 

0 mulţumire din orice, cu orice-ar fi, nu-i însuşirea 
cea mai bună. Cinste stomacurilor şi gurilor ce nu 
primesc orice şi-s îndărătnice, şi ştiu să zică „eu“, 
şi „da“, şi „nu“. 

Căci, să mesteci totul şi mistui totul, e-o treabă de 
porci, defapt. Să răgeşti de cîte ori auzi un D-A şi 
un amin, asta o-nvaţă măgarii, şi cei ce li se asea¬ 
mănă. 

Galben adînc şi roşu arzător — aceasta-i gustul meu, 
care în orişice culoare pune sînge! Cel ce îşi văruieşte 
casa cu var alb, mi-arată că şi sufletul i-e dat cu var. 

Unora le plac mumiile, altora fantomele — cu toţii 
par duşmani ai sîngelui şi cărnii. Cît de scîrboşi Îmi 
sunt cu toţii! Căci mie-mi place sîngele. 

Refuz să locuiesc, sau să rămîn în locuri unde fie¬ 
care scuipă, ori îşi vomită beţia. Aşa îmi place mie. 
Mai bine-ar fi să locuiesc printre tîlhari şi sperjuri! 
Nimeni"nu-şi are aurul în gură. 

Dar cei ce mă scîrbesc mai mult, sunt cei ce ling 
acolo unde s-a scuipat şi animalul cel mai scîrbos, 
căruia parazit i-am zis, e omul care nu vrea să iu¬ 
bească, ci să trăiască din iubirea pentru el. 

Nefericiţi, cred eu, aceia care n-au de ales decit să 
fie bestii, sau înrăiţi subjugători. Nu printre unii ca 
aceştia îmi voi clădi sălaşul. 

Nefericiţi sunt şi aceia a căror soartă e s-aştepte. 
Mă umplu de scîrbă toţi vameşii aceştia, prăvăliaşi, 
ori, regi. şi alţi slujbaşi de pază. 

De fapt şi eu am învăţat s-aştept, dar să m-aştept 
pe mine însumi. Şi mai ales am învăţat să mă ţin 
drept, să merg, s-alerg, să sar şi să mă caţăr, şi să 
joc. Că iată învăţătura mea: de vrei să-nveţi ca 
într-o zi să furi, cu-acestea trebuie să-ncepi — să te 
ţii drept, să mergi, s-alergi, să sari şi să te caţeri, 
şi să joci. 

Să-nveţi să furi, nu-i cît ai bate din palme! 

Am învăţat să urc pe fringhie la multe ferestre; 
m-am căţărat pe stilpi înalţi cu sprintene călciie; 
dacă m-am cocoţat pe stîlpii'înalţi ai Cunoaşterii, 
simţit-am o grozavă fericire. 

Micile flăcări, care se aprind în vîrful catargelor, 
nu sunt decît o licărire, dar cîtă binefacere înseamnă 
pentru navigatori şi naufragiaţi! 

Am colindat destule căi şi folosit-am destule mij¬ 
loace, s-ajung la adevărul meu, şi multe scări am 
folosit, ca să ajung la înălţimea de unde cu privirea 
să cuprind zările mele depărtate. 

Contra dorinţei mele mi-am luat un drum numai 
al meu, deşi nu mi-a pjăcut să fac astfel. 

Prefer să-ntreb drumurile, de vor să fi ale melel 
Şi să le-neerc. 

Să-ncerc şi să întreb — acesta-i felul în care eu 
înaintez,. căci trebuie de-ascmeni învăţat cum să 
răspunzi la întrebări. Aşa îmi place mie. 

O astfel de plăcere' nu-i nici bună, nu-i nici rea. 
Dar este-a mea. Nu mi-e ruşine de ea şi n-o ţin 
tăinuită. 

.,Acest,a-i drurmi] meu. Dar drumul vostru, care-i ?“ 
Astfel răspund acelora care mă-ntreabă despre drum. 
Căci DRUMUL, nu există! 

Aşa grăit-a Zarathustra. 


DESPRE TÂRLELE VECHI ŞI NOI 

Iată-mă înconjurat de Table sfărîmatc, ori numai 
scrise pe jumătate. Aştept? Cînd, ceasul meu veni-va? 

Ceasul de-a coborî şi de-a pieri, căci încă o dată 
mai coborî-voi printre oameni. 

Aceasta aştept. Că mai întîi trebuie să se arate 
semne vestitoare pentru astfel de ceas: un leu. rîzînd 
de toate, înconjurat de-un stol de porumbei. 

Şi, aşteptînd, vorbesc cu mine însumi, de parcă rn-aş 
distra. Nimeni nu-mi povesteşte nimic nou. Deci îmi 
povestesc eu, mie însumi. 


Cind printre oameni am venit, aflatu-i-am înteme¬ 
iaţi pe-o antică prezumţiune. Credeau că ştiu, de 
multă vreme, ce-i bine pentru om şi ce e rău. 

Orice discuţie despre virtute li se părea trecută 
demult, şi depăşită. Ci, dacă vroiau să doarmă bine, 
mai înainte să se culce vorbeau despre ce-i binele şi 
răul. 

Am zguduit această somnolenţă, cînd am propo¬ 
văduit: Nimeni nu ştie încă ce-i bine şi ce-i rău, 
nimeni, afară de creator. 

Căci creatorul este acela care creiază pentru oameni 
un şfirşit şi-i dă pămîntului un sens şi-un viitor. 
Numai el face ca un lucru să fie bun, sau rău. 

Şi le-am prescris să spulbere catedrele şi locurile 
unde le-a stat prezumţia străveche, le-am poruncit 
să rldă de toţi marii maeştri ai virtuţii, de sfinţii, de 
poeţii şi de mîntuitorii lumii lor. 

Le-am zis să-şi rîdă de înţelepţii austeri, de toate 
momîile care şi-au înscris ameninţarea pe arborele 
vieţii lor de oameni. 

Pe marginea marelui lor drum de-ngropăciune m-am 
aşezat, cu stîrvuri şi cu vulturi dimpreună, şi rîs-am 
de trecutul vieţii lor cel viermănos şi prăbuşit. 

Asemenea predicatorilor din postul Paştelor, ase¬ 
menea nebunilor, zvîrlit-am anatemă pe-averile ce şi 
le-au strlns, ori mari, ori mici. Şi-am rîs: ceea ce au 
mai bun, e-atît de mici Şi ce au ei mai rău, e-atît de 
mic I 

înţelepciunea mea, îmbujorată de dorinţă, pierea-n 
aceste rlsete-ale mele, dorinţă ce mi se născuse în 
munţi, Înţelepciune sălbatecă, dorinţă cu fremătătoare 
aripi. 

Şi-adesea dorinţa asta mă ducea departe şi-n 
lnalturi, pe clnd rîdeam cu rîsetele mele. Şi îmi luam 
avlntul ca o săgeată tremurînd, într-un extaz de beţie 
solară, 

spre depărtatele viitorimi, pe care nici un vis 
măcar nu le-a văzut, spre suduri mai învăpăiate, 
pe care nici un sculptor nu le-a-nchipuit, spre ţări 
In care zeilor, jucînd, le-ar fi ruşine să poarte veş¬ 
minte ; 

— (şi iată că vorbesc în parabole şi că mă bîlbîi, 
ca poeţii, cînd, în realitate, mi-ar fi ruşine să cred că 
sunt poet) — 

— vis, în care întreaga devenire, mi se părea un 
dans dumnezeiesc şi un capriciu la fel, in care lumea 

descătuşată şi năvalnică venea în el ca-ntr-o salvare 
şi-ai fi crezut că sunt nenumăraţi, care se caută, 
care se urmăresc şi care simt plăcere în a se contra¬ 
zice, ca să se-mpace-apoi şi să rămînă împreună — 

— vis, în care timpul însuşi mi se părea o ironie 
dumnezeiască faţă de clipă, în care necesitatea era 
însăşi libertatea şi se complăcea să se joace cu bol¬ 
dul libertăţii; 

— vis, în care îmi regăseam demonul meu, duşmanul 
ne-mpăcat, spiritul Poverii şi tot ce-a fost creiat de 
el: cnstrîngere, necesitate, lege, efect, sfîrşit, şi bi¬ 
nele, şi răul, şi voinţa. 

Oare n-ar trebui să fie lucruri peste care să joci 
şi să te eliberezi jucînd? Din dragoste de, fiinţele 
uşoare, mult mai uşoare decîl chiar un suflu, oare 
n-ar trebui să fie considerate momîile şi chiar piticii- 
împovărători ? 


3 

Acolo am cules din drum acest cuvînt: Supraomul. Şi 
acest gînd: omul e-acel ceva ce trebuieşte depăşit. 

Că omul este, adică, o punte de trecere, nu un sfîr¬ 
şit; că trebuie să se binecuvînteze la ceasurile de 
amiază şi asfinţit, precum o cale spre răsărituri 
viitoare; 

aceasta am aflat, verbul zarathustrian al Marei 
Amieze, şi tot ce am făcut să strălucească de-asupra 
frunţilor de oameni, ca purpura din asfinţituri noi. 

Intr-adevăr, făcut-,am oamenii să vadă stele noi, 
iar mai xle-asupra de nori, de zile şi de nopţi, eu 
rîsul mi l-am desfăşurat, ca pe-un acoperămînt 
în mii de culori. 

I-am învăţat pe oameni să facă tot ceea ce vreau 
eu şi ce gîndesc: să reunească, topind într-un acelaşi 



tot ceea ce e fragment, enigmă şi groaznică întâm¬ 
plare. , - 

Poet fiind, deslegător de taine, desrobitor al 
Întâmplării, i-am învăţat pe oameni să lucreze în 
viitorul lor şi să răscumpere, printr-o activitate 
creatoare, tot ce a fost. 

Să răscumpere trecutul din om şi să re-creieze 
„tot ce a fost“, pînă va zice vrerea: „Aşa am vrut 
şi astfel vreau de-acuma înainte!" 

Iată ce am numit eu pentru oameni mîntuir.e, şi 
iată ce ham învăţat că-i mîntuirea. 

Aştept acuma mîntuirea mea, ca să mă mai cobor 
<>> dată printre ei. . ' 

Căci pentru cea din urmă oară, mă voi intoa'rce prin¬ 
tre oameni, şi-n mijlocul lor voi asfinţi. Murind, 
vreau să le dau cel mai de preţ din •darurile mele. 

Aş vrea să fiu ca soarele, cînd asfinţeşte, astru cu 
revărsată bogăţie, ce-azvirle-n mare aurul comorii 
sale fără sfîrşit, 

— încît cel mai sărac pescar vîsleşte astfel cu o 
vislă de aur. Văzut-am o dată acest lucru şi nu m-am 
stăpînit, şi mi-au curs lacrimi! 

Asemeni soarelui, asfinţi-va Zarathustra. Acum e 
încă în aşteptare, înconjurat de Tablele vechi şi noi, 
de table vechi, sfurîmate, de cele noi — pe jumătate 
scrise, doar, cu semne. 


' 4 

Priviţi: o Tablă nouă. Dar unde îmi sunt fraţii, 
ce să m-ajute s-o duc în vale şi s-o înscriu în inimi? 

Iată ce va cere iubirea mea cea marg, de la oamenii 
încă departe: Să nu iţi ocroteşti aproapele. Omul este 
acel ceva care se cere să fie depăşit. 

.Multe sunt caile, şi-s o mulţime de mijloce, ca să 
te depăşeşti — doar să alegi. Şi numai o paiaţă poate 
să gîndească: „Omul, poţi chiar să sari peste el.“ 

De tine însuţi să fii triumfător in aproapele tău. 
Nu accepta să ţi se dea un drept pe care eşti vrednic 
să-l iei cu forţa. '' 

Ceea ce eşti tu în stare să faci, .nimeni nu poate să 
îţi facă ţie. Aşadar, nu există răsplată. 

Cel care nu ştie să-şi comande lui Însuşi, n-are 
decît să se supună. Mulţi ştiu să comande, dar 
trebuie mai mult încă, trebuie să ştie să se supună 
lor înşişi. 

5 

Astfel sunt sufletele alese: ele nu vor să aibă 
nimica pe degeaba şi, cel mai mult, nici viaţa pe 
degeaba. 

Omul de rînd vrea să trăiască fără să dea nimic, 
dar noi, cărora viaţa ni s-a dat, gîndim fără-ncetare ce 
am putea să dăruim în schimb. 

într-adevăr, iată vorbă nobilă: „Promisiunile pe 
care viaţa ni le-a făcut, depind de noi să le-mplinim‘‘. 

Nu trebuie să cauţi plăcerea, dacă nu ai să dai 
plăcere-n schimb. în general, nu trebuie să cauţi 
plăcerea. 

Plăcerea şi nevinovăţia e tot ce-i mai pudic pe 
lume, şi trebuie să te fereşti de a le căuta. Trebuie 
să le ai. Mai bine să ca^uţi greşeala şi durerea. 


(i 

O, fraţii mei, orice întîi născut este sortit să fie 
sacrificatul. Or, noi sîntom întîii născuţi. 


t 

Cu toţii sîngerăm pe-altare tainice, ardem şi ne 
sfîrşim cu toţii, în cinstea idolilor vechi. 

Ceea ce avem mai bun în noi, ni-i încă tînăr, şi 
asta întărită palatele celor bătrîni. Ni-i carnea fra¬ 
gedă, ni-i blana .ca de mieluşei — cum să nu fie 
cu aceasta zgîndărîtă dorinţa celor bătrîni şi sluji¬ 
tori la idoli? 

în noi îl mai purtăm pe preotul bătrîn al falşilor 
zei, care ne frige ca să se ospăteze bine din 
trupul nostru. Ah, fraţii mei, cum să nu fie, întîii 
născuţi, sacrificaţi? 

Aşa e felul nostru de a fi; şi îi iubesc pe-aceia 
ce nu vor nicicum să scape. Ii iubesc, cu toată 
inima, pe aceia care pier: căci ei sînt cei care trec 
puntea. 


7 

Demni de a fi crezuţi: puţini sînt astfel. Cei care 
ştiu aceasta, sînt încă departe de-a şi vrea. Mai 
puţin decît ceilalţi, o vor cei buni. 

O, aceşti buni! Cei huni, ei niciodată nu spun 
adevărul. Să fii într-astfel bun, înseamnă să fii bol¬ 
nav în spirit. 

Sînt totdeauna gata să cedeze, cei buni, să se 
predea. Inima lor aprobă ţi se supun din tot sufle¬ 
tul. Dar cel ce-ascultă pe toată lumea, pe sine însuşi 
nu se mai aude. 

Trebuie adunat tot ceea ce cei buni zic că e rău, 
ca să se nască un singur adevăr. 0, fraţii mei, sîn- 
teţi voi, oare, atît de răutăcioşi, ca să produceţi 
un astfel de adevăr? 

îndrăzneală temerară, lungă neîncredere, crud 
refuz, dezgust, tăiş ce taie-n carne vie — ce greu 

e să găseşti acestea reunite! Dar dintr-o astfel de 
sărnînţă se naşte adevărul! 

Că în vecinătatea relei conştiinţe s-a născut orice 
ştiinţă şi pînă-n ziua noastră s-a dezvoltat. Ci sfă- 
rîmaţi, discipoli ai cunoaşterii, o, sfărîmaţi vechile 
Table! 


8 

Atîta vreme cît apa trece la vale, cît parapeţi şi 
punţi sînt peste rîu, cel care zice: „totul curge“, 
nu adaugă nimic, să fie şi mai crezută credinţa sa. 

Căci netoţii contestă. „Cum, zic ei, să curgă 
totul ? Dar bîrne şi parapeţi se ţin în neclintire 
peste rîu. 

Tot ce-i dc-asupra rîului, este statornic, toate valo¬ 
rile lucrurilor, podurile, noţiunile, binele şi răul, 
toate acestea-s statornice. 11 

Şi vine iarna aspră, subjugătoarea fluviului, şi 
cei mai şireţi învaţă să se îndoiască. Rămîn doar 
netoţii care zic: „nu-i, oare totul, neclintit? 11 ' 

în fond aşa e, totu-i neclintit — iată o adevărată 
credinţă ce ne-o dă iarna, un lucru bun în vremuri 
de nerodnicie, un reconfort pentru acei ce hiber¬ 
nează şi pentru sedentari. 

„în fond, totul e neclintit 11 , dar contra acestui 
fapt predică vînturi de dezgheţ; . 

dezgheţul — taur, ce n-are nici o asemănare cu 
boul din brazdă, taur înfuriat, distrugător, ce sparge 
ghiaţa cu lovituri de coarne. Iar ghiaţa, la rîndul 
său — sfărîmă poduri. 

O, fraţii mei, nu-i oare acum adevărat că totul 
curge ? Toţi parapeţii, toate podurile şi punţile, nu 
s-au sfărîmat în apă? Cine, să se agaţe, ar mai 
putea, de bine şi de rău? 

„O, fericire! O, nefericire! lata vîntul dezghe¬ 
ţului !“ Mergeţi şi spuneţi acest adevăr pe toate 
străzile, o, fraţii mei! 


9 

i Există o străveche închipuire, al cărui nume este 
binele şi răul. Pe lingă vraci şi cititori în stele s-a 
răsucit şi roata acestei nebunii. 

Odinioară se credea, într-adevăr, în vraci şi citi¬ 
tori in stele, de aceea se credea că totul e fatal: 
„E soarta ta, fiindă aşa trebuie să fie.“ 

.Mai tîrziu s-a rîs de vraci, de cititorii-n stele, 
crezîndu-se că totul este libertate: „Poţi, pentru 
că vrei tu“. 

O, fraţii mei, tot ce s-a fost crezut despre stele 
şi despre viitor, n-a fost decît iluzie şi nu ştiinţa. 
De aceea tot ce s-a fost crezut despre bine şi despre 
rău, n-a fost decît iluzie şi nu ştiinţă. 


10 


„Să nu furi. Să nu ucizi“. Aceste cuvinte au fost, 
odinioară, sfinte. In faţa lor se-ngenunchea, se pleca 
fruntea, se scoteau încălţările. 

Dar vă întreb, fost-au vreodată mai înrăiţi tîl- 
hari, şi ucigaşi mai înrăiţi, decît aceste şfinte cu¬ 
vinte ? 

Nu cuprinde viaţa şi furtul, şi omorul? Şi dacă 
astfel de cuvinte au fost sfinţite, nu, oare, ade¬ 
vărul a fost ucis ? 

Şi nu înseamnă că predici moartea, cînd tot ce 
contrazice viaţa şi-o sfătuieşte rău, zici că e sfînt? 
O, fraţii mei, sfărmaţi, vi-o zic cu străşnicie, sfăr- 
maţi vechile Table! 

Ceea ce mă face să-'mi fie milă de trecut, este 
că-1 văd lăsat fără de apărare spiritului şi nebuniei 
tuturor generaţiilor viitoare, iar ele vor interpreta 
tot ce a fost doar ca pe o punte ducînd pînă la ele. 

Că s-ar putea să vină un mare despot, un demon 
plin de obrăznicie care, vrînd ori nevrînd, va sub¬ 
juga trecutul şi-1 va forţa să-i slujească de punte, 
de prevestire, de semn anunţător, de cîntec de 
cocoş. 

Dar ştiu o altă primejdie şi un alt motiv de milă: 
memoria omului de rînd urcă doar pînă la bunicii 
săi, mai dincolo de care timpul se şterge. 

întreg trecutul e fără apărare, de-a ceea s-ar 
putea ca într-o zi să-l ducă gloata şi să-l înnece-n 
apele-i murdare. 

De-aceea, fraţii mei, ne trebuie o nobleţe nouă , 
duşmană oricărei gloate şj oricărui despotism, şi 
care să scrie din nou, pe table noi, cuvîntul „nobil“. 

Ci trebuiesc mulţi nobili, şi feluriţi, să facă îm¬ 
preună o nobilime. Cu alte cuvinte, aşa precum am 
spus-o în parabolă: ce e dumnezeiesc, e faptul că 
exjstă dumnezei, dar nu există Dumnezeu. 


12 

O, fraţii mei, sfinţesc şi înalţ prin voi o nobilime 
nouă. Veţi fi precum vreau eu, părinţii, educatorii, 
semănătorii viitorului: 

Intr-adevăr, aceea riu-i nobleţe, pe care aţi pu¬ 
tea-o căpăta ca-negustorii, în schimbul aurului; ce 
are un atare preţ, n-are valoare. 

De-acum încolo vă veţi trage cinstea nu din ori¬ 
ginile voastre, ci din ţelul care vă stă înainte. Voinţa 

şi hotărirea voastră de-a trece dincolo de voi Înşivă, 
vă fie o onoare nouă. 

N-o să vă fie. cinste în a sluji un prinţ — căci 
ce sînt prinţii? — nici în ă fi slujit acestuia de întă- 
ritură, spre-a fi mai vajnic; 

nici că obîrşia voastră la Curţi şi-ar fi luat feluri 
de-a fi curtenitoare, nici că voi înşivă aţi fi învăţat, 
ţanţoşi precum flamingii, să staţi în neclintire în 
bălţile lipsite de adîncimi — 

că este merit de curtean, de a te ţine drept în 
picioare, şi toţi curtenii gîndesc că după moarte 
avea-vor fericirea să se aşeze, să stea jos. 

N-o să vă fie cinste că un spirit, numit Spiritul 
Sfînt, i-ar fi condus pe străbunii voştri în Pămîntul 
Făgăduinţii, ce n-a făgăduit nimica bun; pămîntul 
unde a crescut cel mai netrebnic dintre arbori, lem¬ 
nul Crucii, nu are să-mi făgăduiască nimic bun. 

Intr-adevăr, acolo unde Sfîntul Spirit i-a dus,pe 
aventurierii aceia, în primele rînduri se vedeau capre 
şi gîşte, şi descreieraţi. 

O, fraţii mei, nobleţea voastră să privească nu 
înapoia voastră, ci mult departe, înainte ! Căci alun¬ 
gaţi veţi fi din toate ţările părinţilor şi celor vechi 
ai voştri. 

De-aceea ţările copiilor voştri să le iubiţi, iar dra¬ 
gostea aceasta vă va fi vouă, ca o nobleţe nouă — 
ţări încă nedescoperite, pe marea cea mai depăr¬ 
tată. Aceste ţări le caute, fără întîrziere, pînzele 
navei voastre! 

Va trebui să răscumpăraţi, prin fiii voştri, faptul 
că sînteţi copiii părinţilor ce i : aţi avut-, astfel veţi 
răscumpăra întreg trecutul. Aceasta-i noua Tablă, 
pe care o înalţ deasupra capetelor voastre. 

„La ce bun să trăieşti? Totu-i zadarnic. A trăi, 
înseamnă să treieri pleavă; înseamnă să arzi, fără. 
să te încălzeşti.“ 

Acest clămpănit uzat, mai trece ca înţelepciune! 
Cu cît mai vechi, cu cît amirosind a rînced, cu-atît 
este mai onorat. Mucegăirea este şi ea un titlu de 
nobleţe! 

E bine de vorbit astfel copiilor! Ei teamă au de 
foc, fiindcă s-au ars. Şi există multă copilărire în 
vechile cărţi de înţelepciune. 

Şi cel care mereu treieră pleavă, cu ce drept rîde 
de cel ce mînuieşte flagelul? Unui asemenea nebun, 
ar trebui să i se astupe gura; 

nebun, ce se aşează la masă fără să aducă nimic, 
nici măcar pofta de mîncare şi care, după aceea, 
zice ca un netrebnic: „Totul e zadarnic!“ 

Ci, să mănînci şi să bei bine, o fraţii mei, este o 
artă ce n-are-n ea zădărnicie. Sfărma'ţi, vă porun¬ 
cesc, sfărlnaţi Tablele acestor veşnic nemulţumiţii 

„La cei curaţi, curat e totul“ — e o zicală din 
popor. Dar eu vă zic: „Porcesc devine totul, la 
porci. 11 

De aceea spiritele înflăcărate, cei care totdeauna 
au inimile gîfîitoare, spun: „Lumea însăşi e doar 
un monstru nămolos 11 . 

Dar înşişi ei sînt spirite murdare, mai ales cei 
care nici n-au văzut lumea decît pe dinapoia ei — 
oamenii de din dos. 


229 



Acestora le spun în faţă, deşi nu e plăcut ş-audă: 
lumea se aseamănă cu omul prin aceea că are un 
dinapoi , e-adevărat. 

Există mult nămol în lume — e-adevărat. Dar 
nu de aceea-i lumea un monstru nămolos! 

Ci fiindcă, lipsindu-le ceva anume, multe lucruri 
in ea duhnesc; dar tocmai dezgustul intr-aripeazăşi 
dă forţe de-a presimţi izvoarele în pretutindeni. 

Cel mai bun dintre toţi, are ceva in el care tre¬ 
zeşte scîrbă; şi chiar acesta, cel mai bun. din toţi, 
trebuie depăşit. 

O, fraţii mei, este'înţelepciune a zice că-i nămol 
în lumea asta! 

Auzitu-i-am pe cei de din dosul lumii lnvăţînd 
pe alţii maximele pe care vi le spun, fără să-fi adău¬ 
gat vreo minciună, ori vreo răutate din parte-le, 
deşi nimic nu-i mai răufăcător şi fals, decit âcestea 
ce le ziceau: 

„Lasă să meargă lumea cum vrea ea. Să n-o 
atingi nici doar cu vîrful unui deget. 

Cei care să sugrume vor, lasă-i în pace, să sugrume, 
ori să spintece, ori să-i jupoaie pe ceilalţi; să nu mişti 
nici măcar un deget, ca să-i împiedici. Că ce vor 
face, îi va dezvăţa de lume. 

In ce-ţi priveşte judecata, ia-o de beregată, uci¬ 
de-o însuţi, căci e o judecată din lumea asta. Şi 
astfel te vei dezvăţa de lumea asta.“ 

Sfărmaţi, vă poruncesc, sfărmaţi, o, fraţii mei, 
vechile Table în aceşti devoţi. Ştergeţi învăţătura 
acestor batjocoritori ai vieţii! 

„Cine învaţă mult, se dezvaţă de orice dorinţă 
violentă* 1 — iată ce se şuşoteşte astăzi pe uliţe întu¬ 
necoase. 

înţelepciunea te osteneşte — nimic nu merită 
efort-să nu rîvneşti nimic** — aflat-am această nouă 
Tablă, pînă şi în piaţa publică. 

Sfărmaţi, vă poruncesc, ■ o, fraţii mei, sfărmaţi 
această Tablă nouăl Cei care-au înălţat-o, sînt cei 
ce au destul de la viaţă, predicatori ai morţii şi 
chiar paznici de ocne. Căci e o predică pentru slu¬ 
gărnicie ! • , 

Ei n-au ştiut să-nveţe, ei n-au învăţat bine, ei 
au îngurgitat prea repede şi prea devreme, şi şi-au 
stricat stomacul. Neştiind să mănince, şi-au stricat 
stomacul, căci spiritul lor nu-i decît. stomac bolnav, 
şi el îi sfătuieşte să moară. Intr-adevăr, o, fraţii 
mei, pînă la urmă spiritul nu este altceva, decît 
fetomac. 

Viaţa-i un izvor de bucurie, dar pentru omul 
care lasă să-i vorbească stomacul său bolnav, părin¬ 
tele a orice supărare, toate izvoarele par otrăvite. 

A cunoaşte, este o bucurie, pentru acei ce au 
voinţa unui leu. Dar cînd eşti obosit, tu eşti cel 
„vrut**, eşti ca o jucărie pe valuri. 

Aşa-s toţi slăbănogii: se pierd pe drum. Iar la 
sfîrşit, oboseala lor mai şi întreabă: 1 „Dece-am pornit 
la drum, cînd totul e zadarnic ?“ 

Acestora le place să li se spună: „Nimic nu merită 
vreo osteneală. Nu trebuie să vrei nimic.Dar asta-i 
predică pentru slugărnicie. 

O, fraţii mei, Zarathustra este ca o pală de vînt 
reavăn, pentru toţi osteniţii de drum; o să strănute 
multe nasuri! 

Libera mea suflare trece prin ziduri şi pătrunde-n 
închisori şi-n spiritele-nchise-n ele. 

A vrea descătuşează, căci a vrea înseamnă a 
crea. Aceasta este-nvăţătura mea. Şi, pentru a 
învăţa să creaţi, trebuie să vă instruiţi. 

Şi învăţarea însăşi, de la mine o veţi învăţa — 
buna învăţătură. Cine are urechi de auzit, să audă! 

Iată nava — poate că duce drept în neant. Dar 
cine vrea să se îmbarce pe un asemeni „poate“ ? 

Nici unul dintre voi nu urcă de bunăvoie pe lun¬ 
trea morţii! Şi vă pretindeţi sătui de-această lume ? 

Sătui de-această lume! Dar nici nu v-aţi desprins 
încă din lut! întotdeauna v-am aflaţ dornici de 
pămînt, îndrăgostiţi de osteneala pămîntească. 1 

Nu în zadar vă bosumflaţi: pe buze vi-a rămas 
fărîma dorinţei pămînteşti. Nu-i încă, în ochii 
voştri, umbra plăcerii pămînteşti, de neuitat ? 

Există pe pămînt destule născociri, folositoare 
unele, iar şltele plăcute. Din pricină că acestea 
există, trebuie iubit pămîntul. 

Există născociri atît de dibaci făcute, că seamănă 
cu sînii de femeie: folositoare şi plăcuţe în acelaşi 
timp. 

Ci voi, sătui de această lume şi leneşi să lucraţi 
pămîntul, ar trebui să fiţi bătuţi cu bîta. Cu lovi¬ 
turi de bîtă, aţi înv.ăţa la ce vă folosesc picioarele. 

Că dacă nu sinteţi bolnavi, dintre fiinţele uzate, 
de care e sătul pămîntul, atunci sînte'ţi nişte hîr- 
ciogi cu viclenie răutăcioasă, ori mîţe voluptoase, 
care se ghemuiesc prin unghere. Iar dacă nu vreţi 
să alergaţi, atunci-atunci la diavolul cu voi! 

Să nu fii doctor pentru bolnavi ce nu au vinde¬ 
care — aşa vă-nvaţă Zarathustra. Aşadar, la dia¬ 
volul cu voi! 

Dar trebuie mai mult curaj pentru a trage un 
final, decît să scrii o strofă nouă — toţi doctorii şi 
toţi poeţii ştiu acest lucru. 

Anumite Table fost-au creiate din prea mult 
saţiu, iar altele — din lene. Lenea, acest [putregai; 
cu toate că grăiesc la fel^nu trebuie ascultate la fel. 

Priviţi-1 pe acest om murind de sete! E la un 
pas de ţel, dar iată-1, s-a culcat în pulberea din 
drum, scîrbit — o, neînfrîntul! 

Cască de osteneală, privindu-şi drumul, pămîntul 
şi ţelul, cum şi privindu-se pe sine. Şi nici măcar 
un pas în plus n-o să mai facă, bravul de el! 

Şi soarele îl arde şi cîinii-i ling sudoarea: el, însă, 
în bravura-i zace şi preferă să moară, 

să moară la un pas de ţel! într-adevăr, ar trebui 
să fie tras de chică, pentru a-1 sălta în cerul său, 
pe-acest erou! 

Mai bine, însă, să-l lăsaţi acolo unde s-a culcat, 
să-i dea putere somnul, precum o ploaie reîntăritoare. 

Lăsaţi-1 să zacă, pîn-o să se ridice singur, el însuşi 
să-şi îngrîngă oboseala şi tot. ceea ce-nseamnă obo¬ 
seală. 

Aveţi, doar, grijă, fraţii mei, să-ndepărtaţi din 
preajmă cîinii vicleni, gudurători şi toată viermuiala 
viermuindă, 

virmuiala .viermuindă a oamenilor „cultivaţi", 
care se ospătează din sudoarea eroilor — lingîndu-şi 
buzele! 

Trag împrejurul meu cercuri şi sfinte îngrădiri: 
sînt tot mai rari acei care cu mine urcă munţii 
tot mai înalţi. Că mi-am suit un munte cu creste 
tot mai sfinte. 

Ci orişiunde cu mine aţi urca, o, fraţi mei, 
vegheaţi să nu duceţi şi parazitul cu voi. 

Că parazitul e-o tîrltoare caro se furişează şi 
vrea să se îngraşe din picioarele voastre bolnave şi 
doborîte de osteneală. 

Şi are arta de-a ghici care dintre sufletele ce au 
urcat, sînt ostenite: îşi face culcuş întru necazul 
şi tristeţea voastră, în starea de delicateţe, cînd 
voi vă ruşinaţi. 

In punctul sigur, unde cel puternic este slab, 
acolo îşi face culcuşul său: sălăşluieşte în cele mai 
neînsemnate răni ale celor mari. 

Care-i, dintre fiinţe, speţa superioară şi care-i cea 
inferioară? Inferior e parazitul, iar de o speţă supe¬ 
rioară este acea fiinţă care hrăneşte mulţi para¬ 
ziţi. 

Sufletul, el care-i prevăzut cu scara cea mai naltă, 
dar care poate să coboare cel mai in jos, cum să nu 
fie locuit de numeroşii paraziţi ? 

Sufletul cel mai larg, cel cai*e poartă in el însuşi 
cel mai mult spaţiu, de poţi s-alergi în el, ori să te 
rătăceşti, ori să hoinăreşti, acela care are-n el mai 
multă trebuinţă şi-i face plăcere să se grăbească 
spre intîmplare, 

preaplinul suflet al fiinţei, şi care se azvîrle-n 
devenirea sa, cel .care are totul, şi totuşi se avîntă 
de bunăvoie să mai dorească, să mai vrea, ' 

sufletul care el singur pe sine se goneşte, ca să 
ajungă în cercul şi mai vast, acela care-i cel mai 


234 



Înţelept, şi căruia li place cel mai mult s-asculte 
de nebunie, 

sufletul care pe sine însuşi se iubeşte şi-n care 
toate lucrurile se-amestecă şi se Întretaie, în fluxul 
şi refluxul lor, 

o, sufletul acesta superior , cum să nu aibă cei ma 
netrebnici paraziţi? 

O, fraţii mei, sînt oare crud ? Ci eu vă zic: ceea 
ce cade, trebuie ajutat să cadă! 

Tot ce-i de astăzi, cade, moare: cine ar vrea să 
oprească acest fapt? In ce mă priveşte, eu grăbesc 
pieirea. 

Cunoaşteţi voi plăcerea de-a‘ face să se rostogo¬ 
lească pietre în prăpăstii ? Oamenii de astăzi se ros¬ 
togolesc în prăpăstiile mele! 

Că eu sînt prologul, care anunţă intrarea unor 
actori mai buni, o, fraţii mei! Şi eu sînt un exemplu. 
Urmaţi exemplul meu! 

Pe-acei pe care nu-i învăţaţi să zboare, pe-aceia 
invăţaţi-i să cadă mai repede. 

îmi plac cei bravi, dar nu-i de ajuns să dai în 
stînga şi în dreapta — mai trebuie să ştii pe cine 
să loveşti. 

Este adesea mai mult curaj în a te abţine şi-a 
trece mai departe, ca să-ţi păstrezi puterea pentru 
un duşman mai demn de tine. 

S-aveţi duşmani^demni de a fi urîţi, iar nu dintre 
acei ce stlrnesc milă. Trebuie s-aveţi duşmani de 
care să fiţi mîndri — aceasta v-am mai spus-o. 

Să vă păstraţi pentru un duşman mai demn, 
prieteni! Să treceţi, deci, peste destule ofense 

şi peste multe canalii, care or să vă împuieze ure¬ 
chile cu vorbe despre popor şi naţiune. 

Păziţi-vă privirea, să nu se amestece cu ceea ce 
le place, sau nu le place lor. E-un stufăriş de bune 
şi de rele şi iese supărare, de le luaţi ori unele, ori 
altele în seamă. 

Să trageţi cu coada ochiului, ori să v-aimestecaţi, 
e-acelaşi lucru: mai bine duceţi-vă-n păduri şi lăsaţi 
sabia în teacă. 

Mergeţi pe drumurile care-s ale voastre. Lăsaţi 
popoarele şi naţiile să meargă pe ale lor — de fapt 
pe drumuri întunecate, pe care nici o speranţă nu 
uceşte. 

Lăsaţi, domnească precupeţii, acolo unde nu 
luceşte decît un aur de precupeţi. Trecut-au vre- 
mile cu regi — acela ce-şi zice azi popor, nu merită 
să aibă regi! 

Priviţi popoarele: imită precupeţii. Ele caută 
plnă şi în gunoaie cel mai spurcat profit. 

Se pîndesc unele pe altele şi-s gata să se fure, 
şi asta numesc ele relaţii de bună vecinătate. O, 
vremuri fericite şi depărtate, cînd un popor zicea: 
„Vreau să domnesc asupra altor naţii!“ 

Căci, fraţii mei, cine-i mai bun, acela să dom¬ 
nească I Cine-i mai bun, vrea să domnească. Şi 
dacă se Învaţă altceva în locul acestui adevăr, în¬ 
seamnă că lipseşt» cel mai bun. 

Dacă acelora li s-ar da plinea fără plată, vai, ce ar 
mai cere ? Din a vorbi despre trai, Îşi scot traiul. 
Şi ar trebui să aibă o viaţă mai aspră. 

Aceia-s animale de pradă: In „lucrul" lor există fur¬ 
tişag meseria lor e viclenie. De aceea ar trebui să 
aibă o viaţă mai aspră. 

Ar trebui să devină animale de pradă mai perfec¬ 
ţionate, mai subtile, mai viclene, adică mai ome¬ 
neşti lntr-un cuvlnt. Căci omul este lntîiul carnasian. 

Şi de la animale luatu-şi-a toate virtuţile, fiindcă 
el avut-a viaţa cea mai aspră. 

Doar păsările îi sînt superioare. Dar dacă omul 
ar învăţa să zboare, vai, j oină unde ar urca şi lăco¬ 
mia sa! 

Bărbat, femeie — iată cum îi vreau: el, gata de 
război; ea, gata de-a fi mamă; şi amînaoi să fie 
gata pentru dans, şi cu picioarele, dar şi cu capul! 

Să socotească, ziua-n care n-au dansat, pierdută 
şi, fals un adevăr ce n-a fost însoţit de rîs! 

Căsătoriile pe care le-ncheiaţi, luaţi aminte să nu 
fie falşe încheieri. De v-aţi legat unul de altul prea 
repede, vine degrabă o ruptură. 

Şi-i mult mai bine să rupeţi legătura făţiş, decît 
s-o duceţi cu îndoială şi minciună. Mi-a zis o dată 
o femeie: „Bine-nţeles, călcat-am legea conjugală, 
dar însuşi măritişul meu călcat-a peste mine." 

In soţii ce nu se potrivesc, aflat-am totdeauna 
fiinţele cele mai înduşmănite şi mai înveninate. Ca 
şi cum toată lumea trebuie să plătească faptul că ei 
nu-s liberi să plece care încotro. 

Vreau, deci, cu toată încredinţarea să vă ziceţi: 
ne iubim, dar să vedem dacă ne vom iubi şi mai 
departe, şi e mai bine astfel, decît să-ntemeiem un 
legămînt pe o minciună. 

Daţi-ne răgaz şi o căsătorie scurtă, ca să vedem 
de sîntem vrednici pentru cea lungă, căci este lucru 
grav, să te afli tot timpul numai în doi. 

Iată ce sfătuiesc eu sufletele drepte. Căci ce-ar 
fi iubirea mea de Supraom, cum şi de tot ce va să 
vină, dacă v-aş da alte cuvinte şi alte sfaturi ? 

Că important nu este numai să vi se înmulţească 
spiţa, ci să se înalţe mai sus. Fie ca la aceasta să vă 
ajute căsnicia, fraţii mei I 

Cel care a-nvăţat originile-i antice, sfîrşi-va prin 
a iscodi izvoarele din viitor şi ale originilor noi. 

O, fraţii mei, încă puţin şi se vor naşte popoare 
noi ; şi noi izvoare, zgomotoase, vor sălta-n adîncuri 
noi. 

Cutremurul înghite destule izvoare şi-i omoară pe 
mulţi, dar îşi iveşte în lumină izvoarele de energii 
şi tainele ascunse. 

Cutremurul dă la iveală izvoare noi. Cel care 
guduie popoare vechi, iveşte izvoare noi. 

Şi cind un om strigă: „Priviţi, iată o fîntînăcare 
va potoli mulţi însetaţi, o inimă ce pentru multe 
inimi nostalgice va bate, o voinţă ce-şi va afla 
destule mijloace,“ — în jurul acelui om se-adună un 

popor, adică o mulţime, care încearcă să' probeze 
cele spuse. 

Această probă va arăta cine va stăpîni şi cine va 
trebui să se supună. Ah! Cu preţul citor căutări 
îndelungate, cîtor chibzuinţe, citor eşecuri, citor 
reînvăţări şi-a citor reînceperi! 

Societatea omenească este o probă — aşa vă în-^ 
vaţă învăţătura mea — o lungă căutare, căci se 
caută acel care va porunci. 

Este o probă, fraţii mei, nu un contract. Zdrobiţi, 
vă poruncesc, formula aceasta a inimilor molatece 
şi-a Vrerilor şovăitoare! 

O, fraţii mei, în ce stă cea mai mare primejdie a 
viitorului uman? în cei drepţi şi în cei buni, 

în cei ce zic şi simt în inima lor: „Ştim de pe 
acum ce-i bun şi drept şi stăpînim ce-i bun şi drept; 
nefericiţi acei care mai caută acestea!" 

Şi orice rău ar face cei răi, răul făcut de cei ce-s 
buni este răul cel mai rău. 

Şi orice rău ar face cei ce vorbesc de rău viaţa, 
răul făcut de cei ce-s buni e cel mai rău din rele. 

0., fraţii mei, omul care-a pătruns pînă-n adincub 
inimilor celor buni şi drepţi, acela într-o zi a zis: 
„Bunii şi drepţii sînt farisei!“ Dar n-a fost ascultat. 

Nici măcar bunii şi drepţii nu-1 auziră: împăcata 
lor conştiinţă le-a închis mintea. Prostia celor buni, 
este de-o înţelepciune nesfîrşită. 

Şi totuşi, toţi cei buni sînt farisei — n-au de ales. 

Cei buni îi răstignesc, cu necesitate, pe cei ce-şi 
inventează o virtute spre folosinţa lor. Acesta-i 
adevărul. 

Cel de-al doilea care a cercetat ţinutul inimii, 
e-acela ce a zis: „Pe cine, cei buni şi drepţi urăsc 
mai mult?“ 

Acela pe care, ei îl urăsc mai mult, e creatorul , 
sfărîmătorul de Table şi valori străvechi. Pe-un 
astfel de sfărîmător, ei îl numesc că-i criminal. 

Cei buni, de fapt, sînt incapabili să creieze: ei sînt 
mereu doar începutul sfîrşitului. 

Ei îl răstignesc pe cel ce vine să dea valori 
pe Table noi, pentru ei înşişi îşi sacrifică viitorul, căci' 
viitorul omenirii îl răstignesc. 

Cei buni întotdeauna au fost doar începutuf sfîr¬ 
şitului. 

O, fraţii mei, aţi priceput voi, oare, cuvîntul cestă- 
lalt, pe care vi l-am spus odinioară asupra Ulti¬ 
mului Om P 

Cai*e-i primejdia cea mare pentru viitorul ome¬ 
nesc P Nu, oare, cei buni şi cei drepţi ? 

Sfărmaţi , vă zic , sfărimaţi-i pe cei buni şi pe cei 
drepţi I 

O, fraţii mei, aţi înţeles voi, oare, acest cuvînt? 

Mă alungaţi? Vă este frică?/Vă-nfioraţi de acest 
cuvînt ? 

O, fraţii mei, în ziua în care v-am zis să-i sfărî-' 
maţi pe cei ce-s buni şi Tablele scrise de ei, în acea 
zi împiris-am Omul în largul mării. 

Numai alunei simţil-a el groaza cea mare, marea 
îndoială, marea boală, marea greaţă, cel mai puternic, 
răul de larguri 

Căci cei buni-v-au arătat ţărmuri false, false 
adăpostiri. De cînd venit-aţi pe lume, aţi fost învă¬ 
luiţi cu minciunile celor buni. Totul a fost falsificat, 
întors pe dos, de cei ce-s buni. 

Cel ce descoperit-a ţara numită „Omul“, a desco¬ 
perit, înseamnă, ţara „viitorului uman“. Vreau ca 
de-acum încolo să fiţi navigatorii îndrăzneţi, dar 
răbdători. 

Ţineţi-vă la vreme în picioare, fraţii mei, şi învă¬ 
ţaţi să mergeţi drept. Că marea-i furioasă şi multe-şi 
vor scăparea lor prin voi! 

Marea-i furioasă: toate sînt prinse-n ea. Haideţi, 
curaj, bătrîni matrozi! 

Ce ţara părinţilor noştri! Spre ţara fiilor noştri 
ne-am pus ţinta. Spre ea-i dorinţa noastră, dorinţa 
nesfîrşită şi mai dezlănţuită decît marea! 

29 

„De ce atît de dur? îi zise cărbunele într-o zi 
diamantului. Nu sîntem noi, oare, rudenii apro¬ 
piate ?“ 

Dar de ce moi P O, fraţii mef, eu asta vă întreb. 
Nu sînteţi, oare, fraţi ai meţ? 

De ce atîta de molateci şi de nepăsători ? De ce 
atîta tăgăduinţă şi resemnare în inimile voastre ? 
De ce atîta de puţină soartă în ochii voştri ? 

Şi dacă nu vroiţi să fiţi destine, soartă inexora¬ 
bilă, oum aţi putea,' ca într-o zi, să fiţi cu mine 
învingători ? . 

Şi dacă duritatea voastră nil vrea să scînteieze, 
să taie, să despice, cnm aţi putea, ca într-o zi, să 
fiţi cu mine creatori ? 

Căci duri sînt creatorii si fericire trebuie să sim- 
■ > 

ţiţi In a vă pune pecetea mîinii voastre pe milenii 
ca pe o ceară; 

fericire, de-a vă lăsa pecetea voastră ca-ntr-un 
metal 'asemenea cu bronzul, mai dur ca bronzul şi 
mai de preţ ca bronzul. Căci cel mai preţios metal, 
e cel mai dur. 

Iată noua mea Tablă, pe care o înalţ de asupra 
capetelor voastre, o fraţii mei: deveniţi durii 

O, voinţa mea, viitoarea tuturor trebuinţelor 
mele, tu însăţi trebuinţă a mea, fereşte-mă de toate 
izbînzile mărunte! 

O, chemare a sufletului meu, tu, aceea pe care te 
numesc Destin, tu, care eşti în mine şi mai presus 
de mine, fereşte-mă şi hărăzeşte-mă pentru o mare 
soartă! , 

Şi cea mai mare măreţie ce o ai, voinţă a mea,' 
păjtreaz-o pentru cea mai mare vitejie a ta — să 
te arăţi inexorabilă-n izbîndă. O, pe cine nu l-a 
copleşit izbînda sa? 

Ah, care sînt ochii care nu s-au adumbrit în tul¬ 
burea beţie a izbînzii! Ah, care călcîi putut-a să mai 
stea pe loc, cînd s-a.ivit izbînda? 

Fă să fiu gata, împlinit, pentru Marea Amiază, 
gata şi împlinit, ca bronzul topit, ca bolta care-şi 
poartă fulgerul, ca ugerul umflat de lapte, 

gata în mine însumi şi în voinţa mea cea .mai de 
taină —.arc care vrea săgeată, săgeată ce vrea stele; 


242 



stea gata, împlinită, intru Amiaza sa, stea arză¬ 
toare şi străpunsă de o săgeată, extatecă sub razele 
de soare care ucid, 

soare ea însăşi şi vrere solară inexorabilă, şi gata 
să distrugă totul prin izbînda sa. 

O, vrere, viitoarea trebuinţelor, o, trebuinţă doar 
a mea, păstrează-mă pentru o singură şi mare 
izbîndă! 

Aşa grăit-a 'Zarathustra. 


CONVALESCENTUL 

într-o dimineaţă, îndată după ce se întorsese în 
peşteră, Zarathustra sări din pat ca un nebun, 
ţipînd cu glas îngrozitor şi dînd din mîini, ca şi 
cum în culcuşul său ar fi fost alt om, ce nu vroia să 
se ridice. La ţipetele sale, veniră animalele înspăi- 
mîntate şi din toate crăpăturile şi ascunzişurile 
Învecinate, scăpară mulţime de gîze zburînd, căţă- 
rîndu-se, sărind, în felul fiecăreia din ele, după 
cum avea labe, sau aripi. Iar Zarathustra grăi aşa: 

„Scoală-te, gînd din adîncuri, ieşi dinlăuntrul meu! 
îţi sînt cîntatul de cocoşi şi-nfrigurarea dimineţii, 
dihanie ce încă dormi! Scoală-te! Hai! O să te 
scoale glasul meu! 

Destupă-ţi urechile şi ascultă! Vreau să te-aud! 
Hai, scoală! Că am atîtea tunete, înlcît s-audă şi 
cei din morminte! 

Alungă-ţi somnul din pleoape şi ori şi ce te-ar 
tulbura şi te-ar orbi! 

Cu ochii să mă asculţi! Că glasul meu îi vindecă 
pe cei ce se nasc orbi! .. 

Cînd te vei’fi trezit, trezit vei fi, pentru vecie. 
N-am obiceiul să-i scol pe cei străvechi din somn, 
ca să le poruncesc să doarmă iarăşi. 

Te mişti? Te-ntinzi? Gemi? Hai, scoală! Nu 
vreau un mormăit, ci un cuvînt. Că Zarathustra-i 
cel -care te strigă, da, Zarathustra, cel fără Dum¬ 
nezeu. 

Eu, Zarathustra, purtătorul de cuvînt al vieţii 
şi al .durerii, şi purtătorul de cuvînt al Ciclului cel 
veşnic — da, eu te strig, gînd din stţăfundul meu! 

O, fericire! te apropii, te aud vorbind\ Străfundul 
meu vorbeşte , deci scos-am la lumină şi ultimul 
adînc. 

O, fericire ! Vino ! Dă-mi mîna — hai! Lasă-mă I 
Ha! Ha! Scîrbă! Scîrbă! Scîrbă! Vai mie! 

Dar numai ce sfîrşi acestea Zarathustra de grăit, 
că se prăbuşi ca mort şl îndelungă vreme rămase ca 
un mort. Iar cînd îşi reveni, era tremurător şi palid, 
şi multă vreme rămase întins, fîră să bea şi fără să 
mănînce. Şi şapte zile stătu astfel, cu animalele in 
preajmă, care nu-1 părăsiră nici zi, nici noapte. 
Doar vulturul se duse, din cînd în cînd, în căutarea 
hranei. Şi ceea ce afla, venea şi aducea-n culcuşul 
lui Zarathustra, în aşa fel, că Zarathustra ajunse 
să fie culcat pe boabe galbene'şi roşii, "pe struguri, 
pe boboci de trandafiri, pe ierburi înmirezmate, pe 
fructele de pini. Iar la picioare îi zăceau doi miei, 
pe care vulturul cu trudă îi răpise de la ciobani. 

Dar după şapte zile, în sfîrşit, Zarathustra se 
ridică, luă un boboc dă trandafir, îl mirosi şi îi 
plăcu mireasma. Iar animalele crezură că venise 
momentul să-i vorbească. 

„O, Zarathustra, li ziseră ele, de şapte zile zaci, 
cu privirea posacă. N-ai vrea să-ncerci să te ridici? 

Să ieşi din peşteră: te-aşteaptă lumea, asemenea 
unei grădini. Vintul se joacă în arome grele ce vor 
să urce pînă la tine. Şi toate vîlcelele-şi doresc să 
te urmeze. . , 

Toate ţi-au dus d»rul, de şapte zile, de cînd ai 
staţ de-o parte. Ieşi din peşteră. Vreau toate lucru-' 
rile şă te lecuiască. 

Oare ai plămădit vreo nouă învăţătură, greoaie 
şi dospită? Erai asemeni unui aluat ce creşte, iar 
sufletul, crescîndu-ţi, se revărsa. 11 

— O, animalele mele! răspunse Zarathustra, con¬ 
tinuaţi să' flecăriţi, dacă vă place! Că flecăreala 
voastră-mi face bine s-o ascult. Cum vă aud, lumea 
îmi pare o grădină. 

Ce lucruri dulci, sînt sunetele şi cuvintele! Că 
sunetele şi cuvintele nu-s oare, nişte curcubeie şi 
nişte punţi închipuite care leagă ce în veci este 
despărţit ? 

Fiecare suflet are o lume a lui. Pentru fiecare, 
sufletul celuilalt e-o lume transcendentă. 

Şi între cei ce-şi sînt cel mai apropiaţi, îşi scîn- 
teiază iluzia’ frumoasele miraje ale sale; cea mai 
strimtă prăpastie, e cel mai greu de-a fi trecută. s 

v Cum ar exista pentru Eul meu, un non-Eu? Lume 
exterioară, nu există. Uităm aceasta, însă, de cum 
auzim sunete. Şi cît de bine este, cînd uităm! 

Nume şi sunete, nu au fost, oare, oamenilor date, 
ca astfel să iubească lucrurile? Ce dulce nebunie e 
limbajul! Vorbind, omul poate să evadeze şi să 
B-aşeze de-asupr.a lucrurilor. 

Ce dulci sînt limbajul şi minciunile ‘lucrurilor! 
Iubirea noastră dansează cu sunete, pe curcuheie 
In tot felul de culori. 

— O, Zarathustra, răspunseră animalele, pentru 
cei care gîndesc ca noi, lucrurile dansează din ele 
însele avînd pornirea: se apropie, îşi dau mina, rîd 
şi se ascund, şi-apoi revin. 

Totul trece, dar totul mai revine şi-i veşnică roti¬ 
rea roţilor fiinţei. Totul moare şi totul re-nfloreşte 
şi nesfîrşit se desfăşoară Ciclul fiinţei. 

Totul se sfarmă, totul se realcătuieşte; se constru¬ 
ieşte veşnic acelaşi lăcaş fiinţei. Totul se desparte, 
totul se reîntîlneşte; cercul existenţei rămlne veş¬ 
nic sieşi credincios. 

In fiecare clipă începe existenţa. In jurul fiecărui 
„aici“, se-nvîrte sfera lui „acolo“. E pretutindeni 
centrul. Şi calea veşniciei revine la ea însăşi. 

— Isteţi ce sînteţi! Buni de gură! le zise Zara¬ 
thustra, surîzînd, ce bine ştiţi ce s-a-ntîmplat 
într-aste şapte zile! 

Şi cum dihania mi !s-a vîrît pe gît, să mă înăbuşe; 
şi cum i-am retezat cu dinţii capul şi l-am scuipat 
cît colo de la mine! 

Dar voi, voi aţi făcut tertipuri? Că eu şi-acuma 
zac şi-s ostenit de truda făcută de a muşca diha- 
niei aceleia capul şi de a-1 scuipa departe. Şi slnt 
bolnav, bolnav de-a fi scăpat de-acea dihanie. 

Dar voi, voi aţi fost martore lă toate astea? O, 
animalele mele, sînteţi voi, oare, atîta de cumplite? 
Spectacol v-aţi făcut din durerea mea, precum fac 
oamenii ? Că omul este, dintre animale, cel mai 
cumplit. 

Nimic pe lume nu i-a făcut omului mai multfi 
plăcere ca tragediile, lhptele cu tauri şi răstignirile. 
Din ziua-n care inventat-a iadul, parcă avut-a raiul 
pe pămînt. 

Cum scoate un mare om un ţipăt, vine degrabă 
unul mic, şi îi atîrnă limba de plăcere, privindu-1. 
Şi asta zice el că-i „milă“. 

Omul de nimic, şi mai ales poetul, cu cită Înflă¬ 
cărare blestemă viaţa! Să-i ascultaţi, dar să sim¬ 
ţiţi cită plăcere au, in'fiece acuză ce i-o aduc. 

Cu-asemenea acuzatori, viaţa triumfă, cit ai clipi. 
„Mă iubeşti ? zice ea, nepăsătoarea. Aşteaptă un pic, 
n-am vreme acum să mă ocup de tine.“ 

Omul, cu sine însuşi este cel mai sălbatic dintre 
animale. La toţi aceia ce se arată ca „păcătoşi" şi 
„pocăiţi", ori „purtători de cruce", să nu uitaţi să 
le vedeţi cită plăcere au în plingerile lor şi în ocă- 
ruri. 

Şi, oare, eu îl acuz pe om? Ah, animalele mele, 
nu ştiu decît un singur lucru: că omul are nevoie 
de ceea ce este mai rău în el, ca să ajungă la ce are 
mai bun. 

Căci ce-i mai bun în forţa sa, e ceea.ce-i mai rău 
şi-i piatra cea mai tăioasă, care se dăruie zidarului 
suprem, iar omul devine în acelaşi timp şi bun, 
şi rău. 

Lemnul pe care-s răstignit nu este să ştiu că omul 
este rău, dar iată ce am proclamat, cum nimeni 
n-a făcut-o pînă acum: 

ah-, ceea ce-i mai rău în om, este atîta de mărunt! 
Ah, ceea ce-i mai bun în om, la fel, e-atîta de mă¬ 
runt ! 

Scîrba pa care-o am faţă de om — aceasta era 
dihania care mă-năbuşea, care-mi alunecase pe gît- 
lej; şi aceste cuvinte ale Profetului: „Toate se duc, 
zadarnice sînt toate, ştiinţa ne înăbuşe!“ 

Un asfinţit prelung era înaintea mea şi o tristeţe 
ea însăşi dstenită să mai moară, ameţită de moarte, 
şi care vorbea căscînd de somn. 

„Iar va veni acela de care te-ai săturat, omul de 
nimic" — zicea tristeţea mea, căscînd de somn, 
tîrşindu-şi paşii, neputînd să doarmă. ţ 

Văzut-am pumîntul oamenilor devenind putre¬ 
găios, pieptul i s-a turtit, tot ce trăieşte mi s-a 
părut o gunojşte omenească făcută din oseminte şi 
dintr-un trecut virmuitor. 

Oftaturile mele mai zăboveau pe la mormînturi, 
de care nu se despărţeau. Gemete, întrebări, mă 
sufocau şi nu-ncetau nici noapte şi nici zi. 

„Ah, omul va reveni întotdeauna! Omul meschin 
va reveni întotdeauna!“ 

Eu i-am văzut goi pe amîndoi, pe cel mai mare 
dintre oameni, şi pe meschin, prea asemănători, 
cel mai mare fiind încă prea uman, 1 

şi-acelaşi; cel mai mare, prea meschin! Aceasta 
m-a scîrbit la oameni. Şi revenirea celui mai mărunt. 
Aceasta m-a scîrbit de existenţă. 

Ah, scîrbă, scîrbă, spîrbă!“— Aşa grăia Zara- 
thustra, oftînd şi tremurind, aducîndu-şi aminte de 
boala sa. Dar animalele-i tăiară vorba: 

„Nu mai vorbi aşa, , convalescentule! Mai bine 
ieşi afară, vezi lumea care te aşteaptă asemenea unei 
grădini! 

Ieşi, vezi trandafirii,, albinele, zborul de porum¬ 
bei, dar mai ales păsările cîntătoare, ca să te-nveţe 
să cinţi. 

Căci cîntecul prieşte convalescentului, după cum 
celui sănătos îi şade bine să vorbească. Chiar omul 
care se simte bine, vrea cîntece, dar altele decît 
convalescentul. 11 

— O, glumeţelor, voi, făcătoare de tertipuri ia 
mai tăceţi, le zise Zarathustra, zîmbind la ceea ce-i 
spuseseră animalele. Ce bine cunoaşteţi îmbărbă¬ 
tarea ce mi-am făcut-o într-aste şapte zile! 

O să încep să cînt: aceasta mi-i îmbărbătarea. 
Mai născociţi si altceva P 

— Nimic mai mult! ziseră animalele sale. Dar 
mai bine fă-ţi o liră nouă, convalescentule, o liră 
nouă! 

Că iată, Zarathustra, noilor tale cînturi le tre¬ 
buiesc corzi noi! 

Cîntă, spune din inimă, o, Zarathustra, vindecă-ţi 
sufletul prin cîntecele noi, să-ţi poţi răbda marea ta 
soartă, o soartă cum nici ui) om n-a mai avut. 

Că ale tale animale ştiu bine, o, Zarathustra, 
ceea ce eşti- şi ceea ce vei fi: tu eşti profetul eternei 
reîntoarceri. Asta ţi-e soarta. 

Şi trebuie să fii întîiul care învaţă o astfel de 
învăţătură — şi atunci: cum să nu-ţi fie soarta 
asta mare, cel mai mare pericol şi boala cea mai 
grea ? 

Vezi, dar, că ştim ce-nvăţătură da 7 vei: că toate 
lucrurile veşnic se reîntorc^ şi noi cu ele, că am mai 
fost de-un număr nesfîrşit de ori, şi toate lucrurile-au 
fost cu noi. i 

Vei da învăţătură că există Marele An al devenirii, 
un An nemăsurat, ce nesfîrşit se-ntoarce, ca o clep¬ 
sidră, şi totul reîncepe iar să curgă, de fiecare dată, 

ca anii toţi să fie la fel, în ce au ei mai mare, 
ori mai mărunt, ca înşine de-a lungul anilor să 
fim unii ca alţii, în ceea ce avem mai mare-n noi, 
ori mai mărunt. 

Dacă ai muri acum, o, Zarathustra, iată că ştim 
ce-ai vrea să spui. Dar noi, noi te rugăm să nu mori 
încă. 

Grăi-vei fără să te înfiori, cu pieptul plin de feri¬ 
cire, că toată povara, toată copleşirea îţi va fi luată, 
o, tu, modelul nostru de răbdare! 

De-acuma vreau să mor, să nu mai fiu, Intr-o 
clipită să nu mai fiu decît neant, vei zice. Că sufle- 
tele-s muritoare, ca şi trupul. 

Ci împletitura asta de cauze în care-s prins va 
reveni, şi iar voi fi creat. Fac însumi parte din 
eterna revenire. 

Voi reveni cu soarele şi cu pămîntul, cu vulturul 
acesta, Cu şarpele — nu într-o viaţă nouă, mai bună, 
ori asemănătoare; 

voi reveni etern pentru această aceeaşi viaţă, cu 
toate măreţiilş şi mizeriile ei, ca să învăţ din nou 
eterna reîntoarcere a fiecărui lucru, 

ca să anunţ din nou o mare Amiază a pămîntului 
şi a oamenilor, ca să vestesc din nou oamenilor 
Supraomul. 

Mi-am împlinit chemarea, chemarea mea mă 
frînge, aceasta mi-i eterna parte şi mor spunînd-o. 

Venit e de-acum ceasul în care, cel ce va muri, el 
singur se va binecuvînta. Aşa sfirşi-va apunerea lui 
Zarathustra.“ 

Zicînd acestea, animalele tăcură şi aşteptară să le 
răspundă Zarathustra, dar el nu le-nţelese tăcerea. 
Zăcea cu ochii închişi, ca adormit, cu toate că nu 
dormea, ci vorbea cu propriul său suflet. Iar vul¬ 
turul şi şarpele, văzîndu-1 într-atîta de tăcut, nu-1 
tulburară, ci se retraseră tiptil. 


DESPRE MAREA NOSTALGIE 

O, suflete al meu, te-am învăţat să zici „astăzi 11 
precum ai spune „odinioară 11 , ori „altădată 11 şi să 
dansezi, trecînd de ceea ce se zice „aici 11 , „acolo 11 , 
ori „mai departe 1 *. ' ' 

O, suflete al meu, ţi-am curăţit ungherele, te-am 
măturat de colburi, de păianjeni, de lumina înşe¬ 
lătoare a zilei. 

O, suflete al meu, mi te-am spălat de orişice 
pudoare prizărită, de virtutea casnică, şi te-am con¬ 
vins să te arăţi în toată goliciunea ta în faţa soa¬ 
relui. v 

Suflat-am, pe marea-ţi frămîntată, al spiritului 
uragan. împrăştiat-am norii. înăbuşit-am pe înăbu¬ 
şitorul numit păcat. 

O, suflete al meu, eu ţi-am dat dreptul să zici 
nu, cum zice o furtună, şi sa zici da, cum zice cerul 
pur. Şi ca lumina liniştit, străbaţi mările negatoare. 

O, suflete al meu, te-am făcut liber faţă de lucruri 
create, sau increate. Şi cine mai cunoaşte, ca tine, 
plăcerea lucrurilor viitoare?. 

O, suflete al med, te-am învăţat dispreţul, care 

nu roade ca mucegaiul, dispreţul iubitor, care nimica 

nu iubeşte mai mult decît aceea ce urăşte cel mai 
» • 

mult. 

O, suflete al meu, te-am Învăţat arta de a con¬ 
vinge pînă şi raţiunea — tot astfel precum soarele 
convinge marea să vrea să urce pîn-la el. 

O, suflete al meu, te-am dezrobit de orice supu¬ 
nere, te-am scutit să îngenunchi şi să-mi zici: „Ştă- 
pîne“; ţi-am dat numele de „rotirea necesităţii 11 şi 
de „soartă 11 . 

O, suflete al meu, ţi-am dat numele noi. şi jucăriile 
multicolore, şi „soartă" ţi-am zis, şi „globul care 
le înglobează pe celelalte" şi „buricul vremii", şi 
„clopot de azur". 

O, suflete al meu, făcut-am ca pămîntul tău să 
soarbă întreaga înţelepciune, şi vinurile noi, şi cele 
tari, cele mai vechi răscoaceri ale înţelepciunii 

O, suflete al meu, vărsat-am asupra ta toţi sorii 
şi toate nopţile, şi toate dorinţele. Mi te-am văzut 
cum creşti ca un butuc de vie. 

O, suflete al meu, iată-te greu şi revărsat de bogă¬ 
ţie, butucul plin de sfîrcuri umflate, de boabe aurii 
şi ‘tari, 

tare şi strîns îndeolaltă în fericirea ta, tu însuţi, 
suflete, şi revărsat, şi-n aşteptare, şi. ruşinat de 
aşteptarea ta. 

O, suflete al meu, s-ar căuta-n zadar un suflet 
mai -iubitor, mai înţelegător, mai necuprins. S-ar 
mai afla, cum le ai tu, îndeolaltă strînse, trecut 
şi viitor? » . 

0, suflete al meu, ţi le-am dat toate şi mîinile 
mi-au rămas goale — şi-acum, surîzîtor şi melan¬ 
colic, îmi zici: „Care din noi să-i mulţumească 
celuilalt ? 

Nu cel ce dăruie ar trebui să-i mulţumească' celui 
ce primeşte? Să dai, nu-i, oare, o necesitate? Iar 
să primeşti, nu-i, oare, să ai milă? 

O, suflete al meu, iţi înţeleg surîsul melancolic: 
din bogăţia ta, ce se revarsă, acum întinzi mîini 
lacome. 

Preaplinătatea ta priveşte deasupra mării ce mu¬ 
geşte, în căutare şi în aşteptare. In cerul ce-ţi surîde-n 
.ocfii, văd strălucind dorinţa ce se naşte dintr-o 
prea mare îmbelşugare. 

Intr-adevăr, Suflete al meu, cine-ar putea să-ţi 
vadă surîsul, fără să izbucnească-n lacrimi? Chiar 
Îngerii ar lăcrima, în faţa bunătăţii din privirea tal 

Că-i bunătate, bunătatea ta, aceea care nu vrea 
să geamă, nici să plîngă. Insă surîsul tău, o, suflete, 
surîsul cere lacrimi, iar buzele-ţi tremurătoare parcă 

ar vrea să plîngă. 

Şi orice plîns nu-i, oare, o plîngere? Şi orice plîn- 
gere, o'acuzare ? Aşa ţi-ai zis şi* de aceea, o, suflete 
al meu, ihai bine zîmbeşti, decît să laşi să-ţi scape 
durerea, 

decît s-o laşi să se reverse ca un val de plînsuri, 
durerea născută din preaplig^l tău, durerea butu¬ 
cului de vie, care-şi doreşte să vină culegătorii viei 
cu mosorul lor. 

Ci dacă nu vrei să plîngi, să-ţi verşi în lacrimi 
durerea ta împurpurată, va trebui să cinţi, o, suflete 
al meu! Uite, surîd zicîndu-ţi acestea: 

cînta-vei un cîntec tunător, pe care toate mările-1 
vor asculta, făcînd linişte, anume să asculte do¬ 
rinţa ta, 

pînă se va apropia, venind de dincolo de marea 
calmă şi lîncezitoare, nava, minunea aurie în jurul 
căreia sălta-vor pe o brazdă de valuri aurii cele mai 
minunate lucruri, bune şi rele — 

şi animale, mari şi mici, şi toate cele care, cu 
tălpi uşoare şi ciudate forme, pot să păşească pe 
căile de hyăcint, 

toate acestea alerga-vor către minunea aurie, spre 
nava ce singură veni-va, şi spre stăpînul ei; ori 
stăpînul, stăpînul este chiar culegătorul viei, care 
aşteaptă cu cosorul în mînă, cosor de diamant, 
eliberatorul tău, o, suflete, e Nenumitul, căruia 
viitoare imnuri îi vOr da un nume. într-adevăr, 
syflarea ta miroase încă de pe-acum a vremuri 
viitoare. 

Te-ai şi făcut arzător şi visător, ai şi-nceput să 
bei izvoare adînci, izvoare lărmuitoare şi de tărie; 
s-a şi cuprins. tristeţea ta în fericirea imnurilor 
viitoare. ' 

O, suflete al meu, de-acuma ţi-am dat totul, pînă 
şi ultimul meu bun. Şi pentru • tine mi-au rămas 

mîinile goale, şi ultimul meu dar e darul că ţi-am 
poruncit să cinţi. 

Ţi-am poruncit să cinţi — şi spune-mi acum, spu¬ 
ne-mi, care din noi trebuie să-i mulţumească celui¬ 
lalt. Dar cîntă, mai bine clntă, suflete al meu. Şi 
lasă-mă să-ţi mulţumqgc. 

Aşa grăit-a Zarathustra. 


ALT CÎNTEC PENTRU DANS 


Nu demult, mi-am scufundat privirea-n ochii tăi, 
o, viaţă. Şi în străfundul întunecaţilor tăi ochi, 
văzut-am aur scînteind şi, beată, inima parcă mi-a 
stat. ' 

Văzut-am scînteind o barcă de aur pe apele întu¬ 
necate, o barcă de âur ce se clătina, se adincea în 
valuri şi-apoi reapărea. 

Ţi-ai aţintit privirea spre tălpile-mi de dansator 
înverşunat, privirea vie, batjocoritoare, întrebă¬ 
toare şi mîngîietoare. 

De două ori, numai de două ori pocnit-ai casta¬ 
nietele, şi talpa mea o şi luase la joc, pradă furiei 
dansului. 

Călcîiele şi degetele mele se străduiau să te-nţe- 
leagă — căci dansatorul are urechi la tălpi. , 

Mă avîntam spre tine, dar te fereai de-avîntul 
meu şi pletele-ţi in vînt, pe cînd fugeai de mine, 
erau asemeni unor flame spre mine azvîrlite. 

Sărit-am la o parte, să nu m-atingă aceşti şerpi 
ai tăi. Dar te opriseşi şi, pe jumătate întoarsă spre 
mine, privirea ţi-era plină de-dorinţă. 

Privirea ta piezişe, mă-rtvaţă căi piezişe. Pe-aceste 
căi piezişe, ţalpa-mi învaţă toate vicleniile. 

Mă-nfricoşezi, cînd mi-eşti aproape. Cînd eşti de¬ 
parte, te iubesc. Fugind de mine, mă atragi. Dacă 
mă cauţi, îngheţ în faţa ta — deci sufăr, dar ce 
n-aş suferi eu pentru tine! 

Tu, a cărei răceală înflăcărează, a cărei ură cuce¬ 
reşte, a cărei fugă înlănţuieşte, a cărei ironie emo¬ 
ţionează, 

cine nu te-ar urî, mare subjugătoare, ispititoare, 
căutătoare şi născocitoare ? Cine nu te-ar iubi, nevi¬ 
novată păcătoasă, nerăbdătoare, tu, grabnică, ase¬ 
meni vîntului, cu ochii de copil ? 

Unde mă duci acum, tu, îndărătnică şi minunată? 
Şi unde vrei să-mi scapi ? ( Frumoasă, tu, nerecunos¬ 
cătoare şi răzvrătită? 

Te urmez dănţuind, urmez cea mai măruntă 
urmă-a ta: unde eşti, dar? Dă-mi mina ta, ori numai 
un deget! 

Sînt pe aici peşteri şi desişuri, şi o să ne rătăcim. 
— Stai! Opreşte-te! Nu vezi cum se învălmăşesc 
bufniţele şi liliecii? 

Tu însăţi bufniţă! Şi liliac! Vrei să-ţi baţi joc de 
mine? Unde ne aflăm? Cîinii te învăţară să urli 
şi să latri ? 

Şi mă priveşti scrîşnind din dinţii mici şi albi! 
Răutăcioasa ta privire se-azvîrle spre mine din 
coama-ţi vîlvorată. 

E-o dănţuire prin munţi şi văi. Sînt vînătorul. 
Tu ce vrei să-mi fii: copoiul, ori capra sălbatecă? 

Rămîi cu mine! Repede, răutăcioaso, saltă şi sari! 
Vai, eu căzui săltind! 

Priveşte-mă, capricioaso, priveşte-mă, cum zac 
cerînd iertare! Mi-ar place să străbatem împreună 
cărări mai primitoare, cărările iubirii, pe sub tufi- 

şuri de flori, sau poate de-a lungul acestui lac în 
care se zbenguie crapi aurii. 

Eşti ostenită? Există mai departe turme şi asfin¬ 
ţituri purpurii. N-ar fi mai dulce să adormi, pe cind 
ciobanii fluieră din fluier ? 

Eşti tare, tare ostenită? Lasă-mă să-ţi cuprind 
mîinile şi să te duc.. Ţi-e sete? O să-ţi dau să bei, 
dacă buzele tale o vor vrea. 

— O, şarpe blestemat şi-alunecos, vrăciţă care-mi 
scapi mereu! Unde te-ai dus ? Pe-obraz îmi' simt 
arzînd urmele roşii ale palmei tale! 

M-am săturat să-ţi fiu întotdeauna păstorul prost. 
Vrăciţă ; dacă pînă acum cîntat-am pentru tine, 
de-acuma te voi face să ţipi! 

Vei dănţui şi .vei ţipa după. cum vrea-va biciul 
meu. Uitat-am, oare biciul? — Nu!“, 


2 

~ Şi Viaţa îmi răspunse vîrîndu-şi degetele în 
urechi: 

„O, Zarathustra, nu face zgomotul acesta îngro¬ 
zitor, pocnindu-ţi biciul! Căci bine ştii’ că biciul 
ucide orice gînd! Şi uite că tocmai îmi vin nişte 
dulci gînduri. 

Şi eu, şi tu, sîntem nepricepuţi şi doi netrebnici, 
că nici la rău nu ne pricepem, nici la bine. Mai 
dincolo de bine şi de rău descoperit-am insula noastră 
de verdeaţă — pentru noi doi! Şi-i un motiv să 
ne-nţelegem. 

Şi de-i adevărat că nu ne iubim din toată inima, 
— trebuie, oare, să ne urîm pentru aceasta? 

Că am o slăbiciune pentru tine, uneori o prea 
mare slăbiciune, o ştii. Şi asta pentru că-s geloâsă 

pe înţelepciunea ta. Ah, nebuna bătrînă, Înţelep¬ 
ciunea tă! 

Dacă înţelepciunea- te-ar părăsi, te-ar părăsi 
atunci iubirea mea, fără zăbavă. 11 

Zicînd acestea, Viaţa privi înapoi şi împejur de 
sine, şi şopti: „O, Zarathustra, nu mi-eşti destul de 
credincios! 

Nu mă iubeşti, pe cît o spui; ştiu că gîndeşti 
chiar să mă părăseşti, cit de curînd. 

Există un glas de clopot greoi, un,dangăt ce urcă 
noaptea pînă la peştera in care stai; 

cînd bate clopotul acela miezul nopţii, între întliul 
şi ultimul său dangăt, ştiu că gîndeşti, 

o, Zaratfiustra, tu gîndeşti că mă vei părăsi cu¬ 
rînd.“ 

„Da, răspunsei eu, şovăielnic, dar şi tu ştii“ — 
şi la ureche îi şoptii cîteva cuvinte, printre pletele 
sale aurii. 

„Ştii, Zarathustra, ceea ce nu ştie nimeni? ... .“ 

Şi jie privirăm amîndoi, apoi privirăm ierburile, 
pînă în depărtări cuprinse de răcoarea serii, şi apoi 
plînserăm amîndoi. Şi-n clipa aceea îmi fu mai 
dragă Viaţa decît mi-a fost vreodată> înţelepciunea 
mea. 

i 

Aşa grăit-a Zarathustra. 


3 


Unu 

Omule, ia aminte toatei 
Doi 

Ce zice-adîncul Miez de noapte ? 

Trei 

Dormeam, dormeam, 

Pairii 

In vis adine mă cufundam 
Cinci 

Adineă lumea asta este, 

Şase 

Mai mult decît Ziua o-nchipuieşte. 
Şapte 

Durerea lumii e adineă, 

Opt 

Dar bucuria-i mai mult încă. 

Nouă 

Durerea zice: „Nu mai fii!“ 

Zece 

Dar bucuria vrea Vecii, 

Unsprezece 

Vrea adinei, adîncile Vecii!" 
Doisprezece ! 


CELE ŞAPTE PECEŢI 
(sau Cîutecul lui DA şi AMIN') 

1 

Daeă-s profet şi plin de spiritul profetic, spirit 
ce rătăceşte pe creasta dintre două mări, 

venind, plecînd, ca un văzduh intre 'trecut şi 
viitor, duşman al străfundurilor năbuşitoare şi-al 

tuturor fiinţelor sfîrşite-de osteneală, ce nu trăiesc, 
dar nici nu mor, 

văzduh gata întotdeauna să scapere din inima-i 
întunecată fulgerul,'un fulger eliberator, fulgerul care 
zice DA, al cărui rîs zice tot DA, un fulger profeţie, 
(fericit, totuşi, cine poartă asemenea fulgere-n 
sine, căci vreme îndelungă rămine ca văzduhul greu 
de nori pe panta muntelui, văzduh ce e sortit s-a¬ 
prindă făclia viitorului) — 

o, cum să nu ard de dorul veşniciei, de dorul ine¬ 
lului inelelor, inelul Revenirii! 

Că pîn-acum n-am întîlnit o altă femeie dă la 
care mi-aş fi dorit copii, decît pe tine, Veşnicie, 
căci te iubesc, o, Veşnicie! 

Căci te iubesc , o, Veşnicie ! 


Dacă mînia mea a desfăcut morminte, a stră¬ 
mutat pietrele de hotare, a rostogolit in adincul 
prăpastiilor Tablele vechi şi sfărîmate, 

- dacă sarcasmul meu a-mprăştiat în vint cuvinte 
viermănoase, dacă-am fost. mătură ce-a măturat 
păianjenii cu, cruce, şi vintul care răcoreşte mor¬ 
mintele cu aer îmbicsit, 

dacă-am'domnit izblnditor peste mormintele zei- 
lor morţi, binecuvîntînd lumea, iubind-o, lumea, în 
preajma monumentelor vechilor hulitori ai lumii 
— căci îmi place, pînă şi în biserici şi in morminte 
de zei, îndată ce-şi aruncă cerul curata-i privire în 
ruinele lor; asemeni ierburilor şi macilor din> #împ, 
îmi place pe ruine efe biserici --- 



o, cum să nu ard de dorul Veşniciei, de dorul 
inelului inelelor, inelul Revenirii ? 

Căci pînă acum n-am întîlnit o altă femeie de la 
care mi-aş fi dorit copii, decît pe tine, Veşnicie, 
căci te iubesc, o, Veşnicie! 

Căci te iubesc, o, Veşniciei 


3 

Dacă simţit-am suflarea spiritului creator şi a 
necesităţii cereşti, care ea însăşi obligă întîmplările 
să joace hore-astrale, 

dacă am rîs cum rîde fulgerul creator, pe care îl 
urmează, bubuitor însă supus, tunetul acţiunii, 

dacă jucat-am la zaruri cu zeii, pe masa pămîn- 
tului, dumnezeiască, într-aşa fel că tremura pămîn- 
tul şi-n pîntece i se-auzeau bolborosind torentele 
de foc, 

— căci pămîntul e masa zeilor, şi tremură cînd 
vîlvă fac cuvintele inovatoare şi creatoare, cînd zeii 
azvîrlu zaruri — 

cum să nu ard de dorul Veşniciei, de dorul ine¬ 
lului inelelor, inelul Revenirii? 

Că pînă acum n-am întîlnit o altă femeie de la 
care mi-aş fi dorit copii, decît pe tine, Veşnicie, căci 
te iubesc, o, Veşnicie! 

Căci te iubesc, o, Veşnicie! 


4 

Dacă am băut cu sorbituri prelungi amestecul din 
toate miresmele şi lucrurile, 

dacă am amestecat, cu mina mea, cele mai depăr¬ 
tate lucruri cu cele mai aproape, focul cu spiritul, 

plăcwea cu durerea, şi cel mai rău din rele cu cel 
mai mare bine, 

dacă sînt însumi licoarea ce ajută să se amestece 
toate ca într-un crater, N 

— căci există acea licoare, care topeşte binele în 
rău, iar răul merită să fie condimentul ce face să se 
reverse paharul, — 

o, cum să nu ard de dorul Veşniciei, de dorul 
inelului inelelor, inelul Revenirii? 

Că pînă acum n-am întîlnit o altă femeie de la 
care mi-aş fi dorit copii, decît pe tine, Veşnicie, 
căci te iubesc, o, Veşnicie I 

Căci te iubesc, o, Veşnicie I 

6 

. Dacă îmi place marea şi tot ce i se aseamănă, 
dac-o iubesc atunci, mai ales, cînd mă contrazice cu 
furie, 

dacă în mine am gustul căutării, care Împinge 
pînze spre ţărmuri neştiute, dacă în mine este ceva 
dintr-un explorator, 

dacă voioşia-nii prea mare a strigat: „Nu mai 
există pămîhtul! Pierdut-am ultima cătuşă! 

— iată, mă înconjoară infinitul, cu mugetele sale, 
timpul şi spaţiul mă-mprejmuiesc cu strălucirea lor, 
hai, inimă bătrînă, fă-ţi curaj 1“ — 

o, cum să nu ard de dorul Veşniciei, de dorul 
inelului inelelor, inelul Revenirii? 

Că pînă acum n-am întîlnit o altă femeie de la 
care mi-aş fi dorit copii, decît pe tine, Veşnicie, 
căci te iubesc, o, Veşnicie! 

Căci te iubesc, o, Veşnicie I 

ti 


Dacă virtutea mea-i a unui dănţuitor şi dacă 
intrat-am cu amîndouă călciiele in inima unui extaz 
de aur şi smaralde, 

dacă pornirea-mi răutăcioasă este de-a ride de 
toate şi ea bîntuie văile cu trandafiri şi locurile 
unde-s crinii 

— căci risul are-nchisă-n el pornirea răutăţii 
lumii, dar se sfinţeşte şi se eliberează prin fericirea 
care-o simte — . 

dacă alfa şi omega ale înţelepciunii Piele este că 
tot^ce-i greu trebuie să se uşureze, ca orice trup să 
fie dănţuitor şi orice spirit ca o pasăre să fie, da, 
acestea-s alfa şi omega ale înţelepciunii mele, 

o, cum să nu ard de dorul Veşniciei, de dorul 
inelului inelelor, inelul Revenirii? 

Cji pînă acum n-am întilnit o altă femeie de la 
care mi-aş fi dorit copii, declt pe tine, Veşnicie, 
căci te iubesc, o, Veşnicie! 

Căci te iubesc, o,' Veşniciei 


Dacă de-asupra mi-am desfăşurat senine (feruri, şi 
dacă zborul în cerurile mele cu aripile mele l-am 
făcut, 

dacă-am plutit în nesfîrşirile luminii şi libertatea 
mea şi-a cucerit o înţelepciune de pasăre 

— căci înţelepciunea de pasăre ne zice: „Iată că 
nu există nici sus, nici jos, avîntă-te In toate păr¬ 
ţile, fiinţă uşoară! Cîntă şi nu varbi I 

Că toate vorbele nu-s, oare, pentru acei ce slnt 
greoi? Şi nu-i mint vorbele pe cei care-s uşori? 
Gintă şi nu vorbi!“ — 

o, cum să nu ard de dorul Veşniciei, de dorul 
inelului inelelor, inelul Revenirii? 

Că pînă acum n-am înlîlnit o altă femeie de la 
care mi-aş fi dorit copii, decit pe tine. Veşnicie, 
căci te iubesc, o, Veşnicie! 

Căci te iubesc, o, Veşnicie ! 





A PATRA ŞI ULTIMA PARTE 


Vai, unde există pe pămînt mai mare 
nebunie, decît la milostivi? Şi-a fost 
ceva, să facă atîta rău pe lume, ca 
nebunia celor milostivii? 

Nefericite sufletele iubitoare/ce n-au 
în ele-o culme, de unde să-şi domine 
mila! 

Diavolul, într-o zi, mi-a zis: „Murit-a 
Dumnezeu: din milă pentru oameni a 
a pierit. 

Zarathustra, partea II, (Despre 
cel milostivi) 





OFRANDA DE MIERE 


Şi iarăşi luni şi ani trecură pe sufletul lui Zara- 
thustra şi, fără să-şi dea seama, părul său albise. 

Şi într-o zi, şezînd pe-o piatră, privea din gura 
peşterii departe, tăcînd — vedea de-acolo marea şi- 
o-nlănţuire de prăpăstii — iar animalele-i se răsu¬ 
ciră în preajmă şi-apoi se aşezară în faţa lui. 

— O,. Zarathustra, îi ziseră, ce cauţi în zare cu 
privirea ? Nu cumva cauţi fericirea ? 

— Ce mai contează fericirea, răspunse el, demult 
n-o mai pîndesc! Demult îmi vreau doar opera! 

— O, Zarathustra, răspunseră animalele, o zici 
aceasta de parcă fericirea ai avea-o! Eşti ca intr-un 
azur de fericire, nu-i aşa? 

— Isteţelor, răspunse Zarathustra surîzînd, ce bine 
ştiţi să vă alegeţi parabola! Dar ştiţi de-asemeni că 
fericirea mea-i apăsătoare şi nu-i precum o undă 
azurie, că mă apasă şi nu-mi dă pace, şi se lipeşte 
de mine precum o smoală clocotită. 

Şi începură animalele iar să se-nvirtă, gînditoare, 
în jurul său, dar dintr-o-dată se opriră dinainte-i. 
„O, Zarathustra, ziseră ele, iată de ce ţi-e chipul 
palid şi-apoi se înnegreşte, in vreme ce părul ţi se 
face cînepiu. Ai grijă să nu cazi In smoala de care 
ne vorbeşti!“ 

— Ce ziceţi voi ? le rîse Zarathustra. Făcînd ase¬ 
mănarea cu smoala, am defăimat. Mi se întîmplă 



şi mie ce li se-ntîmplă fructelor care se coc. Mierea-i 
aceea care-mi îngreunează sîngele în vine şi-mi face 
sufletul mai taciturn. — „Aşa-i, o, Zarathustra, răs¬ 
punseră animalele, stringîndu-se mai lingă el. Dar 
nu vrei să-urci astăzi pe munte? Că aerul este curat, 
iar priveliştea e mai frumoasă ca niciodată. 11 — Da, 
răspunse el, sfatul vi-i bun, şi tocmai asta îmi era 
dorinţa. De astăzi, voi începe să urc un pisc înalt. 
Dar s-aveţi grijă, să aflu acolo miere, o rază aurie 
de miere galbenă şi limpede, plăcută limbii mele şi 
rece ca de ghiaţă. Fiindcă să ştiţi, că vreau s-aduc 
acolo o ofrandă .de miere. 11 

Ci, cînd atinse Zarathustra piscul, trimise animalele 
acasă, rămînînd singur. Şi-atunci, privind in jurul 
său, rîse din toată inima, grăind: 

„Dacă-am vorbit de miere şi de-o ofrandă de miere, 
a fost oratorie vicleană şi nebunie folositoare. Aici, 
în faţa stîncilor, pot mult mai liber să vorbesc, 
decît în faţa peşterilor de anahoreţi şi-a animalelor 
pe care le au în preajmă. 

Despre ofrandă este vorba! Dacă împrăştii ceea 
ce mi se dă, eu, risipitorul, cu mii de mîini, dăcă 
împrăştii, înseamnă asta o ofrandă? 

Dacă cerut-am miere, e pentru a face o momeală 
din ea. Dorit-am această groasă, dulce băutură, de 
care urşii mormăind sînt pofticioşi, precum şi păsă¬ 
rile cele posomorite, 

momeala cea mai bună crezută de vlnători şi de 
pescari. Că dacă este adevărat că lumea-i o 
pădure-ntunecoasă şi plină de jivine, şi-i raiul vînă- 
torilor ce nu au milă, mie îmi pare mai degrabă 
asemenea cu marea cea bogată şi fără de sfîrşit în 
adîntimea sa, 

o mare plină de peşti, de crabi multicolori, ce şi 
pe zei i-ar hotărî să se facă pescari şi oameni cu 

năvoduri, atlta de bogată-i marea aceasta în mon¬ 
ştri minunaţi, şi_mari, şi mici — 

lumea umana, mai ales, marea de oameni. Să-l 
prind pe om, azvîrlu firul undiţei mele aurite, 
zicînd: „Deschide-te, adîncule uman!" 

Deschide-te, azvîrle-mi la picioare peştii şi crabii 
tăi sclnteietori. Mi-am pus momeala cea mai bună, 
să pescuiesc cei mai ciudaţi peşti-oameni. 

Momeala pe care o azvîrlu în toate părţile, e feri¬ 
cirea mea. Şi o azvîrlu departe, ori aproape, în răsărit 
şi în asfinţit, sperînd că mulţi peşti-oameni vor veni 
s-o muşte, să n-aibă astîmpăr în jurul fericirii mele. 

Apoi, cînd pînă şi cîrligele, bine ascunse, o dată 
cu momeala le vor fi muşcat, pînă la înălţimea mea 
o voi aduce pe-această plevuşcă din adîncime pes¬ 
cuită de cel mai şmecher dintre toţi pescarii. 

Căci asta sînt, de la natura mea: unul ce trage, 
atrage, uşurează, înalţă — povarnic crescător de ani¬ 
male şi educator — şi nu-n zadar unii mi-au zis 
odinioară „Să fii ceea ce eşti!“ 

.De-acum, să urce oamenii pînă la mine! Căci încă 
aştept semnele care-mi vor spune că venit-a ceasul 
asfinţirii mele. Nu din pornirea mea mă voi mai 
duce iarăşi printre oameni, ci pentru că aşa mi-i 
soarta. 

Iată de ce rămîn pe culmi, în aşteptare, viclean şi 
batjocoritor, nici răbdător şi nici nerăbdător pre¬ 
cum un om ce nu mai ştie ce-i răbdarea, fiindcă n-are 
cum s-o rabde. 

Soarta îmi dă răgaz: oare m-a uitat? Ori poate 
stă pe vreun pietroi şi prinde muşte! 

In fond îi sînt recunoscător veşnicului meu destin, 
că nu mă prigoneşte, nici mă grăbeşte, ci-mi lasă 
vreme să fac glume şi feste, în aşa fel că astăzi, 
iată, urcat-am acest munte să prind peştii 

S-au prins vreodată peşti pe-un vîrf de munte? 
Şi chiar dacă ce caut şi ce fac aici e-o nebunie, tot 
e mai bine, decit să mă petrec în aşteptare, să-ngăl- 
benesc şi să-nverzesc,- 

tot e mai bine, decît să devin un furios de aştep¬ 
tare, o furtună sfintă urlînd pe sus, prijl munţi, 
unul care le strigă văilor: „Ori m-ascultaţi, ori vă 
voi bate cu plesnele lui Dumnezeu!“ 

Nu mă supăr pe-asemenea turbaţi — unii ca ei 
mă fac să rid. Bine-nţeles, că trebuie să fie nerăb¬ 
dători, aceştia, ce ca nişte tobe mari, lărmuitoare,- 
vor cu orice preţ să fie auziţi, acum ori niciodată! 

Dar nici eu şi nici destinul meu, nu-i mai vorbim 
prezentului. Şi nici lui „niciodată 11 nu-i vorbim. Noi 
avem toată vremea şi răbdarea ca s-aşteptăm mo¬ 
mentul cînd vom vorbi. Căci va veni şi nu va trece 
fără să nu se-oprească. 

Cine va fi acela ce cu necesitate va veni şi nu va 
trece ? E marea noastră întîmplare, marele şi Înde¬ 
părtatul imperiu al omului, mileniul lui Zarathustra! 

Cit de departe este acest departe ? Ce impor¬ 
tanţă are ? El este, sigur — pe-această temelie ne¬ 
clintită, stau drept şi neclintit, 

pe-o temelie veşnică, pe stînca aspră şi originară, 
pe-acest masiv antedeluvian, mai nalt şi decît altele 
mai aspru, unde ca într-o cumpănă de vînturi se 
întretaie vînturile toate şi se întreabă unde au ajuns 
şi încotro s-o ia. 

Pornirea mea răutăcioasă, haide, rîzi! Din culmi 
scapără-ţi rîsul batjocoritor! Şi ale tale scăpărări, 
s-atragă către mine peştii-oameni.. 

Şi ce-i al meu din toate mările, indemine şi pentru 
mine din toate lucrurile, să pescuieşti şi să-mi aduci 
aici: aceasta ţi-o cer eu, cel mai şmecher dintre toţi 
pescarii. 

Zvîrle-te, undiţă! Lasă-te către adincime, pătannde 
în adînc, momeală făcută din fericirea mea! Stre- 
coară-ţi, rouă cea mai suavă, miere a inimii! Muşcă, 
cîrligule, muşcă în pintecul tuturor negrelor tris¬ 
teţi ! 

Azvîrle-te, privire, o, privirea mea! O, ce de mări, 
jur-imprejurul meu, cîte viitorimi de oameni care 
mijesc! Şi pe de-asupra mea, această pace în culori 
trandafirii! Această linişte fără de nori! 


ŢIPĂTUL DEZNĂDEJDII 

In ziua următoare, Zarathustra era din nou In 
faţa peşterii, pe piatră, în vreme ce animalele-i rătă¬ 
ceau prin lume, în căutare de hrană şi d® miere 
nouă, că împărţise Zarathustra mierea ce-o avusese, 
pînă la cea din urmă picătură. Ci, cum stătea, el şi 
gîndea, ţinlnd în mină un toiag, iar umbra trupului 
se aşternea în faţa sa, cum nu gîndea la sine şi nici 
la umbra sa, i se făcu de-o dată frică şi tresări, 
c-ălăturea de umbra-i mai era una. Şi, cum se ridică 
privind in jur, iată, dădu cu ochii de Profet, acelaşi 
pe care altădată îl ospătase la masa sa, Profetul ce 
profetiza marea osteneală, zicind: „Toate se duc, 
zadarnice sînt toate, lumea nu are rost, ştiinţa ne 
înăbuşe.“ Dar, de atunci, Profetul se schimbase şi 
Zarathustra, privindu-1 cu de-amănuntul, simţi că 
i se strînge inima, căci pe chipul aceluia, zbîrcit, 
zări cum trec relele prevestiri şi licăririle abia mai 
pîlpîind. 

Profetul, inţelegînd ce se petrece în sufletul lui 
Zarathustra, îşi trecu mînă peste chip, ca şi cum ar 
fi vrut să şteargă zbîrciturile, iar Zarathustra făcu 
la fel pe chipul său. Şi astfel, asigurîndu-se, tăcînd, 

Îşi deteră mina, ca Intr-un semn c-ar vrea să se 
cunoască iară. 

— Fii binevenit, Profet al marei osteneli, îi zise 
Zarathustra. N-am uitat că mi-ai fost oaspete odini¬ 
oară şi că prînzirăm împreună. Vino şi astăzi, de bea 
şi mănîncă cu mine şi iartă dacă un bătrîn glumeţ 
s-aşează iarăşi lîngă tine.,, — Un bătrîn glumeţ? se 
miră Profetul, dînd_ din cap cu neîncredere. Ori- 
cine-ai fi, ori te pretinzi să fii, o, Zarathustra, tu 
n-o să-ţi mai joci multă vreme rolul ţie-această 
culme. Nu peste multă vreme, barca-ţi va fi luată 
de valuri.“ — „Dar sînt acuma, eu, la adăpost ?“ 
îi zise Zarathustra rlzînd. — „Valurile continuă să 
crească în jurul muntelui tău, îi zise Profetul, apele 
mîhnirii şi ale deznădejdii. Curînd lua-vor barca şi 
te vor duce“. Mirat, tăcut rămase Zarathustra. 
— ^,N-auzi încă nimic? continuă Profetul. N-auzi 
ce .murmur, ce se preface-n vuiet, urcă din stră¬ 
funduri ?“ Şi Zarathustra ciuli urechea, tăcînd şi auzi, 
atunci, un ţipăt lung el auzi, un ţipăt pe care adîncu- 
rile unul altuia şi-l trimiteau, ca şi cum nici unul 
n-ar fi vroit să aibă ţipătul la sine, într-atît- era 
ţipătul hidos. 

— Profet răutăcios, zise la urmă Zarathustra, aud 
un ţipăt de deznădejde, un ţipăt omenesc, ţipăt pe 
vreun întunecat ocean. Dar mie nu-mi pasă de dez¬ 
nădejdea omenească. Ultimul meu păcat, ştii, oare, 
ce nume o să poarte? 

— Mila , răspunse Profetul cu entuziasm, ridicînd 
braţele. O, Zarathustra, am venit să te împing spre 
ultimul păcat! 

Şi numai ce sfîrşi de zis acestea, că ţipătul se 
auzi din nou, mai prelungit şi 'mai îngrozitor ca 
înainte, şi mult mai aproape. „Auzi, auzi, o, Zara¬ 
thustra 1“ strigă Profetul. „Spre tine ţipă, ţie-ţi zice: 
vino, vino, vino, că vremea a venit 1“ 

Dar Zarathustra, la toate astea rămase tăcut şi 
tulburat. După o vreme, ca şi cum s-ar fi Îndoit de 
sine însuşi, întrebă: „Şi cine-i cel care mă strigă 
acolo ?“ 

— Ştii bine, răspunse Profetul. De ce să te pre¬ 
faci? Omul superior te strigă. 

— Omul superior ? se cuprinse de groază Zara¬ 
thustra. Ce vrea, ce' vrea el de la mine ? Omul supe¬ 
rior? Ce caută aici? — şi-ntregu-i trup i se acoperi 
de sudoare. 

Insă Profetul, fără să răspundă la întrebarea îngro¬ 
zită a lui Zarathustra, ciuli urechea spre ceea ce 
urca dintru străfunduri. Cum nu se mai auzi nimic, 
se-ntoarse spre Zarathustra, care - şedea nainte-i tre- 
murînd. 

-— O, Zarathustra, zise cu-o voce întristată, nu 
prea arăţi ca omul a cărui fericire l-ar face să-şi 
piardă capul. Ţi-ar trebui să dănţui, să nu te pră¬ 
buşeşti. 

Dar chiar dacă-ai dansa şi-ai tresălta în faţa mea, 
nimeni n-ar zice, văzîndu-te, că tu eşti singurul din 
lume care cunoaşte bucuria. 

Zadarnic ar. fi căutat un asemenea om pe această 
culme; s-ar afla peşteri şi vizuine, şi ascunzişuri, 
pentru cei care-ar vrea să se ascundă, dar nu s-ar 
găsi mine de fericire, ori comori, ori filoane 
ne-ncepute din acel aur al fericirii! 

Fericirea! Cum să afli la îngropaţii de vii, la sin¬ 
guratici,; fericirea? Ar trebui căutată pe Insulele 
Fericite, ori în largul mărilor uitate? 

De altfel, toate trec, totu-i zadarnic, zadarnică e 
căutarea, Insule Fericite nu mai există! 

Astfel gemu Profetul. La ultimul său geamăt, 
Zarathustra îşi redobîndi siguranţa de sine şi luci¬ 
ditatea, precum acel ce din adincuri ar Teveni la 
suprafaţă, la lumină. „Nu, nu, nu! De trei ori, nul 

strigă el, mingiindu-şi barba. O ştiu mai bine decît 
tine. Există Insule Fericite! N-ai dreptul să vorbeşti 
aşa, bătrine văicăreţ! 

încetează plescăiala, norule de dinaintea amiezii! 
Nu vezi că plin sînt de tristeţea ta şi ud, ca un dulău? 

Vreau să mă duc departe de tine, să mă usuc. 
Nu fii mirat. Găseşti că-s grosolan? Dar eu îmi sînt, 
aici, stapînul! 

în ce-1 priveşte pe Omul tău superior, ei bine, o 
să încep să-l caut prin pădure. De-acolo s-a auzit 
ţipătul său. Poate c-o fi ameninţat de vreo sălbă¬ 
ticiune. 

De vreme ce-i pe pămînturile mele, nu vreau să 
i se întîmple vreun rău. Că-ntr-adevăr, sînt animale 
sălbatice pe-aici. 

Aşa grăind, Zarathustra se-ntoarse, vrînd să' 
se-ndepărteze. Dar Profetul îi zise: „O, Zarathustra, 
eşti un şmecher. Văd bine, că vrei să scapi de mine! 
Preferi să te afunzi în codru, să urmăreşti sălbă¬ 
ticiuni. 

Dar spune, la ce-o să-ţi 1 folosească? Că-n seara 
asta, mă vei regăsi. Voi fi în peştera ta, răbdător şi 
greu ca un buştean — şi te voi aştepta. 11 

— Fie! îi aruncă în faţă Zarathustra, plecind. Şi 
tot ce afli-n peşteră este şi-al tău, ca musafir al 
meu. 

Iar dacă miere mai găseşti acolo, linge-o, urs 
bătrîn ce eşti, să-ţi,îndulceşti felul de-a fi. Căci este 
important să fim amîndoi într-astă seară bine dis¬ 
puşi, şi fericiţi că ziua de-astăzi s-a sfîrşit. Vei dăn- 
ţui tu însuţi, la sunetul cîntării mele, precum un 
urs savant! Nu crezi? Clatini din cap, că nu mă 
crezi? Haide, curaj, ursule bătrîn! Căci şi eu, da, 
şi eu sînt un profet !•• 

/ 

Aşa grăit-a Zarathustra. 

VORBIRE CU REGII 
, 1 

Nil merse Zarathustra nici preţ de-un ceas prin 
munţi şi prin acele păduri, că dintr-o dată întîlni un 
alai ciudat. Pe drumul care cobora, înaintau doi 
regi împodobiţi, purtînd coroanele şi brîuri de pur¬ 
pură, împestriţaţi, ca nişte flaţningi. Minau în faţa 
lor un asin, care ducea samarul. „Ce fac regii aceştia-n 
ţinuturile mele ?“ îşi zise Zarathustra uimit, şi se 
ascunse in spatele unui tufiş. Cum regii se apropiau, 
îşi zise pe şoptite: „Ciudat! Tare ciudat! Dar cum 
se face, că văd doi regi şi-un singur asin!“ 

Atunci se-opriră-n cale cei doi regi, suriseră pri¬ 
vind în partea de unde venise şoapta, apoi se priviră 
în ochi unul pe celălalt. „Iată, tocmai aşa se gîn- 
deşte şi la noi, zise regele din dreapta, numai că la 
noi gîndurile nu se dezvăluie.“ 

Iar regele din stînga dădu din umeri şi răspunse: 
„Desigur, e vreun păstor de capre, un singuratic, 
care-a trăit prea mult doar printre stinci şi arbori. 
Lipsa de oameni l-a făcut să nu mai ştie bunele 
purtări!“ - 

— Bunele purtări? răspunse celălalt rege, cu amă¬ 
răciune. Dar, oare nu bunelor purtări ne-am sus¬ 
tras noi ? Nu „bunei societăţi 11 ? 

■ Mai bine cu schivnicii şi cn păstorii de capre, decît 
cu plebea aceea spilcuită, falsă şi scandalos de suleme¬ 
nită, care îşi zice „lume bună“, 
şi chiar .de este „nobilime 11 . Căci totul e fals la ea 
şi putred, sîngele, mai înainte de orice, din cauza 
vechilor boli vătămătoare şi a vindecătorilor, şi ei 
vătămători. 

Ceea ce astăzi este cel mai bun f ceea ce eu prefer, 
e ur^ ţăran robust şi grosolan, şi pişicher, şi incăpă- 

ţlnat, şi rezistent. 'Nimic mai nobil n-o să afli astăzi* 

Ţăranu-i tot ce-avem mai bun şi rasa ţărănească 
ar trebui să stăpînească. Dar gloata stăpîneşte — 
nu mă înşel. Iar cine zice gloată, zice amestecul de 
sînge. 

Amestecul de gloată — totul se amestecă, cu toate, 
sfinţi şi nemernici, boiernaşi, evrei; şi toate, din 
corabia lui Noe. 

„Bunele purtări 11 ! Totul e fals şi totul este putred 
la noi. Nimic nu este venerat. De asta am fugit. De 
cîinii linguşitori,- sîcîitori. De cei ce se ocupă să 
aureascjă decoraţii. 

Şi greaţa care mă sugrumă, e că şi noi, regii, 
mascaţi şi-nveşmîntaţi In măreţia veştejită şi apusă 
a acelor de dinaintea noastră, sîntem asemenea unor 
medalii oferite celor mai proşti şi celor mai vicleni, 
şi tuturor acelora ce au în mîini puterea. 

Nu sîntem primii, şi sîntem obligaţi să fim aşa: 
Înşelăciunea noastră ne-a scîrbit. 

Am vrut să fugim de canalii, de urlători, de muş¬ 
tele şi viermii ce ţin în mînă un condei, de toţi pră¬ 
văliaşii, de toate ambiţiile'de lepădături, de răsuflă¬ 
rile lor împuţite — de viaţa printre aceştia toţi. 

Să fii întîiul dintre canalii! Ah, scîrbă, scjrbă, 
scîrbă I La ce mai sîntem buni noi, regii ?“ 

„Te prinde vechea boală, zise-atunci regele din 
stînga, te prinde iarăşi scîrbă, sărmane frate. Şi ştii 
că ne ascultă cineva!“ 

Şi Zarathustra, care fu numai urechi şi ochi, cît 
a durat discursul, ieşi din ascunziş, înaintă spre regi 
şi zise: 

„Cel ce v-ascultă, şi vă ascultă cu plăcere, o, re¬ 
gilor, e Zarathustra. 

Sînt Zarathustra, sînt cel ce-a zis odinioară: la 
ce bun, regii ? Să mă iertaţi, dar fericit am fost să vă 
aud zicînd: „La ce mai sîntem buni noi, regii ? 11 

Sînteţi acuma în ţinutul meu, sub legea mea. 
Deci: "ce căutaţi voi în ţinutul meu ? Nu cumva l-aţi 
aflat în drumul vostru pe-acel pe care-1 caut — 
Omul superior? 

Cînd auziră regii aceasta, se bătură cu pumnii in 
piept şi zis'eră-ntr-un glas: „Am fost recunoscuţi! 

Sabia vorbei tale taie-n întunecimile din inimile 
noastre. Ne-ai cunoscut marea tristeţe, că iată, por¬ 
nirăm şi noi la drum să-l aflăm pe Omul superior, 

pe-acela ce ne este superior, deşi noi sîntem regi. 
Aceluia îi ducdm asinul. Căci Omul superior trebuie 
să fie stăpînul a tot ce-i pe pămînt. 

Nenorocirea cea ,mai mare a oftienirii, este că cei 
mai puternici pe pămînt nu sînt dintre acei ce au 
valoare. De aceea-i totul falsificat, desfigurat, întors 
pe dos. 

Şi de se-ntîmplă să aibă puterea cei mai vicleni 
din toţi, cei care sînt cei mai jivine, gloata-şi spo¬ 
reşte preţul pe zi ce trece, iar în jsfîrşitj virtutea ei 
proclamă: „Iată, yirtutea sînt doar eu!“ 

— Ce-am auzit? îşi zise Zarathustra. Ce de înţe¬ 
lepciune mai au regii! Sînt încîntat, că--mi vine să 
fac un cîntecel, 

chiar dacă el nu place tuturor urechilor. E mult 
de cînd uitat-am arta să port de grijă la toate ure¬ 
chile ! Haide, curaj! 

(Dar se-ntîmplă ca în acel moment să ia asinul 
cuvîntul şi-nveselit să zică acestea: D—A!) 

In anul Unu, într-o zi, ' 

Beată fără să bea, Sibyla prooroci: 

„Totu-i de rîpă şi pe dos. 

Căzută rău, lumea-i prea jos! 

Roma-i o dezmăţată ce umblă teleleu, 
Cezaru-i este brută, iar Dumnezeu — evreu!“ 

Regilor le plăcu mult acest clntecel. Dar cel din 
dreapta, zise: Ce bine făcurăm noi, o, Zarathustra, 
că.ne urnirăm să te căutăm! 

Că cei ce-ţi sînt duşmani ne arătară chipul tău 
In oglinzile lor. Aveai o strîmbătură atît de diavo¬ 
lească şi batjocoritoare, că ne temurăm de tine. 

Cu toate astea, însă, învăţăturile tale ne picau bine 
în inimi şi-n auz. Şi am sfîrşit prin a ne zice: Ce să 
ne pese nouă de chipul său! Ci vrem să-l auzim, pe 
cel care învaţă că „Iubi-veţi pacea ca pe un mijloc 
de-a face noi războaie; şi pacea scurtă, mai mult ca 
pacea îndelungă 11 . 

Nimeni nu a rostit vorbe atît de răzvrătite: „Ce 
este bine? Este de-a fi bray. Un bun război sfin¬ 
ţeşte toate cauzele bare l-au pornit 11 . 

O, Zarathustra, acestea auzind, a tresărit în noi 
tot slngele străbunilor: astfel vorbeşte numai Pri¬ 
măvara la nişte bătrîne butoaie. 

Cînd săbiile se încrucişau, asemeni şerpilor trecuţi 
prin slnge, atunci ziceau strămoşii noştri că viaţa 
este bună. Soarele păcii le părea molatec, iar de o 
pace lungă, se ruşinau. 

Cum mai oftau părinţii noştri, cînd săbiile zăceau 
scînteietoare-n panoplie! Căci săbiei i-e .sete de sînge 
şi scînteiază, cînd i-e dor de sînge. 11 

Şi-n vreme ce regii astfel flecăreau, vorbind de 
fericirea străbunilor, i se făcu lui Zarathustra chef 
să-şi rîdă de entuziasmul lor, căci după finele lor feţe 
se vedea că-s dintre regii iubitori de pace. Dar se 
înfrînă. „Hai, zise el, iată-vă drumul. Acolo, sus, e 
peştera lui Zarathustra; vom termina această zi 
şezlnd pînă tîrziu de vorbă. Acuma, însă, un ţipăt 

de deznădejde mă sileşte să mă despart. In grabă 
de voi. 

Este o cinste pentru peştera mea, să-i vină regi 
şi să m-aştepte — şi cred că multă vreme mă veţi 
aştepta. 

Dar ce contează! Au nu la Curţi sînt astăzi oame¬ 
nii cei mai dresaţi s-aştepte? Şi singura virtute a 
regilor, singura moştenită, nu este oare, că astăzi 
sţiu s-aştcpte?“ 

Aşa grăit-a Zarathustra. 


LIPITOAREA 

Şi Zarathustra, adîncit In gînduri, so depărtă, tot 
mai adînc în păduri urmîndu-şi calea, şi de-a lungul 
unor mlaştini. 

Dar, cum se-ntîmplă adesea, gindind la lucruri 
Încurcate, dădu peste un om. Şi iată că un ţipăt 
de durere, sudalme şi ocăruri îi loviră auzul, în aşa 
fel, îneît cu groază, ridică bita şi-l lovi pe cel care 
ţipa. Dar, revenindu-şi, începu să-şi rîdă-n sine' de 
nebunia ce-o făcuse. 

“Iartă-mă, îi zise celui ce.se ridicase furios şi-apoi 
se aşezase, iartă-mă, şi mai năinte de orice, ascul- 
tă-mă, ascultă-mi parabola care ţi-o spun: 

Un călător, gîndind la lucruri depărtate, dădu, 
pe o străduţă, peste 7 un cîine ce dormea la soare 

şi-amîndoi sar unul asupra celuilalt, ca doi duş¬ 
mani de moarte, dar amîndoi cuprinşi de-o spaimă 
ca de moarte. Aşa ni s-a-ntîmplat şi nouă, acum. 

Şi totuşi, că. puţin le-ar fi trebuit, şi ciinelui, şi 
călătorului, să se îmbrăţişeze! Căci rpi şînt, oare, 
fijpţndoi, doi singuratici?" 

„Oricine-ai fi, îi zise cel lovit, mai fiind încă fu¬ 
rios, parabola-ţi mă face să mă doară la fel de mult, 
ca lovitura primită. 

Priveşte-mă, de sînt eu cîine!“ Şi, ridicîndu-se, îşi 
trase un braţ din mlaştină. Că mai nainte nu se 
vedea din mlaştină cum sînt acei ce caută pe 
apei. 

„Ce faci? strigă Zarathustra îngrozit, căci pe bra¬ 
ţul gol al aceluia, şiroia sîngble. Ce ţi s-a întîmplat? 
Nenorocitule, te-o fi muşcat vreo dihanie cumplită!“ 

Omul, însîngerat, cu toate că era încă furios, îi 
rîse: „Că-ţi pasă?“ Şi vru să se îndepărteze. Eu sînt 
la mine, in ţinutul meu. Poţi să mă-ntrebi, dar n-ai 
norocul să-i răspund unui bădăran ca tine!“ 

— Te-nşeli, îi zise Zarathustra cu milă, şi oprindu-1. 
Te-nşeli, nu eşti la tine, ci în ţinutul meu, şi nu vreau 
să i se-ntîmple cuiva vreun rău. 1 

Zi-mi cum vrei tu, eu sînt aşa cum trebuie să fiu. 
Numele meu e Zarathustra. 

Curaj! Calea aceasta duce la peştera lui Zara¬ 
thustra. Nu e departe. N-ai vrea să vii la mine, să 
te oblojesc? 

N-ai prea avut noroc în viaţă, nenorocite: întîi, 
că te-a muşcat dihania; apoi, că te-a lovit un om.“ 

Ci; cînd acela pe care îl lovise, auzi numele lui 
Zarathustra, deveni un altul: “Oare ce mi se-ntîmplă? 
se miră el. Ce altceva pe lume m-ar interesa mai mult 
ca Zarathustra? Cum mă interesează lighioana care 
trăieşte cii sînge de la oameni,— lipitoarea! 

Din cauza lipitoarei stăteam ca un pescar în mlaş¬ 
tină şi braţul îmi răbdase zece pişcături, cînd iată 
lipitoarea cea mai grozavă, însuşi Zarathustra, vine 
să-mi guste sîngelel 

O, fericire, o, minune! Mărită fie ziua ce m-a adus 
în această mlaştină! Mărită fie ventuza cea mai vie 

care trăieşte astăzi! Mărit să fie Zarathustra, marea 
lipitoare a Conştiinţei!“ , 

Astfel vorbit-a omul mînios. Lui Zarathustra îi 
plăcură vorbele lui, cît de respectuoase şi cit de dulc 
sunau.' „Dar cine eşti ? îl întrebă el, dîndu-i mina. 
Mai sînt destule lucruri între noi de limpezit, dar 
mie-mi pare că în unele deja se face lumină limpede. 

„Sînt Spiritul Scrupulului intelectual, răspunse 
Întrebatul. In ce priveşte spiritul, şi lucrurile sale, 
nu-i altul mai sever ca mine, mai riguros, ori mai 
necruţător, afară doar de-acela care mi-a fost dascăl 
— adică de s .Zarathustra. 

Mai bine să nu ştii nimic, decît să ştii multe pe 
jumătate. Mai degrabă-să fii nebun că mine, .decît 
un înţelept pe gustul altuia. Căci eu, eu pînă-n 
adîncul lucrurilor mă scufund. 

Şi ce contează, că adîncul acesta e mare, sau e mic, 
că-i mlaştina, ori cerul? Un adînc doar cît o palmă 
să fie, îmi ajunge, numai adînc să fie şi fundament 
adevărat. 

Un adînc doar cît o palmă, e de-ajuns ca să te ţii. 
Căci în materie de conştiinţă ştiinţă, nimic nu-i 
mare şi nimic nu-i mic. 

— Poate eşti specialistul în lipitori! întrebă Zara¬ 
thustra. Şi studiezi pînă-n adîncuri, lipitoarea, o, 
Spirit Scrupulos! 

—'.O, Zarathustra , 1r \ răspunse rănitul,, multe ’ar ■ fi 
de spus. Cum aş avea asemenea pretenţii^? 

Domeniul în care-s cunoscător şi trec’drept Un 
maestru, e creierul lipitoarei. El eşte universul meul 

Că este, într-adevăr, un univers. Mă iartă, dacă 
vorbeşte orgoliul, că n-am egal întru acest domeniu. 
De-aceea şi zic că este-al meu. 


) 

De cită vreme mă ţin legat de-acost unic subiect, 
creierul lipitoarei, temîndu-mă ca adevărul alunecător 
să nu-mi scape asupra acestui punct exact! Acesta 
mi-e domeniul. 

De-aeeefţ azvirlit-am totul peste bord — toate 
mi-au devenit indiferente. Şi neagra-mi neştiinţă 
Începe chiar din graniţa ştiinţei, 
i Conştiinţa mea ştiinţifică, îmi cere să ştiu un sin¬ 
gur lucru şi nimic mlai mult. Mi-e groază de toţi 
semi-savanţii, spirite nebuloase, nestatornice şi 
exaltate. 

De-acolo, de unde încetează probitatea mea, sunt 
orb şi vreau să fiu orb. Ci unde vreau să ştiu, acolo 
vreau să fiu cinstit, adică necruţător, aspru, crud, 
riguros, neiertător. 

Ceea ce însuţi, Zarathustra, ai zis într-o zi, că 
„spiritul este viaţa tăindu-şi în propria sa carne", 
acest cuvîntm-a dus către doctrina ta, el m-a atras 
spre tine. De-altfel, cu preţul propriului ;sînge îmi 
sporesc ştiinţa. 

— „După cum se şi vede, îi zise Zarathustra, căci 
singele mai şiroia din braţul Scrupulosului. Zece li¬ 
pitori mai atîrnau de el. 

O, singularule! Cite lucruri mă-nvaţă această evi¬ 
denţă, vroiam să zic — tu însuţi! Dar poate că n-ar 
trebui să ţi le-ncredinţez auzului pe toate. 

Hai, mai bine să ne despărţim. Mi-ar plăoe să te 
mai văd. Drumul acela, de sus, duce la peştera mea. 
Mi-ar place să vii la mine-n seara asta. 

Mi-ar place să repar răul trupesc, ce ţi-am făcut 
lovindu-te. Aşa gîndesc. Ci iată că un ţipăt de desnâţ- 
dejde mă cheamă departe de tine." 

Aşa grăit-a Zarathustra, 

VRĂJITORUL 

1 

/ 

Cum Zarathustra făcea ocolul unei stînci, văzu pe 
drumul său, şi nu departe, un om, care dădea ca 
un nebun din mîini şi care-apoi se întinse pe burtă, 
la pămînt. „Hait! îşi zise Zarathustra-n sinea sa, 
poate că ăsta-i Omul superior, cel ce-a ţipat cu 
desnădejde. Să văd, cu ce pot să-l ajut.“ Şi alergînd 
la locul unde zăcea omul, văzu un moş, tremurător, 
privind în gol; şi toată truda sa de-a-1 ridica, fu în 
zadpr. Nenorocitul, nici nu-şi dădea seama că i se 
află cineva în preajmă, ci dimpotrivă, privea în- 
tr-altă parte rugător, ca şi cum ar fi fost un părăsit, 
singur pe lume. Şi, în sfîrşit, după încolăciri şi răsu¬ 
ciri, şi zvîcnete de unul singur, începu să se tîngu- 
iască astfel: 

Cine să mă-ncălzească, cine să mă mai iubească? 
Daţi-mi mîini calde! 

Daţi-i jăratec, inimii! 

Zac tremurînd, asemeni unui muribund căruia 

tălpile i se-ncălzesc, 

dar el clănţăne, vai, de neştiute febre, 

el tremură de săgeţile de gheaţă, ascuţite, 

de tine hăituit, Gîndire 

nespusă, ascunsă, înfiorătoarei Tu, 

vînător pîndind de după nori I 

Zac doborît, străfulgerat de tine, 

tu, ochiul batjocoritor ce mă priveşti din negurimi, 

zac la pămînt, 

întors şi zvîrcolit, şi chinuit 

de toate veşnicele chinuri, 

lovit de tine, 

de tine, vlnătorul nemilos, 
de tine, Dumnezeule necunoscut! 

Loveşte-mă, pătrunde-n mine! 

Loveşte iarăşi I v 
Străpunge-mi inima, sfărîm-o! 

Ce chin e-acesta, ce chin, 
că Îmi înfigi săgeţi tocite? 

De ce mă mai priveşti, 

tu, veşnicul flămînd de suferinţă omenească, 
de ce mă fulgeri cu ochii tăi dumnezeieşti, dar cruzi? 
Tu nu-mi vrei moartea, 
vrei doar chinul meu I 
Dar la ce bun mă chinui, 

o, Dumnezeule nemilos, o, Dumnezeule necunoscut! 
Ha! Iată-te că vii furiş 
In inima acestui Miez de noapte! 

Ce vrei să-ţi dau? Vorbeşte! 

Şi mă grăbeşti, calci peste mine, 
ha, eşti atîta de aproape! 

Pleacă! Pleacă! 

M-auzi sufllnd ? 

îmi auzi inima bătînd ? 

Gelosule! 

Gelos— pe cine? 

Pleacă! De ce această scară ? 

Vrei tnlăuntru să pătrunzi ? 

In inimă, 

In glndurile noastre, 

In glndurile mele cele mai de taină ? 

O, hoţ neruşinat, necunoscut! 

Ce vrei să furi ? 

Ce vrei să afli pe neaşteptate? 

Ce vrei să-mi iei prin chinuri ? 

Torţionarule! 

O, Dumnezeule călău! 

Ori ca pe-un cline vrei să mă vezi, 
ghemuindu-mă la tălpile tale, 
supus, cum mi-e firea, lncîntat 
slăvindu-te — şi dînd din coadă ? 

Zadarnic! Răneşte-mă, tu 
vlrf necruţător! Nu, • 

nu-ţi sînt cline — ci doar vlnatul, 
crud vinător ce eşti, 

Iţi sunt orgolioasa pradă, 
tllharule de dincolo de nori! 

Vorbeşte, 

ce vrei, bandit de drumul mare, 

învălpit In fulgere vorbeşte, Necunoscutule I 

Ce vrei, Necunoscutule şi Dumnezeu? 

Ce, vrei răsplată? 

Şi cU răsplata ce să faci ? 

Dar cere mult, orgoliul meu ţi-o spune! 

Şi să vorbeşti pe scurt — Iţi cere celălalt orgoliu 

pe care-1 am. 

Ha! Ha! ^ 

Mă vrei ? Pe mine ? 

Pe mine? întreg? 

Ha! Ha! 

Nebun ce eşti, mă schingiuieşti, 

Îmi schingiuieşti orgoliul. 

Mai bine dă-mi Iubire. Cine să mă-mcălzească ? 

Şi cine-o să mă mai iubească? 

0, dă-mi mîini calde! 

Dă-i inimii jăratec! 

Dă-mi mie, singuratecul, 

gheaţa, care, de şapte ori îndoită pe inimă, 

făcut-a, să fie, vai, ' ' 

să fie dornic de ea duşmanul, 


I 

dă-mi-o, mai bine dă-mi-o, 
tu, cel fără de milă, 
dă-mi-o, o, dă-mi-o mie! 

S-a dus! 

Şi el s-a dus, 

ultimul, singureii meu Însoţitor, 
marele meu duşman, 

Necunoscutul meu, 
călăul meu dumnezeiesc! 

Nu! Revino, 

cu toate chinurile care mi le dai, 
vino iarăşi la mine, singuratecul ! 

O, revino! 

Toate plrîurile lacrimilor mele curg. 
spre tine. 

Ultima flacără a inimii mele, 
spre tine arde. 

O, revino, 

Tu, Dumnezeule-necunoscu t! Durerea mea şi cea 

din urmă 
fericire! 


2 

Dar Zarathustra nu se mai ţinu şi cu ciomagul SI 
lovi puternic pe tinguitor. „Opreşte-te, îi strigă el 
cu un rîs mînios, opreşte-te, comediantule, falsifi¬ 
catoare, mincinos fără pereche! Te ştiu prea bine 1 

Cară-te, de nu vrei să-ţi Încălzesc eu picioarele, 
vrăjitor nenorocit! îi fac eu să asude, pe cei ce-ţi 
seamănă 1“ 

— Stai, zise bătrinul sărind in picioare. Nu mă 
lovi, o, Zarathustra, că era doar un joc al meu! 

Jocul face parte din arta mea. Vroiam să te încerc, 
dîndu-ţi o probă despre arta mea. Şi, intr-adevăr, 
m-ai demascat. 

Dar şi tu mi-ai dat o probă grozavă, despre ce ştii 
tu să faci. Eşti dur, o, Zarathustra, înţeleptule! 
Loveşti, nu glumă, cu „adevărurile 11 tale — aşa mă 
face bîta ta să zic. 

— Să nu mă linguşeşti, răspunse Zarathustra ne¬ 
căjit, comediant ce .eşti! Eşti mincinos — dece vorb¬ 
eşti de adevăruri ? 

Păun al păunilor, mare a zădărniciei,. ce comedie 
mi-ai jucat, sinistru vrăjitor! Pe cine-ai vrut să mă 
sileşti să recunosc în tine, ascultindu-te cum gemi 
şi cum te văicări ? 

— Mă jucam de-a Ispăşitorul Spiritului, zise bă- 
trînul, doar tu ai inventat, odinioară, acest cuvînt 
— poetul, magicianul care-şi îndreaptă spiritul contra 
iui însuşi, omul care, transformîndu-se-n interiorul 
său, îngheaţă la reaua sa ştiinţă şi conştiinţă. 

Şi recunoaşte, Zarathustra, ţi-a trebuit destulă 
vreme ca să descoperi prefăcătoria, minciuna mea. 
Credeai In desnădejdea mea, cînd capul mi-ai cu¬ 
prins In mîini. 

Te-am auzit jelindu-te: „A fost mult prea puţin 
iubit, mult prea puţin iubit 11 . Ideea de a te fi-nşelat, 
mă făcea să-mj rî(^ de tine-n sine-mi. 

— L-ai păcălit pe alţii mai isteţi ca mine, răspunse 
aspru Zarathustra. N-am teamă de impostori, e 
pentru mine o necesitate să-i iau în seamă. Aşa mi-e 
soarta. 

Iar tu, tu minţi din fire. Te cunosc preabine, ca s-o 
ştiu. Tot ce spui tu, are două, şi trei, şi chiar mai 
multe înţelesuri. Ceea ce mi-ai mărturisit, nu mi se 
part nici fals, dar nici adevărat, după părerea mea. 

Falsificatorule răutăcios, cum ai putea să fii 
altfel? Pînă şi boala ţi-ai sulemeni-o, de-ar fi să te 
arăţi la doctor. 

Acum sulemeneşti sub ochii mei minciuna ce mi-'o 
spui zicind: „Mă jucam doar.“ Căci pus-ai seriozitate 
In ce făceai, şi eşti, intr-o măsură, un Ispăşitor al 
Spiritului. 

Ghicesc cum eşti: eşti pentru toată lumea un vră¬ 
jitor, dar nici o-viclenie şi nici o minciună de-a ta 
nu au asupră-ţi vreo putere. In proprii tăi ochi, 
eşti des-vrăjit. 

Scirba ţi-e singurul adevăr. Nici un cuvînt In tine 
nu-i adevărat, dar buza ţi-e adevărată — adică 
Bcîrba ce ţi-a rămas pe buze. s 

— Cine eşti tu? strigă la asteă Vrăjitorul, cu voce 
tunătoare. Cine are dreptul să-mi vorbească astfel 
mie, celpi mai mare dintre muritori ? Şi îl privi rău¬ 
tăcios pe Zarathustra. Ci grabnic chipul şi-l schimbă 
şi zise cu tristeţe: 

„O, Zarathustra, am ostenit de toate a^tea! Mi-e 
scirbă de prefăcătoriile mele şi nu sînt mare — de ce 
să mă înşel ? O ştii prea bine, caut mărirea! 

Am vrut să mă comport ca mare om şi am atras 
prin asta destui, dar fost-a o ipinciună peste puterile 
mele şi mă simt zdrobit. 

O, Zarathustra, totu-i minciună-n mţne şi sînt 
zdrobit Intr-adevăr, şi ăsta-i singurul adevăr ce mi-a 
rămas 1“ 

— Iţi face cinste acest fapt, răspunse Zarathustra 
Întunecat şi întorcîndu-şi privirea-n altă parte. Să 
cauţi măreţia, îţi 4 face. cinste. Dar ea te şi înşeală. 
Că nu eşti mare. 

Bătrîne Vrăjitor îngrozitor, ceea ce ai mai bun şj 
mai cinstit, şi ceea ce respect în tine, este că eşti 
sătul de tine însuţi şi că ai spus: „Eu nu sînt mare.“ 

Te laud pentru asta, cil asta eşti într-adevfi'r un 
Ispăşitor al Spiritului, chiar dacă numai pentru o 
clipă — în acea clipă eşti cel adevărat. 

Dar spune-mi, ce cauţi prin pădurile şi printre 
stîpcile acestea ale mele? Şi ia ce probă-vroiai să mă 
supui, ţăindu-mi drumul ? ! 

Cu ce vroiai să mă ispiteşti ?” 

Aşa grăit a Zarathustra, cu ochi scînteietori. BătH- 
nul Vrăjitor tăcu, dar apoi zise: „Te-am ispitit? 
Am Încercat, să te găsesc. ' , 

O, Zarathustra, caut un om adevărat, om drept, 
curat şi simplu, om fără ascunzişuri, un vas de în¬ 
ţelepciune, un sfint, un mare om. 

Oare nu ştii, o, Zarathustra, că-1 caut peZarathutraî" 

Tăcură amîndoi, prelungă vreme, şi Zarathustra 
se cufundă în sine, cu ochii închişi. Dar, jrevenindu-şi 
11 luă de'mină pe Vrăjitor şi zise curtenitor, cu vicle¬ 
nie: ' 

„Haide! Drumul ce urcă colo, sus, duce la peştera 
lui Zarathustra. Ai putea să mergi acolo şi să-l gă¬ 
seşti pe cel pe care-1 cauţi. 

Ia seama la animalele mele, la vultur şi la şarpe: 
te vor ajuta la căutare. Că peştera mi-e mare. 

Cit mă priveşte, e-adevărat, n-am văzut niciodată 
un mare om. Ochii cei mai pătrunzători, tot mi-s 
destul, ca să zărească măreţia. Trăim sub stăplnirea 
gloatei. 

Am intilnit atîţisţ oameni, ce se umflau in pene, 
preocupaţi jsă se înalţe, iar gloata striga: Uite, ce 
mare om! Dar la ce slujea umflarea, precum cu 
nişte foaie ? Că-i numai aerul, pe dinlăuntru! 

Broasca, umflîndu-se, plesneşte, iar vîntul scapă-n 
larguri. Să-l înţepi, pe cel care se umflă, zic că-i 
o treabă bună. Aşa să faceţi, copiii meii 

Prczeikul aparţine gloatei: nit se ' mai ştie ce*i 
mare şi ce-i mic. în căutarea măreţiei, clte-un nebun 
o afl^ Nebunii reuşesc. > 

Oameni mari cauţi, nebunule? Cine te-a învăţat 
să cauţi ? E-acum momentul ? Printre atltea ispite, 
de ce mă ispiteşti? 

Aşa grăit-a Zarathustra, cu inima înseninată şi, 
sUrlzhid, şi-a urmat calea sa. 


FĂRĂ DE SLUJBĂ 

Nu după multă vpeme, după ce Zarathustra scăpă 
de Vrăjitor, văzu din nou un om şezînd la marginea 
de drum, un om negru şi înalt, cu faţa palidă, osoasă, 
şi' fu mişcat şi trist să-l vadă astfel. 

„Vai, îşi zise in sine, cel care şade colo e chiar 
Tristeţea deghizată, şi mi se pare că-i un preoit: ce 
caută aceştia în ţinutul meu? 

Ia uite, abia am scăpat de Vrăjitor, şi alt vorbitor 
cu morţii mi se aşează de-a curmezişul drumului 1 

Unul din taumaturgii ce se slujesc de-atingerea cu 
mîinile, vreun făcător de miracole, prin milostenia 
lui Dumnezeu, vreun detractor slinos al Vieţii, să-l 
ia dracul 

Dar dracul nu-i nicicînd unde ar trebui să fiel 
Ajunge totdeauna prea tîrziu. Pitic spurcat şi şchiop !“ 

Aşa bombănea Zarathustra, nerăbdător In inima 
sa, decis să treacă repede' prin faţa acel*ui om, pri¬ 
vind într-altă parte. Dar iată' că se Intîmplă altfel. 
Omul care şedea îl zărise şi el în aceeaşi clipă şi, ca 
şi cum ar fi aflat o fericire neaşteptată, sări-n picioare 
şi se apropie de Zarathustra. . 

„Oricine-ai fi, o, Călătorule, ajută un om rătăcit, 
care îşi caută drumul, ajută un bătrîn, căruia i se 
poate întlmpla orice nenorocire. 

Că lumea mi-i străină aici şi depărtată, şi-am auzit 
că urlă sălbăticiuni, iar cel ce-ar fi putut să mă pă¬ 
zească de ele, nu mai există. 

Eram în căutarea ultimului om evlavibs, un schiv¬ 
nic sfint ce, singur în pădure, nu ajunsese să audă ceea 
ce toată lumea ştie azi. 

— Ce ştie toată lumea, aziif întrebă Zarathustra. 
Oare că Dumnezeul, în care toată lumea odinioară 
credea, nu' mai există? 

— Tu ai spus-o, răspunse trist bătrînul. Eu l-am 
slujit >pe Dumnezeu, pînă în ultimul său ceas. 

Dar sunt acuma fără slujbă, fără stăpîn, deşi nu-s 
liber. Nu mai am niciun ceas de tihnă, decît atunci 
cînd umblu printre amintiri. 

Urcat-am acest munte să mai sărbătoresc una din 
sărbătorile ce plac unui Papă bătrîn şi Tată al 
Bisericii — fiindcă ţi-o spun, s-o ştii, sunt ultimul 
din Papi — o sărbătoare de amintiri cucernice, de 
ritualuri dumnezeieşti. 

Dar s-a-ntîmplat că a murit omul evlavios, schiv¬ 
nicul din pădure, ce-1 lăuda pe Dumnezeu fără- 
ncetare, in cîntările şi-n murmurarea sa. 

Aflatu-i-am sălaşul, dar el nu mai era. Văzut-am 
doi lupi, carş-1 chemau cu urlete de mo o Ue— fiindcă 
animalele-1 iubeau. Şi am fugit, 

Oare-n zadar venit-am în păduri le acestea şi-n 
aceşti munţi ? M-am întrebat. Şi-atur ci m-am hotărît 
să-l caut pe un altul, pe cel mai virstnic dintre cei 
ce nu cred în Dumnezeu — m-am hotărît să-l caut 
pe Zarathustra.“ 

Aşa vorbi, privind naintea sa, dar Zarathustra II 
luă de mînă pe bătrînul Papă şi îl privi-ndelung, cu 
adhuratie, 



„Vezi, dar, sfinte părinte, îi zise, ce mtnă rafinată 
ai! Că n-ai făcut altce cu ea, decît să binecuvîntezi! 
Şi-acuma iată, că mă ţine pe rtiine, pe cel pe care-1 
cauţi, pe Zarathustra. 

Sunt Zarathustra, cel fără Dumhezeu, cel care 
spune: „Cine e mai spurcat ca mine, ca să mă-nscriu 
la şcoala lui?“ 

Astfel grăia' Zarathustra, pînă în gînduri străpun- 
glndu-1 cu privirea pe bătrînul Papă. Acesta zise: 

„Omul care l-a iubit cel mai mult, care l-a simţit 
cel mai mult al său, acela l-a pierdut mai mult. 

Iată, sunt, fără îndoială, dintre noi doi, cel mai fără 
de Dumnezeu. Dar cine şi-ar face din aceasta bucurie ?“ 
/ — Tu l-ai slujit pînă la capăt? întrebă Zarathustra, 
cu aer visător, după o lungă tăcere. Ştii, dar, cum a 
murit ? E-adevărat aceea ce se zice, că a pierit 
înăbuşit de milă? 

_ Că văzînd omul atîrnînd pe cruce^n-a mai răbdat 
şi că iubirea pentru oameni li devenise pn iad, care 
l-a omorît? 

Dar bătrînul Papă, fără a răspunde, îşi întoarse 
privirea-n altă parte, iar pe obraz i se citea numai 
durere şi tristeţe. 

„Nu te mai ocupa de el, adause Zarathustra, după 
o îndelungă gîndire, privindu-1 pe bătrîn în ochi. 

Nu te mai interesa: a dispărut! Şi chiar dacă îţi 
face cinste să-l vorbeşti de bine, ştii tot atît de bine 
ca şi mine cine era şi că-şi urma căile sale neasemu¬ 
ite. 

— Ca să-ţi spun între trei ochi, zise bătrînul Papă, 
care- era chior, pe seama lui Dumnezeu ştiu mult mai 
multe ca Zarathustra şi e firesc să fie aşa. 

Devotamentul meu l-a slujit ani lungi, voinţa mea 
se înclina la orice lucru, în faţa voinţei sale. Dar 
un bun slujitor ştie. totul, chiar şi acele lucruri pe 
care stăpînul şi le ascunde sieşi. 

Era un Dumnezeu ascuns şi plin de taină. N-a 
ştiut altfel să-şi facă rost de-un fiu, decît pe căi 
învăluite. La poarta credinţei sale, stă adulterul. 

Dacă-1 sărbătoreşti ca Dumnezeu al iubirii, în¬ 
seamnă că nu dai preţ iubirii. N-a vrut acest'Dum- 
nezeu să fie judecători îndrăgostitul e străin de orice 
gînd de plată şi răsplată. 

In tinereţea sa era aspru şi răzbunător, acest 
Dumnezeu venit din Orient şi pentru a-şi distra aleşii, 
a întemeiat infernul! 

Dar a sf'îrşit prin a fi bătrîn, molatec, flasc, milos, 
mai mult asemănînqu-se cu un bunic, decît cu un 
Tată, ori mai degrabă chiar, cu o bunică şontîcă. 

j Stătea în faţa focului plîngîndu-se ’că-l dor picioa¬ 
rele, ostenit de viaţă, ostenit de-a vrea şi, într-o zi, 
sfîrşi înăbuşit dfe propria sa milă.“ 

— Şi tu, Papă cucernic, zise Zaratbustra între- 
rupîndu-1, văzut-ai astea toate cn ochii tăi? Poate 
că-i bine că s-a întîmplat aşa, căci Dumnezeii, cînd, 
mor, mor din alte cauze. 

Deci, într-un fel sau altul, iiu mai este. îmi supăra 
şi ochii, şi urechile. Asta o zic în contra lui. 

îmi place tot ce are privireă şi glasul limpede. 
Dar el, ştii bine, bătrîne 'avea ceva în el ce ai şi tu 
ca preot: era ambiguu. 

Şi spiritul îi era confuz. De cîte ori s-a supărat 
în contra noastră, clocotind de mînie, fiindcă îl înţe¬ 
legeam prea strîmb I Dece nu ne vorbea mai lămurit ? 

Dacă auzul nostru se-nşela, dece el ni-1 dăduse 
astfel? Dacă-n urechi aveam noroi, au cine ni l-a 
pus în ele? 

Prea a greşit, îa multe creaţii ale sale, acest olar 
nepriceput. Dar să te răzbuni pe oaleie tale, pe 
creaţiile tale, că nu sunt reuşite — a fost păcatul 
Ir contra bunului simţ. 

în ce priveşte cucernicia, există un btin simţ. E-acel 
bun simţ care sfîrşit-a prin a spune: „Destul, cu 
un astfel de Dumnezeu! Mai bine fără Dumnezeu, 
mai bine singur să-ţi croieşti soarta, mai bine să fii 
nebun, mai bine să ne fim noi, nouă, Dumnezei.“ 

— Ce-am auzit? zise bătrînul Papă ascuţindu-şi 
auzul. O, Zarathustra, eşti mai cucernic decît o crezi, 
cu asţfel de necucernicie. Există în tine un Dumnezeu, 
care îţi dă această necucernicie. 

Oare nu mila, ce-o mai ai, te-mpiedică să crezi în 
Dumnezeu? Şi nu extrema cinste, care te duce în 
dincolo de bine şi de rău ? 

Iată ce ai păstrat. Ai mîini şi buze făcute să bine- 
cuvintezi cu ele, dintotdeauna. Căci nu se bine- 
cuvintează doar cu o mînă. 

în jurul tău, deşi o spui că eşti cel mai rău dintre 
necredincioşi, simt o mireasma de tămîie şi binecu- 
vlntări. Şi mă mîhneşte, dar totodată fericire^mi 
dă. acest fapt. 

Lasa-mă să-ţi fiu oaspete, o, Zarathustra, doar 
pentru o noapte. Nicăieri pe lume nu m-aş simţi 
mai, bine. 

— Amin, facă-se voia ta! îi zise Zarathustra sur¬ 
prins. Drumul ce duce colo, sus, duce la peştera lui 
Zarathustra. 

Mi-ar place să te însoţesc eu însumi, Sfinte Părinte, 
căci îmi plac oamenii cucernici. Dar un ţipăt de 
desnădejde mă cheamă-n grabă departe de tine. 

Nu vreau să i se-ntîmple nimănui vreun rău pe 
pămînturile mele. Peştera mea-i un sălaş sigur. 
Aş vrea să-i duc pe toţi năpăstuiţii într-un loc sigur 
şi să-i ajut să-şi dobîndească iar tăria. 

Dar pe tine cine te-ar putea uşura de tristeţea ca¬ 
re ţi-apasă umerii ? Eu sunt prea slab s-o fac. Desigur, 

am putea să aşteptăm vreme-ndelungă, plnă clnd 
cineva ar reuşi să-l reînvie pe Dumnezeul tău. 

Căci dumnezeul cel bătrîn, a încetat să fie — e 
mort de-a binelea. 

Aşa grăit-a Zarathustra. ' . 


CEL MAI HIDOS DINTRE TOŢI OAMENII 

Şi iarăşi Zarathustra se aşternu la drum prin munţi 
şi prin păduri, căutînd eu privirea pretutindeni, dar 
nu-I afla pe cel pe care-1 căuta, pe săpmanul care ţipa¬ 
se de desnădejde. Ci, făcind drumul, era plin de mul¬ 
ţumire^ şi de voioşie. „Qte drumuri bune mi-a dat 
ziua de azi, îşi zicea, c;a să mă răsplătească fiind- 
că-am început-o rău! Ce întâlniri deosebite! 

Multă vreme o să le rumeg vorbele, ca pe-un abrac,, 
pînă le vor preface măselele mele într-o făină fină, 
care să-mi curgă ca laptele în suflet.“ 

Dor, cum drumul se răsucea pe după o stîncă iarăşi, 
de-o dată priveliştea se schimbă, iar Zarathustra se 
trezi iri ţinutul Morţii. Vîrfuri stîncoase se iviră, 
roşii şi negre. Şi niciun fir de iarbă, copac, ori ţi¬ 
păt de pasăre. Căci era o vale pe care toate vietăţile 
o ocoleau, chiar şi animalele de pradă. Doar un soi 
de şerpii verzi şi îngrozitori veneau aici, să moară, 
de prea bătrîni. Păstorii numeau valea Moartea cu 
Şerpi. 

Zarathustra căzu în amintiri întunecate, căci i se 
părea că mai trecuse o dată prin valea asta. Sufletul 
său era copleşit atlt de tare, încit încetini pasul din 
ce în ce, plnă ce se opri. Dar, atunci, ridieîndu-şi 
privirea, văzu la marginea drumului ceva ce semăna 
8 oip. dar n-ayea forrnă omenească. Era ceva nemab 

ştiut. Şi Zarathustra fu dintr-o dată cuprins d? 
ruşine că vede un atare lucru. Roşind pînă In albul 
ochilor, întoarse privirea într-altă parte şi vru să se 
îndepărteze. Dar mohorita singurătate prinse glas. 
Din pămînt se înalţă un gîlgîit, cum gîlgîie apa, 
noapteh, prin olane înfundate. Pînă la urmă, se auzi 
glas omenesc, care vorbi astfel: 

„Zarathustra, o, Zarathustra, ghiceşte-mi taina! 
Spune, spune, care e răzbunarea contra Martorului ? 

Dă-te napoi, gheaţa-i alunecoasă, ai grijă să nu-şi 
rupă vreun picior orgoliul tău! 

Te crezi un înţelept, o, Zarathustra, orgoliosule ? 
Ghiceşte taina ast.a, th, care spargi nucile cele mai 
■tari. Desleagă taina: cine sunt eu. Spune-mi, cine 
sunt ?“ \ 

Dar ce credeţi că se petrecu în sufletul lui Zarathus¬ 
tra,'auzind aceste vorbe? Il cuprinse mila şi astfel 
căzii, cum cade un stejar care ţinut-a piept prea multă 
vreme şi care cade cu totul, dintr-o dată, şpre groaza 
chiar a acelora care vroiseră să-l doboare. Mai apoi, 
însă, revenindu-şi, trăsăturile feţii i se înăspriră. 

„Te recunosc, îi zise cu glas metalic, tu eşti uci¬ 
gaşul lui Dumnezeu. Dasă-mă să trec. 

Tu eşti acela care nu l-ai răbdat să te-aţintească 
veşnic cu privirea sa. o , tu, cel mai hidos dintre toţi 
oamenii! Te-ai răzbunat pe martorul tău.“ 

Grăind astfel, Zarathustra vroi să-şi urmeze drumul, 
dar fiinţa aceea nemăiştiută îl prinse de pulpana 
hainei şi începu din nou să bolborosească, căutînd 
cuvinte: „Rămîi! îi zise. 

Rămîi! Nu pleca! Am ghicit care-i securea,care te-a 
doborît. Dar bine că iar te-ai ridicat, 1a. vreme. 

Ştiu, ai ghicit ceea ce trebuie'să simtă cel care l-a 
ucis pe Dumnezeu. Dar rănţîi. Stai lingă mine, că n-o 
să fie pierdere de vreme. 

Că eu spre cine să mă-ndrept de nu spre tine? 
Aşează-te, dar nu privi la mine. Respectă-mi hido¬ 
şenia. 

Ceilalţi mă persecută. Tu eşti ultima mea scăpare. 
Şi nu ura, nici zbirii lor mă urmăresc — o, aş rîde 
de-o astfel de urmărire şi aş fi mîndru, şi mulţumit. 

Succesul nu-i, oare, 7 totdeauna de partea celor 
ce-au ţost persecutaţi ? Iar într-o urmărire se urmgază, 
adică se păşeşte pe urmele acelui urmărit. Ceea ce 
nu pot suferi, eu, însă, e mila lor. / 

In contra milei lor, îmi cer la tine adăpost. O, 
Zarathustra, ocroteşte-mă, tu, ultima-mi scăpare, tu, 
singurul care-ai ghicit cine sunt eu! 

Căci ai ghicit ce simte acela ce l-a ucis pe Dumnezeu. 
Rjămli. Iar dacă vrei să pleci, grăbitule, nu merge pe 
drumul meu. E un drum rău. 

De prea mult timp te supăr cu bolboroseala mea? 
Crezi că-ţi dau sfaturi? Să ştii, însă, că eu, cel mai 
hidos dintre toţi oamenii, am tălpi atit de mari, că 
pe unde trec drumul devine rău, stric toate dru¬ 
murile. - . 

Vroiai să treci pe lingă mine roşind, dar fără să-mi 
zici o vorbă, mi-am dat seama. Dintr-asta am ştiut 
că tu eşti Zarathustra. 

Oricare altul, mi-ar fi dat pomană, mila-n priviri 
şi în cuvinte. Ca să primesc de-acestea, tu aighicitcă 
nu-s atît de cerşetor. 

Eu sunt bogat , bogat în lucruri rAari şi înfiorătoare, 
hidoase, de nemărturisit. Faptul c'ă ţi-a fost ruşine, 
o, Zarathustra, mi-a făcut onoare. 

Abea scăpai din zarva compătimitorilor, ca să- 
descopăr pe singurul din zilele noastre, care dă învă¬ 
ţătură că mila-i fără rost — pe tine, 'Zarathustra. 

De vine de la Dumnezeu, ori de la oameni, mila 
ne ruşinează. Refuzul oricărui ajutor, poate să fie 
mai nobil, decît virtutea care te îndatorează. 

Ori, ceea ce astăzi numim virtute la oamenii mă¬ 
runţi, este mila. Nenorocirea nu e respectată, ori 
urîţenia, ori *n eşec mai mare. 

Dar eu, ! toate acestea le stăpînesc din ochi, aşa 
cum clinele ce vede spinările turmei de oi — văd 
oamenii mărunţi şi cenuşii, lînoşi şi milostelnici. 

Eu sunt ca un bîtlan care, cu capul dat pe spate, 
priveşte dispreţuitor întinse lacuri; privirea mea 
trece de-aceste valuri mărunte, cenuşii, de. micile 
voinţe cenuşii, de sufletele mici şi cenuşii. 

Prea multă vreme li s-a dat dreptate umililor 
acestora. Tot astfel, li s-a dat puterea. Şi-acum, 
ne-nvaţă: „e bine numai ce lumea celor mărunţi 
crede că-i bine“. 

Iar „adevărul 11 , în vremea noastră, este cel zis de 
predicatorul ieşit dintre umili, ciudatul sfînt vorbind 
în numele sărmanilor, şi care despre sine a zis: „Eu 
sunt adevărul". S-a dat yreodată un răspuns mai 
plin de plecăciune, decît 's-a dat aceluia? Tu, doar 
o, Zarathustra, doar tu Tai depăşit fără să te opreşti 
la el, zicînd „NU, nu, nu! De trei ori nu!“ 

Căci ai băgat de seamă că greşea şi ai fost primul 
s-arăţi primejdia- de-a avea milă — nu pentru toată 
]umea, ci numai pentru cei de spiţa ta. 

Şi ţi-e ruşine ae-a fi martor marei dureri. Şi-n fapt, 
cînd zici: „Ne înveleşte mila cu-norul său, lpaţi 
seama voi, oamehi!" 

cînd dai învăţătură că creatorii toţi sunt duri, că 
orice iubire triumfă asupra milei proprii, o, Zarathus¬ 
tra, cred că-nţelegi prea bine semnele vremii. 

Dar şă iei seama la însăşi mila ta- Căci o mulţime 
pornitu-s-au la drum să te găsească, toţi suferinzii, 
toţi îndoielnicii, toţi disperaţii, toţi cei ce-s în 
primejctie să se îpnece, ori şă moară îngheţînd. 

\In contra mea, ia seama. Că ai ghicit şi ce-i mai 
bun şi ceea ce-i mai rău* în ce sunt eu. Ghicit-ai ce 
fac şi cine sunt. Eu ştiu securea ce te-ar dobori. 

Ci El — El trebuit-a să moară. Cu ochii săi, el ve¬ 
dea totul , vedea-n adlncul adîncurilor omului, vedea 
ruşinea şi sluţenia ce şi le ascundea. 

Avea o milă fără de ruşine: mi se vîra-n ungherele 
spurcate, căutător şi curios, şi maniac al milei. Deci 
trebuia să moară. 

Făr-ncetare mă privea. Am vrut să scap de acest 
martor, sau să mor. 

Dumnezeu, care pe toate le vedea şi toate din om, 
trebuia să moară. Căci omul nu rabdă să trăiască 
astfel de martor 11 . 

Aşa vorbit-a cel mai hidos dintre toţi oamenii. Iar 
Zarathustra se ridică, gata să-şi vadă de drum, căci 
îl umpluse frigul pln-la oase. 

„Fiinţă nenumită, zise, îmi spui să mă feresc de 
drumul tău. Drept mulţumire, ţi-1 voi lăuda pe-al 
meu. Uite, acolo Sus, e peştera lui Zarathustra. 1 

Peştera mea e mare şi adlncă, aşa încît cel mai 
ascuns află în ea ascunzătoare, ca mai scuns să fie. 
Şi alături de peşteră mai sunt o sută de ascunză¬ 
tori, pentru animale care se caţără, saltă, ori |zboară. 

Proscrisule de bună voie, de nu vrei să mai trăieşti 
cu oamenii, fă ca mine. învaţă de la mine. Făcînd 
ceva, înveţi. 

întreabă mai Înainte de orice animalele mele — pe 
cel mai mîndru, apoi pe cel mai viclean. Amlndurora 
ne vor da sfaturi bune.“ 

Aşa grăit-a Zarathustra şi îşi văzu de drum, mai 
gînditor şi mai încet mergînd ca înainte. Căpi Îşi 
punea întrebări la care nu ştia răspunde. 

„Ce mizerabil este omul, glndea el. Şi cît de urlt, 
cit de hidos, plin de-o scunsă mlrşăviel 

Şi mi se zice că se iubeşte pe sine însuşi. O, cît 
de mare trebuie să-i fie iubirea I Cită dispreţuire tre¬ 
buie să-nvingă, ca să se iubească I ' 

Şi-acesta se iubea, pe cît se şi dispreţuia — eu văd 
in el pe omul marei iubiri şi-al marelui dispreţ de si¬ 
ne însuşi. 

La nimeni încă n-am aflat dispreţul pe care l-am 
aflat la el. Şi-ntr-asta este mare. Oare nu-i el Omuj 
superior, al cărui ţipăt l-am auzit? 

îmi plac aceia ce sunt plini de marele dispreţ. Căci 
omul e ceva ce trebuieşte depăşit. 


CERŞETORUL VOLUNTAR 

După ce Zarathustra îl lăsă în drum pe cel mai hido*. 
dintre oameni, simţi c-a îngheţat de frig şi de singură¬ 
tate : prin spiritul său trecuseră 'prea multe. gînduri 
de ghiaţă şi singurătate, şi-i îngheţaseră picioarele. 

Şi cum înainta prin munţi şi văi, trecind pe linge 
pajişti, ori străbătînd locuri pietroase, prin cari 
odinioară cîte un pîrîu cursese, se încălzi şi-i fu mai 
bine. 

„Ce, oare, mi s-a întîmplat ? să întrebă. De unde vine 
suflarea asta, caldă, care mă-nsufleteşte ? Cred că de 
undeva de-aproape. 

Nu mă mai simt atît de singur, necunoscuţi însoţi¬ 
tori se-nvîrt prin preajmă, iar răsuflarea lor îmi 
pătrunde-n suflet. 11 

Cum îşi trecea privirea primprejur, căutînd de unde 
li venea uşurarea singurătăţii sale, iată, văzu nişte 
vaci strînse laolaltă, pe înălţime. Apropierea, răsu¬ 
flarea lor, îl încălzeau! Iar vacile păreau c-ascultă 
atente la cineva, care le vorbea, încît nu-1 zăriră pe 
cel ee se apropia de ele. Cind Zarathustra fu lîngă, 

ele, auzi clar un, glas care vorbea din mijlocul cirezii 
un glas la care vacile erau atente. 

Şi Zarathustra se căţăra pe înălţime şi le Împrăştie, 
temlndu-se să nu i se fi-întîmplat cuiva ceva ce nu 
putea să fie lecuit de mila vitelor. Dar se În¬ 
şelă. Că iată, văzu un om stînd pe pămîntul gol, ce le 
zicea vitelor să n-aibă teamă de el — un om paşnic, 
asemenea Aceluia ce propovăduia pe Munte şi-a 
cărui privire spunea bunătate. „Ce cauţi tu aici?“ 
li zise Zarathustra din cale-afară de uimit. - 

— Ce caut? răspunse Acela. Caut ceea ce şi tu cauţi, 
tulburătorule, caut adică fericirea pe pămînt! 

De-aceea-nvăţ de la aceste vaci. Jumate vremea 
dimineţii le-am vorbit eu, şi-acum tocmai vroiseră 
să Îmi răşpundă. Dece-ai venit ca să ne tulburi? 

De nu ne vom schimba şi nu vom fi asemeni vite¬ 
lor, nu vom intra-n împărăţia cerurilor. Există un 
lucru pe care trebuie să-l învăţăm de la ele: să rume¬ 
găm. 

Că-n adevăr, la ce i-ar slujivomului să cucerească 
lumea, dacă să rumege nu ştie ? Că tot nu s-ar elibera 
de marea-i tristeţe, care astăzi e sclrba. 

Cine nu are, astăzi, pline inima, gura şi ochii, de 
sclrbă?.Pînă şi tu! Pînă şi tu! Dar ia priveşte vacile 
acestea!“ 

Astfşl vorbi predicatorul de 1 pe Munte şi 11 privi 
pe Zarathustra, căci pln-atunci privise doar la vaci 
cu duioşie. Peste puţin, chipul i se schimbă: „Cine-i 
acesta, căruia-i vorbesc?" strigă de-odată, sărind 
drept In picioare. 

Omul acesta, ce nu ştie ce-i sclrba, e Zarathustra, 
triumfător asupra scîrbei. Sunt ochii, buzele şi 
inima lui Zarathustra 1“ 

Şi acestea zicîndu-le, săruta mtinile lui Zarathustra 
şi se purta faţă de el de parcă din cer i-ar fi căzut 
pn dar de preţ.. Iar vacile, văzlnd, se minunau. 



„Nu-mi vorbi despre mine, omule ciudat şi drag 
vederii, li zise Zarathustra, apărlndu-se de drăgă-, 
lăşenii, mai bine vorbeşte-mi despre tine. Nu eşti 
tu, oare, cerşetorul voluntar, cel care odinioară a 
renunţat la marea-i bogăţie P — 

cel ce se ruşină de bogăţi şi de bogaţi, şi care mer¬ 
se printre sărmani, ca să le dea lor toate ce avea şi 
să le dea plnă şi inima sa ? Acela pe c$re nu l-au vrut." 

„Da, nu m-au vrut, o ştii şi tu, ii zise cerşetorul 
voluntar. De-aceea m-am dus la vite şi la sălbăticiuni. 

— Şi astfel ai văzut, îl Întrerupse Zarathustra, că 
e mai greu să dai, decît să primeşti, că există o artă 
ca să dai bine şi arta aceea este suprema' şi cea mai 
Bubtilă virtuozitate a bunătăţii." 

— Mai ales astăzi, răspunse cerşe voluntar, clnd 
tot ce e umil e-n stare de revoltă, ndcl e sălbatec şi 
orgolios In felul său — in felul său de gloată. 

Găci ceasul a venit, o ştii şi tu, ceasul marei răz¬ 
vrătiri a gloatei şi a sclavilor, ceasul acelei mari, 
prelungi, încete răzvrătiri, ce fără Încetare creşte. 

Acuma cea mai mică binefacere, cel mai mic dar, 
li revoltă pe cei umili, iar cei bogaţi n-au declt să se 
ţină bine 1 

Cei ce se-asemănă cu sticle plntecoase dar cu gltul 
strimt, care nu dau declt cu picătua ce au pe dinlăun- 
trul lor — acestora, in ziua de azi, li se rup glturile I 

Luxură lacomă, gelozie Înveninată, Întunecată duş¬ 
mănie, mlndrie plebeiană — iată ce am văzut I Şi 
nu-i adevărată vorba „Fericiţi cei săraci", că dacă 
există o Împărăţie a cerurilor, ea-i printre vaci de- 
acestea." 

— Şi dece nu printre bogaţi ? 11 Întrebă Zarathustra, 
ca să-l Încerce, dînd la o parte vacile care-i suflau, 
familiar, In faţă, acelui blînd. 

— Dece mă ispiteşti ? răspunse omul. Q ştii mai 
bine decît mine. Ce m-a Împins să merg printre 
sărmani, o, Zarathustra? Oare nu sclrba mea de cei 
bogaţi ? 

de-aceşti nebuni după averi, ce caută clştigul pînă 
şi în gunoaie, cu ochii reci, cp gînduri lacome; 

de-această gunoişte a căreia putoare urcă plnă la 
cer, această gloată dreasă în tot felul şi poleită, ai 
căreia părinţi au fost bandiţi, hoţi de cadavre şi de 
lacre, această gintă care place femeilor, o gintă des- 
frlnată şi fără ţinere de minte, aidoma stricatelor de 
uliţi. 

Gloată în susul scării, gloată In josul ei! Ce mai 
contează astăzi bogaţi, sau sărmani! M-am dezvăţat, 
să fac vreo diferenţă Intre ei — şi am plecat departe, 
mai departe, pînă cind iată, ajuns-am printre aceste 
vite. ' 

Aşa vorbea preablîndul, ostenind şi asudlnd de pro¬ 
priile sale vorbe în aşa fel, că vitele iar se uimiră. 
Privindu-1, Zarathustra îi zîmbea mereu, auzindu-1 
ziclnd cuvinte-atit de grele, şi clătina din cap, tă- 
cînd. 

— Te răneşti singur, predicatoarele pe Munte, cu 
vorbele-ţi atit de aspre. Nici buzele, nici ochii nu-ţi 
sunt făcuţi să rabde astfel de asprime; nici, după 
cum îmi pare, stomacul tău; toată această mînie, 
această ură, această furie, li sunt potrivnice. Stomacul 
tău vrea alimente blînde. Nu eşti asemeni unui mă¬ 
celar. 

Mai mult îmi pari un om ce se hrăneşte cu plante 

Î i rădăcini. Poate că sfărlmi boabe, să te hrăneşti, 
nsă cu siguranţă, nu-ţi place carnea, ci Iţi plac* 
mierea. 

— M-ai ghicit, răspunse cerşetorul voluntar, cu 
inima uşurată. îmi place mierea, macin boabe, fiindcă 

eu caut ceea ce place, ceea ce nu face răumirositoare 
răsuflarea şi ceea ce in multă vreme, zile întregi 
măselelor, celor cărora li-i totdeauna dîag să piardă 
vremea. 

Vitele astea-i drept, ştiu şi mai mult: ele au născo¬ 
cit să rumege şi să se-ntindă la soare. Ele nu îşi 
îngăduie vreun ghid, din cele care umflă inimă de¬ 
geaba. * 

— E bine, zise Zarathusţra, dar totuşi ar trebui să-mi 
vezi animalele — vulturul meu şi şarpele, fiindcă în 
ziua de-astăzi, n-au seamăn pe- pămînt. 

Uite, drumul acela pe sus, duce la peştera mea. 
Fi-mi oaspete în seara asta. Pînă mă voi întoarce, 
vorbi-vei cu animalele mele despre fericirea animală. 
Un ţipăt de desnădejdei m-a chemat în grăbă şi 
trebuie să plec. Afia-vei fa mine-n peşteră şi miere 
nouă, o miere aurie ca razele, rece ca gheaţa — ia din 
ea. 

Desparte-te acum de-aceste vaci, om ciudat. şi 
plăcut, oricît de grea ţi-ar fi această despărţire, 
ştiindu-le că ai în ele cele mai boine prietene şi cei 
mai buni dascăli. 

— Cu-deosebirea a unuia singur, pe care îl iubesc 
mai mult, îi zise cerşetorul voluntar. Tu eşti mai 
bun, o, Zarathustra, mai bun decît oricare dintre 
ele. 

— Du-te, du-te degrabă, linguşitorule groaznic, 
strigă Zarathustra supărat. Dece vrei tu să mă corupi 
cu mierea laudelor tale şi-a linguşelii? 

Du-te departe de la mine! strigă încă o dată 
Zarathustra, ameninţînd cu bîta ce-o avea, pe cerşe¬ 
tor. Insă aceasta se şi îndepărtase-n mare grabă. 

UMBBA 


Dar abea se depărtase cerşetorul şl rămase singur 
Zarathustra, că auzi îndărătul său un glas care zicea: 
„Stai, Zarathustra, aşteaptă-mă! Sunt eu, o, Zarathus¬ 
tra, umbra ta.“ Ci Zarathustra nu se opri, că-1 
cuprinsese ciuda, din cauza atîtor zgindăritori, ce 
umpleau muntele. „Ce-ai devenit singurătatea mea? 
se întreba el. 

E prea mult. Muntele a devenit zgomotos. împă¬ 
răţia mea nu mai e-n această lume, trebuie să-mi 
caut alţi munţi. 

Mă strigă Umbra mea? Ce importanţă are Umbra 
mea? Să piară de la mine! Am s-o alung!“ 

Aşa îşi zicea în sine Zarathustra, fugind nainte. 
Dar cine era îndărătul său îl Urmărea, aşa că pînă 
la urmă erau că meargă trei unul după altul: cerşe¬ 
torul nesilit, apoi Zarathustra, iar ultimul — Umbra 
lui Zarathustra. Nu alergă multă vreme, că Zara¬ 
thustra se căi de nebunia sa, se scutură de orice ciudă 
şi de orice scîrbă. 

„Ei, ce! îşi .zise. Nu nouă, schivnicilor, sfinţilor 
bătrîni, ni se întîmplă mereu lucruri de rîs ? 

Intr-adevăr, nebunia mi-a crescut în munte, că 
iată, aud şase picioare bătrîne, de nebun, le-aud cum 
fac lipa-lipa, fugind. 

Dar Zarathustra are, oare, el dreptul să se teamă 
de o Umbră? O să sfîrşesc crezînd că are picioarele 
mai lungi ca ale mele! 

Aşa îşi zicea Zarathustra, răzind din rărunchi. 
Oprindu-se se-ntoarse atît de brusc, de era gata să-şi 
răstoarne Umbra, Dublul său, întţ-atît Umbra-i era 
«ţe-aproape şi de slăbănoagă. Şi, • măsurînd-o din 
priviri, îl prinse frica, într-atît li apărea măruntă, 
neagră, osoasă şi moartă de ostenită. 

„Cine eşti tu? întrebă Zaratkustra cu străşnicie. 
Ce faci aici ? Dece tot spui că eşti Umbra mea ? Nu-mi 
placi! 

f- Iartă-mă, dacă sunt ceea ce sunt. De fapt sunt 
Umbra ta, răspunse, şi dacă nu-ţi plac, o, Zarat hustra. 
ei bine, sunt de acord cu tine şi te felicit pentru 
bunul tău gust. 

Sunt călător, de multă vreme legat de paşii tăi, 
un călător mereu pe drumuri, dar fără ţintă fără 
sălaş: ca Jidovul rătăcitor, afară doar că nu sunt 
veşnic, şi nici' evreu. 

Ce! Trebuie, oare, veşnic să rătăcesc, bătut de toate 
vinturile, nestatornic şi hăituit? O, Pămîntule, eşti 
prea~ rotund, după părerea mea ! 

M-am odihnit pe toate 'şesurile, am dormfit ca o 
pulbere ostenită pe toate oglinzile şi vitrinele, totul mă 
roade, nimic nu mă îmbogăţeşte, mă subţiez — încă 
un pic şi seamăn chiar a Umbră! 

Dăr, o, Zarathu'stra, pe tine te-am urmat, te-am 
urmărit, ţi-am- fost Umbra cea devotată. Oriunde 
te-ai oprit, am fost şi eu. Te-am însoţit In ţinuturile 
cele mai .depărtate şi îngheţate, ca o fantomă căreia-i 
place să alerge pe zăpadă, ori pe acoperişurile albite 
de iarnă. ' , 

Cu tine împreună am pătruns în ce-a fost mai 
oprit pe lume, în ce-i mai rău şi mai departe. Şi 
dacă este vreo virtute-n mine,' este că n-am dat 
înapoi în faţa a tot ce fost-a interzis. 

Cu tine împreună sfărmat-am ceea ce inima a 
adorat, am răsturnat pietrele de hotare şi toate sta¬ 
tuile, m-am lăsat dorinţelor celor mai primejdioase 
— şi, măcar o dată, trecut-am alergînd pe deasupra 
tuturor crimelor. , - 

Cu tine împreună am pierdui credinţa în cuvi'nte, 
în valorile consfinţite şi in numele mari. Cînd dia¬ 
volul îşi schimbă pielea, nu-şi schimbă şi numele? 

Căci numele-i un fel de epidermă. Şi însuşi diavolul, 
poate că nu-j decît o epidermă. 

„Nimic nu e adevărat şi totul e voie“, mi-am zis 
într-o zi, ca să mai prind puteri. Cu inima şi mintea, 
m-ain scufundat în cele mai reci ape. Ah, de cîte ori 
nu am ieşit din ele cu pielăa roşie de frig, ca un 
crcvete! 

Dar ce-am făcut cu tot ce era hun în ţnine, cu 
pudoarea mea, cu toată credinţa mea în cei ce-s buniy 
Ah, unde-i nevinovăţia cu care minţeam odinioară, 
nevinovăţia celor huni şi a minciunilor ce le ziceau? 

Prea adesea, într-adevăr, am strîns cu uşa ade¬ 
vărul. Şi-atunci şi el m-a înfruntat. Uneori crezut-am 
că mint — tocmai atunci eram ,de faţă cu adevărul. 

Prea multe lucruri mi s-au limpezit — nimic nu 
mă mai interesează. Nimic nu mai iubesc pe lume 
— pe mine însumi, cum, dar, m-aş iubi? 

„Să trăiesc viaţa pe care mi-o doresc, ori să n-o 
trăiesc deloc 11 — iată ce vreau, ceea ce vrea şi cel 
mai mare sfint. Dar, vai, îmi mai doresc, oare, ceva ? 

Mai am vreun ţel? Mai am vreun port, de unde 
să-mi întind pînza ? 

Cît despre vînt, doar cel ce ştie încotro să meargă, 
ştie dacă vîntul e bun să-l ducă Intr-acolo. 

Ce îmi rămine? 0 inimă plină de păcate. O vrere 
schimbătoare. Aripi ce bat nebune. O spinare gîr- 
bovită. 

Goana după ţinutul meu, o, Zarathustra,' o ştii 
bine, ea este răul carş mă goneşte, mă topeşte. 

Unde e ţaţa mea? O caut, am căutat-o fără ca s-o 
aflu. O, veşnicie peste tot, 6, veşnicie, nicăierea, o, 
veşnicie — în zadar! 

Astfel vorbhUmbra, iar chipul lui Zarathustra se 
alungi, aseultînd-o. „Da, eşti Umbra mea, îi zise cu 
tristeţe. 

Primejdia pe care o Intîmpini nu-i mică, o, spirit 
călător şi liberi Ai avut astăzi o zi rea — ai grijă, 
să n-ai o seară şi mai rea! 

Neliniştiţii ca tine sfirşesc prin a zice că-i bine 
chiar şi la temniţă. Ai văzut vreodată cum dorm 
criminalii abia prinşi? Dorm liniştiţi, bucurindu-se 
că se găsesc sub pază. 

Ai grijă, că pentru a sfîrşi, vreo credinţă Îngustă, 
vreo rigidă, ori aspră iluzie, să nu se lege de tine. Că 
de acum» Înainte vei fi atrasă şi ispitită de tot ce e 
Îngust şi aspru. 

Ţi-ai pierdut ţinta: vai, cum vei mai afla ce e al 
tău? Cum te vei împăca cu-această pierdere? Şi 
ţi-ai pierdut şi drumul. 

Sărman rătăcitor, biet rătăcit, fluture ostenit I 
Vrei să ai astă seară un sălaş al tău? Hai, urcă pină 
la peştera mea. 

Iată drpfnul ce duce pînă acolo. Mi-e-n grabă să 
te părăsesc. Deja simt ceva ce mă apasă ca un 
întuneric. 

Voi alerga de unul singur, pînă voi da de o lumină 
mare. Trebuie, pentru asta, să-mi mişc slobode picioa¬ 
rele. La mine-n seara asta, vor dansa. - 

Aşa grăit-a Zarathustra. 


LA AMIAZĂ 

Şi Zarathustra începu s-alerge şi nu mai intîlni 
pe nimeni, şi în curlnd fu singur şi fericit că poate să 
se hrănească din singurătate ca dintr-o hrană şi să 
gîndească la lucruri bune vreme de ceasuri. Iar 
către amiază, cum soarele-i era deasupra, ajunse 
aproape dş un copac hătrîn şi cioturos, pe care-1 

Încolăcea, din, toate părţile, o viţă îndrăgostită de 
el. Ciorchinii aurii îl îndemnau, pe călător. Atunci 
simţi dorinţa să-şi astimpere setea cu un ciorchine. 
Dar, cum întinse mina, dori alt lucru: să se aşeze 
sub copac, să doarmă-n plină, zi. 

Aşa făcu. Şi numai ce se-ntinse pe pămint, în 
liniştea şi taina ierbii înflorite, că uită de sete şi 
aţipi. Există un proverb al lui Zarathustra, care 
zice: „Din două lucruri, unul e totdeauna mai tre-' 
fcuitor decit celălalt." Totuşi, ocbii-i erau deschişi, 
căci nu se săturase să tot "privească la copacul şi la 
viţa îndrăgostită. Simţind că aţipeşte, Zarathustra 
îşi zicea: 

„Linişte! Ce linişte! E-pdevărat că lumea atins-a 
perfecţiunea? Ce mi se-ntimplă? 

Precum o adiere trece, nevăzută, pe marea liniş¬ 
tită, . uşoară ca o pană, aşa trece pe spiritul meu 
somnul. 

Că nu-mi închide ochii, iar spiritul mi-1 lasă ţreaz. 
Uşor, uşor precum o pană. 

Şi nu-mi dau seama cum mă amăgeşte. Cu mina 
,sa mingîietoare, atinge-mi cea mai intimă fibră. 
Obligă sufletul să mi.se culce. 

Cît de prelung şi ostenit Îmi pare, minunatul 
suflet 1 E, oare, seara celei de a şaptea zi, cea care-1 
prinde In plin ceas de-amiază ? A rătăcit,' oare, prea 
mult printre bunele lucruri împlinite? 

Iată-1 culcat, cît e de lung — mie mai lung Îmi 
pare! $i iată-1, mut, sufletul meu ciudat. Prea multe 
lucruri bune a gustat şi are o tristeţe aurie, iar gura 
i se strînge de durere. 

Precum o barcă în rada cea mai calmk de pe lume, 
aşa se odihneşte la pămint, de lungile călătorii şi 
mările nesigure pe care-a fost. Nu estq mai sigur 
pămîntul ? 

Precum o barcă, ce caută şi sprijinul, şi mîngîierea 
pămîntului. Este de-ajuns o pînză de păianjen, între 
ea şi pămînt, ca şă-1 şi simtă pămîntul — nu e nevoie 
de nici un cablu pentru asta. 

Asemeni ostenitei bărci, din cea mai liniştită radă, 
mă odihnesc culcat la pământ, încrezător şi credincios 
în aşteptare, legat de pămînt prin firele cele mai 
de preţ. 

O, fericire! Fericire! Ai vrea, fără-ndoială, să 
cînţi, sufletul meu. Că zaci în iarbă. Dar iată ceasul 
tainic şi solemn, cînd nici un păstor nu fluieră din 
fluier. ^ 

Ip aminte! Amiaza arzătoare doarme pe pajişti. 
Nu cînta! Tăcere! Llimea-şi atinge perfecţiunea sa. 

Nu cînta, pasăre de cîmpuri, o, suflete al meu! 
Nici să şuşoteşti I Priveşte — şi taci. Străvechea 
amiază a adormit, abia de-şi mişcă buzele. Poate 
vrea să bea o picătură de fericire. 

O picătură dintr-o fericire aurie, dintr-un vin 
auriu. Un suflu trece, fericirea ride. Aşa numai un 
zeu poate să rîdă. Tăcere! 

„E fericită amiaza, fiindcă-i trebuie atîta de puţin, 
să fie fericită" — aşa gîndeam odinioară, crezîndu-mă 
că-s înţelept. Dar îmi dau seama — fost-a un blas- 
fem. Nebunii, in înţelepciunea lor', vorbesc mai bine. 

Cel mai mic . lucru, cel mai puţin lămuritor, cel 
mai uşor, ca trecerea unei şopîrle, un suflu, o alu- 
aecare, o clipire din ochi — din nimicurile acestea 
se face esenţa fericirii celei mai alese. Tăcere! 

— Ce mi s-a întîmplat? Ascultă: zburat-a timpul? 
Cad, ori am căzut ? — ascultă — în fîntîna Veş¬ 
niciei ? 

Ce mi se întîmplă? Tăcere! O săgeată m-a rănit 
— vai — în inimă! în inimă? O, inimă, sfărîmă-te 
după o astfel de fericire, după astfel de ranăl 

CeKNu şi-a atins lumea perfecţiunea? Nu-i încă 
prea rotundă şi prea coaptă? O, acest cerc de aur, 
perfect, unde se duce, că fug într-una, după el? Ba 
s-a, şi dus! ' 

Tăcere! (Ajuns la aceste cuvinte, Zarathustra simţi 
c-adoarme). Scoală! îşi zise, scoală, adormitule în 
plină amiază! Haide,. curaj, picioare bătrîne! E 
vremea, demult e vremea! Vă mai rămîne o bucată 
bună de drum! i 

Destul dormit-aţi. Cît timp? Pe puţin-- din Veş¬ 
nicie, , o jumătate! Haide, curaj, bătrînă inimă! 
De-acuma cită vreme o să mai treacă, pînă o să-ţi 
mai fie somn? 

(Dar iarăşi adormi, sufletul său se-mpotrivise, dar 
se culcă din nou). Lasă-mă, dar. Tăcere! Nu şi-a 
latins lumea perfecţiunea sa ? O, obuzul acesta de aur, 
atîta de rotund! 

— Scoală-te, zise' Zarathustra, scoală-te^hoţoma- 
nule şi prefăcutule! Ce! Vrei mereu să căşti şi să 
oftezi, şi să te laşi să cazi în fintînile adinei? 

1 Cine eşti tu, sufletul meu? (Aici tresări, înspăi- 
mîntat, căci o rază de soare îi căzu drept’ pe faţă). 

O, cerule de-asupra frunţii mele, zise oftînd, oftînd 
şi ridieîndu-se-n şezut, te uiţi la mine ? Mi-asculţi 
ciudatul suflet ? 

Cînd, o, fîntîni ale Veşniciei, abis luminos şi fre¬ 
mătător al amiezei, cînd îmi veţi lua sufletul ce-1 
am ? 

Cînd vei sorbi această boabă de rouă căzută,pe' 
toate lucrurile pămînteşti? Cînd vei sorbi acest suflet 
ce-1 am? v 

Aşa grăit-a Zarathustra şi se sculă-n picioare sub 
copac, ca după o beţie. Şi iată soarele mai era încă 
la amiază, deasupra sa. De unde ne dăm seama că 
Zarathustra ri-a prea dormit }p acea zi. 

CUTlNTWL DE B¥N YENIT 

Era tîrziu, după amiaza cînd Zarathdstra, după 
alergături şi căutări zadarnice, ajunse acolo unde-şi 
avea lăcaşul. Dar, cînd doar cîţiva- zeci de paşi mai 
avea de făcut, se întîmplă ceea ce aştepta mai puţin: 
se auzi din nou marele ţipăt al deznădejdii. Şi, curios, 
de această dată, tocmai din peştera sa se auzea. Era 
un ţipăt prelung, multiplu, şi Zarathustra îşi dădu 
seama că erau de fapt mai multe glasuri, deşi de 
mai departe părea un singur ţipăt, ţipat dintr-un 
gîtlej. ’ 

Şi Zarathustra pătrunse în peşteră. Dar ce văzu! 
li văzu pe cei pe care de-a lungul zilei îi întHnise pe 
drum: regii, pe cel din dreapta şi pe cel din stînga, 
bătrînul Vrăjitor, Papa, cerşetorul voluntar, Umbra, 
Spiritul scrupulos, Profetul relei prevestiri, Asinul. 
Omul hidos îşi pusese o coroană şi se-ncinsese cu o 
eşarfă de purpură,, căci îi plăcea, ca tuturor celor 
urlţi, să se preschimbe în frumos. Iar în mijlocul 
tristei adunări se ţinea, zburlit şi neliniştit, vulturul 
lui Zarathustra, căruia i se puneau mulţimi de 
Întrebări, dar el, plin de mîndrie, nu răspupdea. 
De gîtul/ vulturului atîrna şarpele viclean. . 

Mare îi fu uimibea lui Zarathustra, dar apoi privi 
cu luare aminte pe fiecare dintre oaspeţi, cu-o bine¬ 
voitoare curiozitate şi, citindu-le in sufletele lor, se 
uimi şi mai tare. Stăteau cu toţii în picioare şi aştep¬ 
tau ca Zarathustra să vorbească. Şi Zarathustra le 
grăi aştfel: 

„Oameni în disperare, oameni fără pereche, aşa¬ 
dar pe voi v-am auzit,, ţipătul era al vostru! Acuma 
ştiu unde se află cel pe car.e întreaga zi l-am căutat 
— Omul superior. 

Uite că-n peştera mea este! Dar oare de ce să 
mă uimesc ? Nu l-am atras eu însumi aici, cu -pfranda 

de miere şi cu momeala de fluiere ale fericirii 
mele ? 

îmi păreţi însă nepotriviţi, mereu porniţi: unul în 
contra altuia, voi, care staţi unul lingă celălalt şi 
scoateţi ţipete de deznădejde. Aţi v fi avut nevoie,de 
un altul, 

de unul care să vă-nveţe să rîdeţi iar, un bun măs¬ 
cărici, un bun dănţuitor, o suflare de vînt, un licu¬ 
rici, ori un. nebun bătrîn — nu credeţi ? 

Iertaţi-mă, o, disperaţilor, că vorbele îmi sînt 
sărace şi nedemne de musafiri ca voi. Dar nici nu 
bănuiţi ce mă înveseleşte. , 

Voi înşivă, fiindcă vă văd aicir Şi să-mi iertaţi 
aceasta. Dar prinzi curaj, cînd vezi un disperat, iar 
ca să-i dea 'unui disperat curaj, oricine se crede-n 
stare. 

Voi m-aţi făcut să mă simt în stare, şi-acesta e 
un dar de preţ, nobilii mei musafiri. Să nu vă supă¬ 
raţi, deci, dac-o să vă dau şi eu din ceea ce am) 

Aici este ţinutul meu, regatul meu, şi în această 
noapte tot ce-i al meu, este şi-al vostru. Animalele 
mele vă vor sluji, peştera mea vp va adăposti. 

Dar nu vreau disperaţi aici, la mine! în ţinutul 
meu, pe fiecare îl voi ocroti în contra *propriilor 
fiare. Şi primul lucru care vi-1 dăruiesc, este, deci, 
ocrotirea mea. Vă mai dau degetul cel mic. De-1 
prindeţi, luaţi-mi toată mîna şi, zău, luaţi şi inima. 
Sînteţi, bineveniţi, foarte bineveniţi, o, musafirii 
mei!“ 

Aşa grăit-a Zarathtistra, rîzînd maliţios şi tandru 
în acelaşi timp. După acest cuvkit de bun-venit, 
oaspeţii săi se înclinară, păstrînd tăcere respectuoasă. 
Şi regele din dreapta răspunse pentru toţi: 

„După cum ne-ai -dat mîna şi ne-ai urat un, bun- 
venit, recunoscut-am în tine pe Zarathustra. Te-ai 

umilit In faţa noastră. Încă puţin, şi-ai fi jignit 
respectul ce-ţi purtăm. 

Dar cine altul declt tine, ar putea să se umilească 
păstrînd atlt orgoliu? Chiar şi-acest fapt ne dă tărie 
inimilor şi privirii noastre. 

Nimic, declt ca să vedem aşa ceva, şi am fij gata 
să urcăm munţi şi mai mari. Venit-am cu primirea 
lacomă să vadă ceea ce înseninează ochii întristaţi. 

Iată că am şi uitat ţipătul deznădejdii noastre. Şi 
spiritele şi inimile ne sînt deschjse şi încântate. încă 
puţin, să na devină curajul o provocare veselă! 

Nimic pe lume nu-i mai îhtăritor, ca o voinţă 
înaltă şi puternică. E cea mai frumoasă dintre plante. 
-Toată priveliştea-i înveselită de-un astfel de eop"ac. 

L-aş compara cu tine, Zarathustra, înalt, tăcut, 
dur, singuratic/din cel mşu bun lemn, mai flexibil, 
magnific, rămurlndu-şi tn vîrf puternicele-i ramuri 
verzi şi întinzîndu-şi astfel domnia, punînd puter¬ 
nice Întrebări vînturilor, furtunilor, a tot ce este 
pe-nălţimi .şi dîndu-le răspunsuri mai tari, încă, stă- 
pîn poruncitor, ca un învingător. O, cine n-ar urca 
pe muriţi, să vadă astfel de plante! 

Copacul tău, o, Zarathustra, le dă curaj celor ce-s 
melancolici^^ învinşilor vieţii, iar felul în care el 
arată li linişteşte pe neliniştiţi, le vindecă curajul. 

în ziua do astăzi, multe priviri sînt aţintite spre 
muntele şi spre copacul tău. O aspiraţie-a crescut şi 
mulţi s-au învătat să-ntrebe: cine e Zarathustra? 

* * I 

Şi toţi cei cărora-n ureche le-a curs mierea cuvîn- 
tului tău, oamenii de taină, care se trag de-o parte 
de unul singur, ori în doi, şi-au zis deodată: 

„Mai este In viaţă Zarathustra? Ce mai contează, 
totul e totuna, totu-j zadarnic, 4e nu putem trai 
cu Zarathustra, 

De ce nu vine, dacă s-a vestit de-atlta vreme c-o 
să vină? 1 ’ Şi mulţi se-ntreabă: „Oare l-a înghiţit 
singurătatea ? Oare o să-l mai aflăm ?“ 

Acum se pare că singurătatea s-a împlinit şi se 
despică, precilm niormîntul ce nu-şi mai poate ţine 
mortul. Peste tot se văd înviaţi din morţi! 

Jur-împrejurul muntelui cresc valurile, <• Zara- 
thustra. Şi oricît de înalt ţi-ar fi piscul, te vor ajunge; 
nu peste mult, barca n-o să-ţi mai fie pe uscat. 

Şi noi, care am disperat, venit-am în 'peştera ta 
şi-am Încetat să disperăm: e-un semn şi-o prevestire 
care anunţă altele, mai bune ca ale noastre şi care 
slnt deja în drum spre tine, să te găsească. 

Căci ceea ce început-a să te caute,'este ultima rămă¬ 
şiţă a ceea ce-i divin în om, sînt oamenii pe care-i 
duce o mare nostalgie şi un mare dezgust, şi-o mare 
săturare cu de toate, toţi cei ce nu mai vor să tră¬ 
iască fără speranţă şi fără să înveţe de la tine, o, 
Zarathustra, marea speranţă. 11 

Vorbind astfel, regele din dreapta 11 prinse de mină 
pe Zarathustra, vrind să i-o sărute. Dar Zarathustra 
se dădu cu groază înapoi de la aşa ceva, ca şi cum s-ar 
fi retras în cele mai îndepărtate zări. După o clipă 
reveni printre musafirii săi, îşi aţinti spre ei privirea 
lucidă şi critică şi zise: 

„Oameni superiori, oaspeţi ai mei, vă spun cu 
limpezime, în limba noastră: eu nu vă aşteptam pe 
voi în aceşti munţi, 11 

— Cu limpezime? în gerţnana clară? Să aibă milă 
Dumnezeu de noii îşi zise regele din stingă, sieşi. 
Se vede bine că nu-i cunoaşte jjp Germani, acest 
Înţelept din Orient! 

Adică vrea să zică: cu grosolănie, ca-n germană! 
Fie! în ziua de-astăzi nu-i cel mai de prost gust! 

— Probabil sînteţi cu toţii oameni superiori; le 
zise Zarathustra căci, după cîte îmi dau seama, nu 
slnteţi nici prea mari, mei prea puternici.^ 

După cum îmi dau seama, vreau să zic după ce¬ 
rinţa nestrămutată pe care-o tac, dar n-o s-o tac 
mereu. Dar, deşi sînteţi de-ai mei, nu vă consider 
că-mi slnteţi mina mea dreaptă. 

Căci' cei. ce, precum voi, merg^pe picioare slăbă- 
noage şi bolnave, de-o ştiu, ori nu, sînt dornici să 
fie ocrotiţi. 

Or, eu nu-mi ocrotesc nici mîinile şi nici picioa¬ 
rele, eu nu mi-i ocrotesc pe-ai mei războinici. Cum, 
dar, să cred că sînteţi gata de-a purta războiul meu ? 

Mi-aţi terfeli izbînzile I Sunetul bubuitor al tobelor 
mele ar fi de-ajuns, ca să cădeţi pe spateI 

Nu sînteţi, pentru mine, nici frumoşi, nici bine 
născuţi. Pentru doctrina mea îmi trebuiesc oglinzi 
curate şi şlefuite desăvîrşit. în unii ca voi, se defor¬ 
mează însuşi chipul meu. 

Pe umeri aveţi prea multe amintiri/şi prea multe 
poveri. Şi In cotloanele fiinţei, prea mulţi diavolaşi. 
Există in voi prea multe porniri plebeice, care cu 
prefăcătorie se ascund. 

Şi chiar de sînteţi mari, de mare viţă, purtaţi In 
voi sluţenii şi cusururi. Nici un fierar din lume n-ar 
reuşi să vă îndrepte, să fiţi drepţi. 

Slnteţi doar nişte punţi: slujiţi-le celor mai mari 
ca voi, astfel. Sînteţi doar trepte: să nu vă supăraţi 
pe oei ce urcă peste voi s-ajungă la înălţimea care 
e a lor4 

Sămlnţa voaUră, într-o zi, ar putea să-l zămis¬ 
lească pe fiul meu legitim;' moştenitorul meu deplin, 

dar acea vreme e departe încă. Nu voi slnteţi lndrep- 
tăţiţii să-mi ceară nici numele, nici moştenirea. 

Eu nu pe voi v-aştept In aceşti munţi şi nu cu voi, 
In cea din urmă oară voi coborî la oameni. îmi sln¬ 
teţi numai prevestirea despre aceia care, mai mari 
ca voi, au început să vină înspre mine; 

nu oamenii ai marei nostalgii, ai marelui dezgust, 
ai marei săturări de toate, nici cei numiţi de voi 
vestigiile lui Dumnezeu rămase printre oameni, 
np! nu! nu! de trei ori nul Gj altfel de oameni 
aştept aici, In munţi şi nu mă voi clinti de-aici, 
declt merglnd cu ei deodată; 

pe alţibli aştept, mult mai puternici, mai triumfă¬ 
tori, şi mai uşori, oameni cu rigla construiţi la trup 
şi suflet — leii rîzînd , ce vor veni! 

O, oaspeţi ai mei, de vază, aţi auzit vorbindu-Se 
despre copiii mei? Nu vi s-a spus c-au şi-pornit la 
drum, să mă găsească? 

Vorbiţi-mi de grădini, de Insulelfe Fericite,;de rasa 
mea cea nouă şi frumoasă — de ce nu-mi'spuneţi 
de acestea ? 

Darul pe care-1 cer iubirii voastre pentru mine, e 
să-mi vorbiţi despre copiii mei. Căci pentru ei sint 
eu bogat. Şi pentru ei, săr.ac. 

Ce nu am dat şi ce n-aş da, să am acest lucru 
mărunt, să am copii, să am lăstărişul viu, de arbori 
care să trăiască din voinţa mea şi din speranţa mea 
înaltă! 

Aşa grăit-a Zarathustra, dar dintr-o dată îşi opri 
discursul, căci îl cuprinse dorul şi-o astfel de sim¬ 
ţire îi închise ochii şi-i luă glasul. Iar oaspeţii tăcură 
şi ei, rămînînd nemişcaţi, încremeniţi, toţij, în afară 
de Profet, care dădea din mîini' fără-ncetare şi se 
şrpucea în toate felurile, 

CINA 




Şi In acel moment Profetul puse capăt saluturilor 
pe care! Zarathustra le schimba cu musafirii săi, veni 
naintea tuturor, ca unul ce n-are vreme de pierdut, 
îl luă'pe Zarathustra de mină! şi strigă: „Dar bine, 
Zarathustra, tu singur ai zis-o că din două lucruri 
unul este mai trebuitor ca celălalt;'ei i bine, există 
un lucru, care mi-e mai trebuitor ca orice pe această 
lume. 

Şi â propos de asta: nu m-ai invitat la un ospăţ? 
Priveşte: toţi am făcut drum lung. Doar nu vrei să 
ne saturi cu discursuri! 

Şi prea mult aţi vorbit cu toţii de pericolul de a 
muri înăbuşiţi, ori înecaţi, ori îngheţaţi, ori Intr-altfel. 
Nici unul. dintre voi nu s-a gîndit la răul de care 
sufăr eu, şi care-i foamea.“ 

Astfel vorbi Profetul, iar animalele lui Zarathustra, 
auzindu-1, fugiră îngrozite, căci îşi dădură seama că 
tot ce căraseră de-a lungul zilei, nu ajungea să-i 
umple stomacul acestuia, Profetului. 

— Fără să vă mai spurf de setea mea, continuă 
Profetul. Că deşi aud un clipocit de apă ce seamănă 
discursului înţelepciunii, neostenit, bogat, eu vreau 
ce vor şi ei — vreâu vin! 

iNu-i toată lumea ca Zarathustra, să bea doar apă, 
dp la naştere. Apa nimic nu^nseamnă pentru cei 
rebegiţi şi osteniţi. Nouă ne trebuieşte vin. Doar 
vinul vindecă şi-ţi dă o sănătate veselă. 

Şi, cum Profetul cerea vin, Regele din ştînga, 
taciturnul, vorbi şi el: „Cît despre vin, noi ne-am 
gîndit la asta, fratele meu, Regele din dreapta, şi 
cu mine. Cu vin am încărcat asinul. Nu ne lipseşte 
decît pîinea.“ 

— „Pline ? tăspunse Zarathustra rizind, exact 
hrană de schivnici. Dar omul nu trăieşte doar cu 
pline, ci şi cu carne zemoasă, de miel, ca mieii 
aceştia doi. 

Tăiaţi-i grabnic şi pregătiţi-i gustos, cu salvie — 
.mie aşa îmi plac. Şi nu lipsesc nici rădăcini, nici 
'fructe, ca să le placă şi mîncăcioşilor, şi celor nemîn- 
căcioşi. Nemaivorbind c-avem şi nuci, şi alte bună¬ 
tăţi. 

Vom face, deci, un bun ospăţ. Dar cei care cu 
mine vor să mănînce, să-şi bage toţi mina în aluat, 
chiaţr şi voi, Regii. La Zarathustra, pînă şi Regii 
sînt bucătari!“ 

Propunerea le plăcu tuturor, în afară de Cerşetorul 
voluntar, care protestă în contra cărnii, vinului şi 
mirodeniilor. 

„Ia ascultaţi la mîncăciosul Zarathustra! zise, glu¬ 
mind. Pentru asemenea ospeţe stă el-în peşteri şi 
în munţi? 

Acum pricep ce ne-a-nvăţat odinioară, cind zicea: 
„Să fie lăudată mărunta sărăcie! Şi de ce vroia să-i 
omoare pe cerşetori!“ 

— Nu te supăra, îi zise Zarathustra, ci fă ca mine, 
adică ţine-ţi obiceiurile tale,, scumpul meu: macină 
boabe, bea apă, laudă felul tău de-a te hrăni, dacă 
aceasta iţi aduce bucurie. 

Eu nu fan legi decît pentru ai mei, eu nu-s o lege 
pentru toţi. Dar cei care-s de felul meu, trebuie să 
aibă oasele tari şi-un mers uşor. 

Şi totdeauna să fie pregătiţi pentru festinuri şi 
pentru luptă — nici melancolici, nici visători de 
visuri zadarnice, ci gata la greuj cel mai mare ca la 
o sărbătoare, nevătămaţi şi sănătoşi. 

Tot ce-i mai bun, ne aparţine mie şi alor mei. 
Dacă nu ni se dă, luăin: mîncarea cea mai bună,, 

cerul cel mai curat, gindurile cele mai tari, femeile 
cele mai frumoase." 

Aşa £răit-a Zarathustra, iar Regele din dreapta 
răspunse: „Ciudat! S-au auzit Vreodată'vorbe mai 
cu temei, din gura unui înţelept? 

Ceea ce este cel mai ciudat la un înţelept, este să 
fie rezonabil, iar nu ca un asin.“ 

Aşa zise Regele din dreapta, uimit. Iar asinul 
Însoţi aceste vorbe cu un D —A nemulţumit. Ci 
totuşi, era doar începutul lungului ospăţ, pe care 
cronicile îl numesc Cina. Iar la ospăţ n-a v fost.vorba 
de altceva, decît de Omul superior. 


DESPRE OMUL SUPERIOR 
1 

Intîia dată cînd m-am dus la oameni, făcut-am 
prostia pe care-o fac toţi singuraticii, marea prostie 
de a mă opri în piaţa publică. 

Vorbindu-le tuturor, eu nimănuia nu-i vorbeam. 
Iar seara, avui însoţitori hoituri şi măscărici. Puţin 
a trebuit, să nu devin şi eu un hoit. 

In dimineaţa următoare, văzut-am strălucindu-mi 
o nouă încredinţare şi-am învăţat a zice: ce-pni pasă 
mie de piaţa publică, de gloată, de zgomotul de bilei, 
ori de urechile prea lungi, pe care le are gloata! 

Oameni superiori, învăţaţi de la mine adevărul: 
in piaţă, nimeni nu crede în oamenii superiori. Dacă 
vreţi să vorbiţi în piaţa publică, treaba voastră, dar 
gloata îşi va face semn cu ochiul, sţicînd: „Cu toţi 
slntem egali". 

„Oameni superiori ? zice gloata, făcînd cu ochiul, 
nici nu există oameni superiori, cu toţii sîntem 
egali! Omul nu-i decît om, cu toţii sîntem egali in 
faţa lui Dumnezeu.“ 

în faţa lui Dumnezeu! Dar Dumnezeu e mort! 
Iar noi refuzăm să fim'egali in faţa gloatei. Oameni 
superiori, ţineţi-vă departe de piaţa publică! 


2 

In faţa lui Dumnezeu! Dar Dumnezeu e mort! 
Oameni superiori, acel Dumnezeu era cea mai mare 
primejdie a voastră. 

De cînd e-n groapă Dumnezeu, aţi înviat voi. 
Şi va veni strălucitoare marea Amiază, căruia Omul 
îi e stăpînul, Omul superior. 

Mă înţelegeţi ce vă spun, o, fraţii mei ? Sînteţi 
lnspăimîntaţi, vi-i inima-n viitoare? Vedeţi cum se 
deschide hăul ? îl auziţi pe cîinele de la intrarea 
iadului, lătrînd? 

Haide, curaj, Oameni superiori! Acum va naşte 
muntele Viitorul omenirii! Dumnezeu este mort. 
Dar noi, noi vrem acuma să trăiască Supraomul! 


3 

Cei mai grijulii întreabă astăzi: cum să-l păstrăm 
pe om ? Dar Zarathustra este întîiul şi singurul care 
întreabă: cum să-l depăşim pe om? 

De Supraom mi-e grija. E prima şi singura mea 
grijă, de el mă-ngrijorez şi nu de om, nici de aproa- 

pele, nici de cel sărman, şi nici de suferind, şi nici 
de cel mai bun. 

O, fraţii mei, ceea ce pot iubi la om, este că-i în 
acelaşi timp tranziţie şi pierdere de sine. Şi voi aveţi 
in voi destule lucruri care-mi inspiră tandreţe şi 
speranţă. 

Aţi fost dispreţuitori, Oame'ni superiori, şi asta-mi 
dă speranţă. Cei mai dispreţuitori sînt, în acelaşi 
timp, cei mai respectuoşi. 

Aţi disperat: acesta-i demn de respect. Că nu aţi 
învăţat să vă resemnaţi şi-aţi ignorat prudenţele 
meschine. 

Acuma oamenii mărunţi sînt stăpînii, toţi predică 
resemnarea, acomodarea, munca şi prudenţa, şi ocro¬ 
tirile şi toată acea et caetera a măruntelor virtuţi. 

Oamenii efeminaţi, copiii d.e sclave şi mai ales 
de populaţie amestecată, toţi aceştia vor astăzi să 
ia în mîini soarta omenească — o, scîrbă, scîrbă, 
scîrbă! 

Iată-i pe cei ce caută şi cercetează neosteniţi cum 
să-l păstrăm pe om vreme mai lungă, şi cel mai bine 
şi mai plăcut. In acest fel ei sînt stăpînii orei. 

Dar trebui-vor umiliţi aceşti stăpîni ai orei, aceşti 
oameni mărunţi, o, fraţii mei! Ei sînt, pentru Supra¬ 
om, cea mai mare primejdie. 

Treceţi, vă rog, oameni superiori peste aceste 
virtuţi, peste aceste îndrăzneli, scrupule precum 
firele de nisip, peste aceste furnicare de furnici, 
peste această sărmană mulţumire de sine, peste 
această fericire-a celor mulţi! 

Mai bine să disperaţi, decît să vă lăsaţi înfrînţi. 
Euj in realitate vă iubesc, Oameni superiori, că nu 

ştiţi să trăiţi în vremurile de acum. Tocmai de-aceea 
sînteţi cei care trăiesc mai bine. 


4 

Sînteţi voi curajoşi, o, fraţii mei? Sînteţi îndrăz¬ 
neţi ? Nu de-un curaj în faţa martorilor, ci de unul 
cînd sînteţi singuri, cînd sînteţi precum vulturul, 
ce-1 are martor doar pe Dumnezeu. 

Sufletele reci, corciturile, orbii, beţivii, nu au 
ceea ce eu numesc curaj. Cel care are curaj, este cel 
căruia îi este frică, dar înşeală frica, cel care vede 
abisul şi se mindreşte că îl vede. 

Oricine vede abisul, dar cu un ochi de vultur, 
oricine prinde abisul, dar cu ghiare de vultur, acela 
are curaj. 


5 

„Omul e rău“ — aceasta mi-au zis, spre a mă con¬ 
sola, cei mai vestiţi înţelepţi. Ah, cum nu este şi 
astăzi adevărat! Căci pentru om, răul e cel mai bun 
dătător de energie. 

Ci trebuie ca omul să fie şi bun, şi rău în acelaşi 
timp: aceasta mi-e învăţătura mea. Cel mai mare rău 
este indispensabil, spre binele Supraomului. 

Bun, predicatorul umililor, c-a suferit şi a luat 
asupră-şi păcatele oamenilor. Dar mie, păcatul îmi 
este bucurie şi întăritor. 

Cuvintele acestea nu-s pentru toate urechile. Nici 
pentru toate gurile. E vorba, aici, de lucruri gingaşe 
şi depărtate, şi nu-i nimic ce ar putea să cadă sub 

Oameni superiori, credeţi voi, oare, că sînt aici 
spre-a îndrepta ce voi făcut-aţi rău? 

Sau pentru-a pregăti culcuş mai moale durerilor 
pe care le aveţi ? Sau să v-arăt căi mai bune vouă, 
neliniştiţilor, rătăcitorilor, şi rătăciţilor pe munte? 

Nu, nu, nu! De trei ori, nu! Un număr tot mai 
mare dintre voi va fi să piară, căci trebuie ca viaţa 
să fie mai aspră, mai de ne-ndurat. Numai astfel, 
numai astfel va creşte Omul şi va atinge culmile 
unde loveşte şi sfărîmă fulgerul: atît de sus el va 
ajunge, că întîlni-va fulgerul. 

Glndirea şi dorinţa mea se leagă de un mic număr 
dintre voi, de lucruri depărtate şi durabile. Ce-mi 
pasă mie de mlhnirea voastră măruntă, scurtă şi de 
multe feluri ? 

Eu cred că voi nu suferiţi destul. Căci suferiţi de 
voi înşivă, iar nu de omul aşa cum este el. Dacă m-aţi 
contrazice, aţi minţi. Nici unul dintre voi nu suferă 
de ceea ce sufăr eu. 


7 

Nu e de-ajuns să faci fulgerul nevătămător. Nu 
caut să-l abat, vreau să-l învăţ cum să lucreze pentru 
mine. 

De multă vreme, înţelepciunea mă adună ca pe 
un nor, tot mai tăcut şi-ntunecat. Aşa face oricare 
Înţelepciune, care va naşte într-o zi un fulger. 

Eu nu vreau să fiu o lumină pentru oamenii de 
astăzi şi nici să fiu luat de ei drept o lumină. Lor 
— vroiesc să le iau vederea! Fulger al înţelepciunii 
mele, pătrunde-le în ochi I 

Feriţi-vă de a dori ceea ce puterea vi-o întrece. 
Există o falsitate bolnăvicioasă, la cei care voiesc 
peste puterea lor. 

Mai ales dacă vor lucruri mari. Căci trezesc îndo¬ 
iala faţă de lucrurile mari, aceşti falsificatori vicleni, 
aceşti comedianţi subtili, pînă în ziua in care se 
travestesc chiar faţă de ei înşişi, ei, care nu privesc 
sincer, care-şi au trunchiul viermănos dar dat cu 
lustru, care se înveşmîntă în vorbe mari şi au vir¬ 
tuţi doar de paradă, care-şi au operele drese şi zor¬ 
năitoare ! 

Păziţi-vă pe voi, oameni superiori! Nimic nu mi 
se pare astăzi mai preţios, nici mai rar lucru, decît 
cinstea. 

Nu-i astăzi vremea gloatei? Or, gloata nu ştie ce-i 
.nare şi ce-i mic, ce este cinstit, ce este drept — ea-i 
şmecheră cu nevinovăţie şi minte totdeauna. 


9 

Şi mai ales, băgaţi de seamă, Oameni superiori 
oameni cutezători, inimi cutezătoare şi cinstite! 
Ascundeţi-vă gîndurile. Căci azi e vremea gloatei. 

Ceea ce gloata s-a învăţat sS creadă, negîndind, 
cum s-ar putea distruge cu gîndire? 

Cu fapte convingi doar semenii-n piaţa publică, 
dar gloata se-ndoieşte. 

Şi, dacă uneori triumfă adevărul, întrebaţi-vă, 
neîncrezători pe drept: care greşală mare] l-o fi făcut 
izbînditor 1 

Să vă feriţi şi de savanţi! Aceştia vă urăsc: ca 
unii care nu produc nimic. Au ochii reci, privirea 

seacă, şi toate păsările pentru ei sînt ca şi cum n-ar 
avea' pene. 

Cîte unii se lăudă că ei nu mint. Dar trebuie văzut 
dacă nu, neputinţa de a minţi, înseamnă pentru ei 
iubire de advăr. Nu vă încredeţi în aceştia! 

S-ar putea ca tocmai lipsa înflăcărării, să le fie 
luciditate în Cunoaştere. Dar eu nu cred în spiritele 
reci. Cine nu ştie să mintă, nu ştie nici ăe-i adevărul. 


10 

Vreţi să urcaţi? Slujiţi-vă de propriile picioare. Nu 
vă lăsaţi purtaţi spre înălţimi. Să nu urcaţi călare pe 
spinarea şi pe capul altora. 

Cum, ai urcat călare? Cu calul tău? Intr-astfel 
galopezi spre ţintă? Bine, prietene! Doar că pe cal, 
cu tine, piciorul tău înseamnă că-i neputincios. 

Cînd vei ajunge la ţintă ce ţi-ai pus-o, cînd coborî- 
vei de pe cal, exact pe culmea ta , atunci te vei po¬ 
ticni^ , Omule superior! 


11 

O, creatori, Oameni superiori, nimeni nu-şi poartă 
In sine decît proprii săi copii. 

Nu vă lăsaţi convinşi, îndoctrinaţi! Cine este aproa¬ 
pele vostru? Chiar făcînd ceva „pentru aproapele", 
nu pentru el creaţi. 

Uitaţi-1, deci pe acest „pentru", o, creatori! Vir¬ 
tutea voastră cere să nu faceţi nimic „pentru", „din 
cauză că", sau „pentru că". Trebuie să vă înfundaţi 
urechile, la aste mici cuvinte mincinoase. 

Să faci ceva „pentru aproapele", este o virtute de 
oameni mărunţi, de oameni care gîndesc: „Cine 

se-aseamănă, se-adună“ şi „o mină o spală pe cea¬ 
laltă". Ceilalţi, n-au drept la egoismul vostru , nici 
forţă, ca să aibă un astfel de egoism. 

în egoismul vostru, o, creatori, intră prudenţa şi 
prevederea femeii care va fi mamă. Ceea ce nimeni 
încă n-a văzut, adică rodul vostru, iată ce trebuie 
să protejaţi şi să cruţaţi, şi să hrăniţi, cu toată iubi¬ 
rea voastră. 

Unde-i iubirea voastră, vreau să spun în copilul 
vostru, acolo vi-i întreaga virtute. Opera voastră, 
voinţa voastră, iată ce este pentru voi „aproapele". 
Nu vă lăsaţi prinşi de nici o falsă valoare. 


12 

O, creatori, Oameni superiori, oricine stă să nască, 
e bolnav. Oricine naşte, e impur. 

întrebaţi femeile: nimeni nu naşte din plăcere. 
Durerea este aceea care face să cotcodăcească găinile 
şi poeţii. 

O, creatori, există-n voi destulă impuritate. 
Fiindcă trebuit-a să naşteţi, să fiţi mame. 

Cu un copil care se naşte, o, cîte impurităţi mai 
vin pe lume! Feriţi-vă! Iar cel ce a născut, să-şi 
spele sufletul, şi să şi-l curăţească! 


13 

Să nu fiţi virtuoşi peste puterile voastre. Şi să nu 
cereţi de la voi înşivă nimic din de-ar întrece apa¬ 
renţa. 

Mergeţi pe urma virtuţilor părinţilor voştri. Cum 
aţi putea urca mai sus, dacă voinţa părinţilor nu se 
înalţă cu voi deodată? 

Cel care vrea să fie precursor, să aibă grijă, să nu 
fie un epigon. Căci unde au păcătuit părinţii voştri, 
nu veţi putea să deveniţi voi sfinţi. 

Cel ai cărui părinţi au iubit femeile, vinurile tari 
şi vînătoarea de mistreţi, cum ar putea să-şi ceară 
sieşi castitatea ? 

Ar fi o nebunie! Mi-ar fi destul să-l ştiu bărbatul 
pentru una, două, ori chiar trei femei. 

Şi dacă acela ar întemeia mănăstiri şi le-ar fi scris 
deasupra intrărilor: „Drumul sfinţeniei 11 , iarăşi aş 
zice: la ce bun? încă o nouă nebunie! 

Cum, şi-a clădit pentru el însuşi o închisoare, 
un azil? Ferice de el, dar eu nu cred! 

Ceea ce creşte in singurătate, este ce poartă fie¬ 
care: creşte şi fiara dinlăuntrul său. De-aceea pe mulţi 
nu-i sfătuiesc să stea-n singurătate. 

Fost-a pînâ acum ceva mai mîrşav pe pămînt, 
ca sfinţii din pustiuri? Nu numai diavolul se dezlăn- 
ţuia în jurul lor, dar şi porcul. 


14 

Temători, ruşinoşi, nefireşti, asemenea cu tigrul 
ce nu s-a năpustit la vreme, aşa v-am văzut că vă 
daţi de-o parte, Oameni superiori! Voi v-aţi zădăr¬ 
nicit lovitura voastră. 

Dar ce contează, o, jucători la zaruri! Că nu ştiţi 
încă să jucaţi şi să glumiţi precum ar trebui. Oare 
nu sîntem tot timpul la o mare masă de joc şi de 
distracţii ? 

Dacă n-aţi reuşit o lovitură, oare de asta sînteţi 
neîmpliniţi? Şi dacă sînteţi voi neîmpliniţi, e, oare, 
omul un neîmplinit? Iar dacă omul este un neîm¬ 
plinit, ei bine, curaj şi înainte! 

Cu cit mai rar este un lucru- în esenţa sa, cu-atlt 
mai rar el reuşeşte. Oameni superiori, voi, toţi -care 
sînteţi aici, nu sînteţi, oare, cu toţii, mai mult sau 
mai puţin, nişte rataţi ? 

Dar ce contează! Cîte căi încă nu rămîn deschise ! 
învăţaţi de voi înşivă să rîdeţi, cum trebuie să învă¬ 
ţaţi să rîdeţi! 

E de mirare să fiţi nişte rataţi voi, care sînteţi 
zdrobiţi pe jumătate? Ceea ce se grăbeşte" prin voi 
şi vă grăbeşte, nu-i omul viitorului ? 

Ceea ce omul are mai îndepărtat, mai în adîncul 
său, şi mai ceresc de nalt şi de puternic,— toate 
acestea spumegă şi clocotesc în oala voastră! 

E de mirare că atîtea oale se fac cioburi? învă¬ 
ţaţi de voi înşivă să rîdeţi, cum vă stă bine să rîdeţi. 
Oameni superiori, cîte căi încă vă rămîn deschise! 

Şi, la drept vorbind, cîte lucruri deja au reuşit! 
Cît de bogat este pămîntul în feluritele-i perfec¬ 
ţiuni, în.reuşitele-i prea fericite! 

Inconjuraţi-vă de felurite' lucruri bune şi perfecte, 
Oameni superiori! împlinirea lor aurită, vindecă 
inima. Ceea ce este perfect, te-nvaţă să ai speranţă. 


16 

Care a fost pînă acuma pe pămînt cel mai mare 
dintre păcate? Nu acela de a fi zis „Nefericiţi cei 
care rîd“ ? • 

N-a găsit, oare, nici un motiv să rîdă, pe pămînt, 
cel care-a zis această vorbă? De n-a găsit, înseamnă 
că n-a ştiut să caute. Căci pînă şi-un copil găseşte 
astfel de motive. 

Ori i-a lipsit iubirea — altminteri, ne-ar fi iubit 
pe noi, cei care rîdem. Ci ne-a urît, bătîndu-şi joc de 
noi, şi ne-a promis doar plinsuri şi scrîşnirea dinţilor. 

Dar oare trebuie să blestemi ceea ce nu iubeşti ? 
E de prost gust, cred eu, să faci aşa. Dar tocmai aşa 
făcu acel neiertător. Căci îl născuse gloata. 

El însuşi n-a ştiut iubi prea tare, de nu — s-ar fi 
supărat că nu a fost destul iubit. Ceea ce orice mare 
iubire cere, este de-a fi mai mult iubit. 

Feriţi-vă de astfel de intransigenţi, că-s o sărmană 
rasă bolnavă, un soi plebeic: privesc cu răutate 
viaţa, şi nu privesc pămîntul cu ochi-buni. 

Feriţi-vă de toţi intransigenţii! Au pasul greu şi 
inima împovărată. Cum, dar, să li se pară uşor 
pămîntul ? 


17 

Lucrurile bune ajung la ţintă pe ocolite. Ele se 
zbîrlesc, ca nişte pisici, torc ca pisicile-nlăuntrul lor, 
simţind că fericirea se apropie de ele. Dar toate lucru¬ 
rile care sînt bune, rîd. 

După mers ştii dacă e cineva pe drumul bun: 
priviţi-mă, cum merg! Iar cînd te-apropii de ţintă, 
să dănţuieşti! 

Iată, nu m-am făcut statuie, nici n-am încremenit, 
nu m-am pietrificat, n-am devenit coloană: îmi 
place să alerg. 

Şi, cu toate, că pe pămînt sînt atîtea mlaştini şi-i 
o tristeţe atît de groasă, cînd pagul ţi-e uşor străbaţi 
chiar şi mocirla, şi peste ea dansezi ca pe-o oglindă. 

Sus inimile, fraţii mei, şi mai sus încă! Şi nu uitaţi 
picioarele! Săltaţi piciorul, buni dansatori, mai mult, 
ţineţi-vă cu dinadinsul bine! 

Această coroană, a acelui care rîde, ghirlanda de 
trandafiri, mi-am aşezat-o pe creştet: eu însumi am 
proclamat că rîsul este sfînt. N-am intîlnit în vremile 
de-acum un altul care să fie atît de tare, să facă acest 
lucru. 

Eu, Zarathustra, dansatorul, eu, Zarathustra cel 
uşor, cel care dă din aripi gata să-şi ia zborul, com¬ 
plice cu \oate păsările, vioi şi vesel, într-o fericire 
fără griji, prieten al salturilor şi-al săriturilor, eu, 
Zarathustra, eu, profetul care profetic rîde, nici 
nerăbdător, nici iertător, eu însumi mi-am aşezat 
pe creştet această coroană. 


19 

Sus inimile, fraţii mei, sus şi mai sus încă! Şi 
mai ales să nu uitaţi picioarele - ! Săltaţi piciorul, 
buni dansatori şi, ceea ce-ar fi mai bine, ţineţi-vă 
In creştet. 

Chiar şi în fericire există şontorogi, greoi de la 
născarea lor. Ei fac eforturi curioase, ca nişte ele¬ 
fanţi care-ar şedea cu creştetul în jos. 

Dar mai bine să fii nebun de fericire, decît de 
nefericire, mai bine să dansezi, chiar şi greoi, decît 
să mergi numai cu pasul şchiopătînd. învăţaţi, deci, 
ce mă învaţă înţelepciunea mea: şi cel mai rău din 
lucruri, are cel puţin două părţi bune. 

Căci cel mai rău din lucruri, are două picioare, cu 
care să joace: învăţaţi, Oameni superiori, să vă 
ţineţi pe picioarele voastre! 

Uitaţi, dar, vasele melancoliei şi tristeţea, care este 
a gloatei I O, cît de trişti îmi par bufonii gloatei 1 
Iar prezentul aparţine gloatei 1 

Imitaţi vintul, care-şi ia zborul din crăpăturile de 
munţi. El vrea să joace, în sunetul fluierului său, iar 
mările îi freamătă şi i se rostogolesc sub paşi. 

Lăudat fie spiritul ce aripi dă asinului şi înulge 
leoaicele, bunul înger ce vine ca un uragan suflînd 
peste prezent şi peste gloată, 
duşman al ciulinilor şi-al celor care taie firu-n 
patru, al frunzelor moarte şi-al ierbilor uscate, lău¬ 
dat fie uraganul sălbatic, dar bun şi liber, ce dan¬ 
sează peste mlaştini şi melancolii, şi peste cîmpuri, 
duşmanul ofticoşilor plebeici şi-al tuturor lucru¬ 
rilor triste şi prost născute, lăudat fie acest spirit al 
tuturor spiritelor libere, uraganul ce rîde şi suflă 
colb în ochii pesimiştilor şi-al purulenţilor! 

Cel mai mare defect al vostru, Oameni superiori, 
este că nu ştiţi să dansaţi cum trebuie: adică din¬ 
colo de voi înşivă. Ce contează că nu aţi reuşi! 

Cîte căi vă rămîn încă deschise! învăţaţi, deci, să 
rîdeţi mai dincolo de voi! Sus inimile voastre, săl- 
taţi-le mai sus, şi mai sus încă! Şi nu uitaţi de bunul 
rîs! 

Coroana asta, a aceluia ce rîde, ghirlanda de tran¬ 
dafiri, vouă vi-o dau, o, fraţi! Am proclamat că rîsul 
este sfînt: Oameni superiori, să învăţaţi să rîdeţi! 


CÎNTECUL MELANCOLIEI 
1 

Zarathustra ţinu aceste cuvîntări aproape de gura 
peşterii. La ultimele vorbe, se furişă dintre oaspeţi 
şi ieşi afară, să ia un pic de aer curat. 

„O, curate miresme care mă înconjuraţi, le spuse, 
o, linişte preafericită a acestor paragini! Unde mi-s 
oare, animalele? Şarpe şi vulture, veniţi la mine!, 
Spuneţi-mi voi, dintre aceşti Oameni superiori’ ar 
fi vreunul care să poarte miresme ? O, miresme 
curate, din preajma mea! Ştiu, simt pînă la ce punct 
vă iubesc, dragi animale!“ 

Şi Zarathustra repetă: „Vă iubesc, dragi animale!“ 
Iar vulturul şi şarpele, auzindu-1, se strînseră mai 
lingă el, cu capetele înălţate, dar fără să-l privească. 
Stăteau astfel toţi trei, fără să spună un cuvînt, 
sorbind aerul curat. Căci aerul era mai bun afară, 
decît în jurul acelor Oameni superiori. 


2 

Dar numai ce ieşise Zarathustra din peşteră, că 
Vrăjitorul bătrîn se ridică, privi în jurul său şi zise: 
„El a ieşit 

şi voie am şi eu, Oameni superiori, să vă zgîndăr 
vanitatea numindu-vă cu acest nume linguşitor, Căci 
şi pe mine m-a atins spiritul rău, al imposturii şi al 
vrăjitoriei, demonul melancolic, 
duşmanul de moarte al lui Zarathustra — dar să-l 
iertăm pentru aceasta — el vrea să vă arate cîteva 
lucruri vrăjitoreşti, la rîndul său. Lupt zadarnic 
împotriva lui. < 

Voi toţi, orice nume de cinste aţi purta, că vă ziceţi 
„spirite libere 11 , sau „veridice 11 , j sau „ispăşitori ai 
spiritului 11 , sau „eliberaţi 11 , sau „însoţitori ai marei 
dorinţe 11 — 

voi toţi, care ca mine suferiţi de marea scirbă, voi, 
pentru care Dumnezeu cel vechi e mort, şi care.. 
n-ăveţi încă un nou Dumnezeu ca să-l culcaţi în 

leagăn şi-n scutece, pe voi toţi duhul meu cel rău 
şi diavolul de dinlăuntrul meu să ştiţi că vă iubeşte! 

Eu vă cunosc şi îl cunosc, Oameni superiori, 
— cunosc de-asemeni pe-acest monstru pe care-1 
iubesc peste voinţa mea, pe Zarathustra. Adesea 
mi se pare că poartă mască de sfînt, mi se pare că-n 
el ascunde duhul pe care-1 port, pe acest diavol 
melancolic. Dacă-1 iubesc pe Zarathustra, adesea 
mi se pare că-i din cauza tocmai a duhului acestuia 
ce-1 port. 

Ci iată-1 asaltîndu-mă şi subjugîndu-mă acest spirit 
al ihelancoliei, acest demon al asfinţirii, că-n fapt 
vrea, o veţi vedea, Oameni superiori,— 

deschideţi ochii mari — vrea să s-arate gol în faţa 
voastră — bărbat, femeie, nu ştju încă, dar vine, 
mă subjugă, ah, ţineţi-vă treji cu simţurile voastreI 
Zgomotele zilei se sting, vine asfinţitul pentru 
toate lucrurile, chiar pentru cele mai bune. Ascultaţi 
şi vedeţi, Oameni superiori, ce fel de demon, bărbat 
e, ori femeie, acest spirit al melancoliei apusului." 

Astfel vorbind, bătrînul Vrăjitor privi maliţios 
în jurul său şi-ntinse mina după harfă. 


3 

In văzduhul ce-şi stinge lumina, 

cînd rouă şi miresmele mîngîietoare 

cad pe pămînt 

de nimenea ştiute — 

căci rouă, ca tot ce e mîngîietor, 

are-ncălţările uşoare — 

Iţi aminteşti, o, inimă-nfocată, 

de setea ce-o simţeai odinioară, 

de plînsul ceresc — de picăturile de rouă — 

cînd ostenită, hăituită gîfîiai 
pe căile cu ierburi gălbenite, 
pe care razele de soare-n asfinţire 
te urmăreau printre copaci întunecaţi, 
razele orbitoare, de soare răuvoitor? 

Iubita adevărului tu, inimă? Şi-au rîs de tine! 

Nu! Tu eşti doar poet, 

eşti animalul viclean şi lacom, şi căţărător, 

silit să minţi, ştiind, vroind, 

şi mereu de pradă dornic, 

sub măştile multicolore, 

faţă de tine chiar, ascunsă, 

tu ţie însăţi pradă. 

Iubita adevărului ? 

Nu, tu eşti doar nebuna, doar Poetul! 

Rodnică în vorbe cu două înţelesuri, 

urlînd cuvinte pestriţe sub masca de nebună, 

treclnd poduri de vorbe mincinoase, 

cu false curcubeie 

între pămînturi false 

şi ceruri false, 

zburînd şi rătăcind la întîmplare. 

Nu! Tu eşti doar nebună! Doar Poet! 

Iubita adevărului ? Astfel — 

nici taciturnă, nici rigidă, 

nici rece, ori netedă 

precum ar fi statuia vreunui zeu, 

nici înălţată la intrarea-n temple 

ca să veghezi intrarea Vreunui zeu ! 

Nu! Tu eşti duşmana statuilor de adevăruri, 
mai bine simţindu-te-n pustiuri ca în temple, 
ca o pisică îndărătnicită 
sărind pe toate ferestrele, 
înlăuntrul tuturor întîmplărilor, 

amirosind prin toate pădurile virgine 
de pofte şi dorinţe. 

Prin toate pădurile virgine 
fugit-ai printre jivine felurite 
şi, sănătoasă, ai fost văzută alergînd 
frumoasă ca păcatul, 
cu buze tremurînde 

şi fericită că-ţi rîzi de toate drăceşte, dornică 

de sînge 

una cu prada ta făcîndu-te, sau căţărîndu-te cu ea, 
sau, precum vulturul ce multă vreme priveşte fix 
priveşte în abisuri, 

(abisurile sale) — 

o, cum i se-adîncesc privirile în jos, 

rotindu-se în profunzime 

mai în adînc, mai în adînc! — 

apoi de-odată, drept, 

în ţîşnet brusc 

se repede peste miei, 

înfigînd ghiara, flămînzit, 

lacom de carnea mieilor, 

duşman al unor suflete de miei, 

turbînd contra oricui e ca un miel, 

contra oricui are priviri de miel şi lînă cîrlionţată, 

şi-acea blîndeţe lînatecă, de miei . . . 

Astfel, 

asemeni vulturului, ori panterei, 
sînt dorinţele Poetului, 
sînt dorinţele tale, 
o, nebună inimă, ca un Poet! 

Cînd tu vezi^omul,- 

de-i zeu, ori miel, ce mai contează, 

să sflrteci bucăţele pe Dumnezeul din om, 

şi-aidoma pe mielul din om, 

să rîzi, fiindcă sfîrteci, 

aceasta ţi-e, aceasta ţi-e plăcerea, 
aceasta-i fericirea ta de vultur şi panteră, 
o fericire de poet şi de nebun! 

In aerul în care se stinge limpezimea, 

cînd verdea seceră a lunii ' 

pe zări de purpură 

alunecă cu gelozie, 

ea, duşmana zilei, 

secerînd, pas cu pas 

înlănţuiri de trandafiri 

pînă la pieirea lor 

şi la răsturnarea lor în negura de noapte, 
astfel şi eu, astfel si eu căzut-am, 
din cauza nebuniei mele pentru adevăr, 
din arzătoarea-mi dorinţă pentru zi, 
prea plin de zi, bolnav de limpezime, 
căzut-am în străfunduri, în asfinţit, în umbră, 
ars şi-nsetat, nevrînd altce 
decît un singur adevăr! 

Iţi aminteşti, îţi aminteşti, inimă arzătoare, 
cît îţi era de sete P. 

Sătul ! Trebuie să fiu gonit 
de orice adevăr: 
să fiu numai nebun, 
numai poet ! 


DESPRE ŞTIINŢĂ 

Astfel cînta Vrăjitorul. Şi toate păsările ce se 
aflau acolo adunate, de bunăvoie se lăsară în mrejele 
plăcerii melancoliei. Numai Spiritul scrupulos nu se 
lăsase, ci cu putere îi smulse harfa Vrăjitorului, 
strigînd: „Vreau aer! Să intre aerul curat! Să vină 

Zarathustral îngreunezi şi otrăveşti aerul peşterii 
acesteia, bătrîne Vrăjitor perfid ! 

Perfind fiind, subtil fiind, ne sugerezi dorinţe şi 
desişuri neştiute. Vai nouă, cînd cei asemeni ţie vor¬ 
besc de adevăr şi zic că sînt ai adevărului! 

Vai, spiritelor libere ce au încredere în vrăjitori 
de spiţa ta! Fiindcă sînt libere, ,se-ncred. Iar tu 
le-ndoctrinezi, le faci să intre la-nchisoare. 

Bătrîne demon al melancoliei, plîngerea ta-i un 
fel de fluier de prins păsări, ce le imită, şi te asemeni 
celor care, clntînd laude castităţii, împing, în taină, 
la păcat." 

Astfel vorbi Spiritul scrupulos. însă bătrînul Vră¬ 
jitor, privind în jur, se bucura de izbînda sa şi 
înghiţea cu uşurinţă cele auzite. „Taci, zise el cu 
jumătate glasul, unui bun cîntec, îi trebuie un bun 
ecou. După cîntări frumoase, trebuie o vreme de 
tăcere. 

E ceea ce fac toţi Oamenii superiori. Dar tu n-ai 
înţeles prea mare lucru din cîntarea mea. N-ai simţ 
pentru vrăjitorie." 

“Mă linguşeşti, răspunse Scrupulosul, zicîndu-mi 
astfel şi făcîndu-mă deosebit de toţi ceilalţi. Fie cum 
zici. Hei, voi, de colo! Ce văd? Aveţi din nou pri¬ 
viri de desfrînare! 

Suflete libere, unde vi-i libertatea? V-asemuiţi, 
îmi pare, cu cei ce au privit mult timp femei goale 
şi vicioase dansînd, iar sufletele voastre au început 
şi ele să danseze. 

Voi, Oamenii superiori, aveţi mai mult ca mine 
ceea ce Vrăjitorul numeşte răul spirit al imposturii 
şi magiei — e sigur că nu sîntem la fel. 

Am discutat şi am gîndit împreună destul, mai 
înainte de întoarcerea lui Zarathustra la peşteră, ca 
să-mi dau seama că nu sîntem la fel. 

Chiar şi ceea ce eu şi voi căutăm pe-aceste Înăl¬ 
ţimi, e diferit. Eu caut mai multă certitudine , de 
aceea l-am căutat pe Zarathustra, căci el este acela 
ce din toate dă la iveală partea cea mai puternică, 
vrerea cea mai puternică, 

In vremurile acestea, în care totul şovăie, în care 
tremură întreg pămîntul. Dar, după cum văd că mă 
priviţi, îmi vine să cred că aţi venit să căutaţi mai 
multă incertitudine. * 

Mai multă primejdie, mai mult tremur, mai mult 
cutremur de pămînt. Şi mi se pare, iertaţi-mi bănu¬ 
iala, Oameni superiori, 

mi se pare c-aţi vrea să duceţi cea mai rea viaţă, 
cea mai primejdioasă, care mă face să-mi fie mare 
frică, viaţă de. animale sălbatice. Visaţi doar peş¬ 
teri, munţi, prăpăstii, şi labirinturi de- prăpăstii. 

Şi cei care vă plac, nu-s călăuzele, care v-ar scoate 
la liman, ci cei care v-ar duce departe de orice drum, 
ghizii cei răi. Dar chiar dacă aveţi intr-adevăr ase¬ 
menea dorinţe, parcă tot nu v-aş crede. 

Frica-i un sentiment ereditar şi-adînc, la om.-Frica 
explică totul, păcatul originar şi virtutea originară. 
Virtutea nnea-i născută din frică şi se numeşte 
Ştiinţă. 

Frica ce-o au sălbăticiunile, s-a inculcat cel mai 
mult omului, frica tuturor animalelor, chiar a aceluia 
pe care omul îl mai poartă încă-n el şi de care li 
este teamă. Ceea ce Zarathustra numeşte bruta 
lăuntrică. 

Această lungă, foarte veche frică, rafinată, spiri¬ 
tualizată, intelectualizată este, după cum mi se 
pare, ceea ce se numeşte Ştiinţă.“ 

Aşa vorbit-a Spiritul scrupulos, iar Zarathustra, 
ce tocmai revenise în peşteră şi auzise, sau ghicise 
ultima parte a celor spuse, zvîrli spre Scrupulos un 
pumn de trandafiri şi începu să rjdă de-aceste „ade- 

văruri“. „Ce, zise el, ce auzii ? Ori tu, ori eu, unul din 
noi este nebun! Iar „adevărul" tău o să ţi-1 pun, cît 
ai clipi, cu susu-n jos. 

Frica-i un lucru de excepţie la noi. Ci curajul şi 
spiritul de aventură, gustul pentru nesiguranţă, 
pentru isprăvi nemaivăzute, curajul, într-un cuvînt, 
îmi pare că rezumă toată pre-istoria omenirii. 

Animalelor celor mai sălbatice şi celor mai cura¬ 
joase li s-au luat toate virtuţile şi — astfel s-a făcut 
omul. 

Acest curaj, în fine rafinat, spiritualizat, intelec- 
tualizat acest curaj al omului cu aripi de vultur şi cu 
prudenţa şarpelui, e ceea ce îmi pare că se numeşte 
astăzi . . . 

— Zarathustra ! strigară într-un glas toţi cei acolo 
adunaţi, rîzînd cu toţii. Părea că posomoreala care 
plutise între ei, se risipise. 

Vrăjitorul rîse şi zise: „Să ne fie de bine!" Duhul 
cel rău mi l-am pierdut, 

dar nu v-am pus eu însumi în gardă, zicîndu-vă că 
e un impostor, un spirit al imposturii şi minciunii? 
Mai ales cînd se arată gol. Ce pot eu face, în contra 
vicleniilor de care este-nstare? Eu am făcut-o? Eu 
am făcut această lume ? 

Haideţi, să ne regăsim iarăşi voioşia! Şi cu toate 
că Zarathustra e întărîtat — uitaţi-vă la el, cum mă 
urăşte! — 

mai înainte de căderea nopţii mă va iubi din nou 
şi mă va lăuda, căci nu trăieşte fără-a face nebunii 
dintr-astea. 

El îşi iubeşte duşmanii. Din cîţi văzut-am, nici 
unul nu practică această artă mai bine decît el. In 
schimb, el se răzbună pe prieteni." 

Aşa vorbi bătrînul Vrăjitor. Oamenii superiori îl 
aprobară. Iar Zarathustra dădu roată printre ei, 
strîngîndu-le mîinile cu maliţie şi cu tandreţe, ca 

şi cum-ar fi vrut să dreagă lucrurile şi ca şi cum le-ar 
fi cerut iertare. Dar, cum ajunse-n dreptul gurii peş¬ 
terii, fu iarăşi prins de dorinţa de-a respira aer curat 
şi de-a-şi găsi animalele şi de-a se furişa afară. 


PRINTRE FIICELE DEŞERTULUI 

1 

Atunci Călătorul, care-şi zicea Umbra lui Zara- 
thustra, îi zise: „Nu pleca! Rămîi cu noi. De nu, 
vechea tristeţe o să ne copleşească iarăşi. 

Deja bătrînul Vrăjitor ne-a desfătat cu ce este mai 
rău şi uite, acest Papă blajin, atît de credincios, are 
ochii scăldaţi în lacrimi şi-l poartă valurile melan¬ 
coliei. 

Regii se ţin încă bine. Dintre noi toţi, ei înţe- 
les-au lecţia de azi. Dar, dacă ar fi singuri, fără mar¬ 
tori, pun rămăşag că ar începe iar în ei jocul cel rău, 

jocul de nori rătăcitori, de stări melancolice, de 
ceruri fără capăt, de nori întunecoşi, de vînturi care 
urlă ca de toamnă, 

jocul cel rău, al urletelpr noastre, al ţipetelor 
noastre deznădăjduite. Rămîi cu noi, o, Zarathustra! 
Există destulă mizerie ascunsă-aici, care ar vrea să 
se facă auzită, destulă înserare, destui nori şi destul 
aer lmbîcsit. 

Tu ne-ai dat hrana celor puternici, precepte vigu¬ 
roase. Nu-ngădui ca la sfirşitul ospăţului să ne 
cuprindă iarăşi demonii laşităţii şi moliciunii.. 

Numai tu ştii să faci în jurul tău o atmosferă 
tonică şi clară. Unde aş mai fi aflat pe pămînt un aer 
mai curat decît aici, în peştera ta? 

Destule ţări văzlit-am, nările mele au învăţat să 
guste aerul şi să-şi dea seama, dar numai lingă tine 
simt plăcerea mare 

a unui — a unui — iartă-mi o veche amintire, a unui 
cîntec de pahar, pe care l-am compus pe cînd eram 
printre Fiicele Deşertului. 

Numai la ele mai era aerul curat, luminos şi orien¬ 
tal. Acolo m-am simţit cel mai departe de-această 
bătrînă şi noroasă Europă, ploioasă ;şi melancolică. 

In acea vreme le iubeam pe Fiicele Orientului, 
iubeam azurul pe care nici norii, nici gîndurile nu-1 
Întunecă. 

Nici nu vă vine să credeţi, ce liniştite se-aşezau, 
de cum sfîrşeau cîte un dans — şedeau tăcute, dar 
. neîngîndurate, ca nişte mici taine — nuci sparte 
numai în pustiu, şedeau ciudate şi împestriţate, dar 
fără nori, enigme ce se lăsau a fi ghicite — şi pentru 
ele mi-am compus ăst psalm al meu de după Cină.“ 

Astfel vorbi Călătorul, sau Umbra şi mai nainte 
să-i răspundă cineva, luă harfa bătrînului Vrăjitor şi, 
stînd, privi în jurul său cu linişte şi-nţelepciune, 
trăgînd încet aerul pe nări, ca şi cum l-a fi judecat, 
ori ca şi cum ar fi simţit un aer din ţinutri depărtate 
şi neştiute pîn-atunci. Apoi, scoţînd oftare prelungă, 
începu să cînte: 


2 

Pustiul se întinde , vai de acel ce are-n el pustiuri ! 

Ah, ce solemn, 
cît de solemn 
acest exod — 

de o solemnitate africană 1 

Demn de un leu, de o maimuţă urlătoare, ori de 

un moralist 

— dar vouă nu vă place, 
preabune prietene 
la picioarele cărora 
îi este dat întîia oară 
unui European să se aşeze, 
sub palmieri.— Sela! 

Intr-adevăr, minune! 

Iată-mă, deci, şezînd 

aproape, şi totuşi-atîta de departe de Pustiu! 

Nu devastat sînt, 
ci cuprins cu totul 
în oaza foarte mică. 

Cum chiar îşi deschisese gura, 
cum oaza, din rărunchii căsca 
cu gura-i cea mai miresmată, 
căzut-am drept- în gura sa, 
pînă-n adîncul cel adînc, 
ca să mă aflu printre voi, 
desfătătoare prietene! — Sela! 

Cinste chitului aceluia 

care-a ştiut să-şi poarte musafirul! 

Vă daţi voi seama* la ce gîndesci’ 

Cinstire pîntecului său, dac-a fost 
cum este-acesta — 
un preafrumos pîntec de oază,— 
dar mă îndoiesc! 

Eu vă mărturisesc că vin din Europa, 
iar Europa-i mai bănuitoare 
decît orice nevastă veştejită! 

Plătească-i Dumnezeu! 

Amin. 

Iată-mă, dar, în oaza asta, 

curmală de-aur, plină, dulce, care visează 

o gură tînără de fată 

şi mai ales dinţi' virginali — 

reci, albi şi muşcători; 

exact la ceea ce visează 

inimile tuturor rodiilor dornice.— Sela! 

Asemeni fructelor din Sud 
şi prea asemenea cu ele, 
iată-mă stînd aci, cu voi, 
zburîndu-mi gîze împrejur, 
gîze ce vin să m-amiroase. 

Cu mii dorinţe şi capricii 
mai felurite, mai nebune, 
iată-mă-neon jurat de voi, 
pisici tăcute, visătoare, 

Dudu şi Suleika — 

voi, însfinxate, de-vreau să prind într-uit cuvînt 
multe impresii, 

(Să-mi ierte Dumnezeu 
păcatu-acesta contra limbii!) 

— iată-mă, deci, trăgînd un aer delicios, 

de fapt văzduh dş paradis, 

dungat cu aur, luminos, 

cel mai bun aer care-a fost vreodată 

venit din lună! 

Fu întîmplare, 
ori ispravă, 

cum povestesc poeţi de altădată. 

Ci eu mă îndoiesc şi totul 
preschimb în îndoială, căci eu vin 
din Europa, 

o Europă mai bănuitoare 

decit oricare nevastă veştejită. 
Plătească-i Dumnezeu! 

Amin! 

Trăgînd pe nări aerul curat, 
pe nările ca nişte cupe, 
fără de viitor, nici amintiri, 
privind la palmierul 
care precum o dansatoare 
se-apleacă, se leagănă pe şolduri 
— tot privindu-1 îţi vine să faci la fel 
asemeni unei dansatoare care, cred, 
rămas-a mult într-un picior, 
mai mult decît ar fi trebuit, 
uite că şi-a uitat de celălalt 
picior. 

Iar eu l-am căutat zadarnic pe 

geamănul, 

cel dispărut — 

adică celălalt picior, 

în sfînta vecipătate 

a pliurilor preafrumoase, 

a lamelor de evantai, de aripi şi paiete. 

De vreţi să credeţi, 

frumoase prietene-ale mele, 

eu zic că l-a pierdut, 

a dispărut 

pe totdeauna 

piciorul celălalt al său! 

Şi ce păcat, era frumos! 

Ori, poate l-a lăsat pe undeva, 
în tristă părăsire, singur cuc, 
poate că pradă teroarei 
vreunui leu feroce, poate 
o fi chiar ros şi ronţăit! 

Ce milă, vai, să fie-aşa! — Selal 



Nu plîngeţi, o, vă rog nu plîngeţi, 
voi, inimi blînde, 
o, nu plîngeţi, 

voi, inimi de curmale, sini cu lapte, 
mici inimi, inimioare 
de lemn dulce! 

Să nu mai plîngi, tu, 
palidă Dudu! 

Fii ca un bărbat, o, Suleika, curaj! 

Sau, poate, cine ştie, 
întăritoare şi' prietenească 
ar fi pe loc, aci, 
o maximă, sau un 
îndemn solemn! 

Ridică-te, tu, demnitatea mea! 

Virtute şi demnitate de european ! 

Suflă, suflă din nou, 
tu, forjă a virtuţii! 

Ha! 

Să roşesc înc-odată, încă, 
să roşesc ca un moralist, 
de parcă-aş fi leu al moralei 
în faţa Fiicelor pustiului! . . . 

Căci roşeaţa virtuţii, 

plăcute fete, 

este mai tare decît toate 

ardorile, şi decît foamea de European, 

că iată-mă, eu sînt european, 

european, 

altfel nu pot să fiu — ajute-mi Dumnezeu! 

Amin 1 

Pustiul se întinde , vai de acel ce are-n el pustiuri ! 

TREZIREA 


La sfîrşitul Gîntecului Călătorului, al Umbrei, peş¬ 
tera se umplu deodată de zgomote şi rîsete. Şi cum 
toţi oaspeţii vorbeau şi, cum prinzînd curaj, chiar 
nici asinul nu rămase mut, Zarathustra simţi un fel 
de ironie şi, dispreţ faţă de ei, deşi-i plăcea că ei se 
veseleau. Vedea într-asta un semn al.vindecării lor. 
Şi, deci, se furişă afară, să stea'de vorbă cu animalele 
sale. 

„Ce-a devenit deznădejdea lor? se întrebă tre- 
cîndu-i de glumă. La mine s-au dezobişnuit să ţipe-a 
deznădejde, după cît văd. 

Deşi, din nefericire, nu s-au dezvăţat să nu mai 
ţipe deloc.“ Şi Zarathustra îşi astupă urechile, căci 
D—A al măgarului se-amesteca ciudat cu rîsetele 
Oamenilor superiori. 

„Sînt veseli, îşi zise. Şi, cine ştie, poate pe soco¬ 
teala gazdei lor, căci de i-am înVăţat să rîdă, n-au 
învăţat să rîdă de ceea ce rîd eu. 

Dar ce contează! Sînt bătrîni, de-acum. E felul 
lor de a se vindeca. E felul lor de-a rîde şi urechile 
mele răbdat-au mai rele încă, şi nu s-au supărat. 

Aceasta-i zi de izbîndă! Iată că dă-ndărăt, că 
fuge Spiritul Poverii , vechiul meu duşman, duş¬ 
manul meu înveterat. Ce bine va sfîrşi această zi, 
care-a-nceput atît de rău, cu-atîta împovărare! 

Va sfîrşi. Deja-i amurgul, venind călare de dincolo 
de mări, precum un cavaler. Cum se mai leagănă 
pe şaua sa de -purpură, acest amurg preafericit, care 
se-ntoarce la lăcaşul său! 

Se uită cerul luminos la el, iar lumea zace în adîncu- 
rile sale. O, singularii mei oaspeţi, voi, care aţi venit 
la mine, desigur, nu merită să trăiţi alăturea de 
mine.“ 


347 



Aşa grăit-a Zaratl\ustra. Şi iarăşi ţipetele şi rîse- 
tele Oamenilor superiori izbucniră din peşteră. Iar 
Zarathustra mai grăi: 

„Muşcă momeala mea, cea eficace. Duşmanul lor, 
Spiritul Poverii, se îndepărtează de ei. Au învăţat 
să-şi rîdă de ei înşişi. Ori n-am auzit bine? 

Hrana pe care-o dau celor puternici, învăţătura-mi 
plină de miez şi forţă, are putere asupra lor, că nu 
le-am dat legume găunoase, ci carne, precum le place 
războinicilor şi cuceritorilor. Trezit-am in ei pofte 
noi. 

Speranţe noi li se trezesc în braţ şi-n trup, iar 
inima li se măreşte. Află cuvinte noi şi în curînd 
sufletele lor vor respira-ndrăzneală. 

Desigur, nu-i o hrană de copii, nici de femeiuşti 
languroase, de sînt bătrîne ele, ori tinere. Cu alte 
mijloace li se conving acestora stomacurile, femeiuş- 
tilor, dar eu nu-s doctorul şi nici învăţătorul lor. 

Cît despre Oamenii superiori, iată-i că-şi pierd 
dezgustul; cu-atît mai bine, e izbînda mea. Aici, 
la mine, sînt în siguranţă, orice ruşine falsă le dis¬ 
pare şi liberi se desţăinuie. 

Ei îşi descarcă inimile, au iar momente bune, 
învaţă să se odihnească şi să rumege gînduri — devin, 
adică, recunoscători. 

Acesta-i, cred eu, cel mai bun simptom: au învăţat 
recunoştinţa. Curînd vor face sărbători şi înălţa-vor 
monumente In cinstea bucuriilor ce le] aveau odini¬ 
oară. 

Acuma sînt convalescenţi." Aşa-şi grăia Zarathus¬ 
tra lui Însuşi, privind în zare. Iar animalele se 
strînseră mai lîngă el, respectîndu-i fericirea şi 
tăcerea. 

Dar dintr-o dată urechile lui Zarathustra fură 
îngrozite, căci peştera, plină de zgomote şi rîsete plnă 
atunci, se cuprinse de o tăcere de moarte. Iar nările 
lui Zarathustra simţeau tămîie, de parcă ar fi ars 
răşjnă. 

„Ce fac? Ce se întîmplă? 11 se întrebă, privind furiş 
de la intrare, de unde vedea fără să fie văzut. Dar, 
minunea minunilor, ce-i întîlniră ochii! 

Au devenit iarăşi, cu toţii, pioşi. Se roagă. Cred 
că-s nebuni! îşi zise Zarathustra cu uimire mare. 
In fapt, toţi aceşti Oameni superiori — cei doi Regi, 
Papa fără coroană, răutăciosul Vrăjitor, Cerşetorul 
nesilit, călătorul sau Umbra, bătrînul Profet, Spi¬ 
ritul scrupulos, Omul hidos, toţi sînt îngenunchiaţi, 
ca nişte copii, ori ca bătrînele bigote şi toţi adoră 
Asinul.“ Şi, în acel moment, Omul hidos începu să 
bolborosească şi să se chinuie-a vorbi, de parcă 
lucruri neaşteptate vroiau să iasă din el. Dar, cînd 
se auziră cîteva cuvinte, iată că erau laudă către 
Asin, pe care îl adorau şi-l tămîiau cu toţii. Iată 
litania: 

“Amin. Laudă, cinste, înţelepciune, recunoştinţă, 
glorie şi putere Dumnezeului nostru, în vecii vecilor! 

— Răspunse Asinul: D—A! 

El poartă poverile noastre, luat-a chipul unui 
servitor, este umil, nu zice niciodată nu, şi cine 
iubeşte pe Dumnezeul său, îl mîngîie. 

Răspunse Asinul: D—A! 

El nu vorbeşte, decît s-aprobe lumea pe care a 
creiat-o: aşa îşi laudă creaţia. Iar de hu vorbeşte, 
este pentru că-i plin de taină. De-aceea rareori gre¬ 
şeşte.. 

Răspunse Asinul; D—A! 

Trece prin lume neştiut. Virtutea şi-o-nveşmtntă-n 
cenuşiu. De are spirit, şi-l ascunde. Dar toată lumea 
crede-n urechile-i prelungi. 

Răspunse Asinul: D—Â! 

Cită înţelepciune în astfel de urechi, cum şi în 
hotărîrea de-a zice totdeauna da şi niciodată nul 
N-a făcut el lumea după chipul său — prost animal? 

Răspunse Asinul: D—A! 

De ai cărare dreaptă, ori întortochiată, puţin iţi 
pasă dacă nouă ne pare dreaptă, ori întortochiată. 
Candoarea ta-i de-a nu o şti candoarea. 

Răspunse Asinul: D —A ! 

Iată că nu respingi pe nimeni, nici Regi, nici Cer¬ 
şetori. Tu laşi să vină la tine copiii, iar cînd netreb¬ 
nicii te ademenesc, tu zici numai D—A. 

Răspunse Asinul: D—A! 

Iţi plac asinele şi smochinele răcoritoare, şi nu 
dispreţuieşti nici carnea cea bună. Un ciuline 
te-astîmpără, însă, dacă ţi-e foame. E, • în aceasta, 
înţelepciune dumnezeiască! 

Răspunse Asinul: D—A! 

SĂRBĂTOAREA ASINULUI 

1 

In acest loc al Cîntului-Litanie, Zarathustra nu se 
mai putu abţine şi strigă şi el: D—A! mai tare ca 
Asinul, şi apăru în mijlocul acelora, iar ei se îngro¬ 
ziră. „Ce faceţi, fii ai Omului ? strigă, ridicîndu-i pe 
credincioşii ce se prosternaseră. Vai vouă, dacă un 
altul şi nu eu v-ar fi văzut! 

Cu' noua voastră religie, toţi v-ar lua drept cei 
mai răi blasfematori, drept cele mai absurde babe. 

Şi tu, bătrîne Papă, cum de te-ai obişnuit să adori 
un Asin şi să ţi-1 iei drept Dumnezeu ?“ 

— O, Zarathustra, răspunse Papa, iartă-mă, dar 
în ce-1 priveşte pe Dumnezeu, ştiu mult mai multe 
decît tine. Şi sînt îndreptăţit să fac astfel. 

Mai bine să-l adori pe Dumnezeu fie şi-aşa, decît 
deloc. Gîndeşte-te la asta, nobilul meu prieten, şi ai 
să vezi că maxima are înţelepciune-n ea. 

Acela ce a zis: „Dumnezeu este Spirit,“ acela a 
făcut marele pas, saltul cel paare spre necredinţă. 
Nici nu se poate drege răul pe care vorbele acestea 
l-au făcut. 

Bătrîna-mi inimă tresaltă la gîndul că există pe 
pămînt ceva ce poate să fie adorat. Şi iartă-i acestei 
inimi bătrîne, de Papa, plină de credinţă. 11 

— Dar tu ? îi zise Zarathustra Călătorului, sau 
Umbrei, îţi zici numai, ori te crezi un spirit liber? 
Şi-apoi practici aici idolatrie, la prefăcuţii ăştia de 
preoţi ? 

Te porţi mai rău aici, decît cu cadîne cu pielea 
bronzată, tu, neofitule ce eşti! 

— Destul, nefericite! răspunse Călătorul, sau 
Umbra. Ai dreptate. Ce pot să fac ? A înviat vechiul 
Dumnezeu, o, Zarathustra! 

Cel mai hidos dintre toţi oamenii l-a înviat, şi 
mai şi,zice că el l-a omorît odinioară, deşi-n materie 
de Dumnezei moartea nu e decît prejudecată. 

— Dar tu, bătrîne Vrăjitor sinistru? zise Zara¬ 
thustra, tu ce-ai făcut? Cine o să mai creadă-n tine, 
dacă începi să crezi în măgăriile divine? 

Ai făcut o prostie. Cum ai putut s-o faci, fiind un 
şmecher, precum eşti ? 

— O, Zarathustra, răspunse vicleanul Vrăjitor, e 
o prostie, ai dreptate, şi m-a costat destul, s-o fac. 

— Şi mai ales tu, zise Zarathustra Spiritului 
Scrupulos, mai ales tu, gîndeşte-te un pic: ce se 
petrece aici, nu îţi loveşte conştiinţa? Spiritul tău, 

fiu este el prea clar, pentru aceste rugăciuni şi fumă¬ 
ria acestei credincioase confrerii ? 

— Există o parte de adevăr, în ceea ce se-ntîmplă 
aici, răspunse Scrupulosul, ba încă ceva care-mi 
întăreşte conştiinţa. 

Poate că n-aş avea dreptul să cred în Dumnezeu. 
Un lucru însă-i sigur: sub forma asta aş'crede cel 
mai mult în el. 

Dumnezeu este veşnic, dacă ar fi să-i credem pe 
cei pioşi. Cînd ai atîta vreme — veşnicia — îţi iei 
partea ta din timp. Înaintînd încet, şi chiar pros¬ 
teşte, un astfel de Dumnezeu ajunge departe. 

Cînd ai atîta spirit, cît am eu, poţi să-ţi permiţi 
prostia şi nebunia. Gîndeşte-te la tine însuţi, Zara¬ 
thustra ! 

Tu însuţi, din cauza atît de multei bogăţii spiri¬ 
tuale, şi a înţelepciunii tale, ai putea să fii pre¬ 
schimbat într-un asin. 

Căci, înţeleptul cel mai deplin, nu iubeşte căile 
cele mai întortocheate ? E un adevăr ce sare-n ochi, 
o, Zarathustra! 

— Tu, în sfîrşit, îi zise Zarathustra Celui ma 
Hidos dintre oameni, ce rămăsese la pămînt, cu 
braţele întinse spre Asin, (căruia vroia să-i dea vjn 
să bea), vorbeşte Nenumitule, ce faci acolo? 

Că-mi pari schimbat, privirea îţi luceşte, urîţenia 
ta parcă-i în mantia sublimului — spune-mi, ce ai 
făcut? 

E-adevărat ce zic ceilalţi, că tu l-ai înviat? De 
ce? N-a fost ucis pe bună dreptate? 

Tu însuţi îmi pari ca înviat din morţi. Vorbeşte, 
ce-ai făcut ? De ce-ai dat înapoi ? De ce te-ai con¬ 
vertit? Vorbeşte, Nenumitule! 

— O, Zarathustra, răspunse Cel mai Hidos dintre 
toţi oamenii, eşti un pungaş! 

Cît despre a şti dacă Acela e viu, sau mort, cine 
dintre noi doi o ştie mai bine, te întreb. 

Există un lucru pe care-1 ştiu, pe care tu m-ai 
învăţat să-l ştiu, odinioară, o, Zarathustra: cînd 
vrei să ucizi de tot, trebuie să rîzi 1 

Să rîzi, că nu mînia, ci rîsul e acela ce ucide. Aşa 
ziceai odinioară. O, Zarathustra, om sucit, distru¬ 
gător cu linişte deplină, sfînt vătămător — tu eşti 
doar un pungaş." 


2 


Ci se-ntîmplă că Zarathustra, nepregătit s-audă 
atîtea răspunsuri răutăcioase, fu dintr-o săritură la 
gura peşterii şi de acolo strigă: 

— "Pungaşilor! Voi toţi, o, prefăcuţilor! De ce vă 
deghizaţi şi vă ascundeţi privirii mele sub alte 
straie P 

Cît de zburdalnice inimile voastre, de bucurie, 
simţindu-vă asemeni copiilor, vreau să spun pioşi, 
fiindcă din nou făceaţi ce fac copiii care îşi împreună 
mîinile şi zic: „Doamne, preabunule!" 

Ci de-acum să vă cărăbăniţi din încăperea asta 
de copii, din peştera mea, căreia i-aţi arătat copi¬ 
lăria voastră. Haide, ieşiţi şi răcoriţi-vă ardoarea 
de copii şi hărmălaia sentimentală! 

E-adevărat, că de nu veţi deveni asemeni copiilor, 
nu veţi intra-n împărăţia cerurilor — şi Zarathustra 
arătă cu degetul spre cer — 

dar, în ce ne priveşte, nu vrem să mergem în 
împărăţia cerească, ci devenit-am Oameni — şi vrem 
împărăţia pămintuluil“ 

Şi Zarathustra reluă: „O, noii mei prieteni, oa¬ 
meni singulari, Oameni superiori, ce mult îmi plă¬ 
ceţi voi, acum, 

de cînd redevenit-aţi voioşi! Sînteţi cu toţii ve¬ 
seli, precum văd. Iar unor flori cum sînteţi voi, le 
trebuiesc noi sărbători, 

o mică absurditate curajoasă, un fel de cult, de 
sărbătoare a Asinului şi un nebun vesel, cum este 
Zarathustra, şi un bun vînt, ca să vă măture prin 
suflet. 

Să nu uitaţi această noapte, nici această sărbă¬ 
toare a Asinului, Oameni superiori! Aţi inventat-o 
la mine fiind şi văd în acest fapt o bună prevestire. 
Asemenea invenţii sînt invenţii de convalescenţi. 

Şi cînd veţi mai sărbători această sărbătoare, s-o 
faceţi din dragoste de voi înşivă, din dragoste de 
mine. Şi-n amintirea mea. 

Aşa grăit-a Zarathustra. 


CÎNTECUL BEAT 
1 

Ieşiră clte unul în noaptea rece, visătoare. Zara¬ 
thustra îl luase de mînă pe Cel mai Hidos dintre 
toţi oamenii, să-i arate el însuşi universul nopţii, 
luna plină, cascadele pe-aproape de peşteră. în 
sfîrşit se opriră, tăcuţi şi unul lingă altul, cu toţii 
de viţe vechi, dar cu inimile reîntinerite şi cura¬ 
joase, surprinşi de-a se simţi atît de bine pe pămînt. 
Totuşi, tăina nopţii le strînse inimile. Şi din nou 

Zarathustra îşi zise-n sine: „O, cum îi iubesc acuma 
pe Oamenii superiori!“ — lucru ce nu li-1 spuse, din 
respect pentru tăcerea şi fericirea lor. 

Dar se-ntîmplă atunci lucrul cel mai neaşteptat, 
din cîte se-ntîmplaseră în timpul zilei: Cel mai 
Hidos dintre toţi oamenii, reîncepu bolboroseala şi 
forfota şi, cînd începu să vorbească, o bună, o adîncă, 
o clară întrebare emoţionă inimile tuturor celor ce-1 
ascultau: 

„Voi toţi, prietenii mei, zise Cel mai Hidos dintre 
toţi oamenii, cum vi se pare vouă? Din cauza aces¬ 
tei zile fără seamăn, sînt pentru prima dată mul¬ 
ţumit de a-mi fi trăit lunga viaţă. 

Şi n-am zis totul. Nu-i mare lucru să trăieşti pe 
acest pămînt. O singură zi, o sărbătoare la Zara¬ 
thustra, m-au făcut să iubesc viaţa. 

„Aceasta e viaţa ? i-aş spune morţii. Ei bine, s-o 
luăm iar de la capăt!“ 

Ce vi se pare, prieteni? Nu vreţi să ziceţi ca mine, 
către moarte: „Deci asta a fost viaţa? Hai, fie, din 
dragoste de Zarathustra, hai s-o începem iar!“ 

Astfel vorbi Cel mai Hidos dintre toţi oamenii, 
pe cînd Miezul de Noapte se-apropia. Şi ce credeţi 
că s-a-ntîmplat ? De îndată ce Oamenii superiori 
auziră întrebarea, ei se simţiră transfiguraţi şi vin¬ 
decaţi, şi îşi amintiră de acela căruia-i datorau 
această vindecare. Se avîntară spre Zarathustra 
mulţumindu-i, adorindu-1, mîngîindu-1, sărutîndu-i 
mîinile, fiecare în felul său, unii rîzînd, alţii plîn- 
gînd. Bătrînul Profet juca de bucurie. Şi de-i ade¬ 
vărat, cum pretind unii, că a făcut-o fiindcă era 
plin de vin, de bună seamă şi mai plin era de dragul 
de-a trăi, uitînd de orice oboseală. Unii povestesc 
chiar că Asinul dansă şi el, că nu-n zadar Cel mai 

Hidos dintre toţi oamenii-i dăduse să bea vin. Ori¬ 
cum, chiar dacă Asinul n-ar fi dansat, dansară cei¬ 
lalţi, mai ceva ca un asin. în fine, vorba lui Zara- 
thustra: ce contează! 


2 

Şi Zarathustra văzind ce se Intimplă cu Cel mai 
Hidos dintre toţi oamenii, era ca beat: privirea-i 
era dusă, limba legată, picioarele îi tremurau. Cine 
putea să bănuiască ce-avea în inimă? Şi spiritul, 
văzînd cu ochii, îl părăsi, plutind deasupra ţinutului 
aceluia „ca o creastă înălţată între două mări“, 
precum e scris, „atîrnînd ca un nor greu între trecut 
şi viitor 11 . Şi, puţin cîte puţin, în vreme ce Oamenii 
superiori îl mai ţineau încă de braţe, îşi reveni şi 
îi respinse de la sine pe-adoratorii săi îngrijoraţi. 
Tăcea. Dar de-o dată, ca şi cum ar fi auzit un sunet, 
îşi duse degetul la buze şi zise: „Veniţi!“ 

Şi se făcu tăcere şi taină-n jur. Un dangăt de 
clopot se auzea din adîncimi. Ascultară, şi Zara¬ 
thustra, şi Oamenii superiori, apoi duse din nou 
degetul la buze, repetînd: „Veniţi! Veniţi! Se apro¬ 
pie Miezul de Noapte. 11 Şi glasul îi era schimbat, 
dar nu se urni din loc. Sporiră taina şi tăcerea şi 
ascultară iar cu toţii, ba asculta chiar şi Asinul, 
şi animalele heraldice ale lui Zarathustra, şarpele 
şi vulturul, şi chiar şi peştera lui Zarathustra, şi 
Luna rotundă, plină, pînă şi Noaptea însăşi ascultă. 
Şi, pentru a treia oară, Zarathustra îşi duse dege¬ 
tul la buze: „Veniţi ! De acum , plecăm. Sosit-a cea¬ 
sul. Să plecăm in noapte !“ 

Oameni superiori, vine Miezul de Noapte. Vă voi 
şopti ce îmi şopteşte mie acest clopot — o taină 
groaznică, dar întăritoare, precum e taina ce mi-o 
spune] clopotul de la Miezul Nopţii, clopot cu o 
trăire mai lungă decît a orişicărui om, clopot ce-a 
măsurat bătăile de inimi, durerile părinţilor noştri. 
Vai! Vai! Cum suspină! Cum rîde-n visul său, 
această antică, adîncă, adîncă intunecime-a Mie¬ 
zului de Noapte! 

Tăcere! Tăcere! Se-aud glasuri ce nu se-aud în 
timpul zilei. însă acum, în aerul curat, cînd ini¬ 
mile voastre tac, 

acum ele vorbesc, se-aud, pătrund în suflete noc¬ 
turne şi lucide. Vai, cum suspină! Vai, cum rîd 
în vis! 

Nu auziţi cum îşi vorbeşte-n taină, grozavă, dar 
prietenoasă, această antică, adîncă, adîncă întune¬ 
cime-a Miezului de Noapte? Omule, ia aminte toatei 


4 

Vai mie! Unde-a pierit timpul ? In ce fîntîni 
adînci căzut-am? Lumea doarme. 

Vai, cîinele urlă, Luna străluceşte. Aş prefera să 
mor, decît să vă destăinui la ce-mi gîndeşte inima 
în Miez de Noapte. 

Murit-am. S-a sfîrşit. Păianjene, de ce mai ţeşi 
la pînză-n preajma mea? Vrei sînge? Vai! Cade 
rouă, vine ceasul, 

ceasul ce-o să mă facă să îngheţ, cerîndu-mi fără 
încetare: „Cine va avea curajul? 

Cine va fi stăpinul pămîntului? Cine va îndrăzni 
să zică: iată, aşa va trebui să curgeţi voi, fluvii 
mari şi mici!“ 

Vine ceasul 1 Omule, Omule superior, ai grijă! 
Acest discurs este pentru urechi subtile — adică 
pentru ale tale. Ce zice-adincul Miez de Noapte ? 

5 

Sînt ca vrăjit, sufletul meu dansează. O, datoria 
mea! O, munca mea! Cine va fi Stăpînul Pămîn¬ 
tului? Luna-i de gheaţă, vîntul a tăcut. Ah, n-aţi 
zburat destul de sus? Da, aţi dansat, însă piciorul 
nu-i, încă, aripă! 

Buni dansatori, orice plăcere-i moartă, vinul s-a 
prefăcut în drojdie, cupele-s soioase, un murmur 
iese din morminte. 

Nu, n-aţi zburat destul de sus. Iese un murmur din 
morminte: „Eliberaţi-i pe morţi! De ce e noaptea 
atît de lungă? Nu sîntem, oare, ameţiţi de Lună?“ 

Oameni superiori, desfaceţi mormintele, treziţi 
cadavre! Ah, ce vierme mai roade încă ? Ceasul 
e-aproape, ceasul e aproape. 

Huieşte clopotul, inima încă scrîşneşte, viermele 
roade lemnul, mai roade în inimă. Ah! Ah! Adincă 
Lumea asta estel 


6 

O, dulce liră, dulcea mea liră! îmi place sunetul 
tău, ca un orăcăit. Dintru adîncul cărui trecut, 
din ce depărtare îmi vine glasul tău, de cît de de¬ 
parte, din ce băltoace ale Iubirii ? 

Bătrîne clopot, dulce liră! Orice durere te atinge 
— durere părintească, durere ancestrală, durerea 

străbunilor celor mai depărtaţi, căci Verbul tău e 
împlinit, 

s-a împlinit ca toamna cu după-amieze aurii, ca 
inima cea solitară. Acum dai glas, căci Lumea 
însăşi s-a împlinit, ciorchinele-i se coace, 

se coace şi vrea acum să cadă, să cadă de fericire. 
Oameni superiori, voi nu simţiţi acest parfum? 
Mireasma care urcă spre noi în taină, mireasmă, 
mireasmă de eternitate, de vin cu aurul răscopt, 
plăcut ca o licoare de trandafiri, mireasma unei 
fericiri străvechi, 

fericirea beată de sine şi de-a muri la Miez de 
Noapte, cea care cintă: Adincă-i Lumea , mai adtncă 
decit ziua o inchipuieşte. 


7 

înapoi! înapoi! Sînt pentru tine prea curat, nu 
mă atinge! Lumea, nu pentru mine atins-a perfec¬ 
ţiunea sa? 

Pielea mi-e prea catifelată pentru mlinile tale. 
Lasă-mă, stupidă Zi, o, grosolano! Nu-i Miezul 
Nopţii mai luminos ca tine? 

Cei mai curaţi vor stăpini Pămîntul, cei neştiuţi, 
cei mai puteYnici, sufletele de la Miezul Nopţii, 
cei mai limpezi şi mai adînci decit e Ziua. 

O, Zi, mai vrei să mă cuprinzi ? îmi pipăi feri¬ 
cirea? Mă crezi bogat şi singur, o mină de comori, 
o încăpere plină cu aur? 

O, Zi, pe mine mă vrei? Mă crezi profan? Mă 
crezi un sfînt ? Mă crezi dumnezeiesc ? O, Zi, o, 
Lume, sînteţi prea grosolane! 

Deci încercaţi să aveţi mîini mai ştiutoare, să 
daţi de-o fericire mai adîncă, de-o nefericire mai 

adîncă, să daţi de-un Dumnezeu — de ce să mă 
luaţi pe mine? 

Nefericirea şi fericirea-mi sînt adinei, o, Zi ciu¬ 
dată, cu toate că nu sînt un zeu şi nici infernul 
vreunui zeu. Durerea Lumii e adlneă. 

8 

Durerea lui Dumnezeu este adîncă, o, Lume ciu¬ 
dată, ia-n stăpînire durerea lui Dumnezeu, iar nu 
pe-a mea. Căci ce sînt eu ? 0, dulce liră îmbătată, 

o, liră de la Miez de Noapte, chemarea fluierată 
de broscoi! Nimeni nu mă-nţelege, dar trebuie să le 
vorbesc şi surzilor, Oameni superiori, că voi nu 
mă-nţelegeţi. 

Trecută, o, trecută-i tinereţea mea! O, Amiază! 
O, După-amiază! Şi-acum venit-a Seara, Noaptea, 
Miezul Nopţii — iar vîntul urlă ca un cîine. 

Nu-i vîntul ca un cîine? Că geme, schelălăie şi 
urlă. 

Şi cum suspină, cum rîde, cum horcăie şi gîfîie 
Miezul de Noapte! 

Şi cum vorbeşte înţelept, acest poet ameţit! 
Beţia şi-a lăsat-o-n vin. A devenit extralucid şi 
meditează. 

Antica şi adînca întunecime-a Nopţii, a Miezului 
de Noapte, îşi rumegă în vis răul ce-1 are, dar, mai 
mult încă, gîndeşte la plăcerea sa. Căci dacă răul 
e adînc, bucuria-i mult mai adîncă. 

9 

Butuc de vie, pentru ce mă lauzi? Eu te-am 
tăiat. Sînt crud. Tu sîngeri. Ce-nseamnă laudele ce 
le aduci cruzimii mele ameţite? 

„Orice atinge perfecţiuna, orice, e copt, doreşte 
moartea, zici tu. Binecuvîntat fie cosorul vierului ! u 
Dar ce e încă verde vrea să trăiască, ah, ca să cu¬ 
noască bucuria şi dorinţa. 

Răul zice: hai, treci, tu, ce eşti Răul, că orice 
suferă, vrea să trăiască, ca să se coacă, ca să cu¬ 
noască bucuria şi dorinţa, — 

dorinţa pentru lucruri mult mai departe şi mai 
înalte, şi mai limpezi. „Vreau să am moştenitori, 
zice tot ceea ce suferă, eu vreau copiii, nu mă vreau 
pe mine.“ 

Ci bucuria nu-şi doreşte copii şi nici moştenitori 
— se vrea pe sine, vrea veşnicia, Revenirea, şi vrea 
ca totul să rămînă-n veci cu sine însuşi asemă¬ 
nător. 

Răul zice: „Sfărimă-te, inimă! Sîngeră inimă! 
Mişcă, piciorule ! Aripă, zboară! înaintează şi urcă, o, 
durere! Haide, curaj, bătrînă inimă! Durerea zice : 
nu mai fii ! 


10 

Oameni superiori, ce vi se pare? Că sînt eu un 
profet? Un visător? Un om beat? Un cititor de 
visuri? Ori clopotul din Miezul Nopţii? 

O picătură de rouă? Un abur, o mireasmă de 
eternitate? Nu auziţi că lumea, lumea mea, atin- 
su-şi-a perfecţiunea? Miezul de Noapte îmi e de 
asemenea Amiază! 

Durerea e de asemeni bucurie, blestemul — bine- 
cuvîntare, iar Noaptea are şi ea soare! Plecaţi de 
aici, ori învăţaţi că un înţelept este de asemenea 
un nebun. 

Aţi zis vreodată unei bucurii un da? O, prieteni, 
Înseamnă că aţi zis da oricărei dureri! Că toate 

lucrurile sînt înlănţuite şi întrepătrunse şi-n mare 
dragoste legate. 

Dorit-aţi vreodată ca acelaşi lucru să vină de 
două ori? Aţi zis vreodată: „îmi placi, fericire! 
Revino, clipă!" înseamnă că aţi dorit revenirea 
oricărui lucru , 

toate venind din nou, eterne toate, înlănţuite, 
întrepătrunse, în mare dragoste legate — o, astfel 
iubirăţi voi Lumea ! 

Voi înşivă eterni, voi o iubiţi etern şi-n orice 
vremuri, şi Răului îi ziceţi: „Du-te, dar revino". 
Căci bucuria vrea Veşnicie. 

11 

Orice bucurie vrea eternitate, pentru orice lucru 
vrea miere, vrea drojdie, vrea beţia de la Miezul 
Nopţii, vrea morminte şi consolarea lacrimilor 
la morminte, vrea splendoarea aurie a asfinţi¬ 
tului. 

Ce nu vrea bucuria! Ea e mai lacomă, mai tandră, 
mai flămîndă, mai înfricoşătoare, mai tainică decît 
oricare rău şi decît toate relele. Se vrea ea însăşi, 
se vrea pe sine, îşi muşcă propria sa carne — in ea 
se mişcă voinţa ciclului etern. 

Ea vrea iubire, vrea ură, este de-o bogăţie nesfîr- 
şită, ea dăruie, ea risipeşte, se roagă să i se primească 
darul, le mulţumeşte celor ce acceptă, ea îşi doreşte 
să fie urîtă. 

Atît e de bogată bucuria, că-i este sete de durere, 
de iad, de ură, de oprobiu, de infirmitate, de lume 
— această lume, pe care o cunoaşteţi bine! 

Oameni superiori, ii este sete de voi, acestei bu¬ 
curii preafericite — sete de răul din voi, o, creaturi 
nedorite! Orice bucurie eternă, are nevoie de fiinţe 
nedorite. 

Căci orice bucurie vrea să fie ea Însăşi — deci 
vrea nenorocire. O, fericire, o, durere! Sfarmă-te, 
inimă I S-o ştiţi, Oameni superiori, oricare bucurie 
vrea eternitate. 

Bucuria vrea eternitatea oricărui lucru, adinei , 
adinei , vrea Veşnicii \ 


12 

Aţi învăţat Cîntecul meu? Ghicit-aţi ce vrea el 
să spună? Haide, curaj! Oameni superiori, cîntaţi 
refrenul meu! Cîntaţi-mi Cîntecul al cărui titlu este 
„încă o dată!“ şi al cărui sens este „Pentru o veş¬ 
nicie!" Cîntaţi, Oameni superiori, refrenul lui Zara- 
thustra: 


Omule, ia aminte toate! 

Ce zice adîncul Miez de Noapte? 
Dormeam, dormeam, 
în somn adine mă scufundam. 
Adîncă lumea asta este, 

Mai mult decît Ziua o închipuieşte. 
Durerea Lumii e adîncă, 

Dar bucuria-i mai mult încă. 

Durerea zice: nu mai fii! 

Dar bucuria vrea Veşnicii 
Adînci, adinei vrea Veşnicii! 


semnul 

A doua zi după această noapte, Zarathustra sări 
din aşternutul său, se-ncinse peste mijloc şi ieşi 
din peşteră, înflăcărat şi tare, ca soarele de dimi¬ 
neaţă, care apare printre întunecaţii munţi. 

„O, măreţ astru, zise el, cum îi zisese altădată, 
tu, ochiul adînc al fericirii, ce ar fi fericirea ta, 
dacă nu i-ai avea pe acei pe care-i luminezi, • 

sau dacă ar rămîne-n încăperile lor, atunci cînd 
tu te-arăţi, cînd vii să-ţi împărţi darurile şi să le 
risipeşti! Cum te-ai mîhni! 

Dar dacă ceilalţi încă dorm, dacă mai dorm 
Oamenii superiori, eu, iată, m-am trezit: nu-mi 
sînt unii ca ei însoţitorii! Nu pe aceştia i-am aştep¬ 
tat aici, în Munte! 

Vreau să-mi iau lucrul şi ziua mea, dar ei nu 
înţeleg semnele, semne înainte mergătoare ale răsă¬ 
ritului meu. N-o să-i trezesc ou pasul meu. 

Ei încă dorm în peşteră, visul li se hrăneşte din 
cîntecele-mi de beţie. Dar încă n-au urechi cu care 
să m-audă. Urechea cu care, auzindu-mă, să mi se 
supună, încă nu le-a fost dată.“ 

Acestea îşi zicea în sine Zarathustra, în vreme ce 
soarele urca pe cer. îşi înălţă privirea, căci de-asupra 
auzi ţipătul vulturului său. 

„Hai, zise, iată ce-mi place şi ce-mi convine! 
Animalele mele s-au trezit, fiindcă şi eu m-am 
trezit! 

Vulturul s-a trezit ca mine şi adoră soarele ca 
mine. Cu ghiare vultureşti se prinde de noua zi. 
Da, sînteţi animalele mele şi vă iubesc. 11 

Aşa grăit-a Zarathustra, dar dintr-o dată fu 
înconjurat de zborul unui stol format din păsări 
fără număr. Bătaia tuturor aripilor şi fîlfîitul lor 
era atîta de puternic, că Zarathustra închise ochii. 
Era ca prins dc-un nor, într-un văzduh plin de săgeţi 
care se-ndreaptă spre-un duşman.. Dar norul era blînd, 
ca pentru un prieten. 

„Ce mi se-ntîmplă?“ gîndi el uimit, şi merse-ncet, 
să se aşeze pe-o piatră, la intrarea-n peşteră. Dar, 
cum dădea din mîini s-alunge păsările blînde, i se-n- 

tîmplă un lucru mai uimitor: mina i se afundă 
într-o blană pufoasă şi caldă, în vreme ce un răcnet 
se auzi, — un răcnet lung, de leu. 

„E-aproape semnul!“ zise Zarathustra, răvăşit. 
Clnd desluşi mai clar In faţa sa, văzu o dihanie 
puternică, culcată la picioarele sale, care-şi freca 
fruntea de genunchii săi, atît de plină de iubire, 
că nu vroia să se despartă de el, precum un ciine 
ce-şi regăseşte stăpînul. Iar porumbiţele erau şi ele 
tot atît de drăgăstoase, cum era leul. De fiecare 
dată clnd vreun porumbel atingea botul leului, 
acesta scutura din cap surprins. 

La toate acestea Zarathustra nu zise decît: 
„Copiii, se-apropie copiii mei\ u Iar după asta, rămase 
mut. Şi avea inima uşoară şi-i cădeau lacrimi din 
ochi, una cîte una, udîndu-i mîinile. Şi nedînd nimă¬ 
nui nici o atenţie, rămase acolo, nemişcat, chiar fără 
să se apere de animale. Şi atunci porumbeii i se 
aşezară pe umăr, li ciuguliră părul alb, neastîm- 
păraţi in bucuria şl tandreţea lor. Leul, puternicul, 
li lingea lacrimile ce-i cădeau pe mîini Iul Zara¬ 
thustra, răcnind, însă încetişor. 

Acestea toate durară o vreme mai lungă, ori mai 
scurtă, căci, la drept vorbind, pentru atari lucruri 
nici nu există vreme pe Pămînt. Dar între timp, 
Oamenii superiori se treziseră în peşteră şi se aşe¬ 
zară în alai, ca să-i aducă lui Zarathustra salutul 
lor de dimineaţă. Cînd se deşteptaseră, îşi dăduseră 
seama că Zarathustra nu era cu ei. Cum erau gata 
să ajungă la gura peşterii, la zgomotul paşilor lor 
leul tresări, se-ntoarse brusc spre Zarathustra şi, 
răcnind puternic, se avîntă spre peşteră. Iar Oamenii 
superiori, ţipară într-un glas şi dispărură cît ai clipi 
din ochi. 

Ci însuşi Zarathustra, uluit şi ameţit, se ridică 
de unde şedea, privi în jurul său, rămase năucit, 

îşi întrebă inima sa, îşi reveni — îşi dădu seama că e 
singur. „Ce-am auzit? îşi zise-n şoaptă. Ce mi s-a 
întîmplat, adineaori ?“ 

îşi dădu seama, înţelese dintr-o dată ce se întîm- 
plase de seara pînă dimineaţa. „Totuşi, iată piatra 11 , 
zise mîngîindu-şi barba, pe care mă aşezasem ieri 
dimineaţă. Aici m-a întîlnit Profetul şi aici am auzit 
ţipătul, pe care îl aud din nou, marele ţipăt al dez¬ 
nădejdii. 

Oameni superiori, despre deznădejdea voastră mi-a 
vorbit ieri dimineaţă Profetul. 

El a vrut să se folosească de deznădejdea voastră, 
spre a mă convinge şi a mă amăgi. „O, Zarathustra, 
îmi zicea el, te-am adus să faci ultimul tău păcat.“ 

„Ultimul meu păcat ?“ ţipă Zarathustra rîzînd cu 
mînie la propriile sale cuvinte. Ce perspectivă mi-ar 
rămîne, dacă ar fi ultimul meu păcat? 11 

Şi iarăşi Zarathustra se adînci în sine, şi iar se 
aşeză pe piatră, să gîndească. De-o dată, sări-n 
picioare. 

„Mila, mila pentru omul superiori strigă şi chipul 
său păru de bronz. Fie, nu njai am vreme 

să pătimesc şi să compătimesc — ce mai con¬ 
tează? Aspir eu spre fericirea mea? Nu, eu nu aspir 
la fericire, aspir să-mi fac Opera mea! 

Gata! Leul a venit, copiii mei se apropie, Zara¬ 
thustra e împlinit. Venit-a ceasul. 

Aceştia-s zorii mei. Şi ziua care a-nceput, e-a mea. 
Apari , urcă in ceruri , o, Marea mea Amiază ! 

Aşa grăit-a Zarathustra. Şi îşi lăsă în urmă peş¬ 
tera, înflăcărat, puternic, ca soarele de dimineaţă, 
care răsare dintre întunecaţii munţi. 

